
PASKUTINIAISIAIS AMŽIAUS METAIS 


Andaluzijoje, Gvadalkviviro slėnyje, yra nuostabus mies- 
tas — Sevilija. Toli už galingosios Ispanijos ribų žinomas šis pre- 
kybos uostas — didžiulės valstybės pasididžiavimas. Čionai, į di- 
džiausių kontrastų šalį, į niūrių ir nuostabiai gražių šventovių 
bei pašėlusiai linksmų liaudies švenčių kraštą, plaukia gėrybės 
iš viso pasaulio. Sunkiai pakrauti laivai iš Anglijos, Prancūzi- 
jos, Flandrijos, Italijos, Graikijos, Genujos, Portugalijos plukdo 
čia kilimus ir krištolą, vilną ir šilką, brokatą ir kailius, brange- 
nybes. Du kartus per metus atplaukia laivų vilkstinės iš Ame- 
rikos — su auksu karališkajam valstybės iždui ir Amerikos ko- 
lonijų dirbiniais parduoti rinkoje. Vandeninguoju Gvadalkvivi- 
ru susisiekianti su Atlanto vandenynu, Sevilija gerokai prano- 
ko kitus Ispanijos miestus ir teisėtai buvo laikoma svarbiausia 
grandimi tarp Europos ir Amerikos. 

Tačiau ne vien dėl atvežamų lobių garsus šis Andaluzijos 
perlas. Visuose pasaulio kraštuose, kuriuos tik pasiekia ispanų 
laivų vilkstinės su medvilne, alyvomis, šafranu, pipirais, cuk- 
rumi, vaisiais, marmuru, galima išgirsti pasakojimų apie Sevili- 
jos grožį. Gamta dosniai apdovanojo Andaluziją. Jos slėniai iš- 
kloti margaspalvių gėlių kilimais, o kalnai, tarytum siūbtelėju- 
sios atgal ir sustingusios okeano bangos, kvepia rožėmis ir 
mirtomis. Dėkingi žmonės šioje nuostabiai veslioje gamtoje 
pristatė puikių pastatų, ir nuo to Andaluzijos žemė dar labiau iš- 
grazejo. 

Sevilija garsi dar ir poetais, rašytojais, dailininkais, kurie 
išgarbino gimtąją šalį savo kūriniuose. Čia žmonės moka my- 
lėti grožį. Štai kodėl prekybiniuose kvartaluose, tarp gausybės 
įvairiausių prekių, neretai galima pamatyti nuostabių emaliuotų 
daikčiukų iš Kinijos, Niderlandų, tapytojų šedevrų, krūvelės 
knygų spaustinės odos viršeliais — senovės poetų eilėraščius. 


Ankstyvas rytas. Gražuolis miestas saldžiai miega apelsinme- 
džių ir alyvmedžių giraičių, kiparisų ir mirtų sodų žalumoje. Bet 
štai padvelkė iš kalnų vėjelis, o jam iš paskos tuščiomis gatvė- 
mis žaismingai nuraibuliavo pirmieji saulės spinduliai. Aikštėje 
jie prižadino fontaną, ir šis ištryško, purkšteldamas jiems pa- 
vymui šimtais smulkiausių purslų, nuo kurių ore pakibo linksma 
vaivorykštė. Miestas budo... 

O siauroje ir vingiuotoje Gorgochos gatvėje, nedideliame 
kukliame name, pažymėtame astuntu numeriu, jau seniai nie- 
kas nemiegojo. Donja Cheronima dar naktį pajuto, kad tai, ko 
de Silvos šeima nekantriai laukė, turi įvykti kaip tik šiandien. 
Ji gulėjo, įsiklausiusi į save. ,Butinai turi būti berniukas,— 
galvojo ji,— stiprus, vyriškas, garbingas, kaip ir jo senoliai.“ 
Moters žvilgsnis nuslydo griežtais grandų veidais portretuose, 
ir ji nusišypsojo — iš dalies jiems, bet daugiau jam, savo seniai 
laukiamam. 

Tuo tarpu už langų jau triukšmavo Sevilija. Štai gatve nu- 
dardėjo aukštas vežimas, pilnas gėlių. Staigiame posūkyje jo 
didžiulis tekinis pakrypo, nušoko nuo ašies ir nuriedėjo žemyn 
pasišokinėdamas, linksmai šūkaujant berniukams. Vežėjas įšir- 
dęs trenkė skrybėlę žemėn, kaip jo vietoje būtų pasielgęs bet 
kuris vežėjas visame pasaulyje. Kaip apmaudu! Juk gėlės ne- 
patvari prekė, nuvys. Staiga namelyje priešais plačiai atsivėrė 
durys, ir laipteliais skubiai nusileido aukštas lieknas senjoras. 
Juodos jo garbanos beskubant plaikstėsi, atidengdamos aukštą 
kaktą. Akys iš laimės šypsojos. 

— Kiek? — Valstietis netikėjo savo ausimis.— Senjoras no- 
ri nupirkti visas? 

— Visas! Visas! Man gimé súnus! 

Namuose buvo laukiama kunigo. Donjos Cheronimos motina, 
garbinga ir įžymi senjora Katalina Velaskes i Buen Rostro i de 
Saijas, vis žvilgčiojo pro vidinio kiemelio vartus į gatvę, ar ne- 
matyti ateinančio gerbiamojo dono Grigorijo de Salasaro, seno 
jų šeimos draugo ir parapijos kunigo: metas berniuką krikštyti. 

„„Pablas de Ocheda, vadinamasis krikštatėvis, atsargiai įnešė 
į bažnyčią jam patikėtą nešulį. Katedroje buvo ta klusi tyla, 
kokia esti tik apleistuose namuose, muziejuose ir dar bažnyčio- 
se. Ją lengvai nubaidysi vienu garsiai ištartu žodžiu, ir tada ji, 

čaižiai skardaus aido genama, pasisleps pustamsese kertese ir 
is ten budriai klausysis. 

Tėvas Salasaras paėmė ant rankų mažylį Senasis kunigas 
buvo daug matęs gyvenime. Bet kiekvieną kartą, imdamas ant 
rankų mažą ką tik gimusį žmogų, senasis dvasininkas jaudinosi. 
O, kad su vardu būtų galima duoti vaikui ir laimę, didelę Zmo- 
ciska laimę! Tėvas Salasaras pakėlė galvą. Laukdamas, ka jis 
pasakys, į jį žiūrėjo naujagimio tėvas — donas Chuanas. 

— Diegas — labai gražus vardas, mano vaikai, — lėtai ištarė 
kunigas, — šituo vardu vadinosi daugelis garbingų žmonių. Te- 
gul ir mūsų berniukas bus vardu Diegas. „In secula seculo- 
rum”,! — iškilmingai nuskambėjo paskutinieji maldos žodžiai, ir 
tyla iš visų kampų tarsi iškvėpė: „Amen.“ 

Tėvas Salasaras išlydėjo procesiją iki pat bažnyčios laiptų. 
Paskui sugrįžo, pasiėmė didelę knygą ir rūpestingai įrašė: 
„Šiandien, sekmadienį, 1599 metų nuo K. g. birželio 6-tą dieną, 
Sevilijoje, San Pedro bažnyčioje, pakrikštytas berniukas, vardu 
Diegas. Jo tėvas donas Chuanas Rodrigesas de Silva kilęs iš se- 
nos portugalų bajorų giminės iš Oporto, motina, donja Cheroni- 
ma Velaskes, duktė žinomų garbingų tėvų iš Sevilijos, taip pat 
labai senos giminės." Jis padėjo tašką ir susimąstė. 

1599 metai. Pati XVI amžiaus pabaiga. Ką gero davė šis į 
praeitį nueinantis amžius? Seniai praėjo tie laikai, kai jauna ir 
drąsi Ispanija tvirtai kopė į savo galybės viršūnę, tapdama pir- 
mąja Europos valstybe. Tie laikai pasidarė kronikų nuosavy- 
be, prasidėjo nauja era. Ir jo, tėvo Salasaro, tautiečiai ėmė 
veržtis už okeano, karaliaus ir šventojo tikėjimo vardu grobti 
didžiulius žemės plotus. „Lyg savo žemės būtų per maža,— su 
kartėliu mąstė senasis kunigas.— Tereikia tik pagirdyti ją iki 
soties. Pamyluoti žemdirbio rankomis. Žemė šimteriopai atsily- 
gintų už palaimintą triūsą.“ Tačiau Ispanijos sūnūs griebėsi ne 
arklų, o kalavijų — plėšė svetimas tautas. Auksas į šalį jau ne 
lietumi lijo, bet upe tekėjo. Užplūdusi gausybė naujų pinigų 
pakėlė visų prekių kainas. Savos gamybos prekių turguose nie- 
kas nebepirko: užjūrinės buvo pigesnės. Aukso atsirado tiek 
daug, kad jo spindesys apkvaitino net pačius blaiviausius, ir jie 
nepastebėjo svarbiausio dalyko: kad kartu su brangaus metalo 


! Per amžių amžius (lof.). 


spindesiu į Ispanijos žemę ateina skurdas. Turtai plaukė per šalį, 
nelyginant upė pro smėlio kopas, nepadarydami jos turtinges- 
nes. Milžiniška valstybė pradėjo merdeti. Silpna pramonė nepa- 
jėgė varžytis su kitų šalių pramone. Buvo uždarinėjamos dirb- 
tuvės, manufaktūros. Darbininkai — audėjai, ginklakaliai, puo- 
džiai, odininkai — vis labiau skurdo, virto elgetomis ir valka- 
tomis. Atrodė, kad elgetos krepšys Ispanijoje pasidarė madingas. 
Karti likimo ironija! Ir visa tai vyko šios valstybės didžiausio 
išorinio blizgesio laikotarpiu. 

Tėvas Salasaras gerai prisiminė dabar jau mirusio Pilypo II 
viešpatavimo epochą. Jo laikais ispanų vėliavos jau plevėsavo 
abiejuose Žemės pusrutuliuose. Karaliui vien terūpėjo savo 
valdžioje išlaikyti užkariautas žemes, jis tarėsi esąs pasaulio 
valdovas, svajojo diktuoti savo valią Europai. Jo paties šalis 
vis labiau skurdo, bet karalius uoliai dalyvavo visuose religi- 
niuose karuose. „Teatleidzia man dievas, bet kam visa tai buvo 
reikalinga? O gal karalius vien dėl savo garbės atimdavo gy- 
vybę daugeliui žmonių, upeliais liedamas kraują Vokietijoje ir 
Niderlanduose, palikdamas verkiančius vaikus nusiaubtos Pran- 
cūzijos gaisravietėse?“ Karai skurdino ir pačią Ispaniją, stūmė 
ją į negarbę ir smukimą. Pralaimėjimai kautynių laukuose ver- 
tė ieškoti „kaltininkų“ šalyje. Sustiprėjo „raganų medžioklė“. 
Religiniai fanatikai puolė bet kokį laisvesnės minties pasireiški- 
mą. Kraupiai liepsnojo inkvizicijos laužai, degindami laisvamin- 
čius ir knygas, kurias „baudė mirtimi“ kaip ir žmones... „Kaip 
atsitiko, — lingavo žilą galvą tėvas Salasaras,— kad pasišventę 
tarnauti dievui dvasininkai ir vienuoliai atsisakė dorų darbų, 
tapo budeliais?” 

Čia, lyg ties kažkokia nematoma riba, baigėsi jo supratimas 
apie tai, kas darėsi šalyje, iki skausmo jo mylimoje Ispanijoje, 
kuriai jis kasdien meldė dievą laimingo likimo. „Tegul Ispani- 
joje gimsta daugiau sūnų, apdovanotų genijaus talentu, — mąs- 
tė senasis kunigas.— Gal jie sugebės padaryti tai, kas nebuvo 
lemta tėvams?“ Jis dar labiau palinko ties nebaigtu įrašu. Kuo 
bus tas šiandien pakrikštytas berniukas? Karvedžiu ir drąsiu 
kariu, kaip jo garsus protėvis, o gal imsis prekybos, — juk da- 
bar idalgams leidžiama verstis pramone ir prekyba. Nieko ne- 
paveiksi, visiems atėjo sunkūs laikai. O gal jis bus garsus poe- 
tas? Kad ir kas jis būtų — tegul būna žmogus. 

Iš kur senasis Salasaras galėjo žinoti, kad kaip tik tą dieną 
Sevilijoje gimė žmogus, kuriam bus lemta tapti Ispanijos meno 
„aukso amžiaus“ pasididžiavimu. Visagalinčio meno, liepsnojan- 
čio karšta meile žmonėms, skatinančio žmonių širdis siekti kil- 
nių idealų. Taip, tais paskutiniaisiais amžiaus metais Ispanijoje 
gimė didysis dailininkas, kurio vardą palikuoniai aukso raidė- 
mis įrašys į pasaulinės istorijos metraštį. Bet visa tai bus atei- 
tyje — ateinančiame amžiuje. 


PASAULIO ATRADIMAS 


— Tu jau visai uzaugai, mano sūnau, — pasakė tėvas Salasa- 
ras aštuonmečiui Diegui, kuris, kaip paprastai, užėjo pas jį pa- 
vakare į bažnyčią.— Atėjo laikas, berniuk, parodyti tau gyve- 
nima. Kiekvienas žmogus turi išmokti matyti. 

— Matyti? Ką jūs, padre! — papurtė juodų kaip derva garbi- 
nių sruogas Diegas.— Mano akys geros. Kai senelė Katalina pa- 
žymi ornamentų raštus, aš išvedžioju angliuku... 

Padrė neleido Diegui baigti skubraus pasakojimo. Jis paėmė 
berniuką už rankos ir nusivedė į bažnyčios vidurį. Paklusdamas 
jo gestui, Diegas pakėlė galvą. Tiesiai prieš juos per visą sie- 
ną kabėjo paveikslas. Ten, aukštybėse, šventoji Marija ėjo per 
debesis, atsargiai nešdama ant rankų savo sūnų — kūdikėlį Kris- 
tų. Ne pirmą sykį Diegas matė tą paveikslą, bet, klausydama- 
sis tėvo Salasaro aiškinimo, jis pirmą kartą suprato, kas ten 
pavaizduota. Prieš jį buvo gyva moteris, moteris — motina. Jam 
net pasirodė, kad ji tylutėliai atsiduso. Diegas dar. atidžiau įsi- 
žiurėjo į jos besiplaikstantį rūbą ir staiga apmirė: rūbų kraš- 
telis virpėjo! Iš viršaus krisdami šviesos spinduliai apšvietė tik 
dalį sienos, ir jis aiškiai įsivaizdavo, jog dar akimirka — ir mo- 
teris žengs į prieki, išeis iš prieblandos, iš paveikslo rėmų. Ji, 
visa nutvieksta saulės, eis pasitikti žmonių, nešdama jiems ant 
ištiestų rankų savo kūdikį. 

Motina davė žmonėms kūdikį, tikėdama, kad jo kančios iš- 
gelbės juos iš vargų ir skurdo. Jos žvilgsnyje matėsi ir meilė 
ir liūdesys, ir meldimas... 

Diegas pasisuko į tėvą Salasarą. 

— Kas jį nutapė, padre? 

— Didis menininkas, mano berniuk. Menas jam buvo bran- 
gesnis už viską pasaulyje. Dėl jo jis net paaukojo gyvybę. 

— Jis mire? 

— Taip, mirė. Jis nutapė štai šitą paveikslą per keletą die- 
nų. Ji, — tėvas Salasaras pakėlė akis į madona,— pasirodė jam 
štai tokia. Sapne ar iš tikrųjų, — niekas to nežino. O gal jis 
pamatė ją širdimi. Sako, dailininkai turi tokią dovaną. Pama- 
tė ir atkūrė žmonėms. Tačiau kažkas įskundė jį inkvizicijai, kad 
jis amžinai degtų ugnyje. Matyt, pavyduolis, o gal paprasčiau- 
siai blogas žmogus. Ilgai posėdžiavo šventosios inkvizicijos teis- 
mas. Jis pasiūlė maestro pačiam sunaikinti paveikslą. Pripažino, 
kad jo madona nepanaši į dievo motiną, tarytum kuris iš ju bū- 
tų galėjęs pasakyti, kokia ji buvo iš tikrųjų! 

— Jis atsisakė, taip? — Diego balsas suvirpėjo.— Tegu bū- 
tų išpildęs inkvizicijos nuosprendį. Po kiek laiko būtų nupiešęs 
kitą paveikslą, gal dar geresnį už šitą. 

— Ne, mano sūnau. Žmogus neprivalo atsisakyti savo darbų, 
savo kūrybos. Koks gi jis tada žmogus? Ne,— purtė žilą galvą 
senis, — jis pats mirė, .o paveikslas liko jo vardu skelbti grožį. 

— Kodėl gi paveikslo nesudegino? 

— Paveikslą areštavo. Kaip žmogų. Paskui įmetė į kalėjimą. 
Jam tinkamiausia vieta pripažino vienuolyno rūsį. Slinko me- 
tai, paveikslą užmiršo. O kai atsitiktinai kažkas surado, visi tei- 
sėjai seniai buvo mirę, jau beveik niekas neprisiminė, kodėl pa- 
veikslas atsidūrė kalėjime. Ištraukė paveikslą į dienos šviesą 
ir apstulbo. Visi vienu balsu pripažino: tokia grožybė! Ir pa- 
kabino mūsų parapijos bažnyčioje. Negailėk dailininko, vaike- 
li, kol yra paveikslas, meistras nemiršta. Čia ir yra didžiųjų 
žmonių gyvenimo prasmė. Iki šios dienos apie šį paveikslą ži- 
nojau tiktai aš, o dabar žinosi ir tu. Tai dailininko ir tikro žmo- 
gaus nemirtingumas. 

Senasis kunigas išvedė berniuką iš bažnyčios. Jie ėjo miesto 
gatvėmis pro netvarkingai išmėtytus baltus namukus su pavė- 
singais žaliais vidiniais kiemais, ėjo abu paskendę savo minty- 
se. Berniukas stipriai laikėsi įsikibęs kunigo rankos, tarytum 
ieškojo atramos, žengdamas į jam nežinomą pasaulį — gražų ir 
nesuprantamą. 

Jie priėjo Didžiąją aikštę. Joje 1481 metų sausio mėnesį įvy- 
ko pirmoji Ispanijoje autodafė. Kaip tik iš čia pradėjo savo žygį 
prieš ereziją negailestinga ir žiauri inkvizicija. Apsiginklavusi 
plačia šnipinėjimo sistema, kodeksais, ji norėjo su šaknimis 
išrauti Ispanijos žemėje bet kokią laisvą mintį. Tačiau šioji, 

nieko nepaisydama, gyvavo. Per inkviziciją bažnyčia tapo bal- 
siausiu absoliutizmo ginklu. 

Daug pavadinimų toji aikštė turėjo senovėje. Jų tarpe bu- 
vo „laiptai į rojų“, net „meilės vartai“. Čia buvo baudžiami 
mirtimi eretikai, ir šie pavadinimai skambėjo kaip pasityčioji- 
mas. Tai, kas vyko Didžiojoje aikštėje, buvo be galo tolima 
meilei. 

Dar visai neseniai šioje aikštėje autodafė buvo vykdomos 
kasdien, Tėvas Salasaras gerai atsiminė, kaip pasmerktieji vo- 
romis slinkdavo į bausmės vietą. Kiekvienam į burną buvo įkiš- 
ta „geležinė kriaušė“, kad niekas negalėtų tarti paskutinio žo- 
džio. Priekyje eidavo vaikai, aprengti kaip angelai, merginos 
baltais drabužiais giedodavo šventas giesmes. Išdidžiai žingsniuo- 
davo dvasininkai, baltomis ir juodomis marškomis apsigacbę 
vienuoliai su fakelais, visos procesijos gale eidavo kareiviai. 

Berniukas įdėmiai klausėsi savo mokytojo. Tėvas Salasaras 
jautė: sėkla turi sudygti. Diegas neapkęs prievartos ir savivalės. 
Ką gali žinoti, gal jis taps geru dailininku, juk taip puikiai pie- 
šia. Visus savo sąsiuvinius pripiešė. Gal ateityje jis sukurs ne- 
mirtingą paveikslą, kuriame pavaizduos visa, ką šiandien iš- 
girdo. Tegul palikuoniai sužino apie praeities baisumus ir nie- 
kada neleidžia tam pasikartoti. Tiktai reikia išmokyti berniuką 
matyti gyvenimą, matyti teisingai, o ne kreivame veidrodyje. 

Jie ėjo toliau pro įmantrius barzdaskučių namelius, nuda- 
žytus žaliai arba melsvai, su geltonomis juostomis. Languose 
matėsi išstatytos manekenų galvos su perukais, stiklainiai su 
dėlėmis ir instrumentai įvairioms operacijoms. Linksmi žmonės 
barzdaskučiai! Jie ne tiktai rūpestingai skuta, bet ir traukia dan- 
tis, deda deles, nuleidžia kraują. Berniukas ir senasis kunigas 
tapo įdomios scenos liudininkais: vikrus meistras, padėjęs į ša- 
li gitarą, greitai sukosi apie savo klientą, užkišęs jam už žando 
didžiulį riešutą, kad būtų patogiau skusti. Skusdamas jis pasa- 
kojo paskutines miesto naujienas! O kaipgi! Barzdaskutys pri- 
valo viską žinoti. Pas jį žmonės eina kaip į klubą. 

Berniukas godžiai stebėjo staiga jam atsivėrusį pasaulį. Štai 
kalvis, laukdamas darbo, prie kalvės durų valo savo įrankį. 
Pusnuogių berniūkščių būrys gatvės viduryje žaidžia bulių 
kautynes. Štai, žvangindamas raktais, praėjo naktinis sargas — 
sereno, kuris gali padėti kiekvienam atsirakinti namus, pasakyti 
laiką, patalkininkauti darbe. Ant asiliuko prajojo dabita, švil- 

paudamas sarsuelą*. Raitelis vilki margomis arabeskomis išsiu- 
vinėta striuke, mėlynos kelnės aptemptos, su daugybe metali- 
nių sagų per šonines siūles, aukšti, iki kelių, šilkais išsiuvinėti 
odiniai štibletai ir baltos kojinės. Vaizdą papildė gėlėta šilkinė 
skarelė, apmuturiuota ant kaklo, ir žema, užriestais kraštais, 
šauniai ant šono pakreipta skrybėlė. 

— Sakykite, padre, kodėl jūs nusprendėte visa tai man paro- 
dyti? — berniukas tiriamai žiūri į mokytoją. 

— Mano brangusis, kiekvienas žmogus privalo pažinti savo 
tėvynę. Gali atsitikti taip, kad tu užaugsi, išvyksi iš mūsų mies- 
to ir gyvensi svetimoje šalyje. Žmogui nedera pamiršti savo 
gimtinės. O panorėsi ją prisiminti — ir negalėsi. Nieko nebus 
išlikę atmintyje, saugok viešpatie. Todėl žiūrėk dabar, įdėmiai 
stebėk žmones, jų papročius ir būdą, namus, pastatytus mūsų 
protėvių, šventoves. Tavo širdyje jiems turi atsirasti vietos. 

— O kodėl būtent šiandieną? 

— Aš senas, mano sūnau. Rytoj jau galiu nebespėti tau vis- 
ko parodyti. Tokio amžiaus žmonės, kaip aš, rytojaus gali ne- 
besulaukti. Aš matau, tu mėgsti piešti. Tačiau, jei nori tapti 
tikru dailininkų, išmok žiūrėti ir matyti. Nežinia, kas bus tavo 
mokytojai. Dievas mato, aš nenoriu apkalbėti žmonių, kurių ne- 
mačiau ir nepažįstu! Bet ar jie parodys tau teisingą kelią? O aš, 
atrodo, supratau, ko tau reikia, berniuk. 

Nuo tos dienos įvairiausiuose triukšmingos, tarškios Sevili- 
jos kampeliuose buvo galima pamatyti seną dvasininką su ber- 
niuku, oriai vaikštinėjančius gatvėmis. 

Jie ilgai stoviniuodavo prie senųjų šventyklų, kurias pa- 
statė darbščios maurų rankos. Ir išmintingas senis pasakodavo 
savo mokiniui šios tautos istoriją, kuri labiau priminė nuosta- 
bia pasaką iš „Tūkstančio ir vienos nakties". 

Tai buvo seniai seniai. Paklusdami pranašo balsui, arabai 
nukreipė savo klajokles gentis į vakarus ir pasiekė Atlanto 
krantus. Arabai Mahometo tikėjimą nešė į svetimus kraštus. 
Bet ilgainiui, kai jų karinė narsa priblėso, kariai nulipo nuo 
žirgų, nukreipė savo žvilgsnius į žemę ir ėmė ją puošti. Visur, 
kur šiandien bepažvelgsi, matyti jų ilgaamžio darbo pėdsakai. 
Didžiules lygumas jie užsodin< puikiais sodais, iš rytų šalių par- 
sivežė naujų kultūrų — ryžių, cukranendrių, granatmedžių. Ir 


* Lengvo turinio dainelę (isp.). 

visur, kur tik buvo galima; sodino rožes — savo mėgstamiausias 
gėles. 

O paskui jie,— tie patys, kurie kažkada sudegino nuostabią 
biblioteką Aleksandrijoje, — staiga godžiai ėmėsi mokslų. Jie po 
grūdelį rinko graikų ir romėnų išminties paminklus, vertė kny- 
gas į arabų kalbą. Jų valdovai — kalifai ir emirai — kvietė į sa- 
vo dvarus mokslininkus iš viso pasaulio, nepaisydami jų re- 
ligijų skirtumo, steigė akademijas ir mokyklas. Ispanija sužy- 
dėjo. 

Arabai nesikišo nei į nugalėtųjų buitį, nei į jų tikėjimą. Vi- 
sos šalyje gyvenančios tautos buvo lygiateisės. Arabų Ispanijo- 
je buvo 70 viešųjų bibliotekų, visada prieinamų norintiesiems. 
Didžiausios bibliotekos valdytojas buvo laikomas žymiu asme- 
niu, tos pareigos buvo labai garbingos. Nematytų aukštumų pa- 
siekė astronomija, medicina, matematika, botanika, muzika ir 
poezija. 

Pranašo garbei miestuose buvo statomos mečetės. Pati gra- 
žiausia iš jų pastatyta Sevilijoje X amžiuje. Pagal padavimą, 
ja statęs architektas al Geboras (esą, algebros išradėjas). Slinko 
amžiai, o ji stovėjo tvirta, ir visi ja žavėjosi. Metai ir žemės 
drebėjimai buvo bejėgiai. Savo dydžiu mečetė neprilygo tik 
vienai šventyklai pasaulyje — šv. Petro bazilikai Romoje. Raus- 
vas šios mečetės Chiraldos bokštas, išdidžiai kylantis į aukštį, 
buvo gerai Matomas iš visų pusių, įvažiuojant į Seviliją. Atrodė, 
arabai visą savo mena, visą savo lakią vaizduotę. sudėjo į ta 
mečetę. 

Vėliau, XV amžiuje — XVI amžiaus pradžioje, mečetė buvo 
perstatyta į katedrą. Buvo perdirbtas ir Chiraldos bokštas. Gar- 
sus architektas Ernanas Ruisas paaukštino jį keliais aukštais, ir 
jis tapo pačia dailiausia varpine pasaulyje. Chiraldos bokšto 
viršuje, vietoj dantyto kuoro, buvo pristatyti keli siaurėjantys, 
aukštai. Bokštą vainikavo Tikėjimo statula su bažnytine vėliava 
rankoje. 

Apie išdidų gražuolį bokštą žmonėse sklido legenda. Kai 
Kastilijos karalius, bylojo legenda, atkariavo iš arabų Seviliją, 
nugalėtieji didžiai sielvartavo. Tačiau ne savo likimu rūpinosi 
arabai tą liūdną valandą. Visos jų mintys sukosi apie Chiraldą. 
Pasitarę jie nusiuntė pas karalių nugalėtoją pasiuntinius, pra- 
šydami apsaugoti Chiraldą nuo gėdos būti nugalėta ir siūlė 
jam milžinišką išpirką už teisę nugriauti bokštą. Karalius nesi- 

leido į derybas, nes kas bent sykį maté tą baltai rausvą ste- 
buklą, negalėjo jo nevertinti. Bokštas liko stovėti. 

Šventovė turėjo devynis įėjimus. Padrė įsivedė berniuką 
pro Krokodilo duris. Neieškokite šio pavadinimo tarp oficia- 
liųjų portalų pavadinimų. Žmonės patys jį sugalvojo. Mat, prie 
šito įėjimo katedroje ant grandinių kabojo didžiulė šiaudų pri- 
kimšta krokodilo iškamša. Krokodilą dar 1260 metais karaliui 
Alfonsui padovanojo Egipto sultonas. Nuo to laiko jis ir kabo 
katedroje. 

Pakėlę sunkią odinę užuolaidą, atstojančią duris, keliaunin- 
kai atsidūrė viduje. Gigantiski stuipai-kolonos traukė žvilgs- 
nį aukštyn. Berniukas atlošė galvą. Ten, neįtikimoje aukštybė- 
je, skliautus laikančios kolonos atrodė nepaprastai lengvos ir 
permatomos. Pačių skliautų beveik nesimatė, buvo galima tik 
numanyti, kad jie skendi fantastiškuose nuo žvakių kylančių ir 
kažkur vėstančių dūmų šešėliuose. 

Didysis altorius bažnyčios vidury per visą savo plotį iš trijų 
pusių buvo išgražintas puikiais medžio raižiniais. Čia viešpata- 
vo gotika su jai būdingomis griežtomis, į dangų kylančiomis 
linijomis. Kairėje ant sienos pro šviežiai užteptus dažus švietė 
paauksinimai. Per visą sieną, nutapytą Senojo įstatymo siuže- 
tais, atkakliai veržėsi vingrus senasis arabų pintinis raštas. Vos 
tik jis pasimatydavo, su tokiu pat atkaklumu buvo užtepamas 
nauju dažų sluoksniu. 

Mažajam dailininkui atrodė, jog pateko į pasakų pasaulį. 
Visa, kas jį supo, buvo taip paslaptinga ir neįprasta, kaip se- 
noveje. 

Kartą tėvas Salasaras atnešė berniukui nedidelę, prastais vir- 
šeliais, niekuo nesiskiriančią knygelę. „Išmintingasis idalgas 
Don Kichotas iš Lamancos". 

— Perskaityk, mano sūnau,—tarė jis, duodamas knygelę 
Diegui.— Aš įsitikinęs, kad tu tinkamai ją įvertinsi, ji tau tik- 
rai patiks. Ją parašė donas Servantesas — didelio ir reto talento 
Žmogus. 

Po kelių dienų padrė paklausė Diegą apie knygą. Berniukas, 
rodos, šito tik ir laukė, Jis kalbėjo skubėdamas, praleisdamas 
žodžius, tarytum bijodamas, kad jo nesustabdytų. Diegas visa 
širdimi pamilo šlovingąjį riterį Don Kichotą iš Lamančos. O 
vargšas Sanča Pansa? Jis amžinai patenka į juokingas istorijas... 

— Taip, mano berniuk,— prabilo tėvas Salasaras, davęs išsi- 
kalbėti Diegui, — ten iš tikrųjų daug juokingų istorijų, tačiau 
ne tuo įstabi ši knyga. Nesistebėk mano žodžiais. Praeis kiek 
laiko, ir tu suprasi, kad senasis Salasaras sakė teisybę. Knyga 
panaši į pasaką, tai tiesa. Bet kokia karti ir drąsi teisybė papasa- 
kota apie mūsų vargšę šalį! Rašytojo neapakino Ispanijos ga- 
lybės blizgesys. Gyvenimas, kaip ir drabužiai, turi išvirkščiąja 
pusę. Rašytojas matė kitą medalio pusę. Išorinę pusę mato visi, 
o kas ten, viduje,— tik išrinktieji. Tu supratai“ 

— Bet, padre... 

— Neskubėk, tau dar viskas prieš akis. O dabar tu privalai 
įsiminti tai, ką aš tau tuojau perskaitysiu. Tvirtai įsiminti. 

Kunigas atsivertė knygą ir lėtai, darydamas ilgas pauzes, 
perskaitė: 

— „Laisvė... yra vienas brangiausių gėrių, kuriais dangus 
apdovanojo žmogų; jai negali prilygti jokie turtai, kurie glūdi 
žemėse arba slypi marių dugne; ir, priešingai, nelaisvė — pati 
didžiausia blogybė, kokia tik gali ištikti žmogų.“ Nors ir ka- 
žin kur būtum, Diegai, mokėk ginti laisvę ir gerbk žmones, 
kurie už ją kovoja. 

Netrukus tėvas Salasaras kaip paslaptį pasakė savo Diegui 
naujieną. Diego tėvai, matydami sūnaus pastangas ir žinių troš- 
kimą, nutarė leisti jį mokytis į lotynišką mokyklą. 

Berniukas nepatikliai sutiko žinią. Jis mokėsi namuose su 
tėvu Salasaru, tai buvo įprasta. Mokykla jam buvo svetima, to- 
dėl baugino. 

Senasis Salasaras pasiskubino nuraminti jaunąjį draugą: 

— Mokykloje tave daug ko išmokys. Mokytojai atvers tau 
duris į žinių pasaulį. Literatūra ir filosofija, menas, istorija! Ko- 
kie prasmingi pasidarys tau tie žodžiai! Aš džiaugiuosi, kad 
mano Diegas turės gerus mokytojus. 

Diegas nesiliovė klausinėjęs. Ateityje, į kurią turėjo žengti 
kaip lotynų mokyklos mokinys, jis būtinai norėjo palikti vie- 
tos ir tėvui Salasarui. Senąjį kunigą jaudino, kai berniukas, 
žiūrėdamas jam į akis, žadėjo kasdien užbėgti pas jį į bažny- 
čią. Mažasis žmogus bijojo likti vienas, be jam įprastų arti- 
mųjų. 

Namie, Gorgochos gatvėje, berniuko tėvai taip pat nuolat 
kalbėjo apie mokyklą. Donja Cheronima, matydama, kaip kei- 
čiasi jauniausias jos sūnus, jaudinosi. Anksčiau jis buvo taks 

linksmas ir judrus, o dabar iš karto lyg subrendo, pasidarė ty- 
lus, užsidaręs. Motina rimtai susirūpino, kai gerasis jų šeimos 
genijus tėvas Salasaras atnešė Diego sąsiuvinius: visi jų pus- 
lapiai buvo pilni piešinių. Ar tik jis nemano, kad berniukas, 
ko gero, turi tapti dažytoju? Jų giminėje nebuvo dailininkų. 
Ir ką gero gali gyvenime pasiekti žmogus, dienų dienas stovė- 
damas prie molberto? 

Donas Chuanas buvo kitos nuomonės. Jis, kaip ir tėvas 
Salasaras, buvo įsitikinęs, kad berniukas turi talentą. Žinoma, 
tai nereiškia, kad jo mokslas turi apsiriboti tiktai piešimu. Ka- 
da nors gal jis taps literatu, tačiau nieko blogo, jeigu jis piešia. 
Galima būti tikru idalgu ir kartu dideliu dailininku. Talentas 
nepažemins protėvių bajorų. 

Donją Cheronimą buvo sunku įtikinti. Ji kaskart pakeldavo 
akis į savo didžiai gerbiamų protėvių portretus. Svarbiausias iš 
jų senasis Diegas Velaskesas. Jo vardas kaip perkūnas griaudė 
rekonkistos ir konkistadorų dienomis. Slovingojo Kalatravos* 
riterių ordino įkūrėjas, karingas grandas ir pirmasis Kubos sa- 
los gubernatorius, jis atrodė jai sektinas pavyzdys. Tokį motina 
norėjo matyti ir savo mažąjį Diegą. Nors ir sakoma, kad tik- 
ras savo darbo meistras, net ir dailininkas, nė kiek ne blogesnis 
už karį. Taip, laikai pasikeitė, ir Sevilijoje retai besutiksi ka- 
baljera, nemokantį prekiauti. Vis dėlto būtų geriau, jei jos 
sūnus pasirinktų juristo karjerą. 

Donja Cheronima sutiko leisti berniuką mokytis tapybos 
tiktai tada, kai vyras pažadėjo atiduoti jį mokiniu į garsaus 
Fransisko de Ereros dirbtuvę. 

1609-tieji metai buvo baisūs Ispanijai. Jie prasidėjo kardų 
žvangėjimu. Karalius Pilypas III įsakė visoje šalyje ruoštis ka- 
rui. Iš Italijos buvo atšaukti seni ispanų daliniai, į jūrą nu- 
leistas visas turimas laivynas — Sicilijos, Portugalijos ir Kata- 
lonijos galeros; mobilizuota Kastilijos kavalerija. Miestuose pa- 
sklido kraupūs gandai — įvairiausi spėliojimai ir pranašavimai. 
Kalbėjo, kad karalius davė iškilmingą įžadą šventam Jokūbui — 
„kad sėkmingai baigtųsi žygis". 

Prieš ką gi karas? Tai paskelbtas kryžiaus žygis prieš arabų 
gentį, kuri taikiai dirbo laukus ir cukranendrių plantacijas, prieš 


* Karinis dvasininkų riterių ordinas. Nuo 1523 m. Ispanijoje jų 
buvo keturi - Santjago, Kalatravos, Alkantaros ir Montesos. 

vargšus, seniai pakrikštytus ir beginklius moriskus. Sena kadai- 
se nugalėtų ispanų neapykanta savo užkariautojams nedavė ra- 
mybės Ispanijos didikams ir dvasininkams. Jie pamiršo, kad 
arabai pavertė Ispaniją žydinčių sodu, nusausino pelkes, iškasė 
kanalus, nutiesė tiltus ir kelius, pastatė puikius miestus. Jie ne- 
galėjo atleisti, kad arabai užkariavo jų šalį per dvejus metus, 
kai tuo tarpu ispanams atkovoti savo žemes prireikė 3700 kauty- 
nių ir teko sugaišti 800 metu! Per tą ilgą laikotarpį karas su 
kitatikiais tapo tradicija. Dvasininkija siautėjo, didieji bažny- 
cios pareigūnai kurstė laukinį nežabotą tikinčiųjų fanatizmą. 
Arabams buvo primetamos visos mirtinos nuodėmės. Juos kal- 
tino tuo, kad, priėmę naująjį tikėjimą, jie esą nepakankamai 
uolūs katalikai ir slapta išpažįsta savojo Mahometo tikėjimą. 
Jie, girdi, neiną į dvasininkus ir vienuolius, visi vedą, todėl 
pernelyg dauginąsi. Armijoje jie elgiasi kaip šnipai, monopoli- 
zavo amatus, prekybą ir taip praturtėjo, kad papirkinėja visus 
ir visur, už tai privalo būti "visuotinai pasmerkti. 

Taip dešimtmečiais ir šimtmečiais buvo piudoma liaudis. O 
visai neseniai, užimant Granadą, dvasiškija surengė pasibaisė- 
tiną „tikėjimo aktą“. Ant didžiulio laužo miesto aikštėje buvo 
sudeginta apie milijonas tomų. Knygos ir rankraščiai buvo nai- 
kinami tik dėl to, kad juose buvo rasta arabiškų raidžių. Jas 
vadino ,prakeiktuoju” koranu ir metė į visa naikinančią ugnį. 
Kokia barbariška tamsybiškumo šventė! Moriskams keršijo net 
už humanizmą jų protėvių, kurie buvo tolerantiški kitoms re- 
ligijoms ir leido visiems „garbinti dievą pagal savo protėvių 
papročius ir įstatymus". 

Bet buvo ir. kita — pagrindinė — šio karo priežastis. Ispani- 
jos dvasininkai jų neapkentė ir norėjo jais atsikratyti, kad ga- 
lėtų užgrobti jų turtą, atimti namus ir dirbtuves. 

Katalikiškieji šventeivos negalėjo to padaryti be karaliaus 
leidimo ir pagalbos. Ir štai rugsėjo 22 įvyko tai, apie ką žmo- 
nės kalbėjo nuo pat metų pradžios. Valensijoje buvo viešai 
pagarsintas karaliaus dekretas, kurio pagrindiniai punktai skel- 
bė: „Visi moriskai, tiek gimusieji Ispanijoje, tiek ir svetimša- 
liai, išskyrus vergus, paskelbus šį įsakymą, per tris dienas pri- 
valo atvykti į uostus ir sėsti į laivus; su savimi leidžiama pa- 
siimti tik tiek kilnojamo turto, kiek gali panešti." 

Greitai valdžia išleidžia naujus dekretus del moriskų išgu- 
jimo iš kitų sričių — Kastilijos, Lamančos, Granados, Andalu- 
zijos. 

Daug kentėjusios šalies žemėse vėl aidėjo pagalbos šauks- 
mai. Kiekviena diena atnešdavo naujų žinių. Tai vienur, tai ki- 
tur moriskai nenorėjo paklusti įsakymui ir liko savo vietose. 
Kiti vijo ispanus su ginklu, pasiryžę iki galo ginti savo laisvę 
ir nepriklausomybę. Liaudis murmėjo. Kam varyti žmones į ne- 
žinomus kraštus? Daugelis, nebijodami, jog juos išgirs, garsiai 
kslbėjo, kad jie nieko blogo nemano apie kaimynus moriskus, 
su kuriais šalia pragyveno visą gyvenimą, ir kad moriskai ne 
blogesni katalikai, kaip patsai Romos popiežius. 

Prislopinusi balsą, gaudė Sevilija. Gatvėse būriavosi sune- 
rimę žmonės. Bet vos iš skersgatvio pasirodydavo juoda suta- 
na, vidinių kiemų vartai užsitrenkdavo, slėpdami žmones, visi 
žinojo, kad šventoji inkvizicija visada budi. Neramu buvo ir 
de Silvos i Velaskeso namuose. Tarnaitė Marianela liejo grau- 
džias ašaras — ją skyrė su mylimuoju. Sena virėja, kuri gimi- 
niavosi kone su puse miesto, ištisas dienas būdavo pas savuo- 
sius. | 

— Cheronima,— sakydavo vakarais donas Chuanas Zmo- 
nai, — šiandien aš buvau pas Chuaną Sorolja. Ten pasakojo, kad 
deugelis idalgų pasirodė esą labai kilnūs ir nutarė neleisti 
skriausti savo vasalų. Kad jų pakeliui nenužudytų ir neapiplėštų, 
hercogas Gandija ir markizas Albaida patys lydi moriskus į 
uostus, iš kur jie plauks į Berberiją, o hercogas Makeda davė 
jiems ginkluotą palydą iki paties Orano. 

— Dar yra šioje žemėje riterių — dūsavo donja Cheroni- 
ma,— telaimina juos dievas. 

Diegas, užsiėmęs savo mėgstamu darbu, viską girdėjo. Prieš 
ji gulėjo paveikslų eskizai. Štai du raiti moriskai joja plačia 
lyguma — nuostabi tamsiaplaukė gražuolė arabė su raudona ro- 
Ze plaukuose ir kūdikis, tiesiantis rankutes į gėlę. 

Tomis dienomis berniukas daug galvojo. Vienas klausimas 
nedavė jam ramybės: kodėl dievas, didis ir visagalis, leidžia 
daryti žemėje tokias baisybes. Vėl karas! Kas gali būti bai- 
siau už karą? O jis, visažinantis ir teisingas, nenori padėti ne- 
laimingiesiems. Gal iš tiesų jų kaltė tokia didelė? Gaila, serga 
tėvas Salasaras, jis padėtų jam susigaudyti. Tiesa, pastaruoju 
metu jis nelabai noriai atsakinėja į tokius klausimus. Tik kartą 

pasakė, kad jei gyvenime visada nugalėtų ne gudrumas ir jėga, 
o sąžiningumas, išsilavinimas ir darbštumas, tai arabai amžinai 
galėtų gyventi Ispanijoje. Ką senasis kunigas turėjo omenyje? 
Kol Diegas mąstė, angliukas jo rankose klusniai vedziojo ving- 
rius raštus, panašius į arabiškas pynes ir įmantrius užjūrio mez- 
ginius. 

Būsimasis dailininkas negalėjo žinoti, kad po kelerių metų 
jis vėl įsigyvens į šią dieną ir, galutinai išsiaiškinęs įvykius, 
nutapys puikų, genijaus vertą paveikslą. 


MEISTRISKUMO PAGRINDAI 


Tolesnis Diego likimas buvo galutinai nuspręstas. Tėvas jį 
atidavė į naują mokyklą, žinomą toli už Sevilijos, — Fransisko 
Ereros dirbtuvę. 

Peržengus didžiulio namo slenkstį, berniuką nustebino baisi 
netvarka ir sambrūzdis. Dirbtuvė buvo pilna žmonių, jie bėgio- 
jo iš vieno kambario į kitą, garsiai kaukšėdami kulnimis, kaž- 
ką darė ir be perstojo kalbėjo. Ne mažiau už Diegą sumišo ir 
donas Chuanas. Jo paties namuose visi žinojo, kad vienas iš 
idalgo privalumų — ramybė, todėl ten visuomet būdavo tylu. 
O čia — tikras turgus. 

Staiga viskas nurimo. Į kambarį sutikti svečių įžengė aukštas 
liesas kokių trisdešimt ketverių metų vyriškis. Jis ryžtingai pri- 
ėjo prie Diego ir dviem pirštais suėmė jį už smakro. Berniukui 
į akis įsisiurbė kiaurai veriantys juodi be vyzdžių taškai. Ne- 
leisdamas įėjusiems atsitokėti, donas Fransiskas skubiai nuėjo į 
priešingą kambario kampą ir, sugriebęs už krašto karantį nuo 
molberto audeklą, jį atitraukė. 

Atsivėrė nuostabus reginys. Berniukas negalėjo atitraukti 
akių nuo drobės, kurioje jau beveik baigtas tapyti šventasis 
Bazilijus, ištiesęs ranką, kažką pasakojo mokiniams. Pasimėga- 
vęs padarytu efektu, meistras vėl skubiai užtraukė audeklą. 

— Jis gali čia pasilikti, jeigu nori,— kreipėsi Erera į dona 
Chuaną. Pagalvojęs pridūrė: — Žinoma, jeigu jūs nesumaišėte 
adreso ir berniukui reikia mokytojo, o ne auklės. 

Vos tarus jam tuos žodžius, už durų kažkas sukikeno, ir 
donas Fransiskas, nebekreipdamas dėmesio į svečius, puolė te- 
nai. Tą pačią akimirką už sienos pasigirdo verksmas, O paskui 
kažkas gailiai, pasisriūbaudamas užtraukė giesmę. 

Donas Chuanas pasisuko į sūnų. Tačiau šis, rodos, nieko ne- 
matė ir negirdėjo. Jo žvilgsnis tebebuvo nukreiptas į molbertą, 
nors uždangalas dengė paveikslą. 

—- Pasilik, jis puikus meistras, tik keistas žmogus. Būk ati- 
dus ir stenkis perprasti meistriškumo paslaptis, — tiek tepasakė 
tėvas sūnui. 

Taip Diegas pradėjo mokytis pas tapytoją. Tai buvo gana 
keista mokykla. Čia net per maestro pamokas mokiniai šūkau- 
davo, ginčydavosi, pešdavosi ir verkdavo. Kartkartėmis moky- 
tojas apramindavo nenuoramas. Jo rūstus riksmas nustelbdavo 
klegantį mokinių spiečių, stodavo tyla, tačiau neilgam. Nepra- 
eidavo nė pusvalandis, ir vėl kildavo baisus triukšmas ir spy- 
gavimas. Tada donas Fransiskas imdavosi ryžtingesnių priemo- 
nių. Be rinktinių turgaus keiksmų ir plūstamų žodžių, ant mo- 
kinių galvų pasipildavo liniuotės smūgiai, per pečius tvodavo 
lazdelė su gale pritvirtinta anglimi piešimui. Tokiomis valandė- 
lemis, o jų netrūkdavo, kliūdavo ir tinginiams, ir uoliesiems. 

Visa ši aplinka smarkiai paveikė jautrų įspūdžiams Diegą. 
Jis pasidarė dar uždaresnis, nekalbesnis ir visą laiką be paliovos 
piešė. Iš dono Fransisko (miesto gyventojai jį vadino Erera Vy- 
resniuoju) buvo ko pasimokyti. Jis, be jokios abejonės, buvo 
talentingas. Iš jo dirbtuvės iškeliaudavo tobuli paveikslai. 

Sevilijoje iš kitų dailininkų Erera skyrėsi savo nuoseklia 
ištikimybe realizmui. Siužetus maestro pasirinkdavo tiesiog iš 
gyvenimo. Pradedančiam savarankiškai piešti Diegui labiausiai 
jo darbuose patikdavo žanrinės kompozicijos. Iš Ereros Diegas 
išmoko pasirinktas temas vaizduoti lakoniškai. 

Berniukas ištisas valandas stebėdavo, kaip dirba mokytojas. 
Kai Ererą pagaudavo įkvėpimas, jis tapydavo užtikrintai ir grei- 
tai, plačiais potėpiais. Bet kartais, nepatenkintas savo darbu, 
maestro staiga čiupdavo ąsotį su dažais ir šliūkšteldavo ant dro- 
bės. 

Ereros dirbtuvėje ėmė formuotis jaunojo tapytojo individua- 
lus braižas. Mokykloje už mėgdžiojimą maestro griežtai bausda- 
vo. Mokytoją siutindavo, jei kuris iš mokinių visai nepriešta- 
raudavo, klausydamasis griežtos savo paveikslo kritikos. Karš- 
čiuodamasis jis šaukdavo — girdi, kam čia tas apsimestinis kuk- 
lumas, jei negabus žmogus nesugeba apginti savo kūrinio. Kai 
būdavo gerai nusiteikęs, Erera aiškindavo Diegui, kuo savita jo 
tapybos maniera. Jo tapyboje paprastai vyraudavo ryškūs švie- 
sos ir šešėlių deriniai, tuo tarpu bendras tonas likdavo tamsus, 
o detalės būdavo rūpestingai, krucpščiai nupieštos. Jis leisda- 

vosi į ilgus samprotavimus, kokie genialūs buvo praeities meist- 
rai, palike savo palikuonių pavydui nepasiekiamus šedevrus. 

Diegas mylėjo jį tomis valandėlėmis, kai jis, visas išsitepęs 
dažais, sėsdavo į ne mažiau vaizdingai ištepliotą krėslą ir saky- 
davo monologus apie genialius tapybos meistrus, apie įvairias 
nacionalines mokyklas, žanrinį paveikslą, kuris, jo manymu, 
tiesė kelią į ateitį. 

Vakarais tėvo Salasaro namuose Diegas smulkiai papasako- 
davo, kaip praleidęs dieną. Neretai pasiguosdavo, kaip jis nu- 
sikamavo, ieškodamas siužeto, kurį susirasti meistras buvo iš- 
vares jį į gatvę. Žinodamas karštą, nesuvaldoma maestro bū- 
dą, senasis kunigas linguodavo galvą. Taip, Erera — talentas, 
jam galima daug ką atleisti, matant, kaip jis dirba. Iš jo yra ko 
mokytis. Ir vis dėlto berniukui reikia kitokio mokytojo. 

Po ilgų pokalbių su donu Chuanu Velaskesu tėvui Salasa- 
rui pavyko įtikinti jį atiduoti Diegą mokytis pas garbingąjį do- 
ną Pačeką. Pas jį berniukas išsimokslins, ir tai atvers jam ke- 
lius į platų pasaulį. Ne veltui dabar mėgstama patarlė: ,Koks 
čia kabaljeras, jei neissimokslines.” Pačeko namai atviri vi- 
siems, kas myli mokslą ir meną. Net tolimame Madride jo na- 
mai garsėja kaip tikra mokyčiausių žmonių „akademija“. Vaka- 
rais erdviame vidiniame jo kieme renkasi Pačeko draugai — 
rašytojai, poetai, dailininkai. 

Didžiulė ir šviesi Pačeko sodyba buvo pačiame Sevilijos 
centre, šalia Casa de Contraccion — Prekybinių sandėrių rū- 
mų. Gatvėje prie jų visada būdavo triukšminga. Miestiečiai, 
pirkliai, svetimšaliai, eidami į Prekybos biržą, sustodavo čia pa- 
sišnekučiuoti apie savo reikalus ir senojo Rodrigo rūselyje iš- 
gerti stiklą rūgštaus vyno. Vyninėje rinkdavosi mėgėjai pašok- 
ti ir padainuoti, o kiti — pasigėrėti šeimininko dukra, gražiąja 
Marianela. Šokdama ji būdavo žavinga. Aistringa ir verzli, ji 
mėgdavo šokti „olą“. Visi žavėjosi jos gracingumu, lanksciu 
kaip nendrė liemeniu, kai ji, tartum nuvargusi, nuleisdavo ran- 
kas ir galvą, o paskui staigiai atsitiesdavo ir plaukte praplauk- 
davo tarp neaukštų medinių staliukų. Dažnai vyno rūsyje pasi- 
rodydavo solidūs svetimšaliai. Jie užsisakydavo olją naciona- 
linį ispanų patiekalą, primenantį karštą mišrainę iš mėsos ir 
daržovių, ir be perstojo žavėdavosi Sevilijos grožiu. Į vyno 
rūsį užsukdavo taip pat ir valkatos, elgetos ir driskiai iš skait- 
lingos armijos, sudarančios neatskiriamą miesto dalį, kur šalia 

nepaprastos prabangos susisuko sau gūžtą apgailėtinas skurdas. 
Šie žmonės buvo užmiršę arba praradę savo vardą. Aplinkiniai 
vadindavo juos tik pravardėmis, kurios buvo žinomos visoje 
Sevilijoje. Vakarais pas Rodrigą būdavo pasakojami kraupūs 
atsitikimai, kaip pernai Kiaunė persmeigė savo priešininką na- 
vacha, kaip Kukurūzų Burbuolė su savo gauja apiplėšė Sevili- 
jos uoste laivą. Ir vis dėlto rūsys buvo jauki, rami poilsio ir 
linksmybės vieta. Azartiškai tauškėjo kauliukai, liejosi linksmi 
gitaros garsai. 

Donas Pačekas savo namuose palaikė pavyzdingą tvarką ir 
švarą. Sienos buvo rūpestingai išbaltintos kalkėmis, grindys iš- 
tiestos meniškais kilimais iš įvairiaspalvių šiaudelių; ištaigingi 
"citrinmedžio baldai su perlamutro ir dramblio kaulo inkrusta- 
cijomis puošė didžiulį priimamąjį ir svetainę. 

Viename kambaryje iš rytų pusės buvo šeimininko kabine- 
tas. Palei sienas stovėjo ilgos raudonmedžio spintos. Jose šei- 
mininkas rūpestingai saugojo vertingas knygas — daugelio pa- 
saulio mokslininkų darbus. Kruopščiai buvo surinktos knygos 
apie meną. Juk Pačekas — dailininkas, aistringas didžiojo Rene- 
sanso garbintojas, poetas ir menotyrininkas. 

Donas Pačekas, iš prigimties labai švelnus ir mandagus žmo- 
gus, savo svečius sutiko prie vidinio kiemo vartų. 

— Mano namai jūsų paslaugoms, — su geraširdiška šypsena 
tarė jis tradicinę frazę, sveikindamas doną Chuaną, savo bi- 
čiulį, tėvą Salasarą ir Diegą.— Užeikite į mūsų buveinę, drau- 
gai. 

Kol tėvas ir padrė aiškino šeimininkui savo apsilankymo 
tikslą, Diegas žvalgėsi aplinkui. Vidinis kiemas jam atrodė kaip 
didžiulė salė, virš kurios sumanus dailininkas, negailėdamas 
melsvai žalsvų dažų, nupiešė dangų. Nuo fontano, trykštančio 
vidur kiemo, dvelkė vėsa. Sienomis raizgėsi rožės. Berniukas 
priėjo prie fontano. Meniškai įvairiaspalviais akmenukais išklo- 
to baseino dugne plaukiojo nematytos lyg šilkiniais pelekais žu- 
velės. Diegas pasilenkė, norėdamas geriau įsižiūrėti piešinį po 
vandeniu, ir nejučiomis krūtine paspaudė crnamentuotas grote- 
les. Tą pačią akimirką prie pat nosies čirkštelėjo plonos van- 
dens srovelės. Fontanas turėjo ,siurpriza”. Nupurtes nuo savo 
juodo švarkelio rankovės vandens lašus ir atsipeikėjęs nuo ne- 
tikėtumo, berniukas pažvelgė į suaugusius. Jis pamatė, jog visi 
atsistojo ir, pasisukę į namo duris, pagarbiai nusilenkė įeinan- 

čiai donjai Marijai de Paramo, Pačeko žmonai. Kartu su ja ėjo 
Diego amžiaus mergaitė, miniatiūrinė savo gražuolės motinos 
kopija. 

Donja Marija nešė svečiams ant sidabrinio padėklo aukštus 
bokalus, sklidinus šalto vandens. 

— Išgerkit vandens mūsų namuose, kabaljerai. Vanduo tie- 
siai iš šaltinio, švarus ir šaltas, tyras kaip ašara.* 

Donas Pačekas pasisuko į berniuką. 

— Prieik arčiau, Diegai. Aš noriu tave supažindinti su mūsų 
Chuana. Tikiuosi, jūs būsite draugai. 

Diegas negalėjo atitraukti akių nuo mažosios juodaplaukės 
gražuolės. Jos plaukai, susukti į daugybę ilgų garbanų, kaip 
sunkus šalis krito ant pečių. Atrodė, vos tik ji krestels galvą, 
suskambės, atsimušusios viena į kitą, stangrios garbanos. Rau- 
dona rožė plaukuose ryškino jos veido baltumą. Tačiau užvis 
gražiausios buvo akys. Tarp ilgų tankių blakstienų, didžiulės 
ir truputį pailgos, kaip tamsiai mėlynos alyvos. 

Mergaitė padarė gilų reveransą. Diegas pagaliau atsitokėjo, 
atmetė atgal dešinę ranką su skrybėle ir žemai nusilenkė. Su- 
žavėtas mažosios karalienės grožio, kaip jis mintyse pavadino 
naująją pažįstamą, berniukas nė neįtarė, kad po penkerių metų, 
užaugusi gražiausia mergina, ji taps jo žmona. 

Pakalbėjęs su Diegu, peržiūrėjęs tarno atneštus jo piešinius 
ir paveikslus, donas Pačekas, patyręs ir atidus mokytojas, iš kar- 
to pastebėjo juose tai, ką kitiems buvo lemta išvysti tik po 
daugelio metų. Didelė ateitis laukė jaunojo dailininko. Jau da- 
bar jis nieko nemėgdžiojo, o ėjo savo keliu. Žinoma, jo meist- 
riškumas dar buvo toli gražu netobulas. Bet juk jis dar visai 
vaikas! Donas Pačekas nusprendė: tegul Diegas iš pradžių atei- 
dinėja pas jį į namus, prisižiūri, pripranta, o paskui juodu su 
donu Chuanu sudarys sutartį, kurioje numatys mokymo sąly- 
gas ir abiejų šalių įsipareigojimus. 

Praslinko keletas mėnesių. Diegas apsiprato Pačeko namuo- 
se. Jis labai prisirišo prie savo naujojo mokytojo. 1611 metu 
rugsėjo 27 dieną Pačekas vėl priėmė svečius. Šį kartą dono 
Chuano Velaskeso vizito tikslas buvo dokumentais įteisinti Die- 
go mokymąsi Pačeko dirbtuvėje. Pagal sutartį, pasirašytą da- 
lyvaujant tėvui Salasarui, donas Fransiskas Pačekas privaléjo 


* Vanduo Ispanijoje buvo ir yra laikomas prašmatnių gėrimų. Ispa- 
nai juo vaišina, pagerbdami svečius. 

mokyti berniuką savo meno, nieko nuo jo neslėpdamas, suteik- 
ti jam pastogę, patalynę, maistą ir aprangą. Sutartyje buvo pa- 
žymėta, kad būsimasis dailininkas turi ir pareigų. Jis privalo 
teikti mokytojui pagal savo jėgas įvairias paslaugas, nežemi- 
nančias jo orumo. Pastaroji sąlyga atsirado dėl bajoriškos Die- 
go kilmės. Sutartis buvo surašyta penkeriems metams. 

Donas Pačekas buvo vienas iš labiausiai išsilavinusių savo 
meto žmonių. Jo manymu, dailininkui maža vien talento ir ge- 
rai įsisavinto stiliaus. Tikram meistrui reikia pažinti gyvenimą. 
Jis pats daug dirbo ir sugebėjo kitiems įskiepyti darbo meilę. 
Jo mokyklos mokiniai pasižymėjo stropumu ir geru skoniu. Jau 
keletą metu donas Fransiskas rašė didelę knygą „Tapybos me- 
nas senovėje ir jo didybė“, kurioje ne tik dėstė savo pažiūras 
į meną, bet ir, kiek galima objektyviau, stengėsi apibūdinti sa- 
vo laikmečio ispanų tapybą. Diena iš dienos jis, kaip į dieno- 
raštį, rašydavo į ją naujus įrašus, už kuriuos vėliau dėkingi pa- 
likuoniai jį prideramai pagerbs. 

Kaip minėjo tėvas Salasaras, vadinamoje Pačeko „akademi- 
joje“ rinkdavosi labai įdomūs žmonės — žymūs meno, literatū- 
ros ir mokslo atstovai. Dažni svečiai čia buvo rašytojas Migelis 
Servantesas, teisininkas-mokslininkas Rodrigas Karo, poetas Lui- 
sas Velesas de Gevara, iš Madrido atvykusieji dailininkai, ir 
vietiniai, iš Sevilijos, poetas, dailininkas ir meno teoretikas 
Pablas Saspedesas iš Kordobos ir daugelis kitų. Į vakarus atei- 
davo Pačeko globėjas Fernandas Enrikas de Ribera, hercogas 
Alkala. 

Ilgais vakarais namuose būdavo gyvai ginčijamasi. Tai buvo 
"laikai, kurie po dviejų šimtmečių istorijoje bus vadinami ispa- 
ny meno „aukso amžiumi". | 

Labiausiai iš visų Diegui patiko judrus ir karštas donas Ser- 
vantesas, kurio knygą jis perskaitė su tokiu susižavėjimu. Do- 
nas Migelis visuomet žinojo daugybę nepaprastų naujienų. Dirb- 
damas tokį prozišką ir varginantį darbą, kaip grūdų supirkimas 
valstybei Sevilijos apylinkėje, jis spėdavo kurti eilėraščius ir 
net dalyvauti poetų varžybose. Viename turnyre jis gavo aukš- 
čiausią apdovanojimą. Prizas buvo trys sidabriniai šaukšteliai! 
Draugai jam priekaištavo, kam jis gaištąs laiką smulkmenoms. 
O Servantesas tiktai juokėsi ir tvirtino, kad „viską daro dides- 
nei savo dešiniosios garbei“. Juk kairės rankos jis neteko is- 
panų kautynėse su turkų laivynu prie Lepanto. 

Kiekviena diena vis kuo nors pradžiugindavo doną Pačeką. 
Jis džiaugėsi, matydamas savo mylimo mokinio pastangas. Daž- 
nai, atidėjęs į šalį Leonardo da Vinčio manuskriptą, jis imdavo- 
si plunksnos, norėdamas išlieti džiaugsmą popieriuje: ,Nelaikau 
skriauda mokytojui, jei galima girtis mokinio pranašumu (sa- 
kau tiktai tiesą). Nieko neprarado Leonardas da Vinčis, turėda- 
mas mokinį Rafaelį, Jorė Kastelis Frankas — Ticianą, Plato- 
nas — Aristotelį... Visa tai rašau ne tiek norėdamas girti šitą 
asmenį... kiek išaukštinii tapybos mena.” Jis turėjo pagrindą 
taip rašyti. 

Kartą Pačeko knygoje atsirado įrašas apie tai, kaip jaunas 
dailininkas pasikvietė į savo dirbtuvę valstietį berniuką ir už- 
mokėjo jam už pozavimą. „Jis piešė jį visaip, įvairiomis pozo- 
mis,— rašė donas Pačekas,— tai verkiantį, tai besijuokianti, ne- 
paisydamas jokių sunkumų. Berniukui pozuojant, jis nupiešė 
ne vieną galvą anglimi ant melsvo popieriaus, pašviesindamas 
balta kreida, o taip pat daugelį kitų natūrų ir taip įgudo piešti 
portretus.“ 

Mokytojas, mielai pripažinęs mokinio pranašumą, kasdien 
perdavinėjo jam savo įgūdžius ir patirtį, sukauptą per visą gy- 
venima. Jis mokė Diegą pasirinkti paveikslui drobę, patarė dau- 
giau naudoti standžias, rupias saržos drobes iš lino pluošto. 
„Įkypo“, įstrižo audimo drobės savotiška faktūra labai tinka ta- 
pybai. Be to, ji patvari ir atspari atmosferos veikimui bei tem- 
peratūros svyravimams. Ant tokios drobės nutapytas paveikslas 
išlieka ilgam. 

Jie abu kartu ištempdavo ant porėmio audeklą, truputį ji 
suvilgydavo vandeniu, pradžiovindavo ir ištepdavo skystu šiltu 
klijų tirpalu. Vos klijai išdžiūdavo, drobės paviršių nušlifuoda- 
VO su pemza ir dar kartą ištepdavo klijais, o paskui padengda- 
vo ploniausiu grunto masės sluoksniu. Daug įvairios sudėties 
grunto pavyzdžių žinojo donas Fransiskas Pačekas, bet geriau- 
siu laikė gruntą, paruoštą iš gerai išmirkyto, smulkiai sumalto 
puodžių molio su silpnu klijų skiediniu ir nedideliu kiekiu vi- 
rinto sėmenų aliejaus. Ant grunto, kuris būdavo dedamas du 
kartus, jie užtepdavo dar vieną ploną specialių gruntinių dažų 
sluoksnį. 

Paskui mokytojas imdavo storą foliantą ir sėsdavo į krėslą, 
O Diegas kviesdavo tarną, ir jie kartu iš daugybės eilėmis sudė- 
tų maišelių, dėžių ir dėželių rinkdavosi reikiamas spalvas. Ko 

tik čia nebuvo! Balti dažai su specifiniu švino atspalviu; ochra — 
nuo šviesiai geltonos iki tamsios, natūrali siena“, Neapolio gel- 
tona, švino gelsvi dažai, gelsvas lakas. Štai dėžutės su tvarkin- 


gais užrašais: raudoni dažai — ,kinoberis”, „ispanų raudonoji 
žemė“, „kraplakas“, „„karminas“; žali — „žalia žemė“, „veroniš- 
kieji”, „kalnų žalieji“, „svogūnų žalieji“; mėlyni — „ultramari- 


nas iš lazurito“, „indigas“, ,smalta”. 

Dažų buvo be skaičiaus. Donas Pačekas smulkiai apibūdinda- 
vo jų ypatybes. Bet atskirai paimti jie buvo negyvi. Juos at- 
gaivinti, priversti zereti, prabilti galėjo tik meistro teptukas. 
Pačekas suprato, kad primesti savo valią, pasirenkant siužetą, 
arba priversti naudotis kitų meistrų tapybos technikos sistema — 
vadinasi, žlugdyti talentą. Ir jis sumaniai leisdavo jaunajam dai- 
lininkui dirbti laisvai, nors nepraleisdavo progos parodyti, kaip 
puikiai tapė praeities meistrai. Jo knygoje dialogas vyksta tarp 
dviejų menininkų kartų atstovų — senojo meistro Fransisko ir 
jauno dailininko Lopės. Maestro karštai įtikinėjo jaunąjį kolegą 
neiti eretikų keliu, neimti iš gamtos visko, kas papuola, bet 
mokytis išsirinkti siužetą, atmesti, kas biauru, panaudoti iš su- 
pančio pasaulio tik tai, kas reikalinga nuostabiai puikiems pa- 
veikslams sukurti. Bet Lopė nesutinka su senuoju dailininku, 
gindamas teisę vaizduoti natūralų gyvenimą — tokį, koks jis yra. 
Jis didžiai vertina venecijiečius ir mano, kad senoji mokykla 
slopina įkvėpimą. 

Galimas dalykas, kad donas Pačekas knygoje aprašė savo gin- 
čus su jaunuoju Diegu, bet vis dėlto juose aiškiai atsispindi 
laiko dvasia. Tuometinę Seviliją galėjai atpažinti kiekviename 
jo knygos puslapyje. Dialoguose buvo aiškiai apibūdintos abi 
Sevilijos tapybos mokyklos kryptys — idealistinė ir realistinė. 

Supratingas ir įžvalgus Pačekas po dialogo įrašė dar vieną 
pastabą: „Viskas, kas čia pasakyta arba dar galėtų būti pridur- 
ta, nepretenduoja įrodyti, kad tėra vienintelis kelias į meno 
viršūnes. Yra ir kitų kelių (gal lengvesnių ir geresnių); ir tai, 
ką mes išdėstėme iš savo pozicijų, neprivalo... varžyti didelio 
talento laisvės." 

Šnekučiuodamas su Diegu, mokytojas mėgdavo sakyti: 

— Šviesos ir spalvų efektus geriausiai pastebėdavo ir per- 
teikdavo Rafaelis de Urbinas, Leonardas da Vinčis, Antonijas 


* Rudos spalvos dažai. 

Koredžas ir Ticianas. Jie taip mokėjo atkurti spalvas, kad jų 
paveikslai atrodo veikiau pati gamta, negu menas. Atidžiai įsi- 
žiūrėk į juos, Diegai, ir tu suprasi didžiųjų menininkų meistriš- 
kumo paslaptį. 

Ir Diegas godžiai, nenuilstamai, smalsiai žiūrėjo, tyrinėjo. Jo 
gimtajame mieste turtingi mecenatai turėjo ištisas paveikslų ga- 
lerijas. Fernandas Enrikas de Ribera hercogas Alkala savo pa- 
veikslų kolekcijai net pastatė specialų pastatą, vėliau žinomą 
kaip Pontijaus Piloto namas (casa del Pilato), nes jis buvo tary- 
tum kopija rūmų, kuriuose, pagal padavimą, esą, buvęs sargy- 
bos saugotas ir nuteistas mirti Kristus. Labiau netinkantį meno 
kūriniams pastatą sunku buvo rasti. Taip sugalvoti Ispanijoje 
galėjo tik ištikimas bažnyčios sūnus! Šiaip tų vadinamojo mude- 
charo stiliaus rūmų statyboje nuostabiai derinosi gotikos ir ita- 
liškojo Renesanso elementai su mauriškosios architektūros sa- 
vitumais. Piloto namų kambariuose su drožinėtomis medinėmis 
lubomis ir puikiomis koklių sienomis, papuoštomis dažyto gip- 
so ornamentika, rado prieglobstį didžiųjų italų — Ticiano, Leo- 
nardo da Vinčio, Tintoreto, Furinio, Benedeto — ir įžymių ispa- 
nų kūriniai. Iš jų paveikslų aiškiai matėsi, kas buvo leidžiama 
menui katalikiškojoje Ispanijoje. Visuose paveiksluose kartojosi 
maldos motyvas. Griežti juodi kostiumai, orios pozos. Dėmesį 
traukė savotiški Moraleso veikėjai — bedančiai budeliai, kan- 
kinantieji Išganytoją, Antonijo Moro ir Alonso Sančeso Koeljo 
portretai, Chuano de Roelaso drobės. 

Į hercogo rūmus Diegas nuėjo kartu su kitais dviem Pačeko 
mokiniais — Alonsu Kanu ir Fransisku Surbaranu. (Vėliau visi 
trys tapo įžymiais tapytojais ir pelnė pasaulinę šlovę gimtajai 
Ispanijai.) Jie ilgai klaidžiojo po gaudžiai aidinčias Alkalos rū- 
mų sales. Tik vakarop, dosniai apdovanoję juos lydėjusį rak- 
tininką, draugai išėjo į gatvę. Diegas pirmasis prabilo: 

— Visuose paveiksluose, išskyrus Ticiano ir dar nedauge- 
lio, ryškus ištikimybės dogmoms pėdsakas. Gaila... 

— Ir vis dėlto, kas gi tau labiausiai patiko iš šios kolek- 
cijos? — pertraukė jį Surbaranas. 

— Piteris Artsenas ir Piteris Breigelis, dar Jakopas Basa- 
nas." Jų paveiksluose jaučiama kažkas naujo. Pažiūrėkite, kaip 


* Piteris Artsenas (1508—1575) ir Piteris Breigelis Vyresnysis 
(1525-30—1569) — Niderlandų dailininkai, Jakopas Basanas (1515—1592) 
italų dailininkas. 

savotiškai jie traktuoja modelių pasaulį, o juk tas varganas pa- 
saulis, rodos, toks tolimas menui. Ir, beje, kiek ten darbo meist- 
rui! 

— Tu daraisi Karavadžo sekėjų, Diegai. Tau, be abejo, tiks 
„ŝseŝeliavimo“ maniera, — nusijuokė Kanas.— Ko gero, netolimoje 
ateityje Sevilijos horizonte iškils nauja žvaigždė — de Silva i 
Velaskesas, kuris spalvomis išreikš tai, dėl ko dabar vargsta 
mūsų literatūra. 

Diegas paraudo. 

— Neverta, bičiuli, juoktis iš to, ko nesupranti, — sviedė jis 
neįprastai griežtai. Ir, staigiai pasisukęs, skubiai nužingsniavo 
Sevilijos turgaus link. 

Turgus jį pasitiko triukšmu, riksmais, neįmanoma grūstimi. 
Tiesiai prieš centrinį įėjimą buvo apvali estrada su turėklais, 
is viršaus pridengta vielos tinklu. Aplinkui stovėjo suoleliai ir 
dar kažkokios sėdynės, matyt, kažkada buvę minkštasuoliai. Jau- 
nuolis energingai prasiyrė į priekį. Buvo ruošiamasi tradicinėms 
gaidžių peštynėms. Aukštas, liesas ispanas su auskaru ausyje, 
ant peties užsimetęs apsiaustą, laikė du gaidžius. Jo kaimynas — 
gudrus besišypsantis snukutis su veltine skrybėle — garsiai 
šaukė: 

— Skubėkite, skubėkite! Kas statys už tą gražuolį ilgais 
pentinais, neapsigaus! Ne, neapsigaus, nors jo varžovas taip pat 
baisus ir prityres peštukas, įveikęs ne vieną priešininką ir lai- 
mėjęs pergalę praeitoje kovoje. 

Džiūsna nusilenkė susirinkusiems ir padėjo ant svarstyklių 
gaidžius su baltais gobtuvėliais ant galvų. Priešininkai buvo vie- 
nodo svorio. Paskui, nutraukęs gobtuvėlius, sviedė ,dvikovinin- 
mi ir liesdami snapais žemę, leidosi vienas prie kito. 

Atėjo ilgai laukta akimirka! Papurtę galvas, gaidžiai puolė 
vienas kitą. Pasklido į šalis plunksnos: peštukai negailestingai 
kapojosi snapais, pentinais, plakė sparnais. 

Diegas žiūrėjo susidomėjęs ir kvatojosi kartu su visais. Bet 
štai jis apsidairė, ir jo dėmesį prikaustė aplink estrada susi- 
būrę žmonės. To paties įkarščio pagauti, jie stengėsi kuo ge- 
riau pamatyti gaidžių kovą. Žmogus su veltine skrybėle užlipo 
ant medinės nudriskusio minkštasuolio atkaltės ir komentavo 
kovą. Minia, jam pritardama, sutartinai kvatojo. 

Vaizdas buvo toks tapybiškas, kad Diegas, paėjęs į šalį, iš- 
sitraukė anglies gabaliuką ir ant keturlinkai sulenkto popie- 
riaus greitai nupiešė eskizą. 

Saulė jau krypo į vakarus, kai jis, labai pavargęs, grįžo į 
mokyklą. Ankstesnio pykčio kaip nebūta. Dabar jis žinojo, kad 
teisus buvo donas Pačekas, tvirtindamas: kiekvienas gyvenime 
eina savo keliu. . 

Prie senojo Rodrigo vyninukės Velaskesas išgirdo muziką. 
Paskui nuskardėjo juokas. Jis buvo toks užkrečiantis, kad Die- 
gas pasuko tenai. Pirmiausia jam į akis krito būrelis žmonių 
rūsio gilumoje. Jis prašyte prašėsi nutapomas drobėje: tai bu- 
vo tikras „bodegonas““. Gyvenimas dosniai dalijo dailininkui 
siužetus. 

Po to keletą dienų niekas nedrįso trukdyti užsiėmusio jauno- 
jo dailininko. Į dirbtuvę užeidavo tik donas Pačekas. Jis lin- 
guodavo galvą ir eidavo į savo kabinetą. Tačiau daryti išvadų 
nesiskubino. Diegas dirbo. 

Po savaitės į didžiąją Pačeko svetainę susirinko svečių. 

Šį kartą krėslai buvo sustatyti pusračiu tam tikru atstumu 
nuo molberto, ant kurio buvo užkelta didelio formato drobė. 
Paveiksle stambiu planu pavaizduotas trejetas sėdėjo pustamsė- 
je patalpoje prie kukliai padengto stalo. Visi jie — senis, ber- 
niukas ir jaunuolis — lengvai atpažįstami Rodrigo vyno rū- 
sio lankytojai. Tai buvo gyvi žmonės, tiksliai iš natūros per- 
kelti į drobę. Kairėje pusėje sėdintis senis ramus, jaučiąs savo 
vertę. Dailininkas kruopščiai nutapė jo žilus plaukus, kuriuose 
dar juoduoja tamsių sruogų. Aukšta kakta išvagota raukšlių — 
išgyventų metų pėdsakai. Ramiai, išmintingai žvelgia geros akys. 
Priešais senį — jaunuolis. Jo išraiškingas veidas truputį šypso- 
si. Dešinės rankos mostu jis skatina berniuką, kuris juokdama- 
sis laiko pakėlęs virš stalo siauragurklį butelį vyno. Jo vaikiš- 
kame veide švyti šypsena, spindi balti stambūs dantys. Ant sta- 
10 — rupi duona, dubenėlis su žuvimi, granatai ir vynas. Santūru- 
mas, lakoniškumas, paprastumas visur: pozose, spalvose, vaiz- 
duojamoje aplinkoje. Gerai žinant natūrą, nutapytos staltiesės 
klostės, tvirtas storas dubens fajansas, prinokę granatai. Daili- 


* Nuo ispanų k. žodžio ,bodegon” — smuklė, rūsys, — specialus ter- 
minas, apibūdinantis buitinio žanro paveikslus, o taip pat religines ir 
alegorines aiškaus buitinio charakterio kompozicijas, turinčias ir natiur- 
morto elementų. 

ninkas rūpestingai nupiešė kontūrus, kad žiūrovai juodame, slė- 
piningame fone gerai matytų vaizduojamas formas. 

Kai visi pakviestieji į paveikslo apžiūrą susirinko, donas 
Pačekas pasiūlė kiekvienam iš eilės pasakyti savo nuomonę. 

Hercogas Alkala kalbėjo trumpai, su pertrūkiais, pabrėžda- 
mas kiekvieną žodį. Velaskeso herojai esą ne kas kita, kaip 
šelmiai, atkakliai besibraunantys iš novela picaresca* į tapybą. 
Jis patarė Diegui (savo jaunajam draugui!) panaudoti talentą 
grožiui ir palikti ramybėje „tuos peréjunus”. Keista, kad tokie 
dalykai pretenduoja būti vadinami „tapyba“. 

— Tapyba yra menas,— su būdingu jam švelnumu prabilo 
donas Pačekas,— kuris linijų ir spalvų įvairove tobulai parodo 
akiai tai, kas yra natūroje. Apie tai aš rašiau savo knygoje. 
Man, kaip ir jums, nepatinka siužetas, bet nutapytas jis puikiai. 

Su kartéliu klausėsi tėvas Salasaras nuomonių apie savo nu- 
mylėtinio darbą. Kad ir kaip stengėsi būti nešališkas ir patikėti 
tuo, ką šneka gerbiami kabaljerai, jam patiko nutapytieji drobė- 
je. Paprasti žmonės, dori prieš dievą ir sąžinę, kodėl gi jų ne- 
tapyti? 

Paveikslas patiko ir jaunam poetui Luisui Chimerai. Jis pa- 
stebėjo Velaskeso herojuose savotiškai meniškai išreikštą ti- 
kėjimą liaudies jėga, paprastų žmonių tyrumą ir gerumą. Įsi- 
karščiavęs Luisas ėmė įrodinėti, kad kukliomis tapybos priemo- 
nemis dailininkas atskleidė gilią prasmę. Nors ir juoda tų Zmo- 
nių duona, tačiau rūsčių išbandymų metu jie paims ginklą 
ir stos į didvyriškų Ispanijos sūnų gretas kaip tikri idalgai! 

Hercogas Alkala reikšmingai nusišypsojo donui Gasparui de 
Neklidui. | 

— Bravo, donai Luisai! Jūs poetas, o viskas, apie ką tik pra- 
byla poetai, visada skamba poetiškai. Bet eilės lieka eilėmis, 
o gyvenimas — gyvenimu. Paveikslas neabejotinai vertingas. 
Diego meistriškumas auga su kiekvienu nauju paveikslu. Kai 
dėl siužeto, tai palikime jį istorijai. 

Jis patylėjo ir visai netikėtai pridūrė: 

— Aš perku šį paveikslą. 


* Novela picaresca — šelmių romanas. Savotiškas literatūrinis žan- 
ras, atsiradęs Ispanijoje XVI a. Jo personažas gudrus šelmis, dažnai 
avantiūristas. Per šito personažo išdaigas, gudravimus ir apgaudinėjimus 
buvo reiškiama feodalinės visuomenės kritika. 

Paveikslas tapo hercogo nuosavybe. Jis papuošė Piloto ná- 
mų kolekciją. 

Diegas be gailesčio išsiskyrė su savo kūriniu. Nauji vei- 
kėjai prašyte prašėsi į jo paveikslus. Dešimtys eskizų gulėjo 
jo dirbtuvėje, laukdami eilės. Tarp jų — virėja Marta ir šlubas 
kareivis, du berniukai, donjos Marijos tarnaitė, aklas smuiki- 
ninkas iš San Lorenso aikštės ir elgeta, stovįs prie San Migelio 
bažnyčios. Dailininkas jau įsivaizdavo, kaip jie su Chuana de 
Miranda, tapusia jo ištikima drauge, senjoros Martos lydimi, 
vaikštinės po Sevilijos Alkazaro“ apylinkes, — kiek paveikslų jo 
laukė ateityje! 

O donas Pačekas tą vakarą ilgai negalėjo nusiraminti. Sė- 
dėdamas prie atversto rankraščio, jis mąstė apie paskutiniuosius 
Diego darbus. Jis labai norėjo, kad mylimas mokinys žengtų 
savo mokytojo pėdomis. Geriau tapytų paveikslus šventojo raš- 
to siužetais (dėl jų nebūna jokių nesusipratimų). Ne, nelinksta 
jo širdis prie tų bodegones. Jis pasilenkė prie stalo ir užrašė: 
„Tai netapybiški siužetai su juokingomis figūromis; jie gali su- 
kelti tik juoką.“ Paskui, prisiminęs Diego paveikslą, nesusilaikė 
ir pridūrė: „Galima vertinti ir tą tapybos rūšį, jeigu paveikslas 
nutapytas taip, kaip Velaskeso.“ 


* Alkazaras — Ispanijos karalių rūmai. 


TAIP KYLAMA Į ŽVAIGŽDES 


Judri Sevilija sutiko Chuaną, Diegą, senjorą Martą, Alonsą 
ir įkandin jų sekantį Pedra -— berniuką pozuotoją, kaip jį va: 
dino namuose, energingu gyvenimo ritmu. Būrelis ėjo į Alkazarą. 
Prieš keletą dienų Diegas paprašė giafą Enrikę Olivaresą, kara- 
liškojo Alkazaro valdytoją, leisti aplankyti rūmus. Grafas, kurį 
su donu Pačeku siejo ilgametis prieraišumas ir draugystė, la- 
bai vertino talentingą dailininką. Jis mielai leido apžiūrėti Al- 
kazarą, perspėdamas, kad, deja, esąs labai užsiėmęs ir negalįs 
lydėti Diego: gauta nauja paveikslų siunta, ir jie su donu Pa- 
čeku privalą juos įvertinti ir nuspręsti, kur patalpinti. 

Keliauninkai vieningai nutarė eiti pėsčiomis. Greitai parko 
žalumoje jie pamatė aukštą sieną su siaurais vartais. Ant pagrin- 
dinio fasado baltavo užrašas. Alonsas garsiai perskaitė: ,Didy- 
sis, kilnusis, galingasis ir pergalingas donas Pedras, iš Dievo 
malonės Kastilijos ir Leono karalius, įsakė pastatyti šitą Alkaza- 
ra ir rūmus ir tas galerijas, kas ir buvo padaryta 1402 metais.“ 

Senasis raktininkas, įspėtas apie vizitą, pagarbiai nusilenkes, 
įleido juos į vidų. Pagal visas Mauritanijos meno taisykles pa- 
sodinto sodo žalumoje slypėjo nuostabiai gražūs rūmai — čia 
kažkada gyveno maurų valdovas, paskui rūmai atiteko Ispani- 
jos karaliams. Jie ne kartą buvo perstatyti, pakeitė savo planą, 
ornamentuose pusmėnulis užleido vietą kryžiui. 

Ilgainiui su įkvėpimu arabų meistrų statytiems rūmams Va- 
karai uždėjo savo griežtą žymę. Tačiau nuo to jie pasidarė dar 
labiau meniški ir originalūs 

Keliauninkai ėjo pavėsingomis sodo alėjomis, kur augo pla- 
čialapiai bananai, o gilumoje nuo pašaliečio akių slėpėsi citrin- 
medžių pavėsinės. Visur girdėjosi skubrus vandens čiurlenimas. 
Upeliukų dugnas buvo išklotas įvairiaspalvėmis plytelėmis. Sau- 
lė pliuškenosi vandenyje, tikšdama tūkstančiais žėrinčių krista- 
lų. 

Fontanai gaiviro karštą orą drėgme. Takeliai budriai glūdėjo 
žalumoje, laukdami neatsargaus praeivio, kad galėtų apipurkst: 
jį gausybe ploniausių vandens čiurkšlių. Tai arabų meistrai prie 
kiekvieno akmenėlio išvedžiojo daugybę varinių vamzdelių, šį 
netikėtą „siurpriza“. Aplinkui lapojo laurai, mirtos, citrinme- 
džiai. 

Nuščiuvę keliautojai įėjo į rūmus. Net labai atsargūs žings- 
niai skardžiai aidėjo tarp negyvenamų sienų. Alkazaras buvo 
pavyzdys tokio meno, kai akmenys meistro rankose netenka 
savo masyvumo, kietumo ir tampa gudriai suraizgytu mezgi- 
niu. Akmens puta nuo vėjo gūsių. rodės, ims virpėti. Kai kurių 
kambarių lubos buvo panašios į stalaktitus olose, lyg ledo var- 
vekliai kabojo eilės baltų marmuro kolonų. Sienos atrodė tarsi 
ištisai išaustos margais raštais. Gėrėdamasis šiuo architektūros 
stebuklu, Diegas su gailesčiu galvojo apie silpnąsias arabų me- 
no puses. Visi šios epochos pastatai, be skulptūrų ir tapybos 
darbų (šventasis koranas draudė vaizducti žmones ir gyvulius), 
buvo tik muziejai, kurių salės tarytum laukė ateinant žmogaus. 

Kai keliauninkai išėjo į sodą, jau buvo visai vakaras. Silp- 
nai apšviestų medžių švelnūs šešėliai krito ant vandens ir bal- 
to marmuro. Alkazaras atrodė kaip užburta šalis. Freskos, ku- 
rios dieną buvo išblukusios, pasikeitė, atgijo, visur blizgėjo pa- 
auksinimai. Melsvai blykčiojo emalis. 

Susijaudinęs Diegas stipriai suspaudė Chuanos ranką. Patir- 
tų įspūdžių sukresta, Chuana atsakė jam paspaudimu. Jis no- 
rėjo paimti mergaitę ant rankų, prispausti prie stipriai plakan- 
čios širdies ir nešti per sodą, per švelnius žydinčių jazminų nė- 
rinius. | 

Bet prie sodo vartų jų laukė ekipažas, o senjora Marta mur- 
mejo, kad metas grįžti. 

Dienos bėgo viena po kitos, įkvėpimo minutes pakeisdavo 
kankinančio mąstymo valandos. Diego paveikslų jau nebebuvo 
galima laikyti mokinio darbais. Donas Pačekas, gerbiąs visų 
pirma žmogaus talentą, nevaržė jaunojo tapytojo kūrybinės lais- 
vės. Dailininko tėvų namų sienas puošė paveikslai, apie ku- 
riuos žinovai kalbėjo su pagarba. 

Donjai Cheronimai labiausiai patiko paprasto siužeto paveiks- 
las „Tarnaite“, vaizduojantis jaunutę mergaitę iš liaudies. Ra- 
mi, be jokios pozos ir sentimentalumo, stovėjo ji tarp virtuvės 
rakandų. Iš po balto kyko truputį baikščiai žvelgė į pasaulį dė- 

mesingos akys. Dešinioji mergaitės ranka, ieškodama atramos, 
buvo įsikibusi į stalo kraštą, nuleista kairioji lietė ąsočio ąsą. 
Tarnaitė buvo nutapyta tarp kasdien vartojamų daiktų. 

Velaskesas turėjo dar kelis bodegono ciklo paveikslus ,,vir- 
tuvine tema“, kaip juokais juos vadino donas Pačekas: „Sena 
virėja“, „Sena moteris, kepanti kiaušinienę“. Pačiam maestro 
labiau patiko pastarasis paveikslas. Jam atrodė, kad šiame dar- 
be geriau, negu kituose ankstesniuose kūriniuose, jis atskleidė 
individualius savo herojų charakterius. Beje, ir šis galėjo būti 
geresnis. 

Rimtas senos, kiaušinienę kepančios moters veidas. Liūdnos 
veido raukšlės, šešėliai paakiuose, prie smakro liudijo apie ne- 
lengvą gyvenimą. Rodos, moteris kažką sako berniukui, atnešu- 
siam skaidriame butelyje vyno. 

Jeigu donui Pačekui šie paveikslai, lygiai kaip ir ,Du val- 
gantys jaunuoliai“, „Jauna moteris“, „Muzikantas“, buvo tik 
pakopos Velaskeso kūryboje. palikuoniai juose pamatys ir kit- 
ka — savotišką siužetų ,bodegono” tema traktavimą vaizduoja- 
majame mene. Nors Velaskesas tik pradėjo savarankišką daili- 
ninko kelią, jis jau stengėsi išplėsti savo tapybos rėmus, vaiz- 
duodamas pasirinktus siužetus taip, kaip jis pats suprato gy- 
venimą, tapyboje išreikštą tiesą Kur anksčiau viešpatavo tik- 
tai tobulybė, atsirado paprastumo, kasdieniškumo, tipiškumo. 

Tuo metu mokinys savo mokytoją labiau džiugino kuo kitu. 
Diegas pradėjo užsiminti apie ,nekalto prasidėjimo“ paveikslą 
ir jau padarė pirmuosius eskizus. Be to, atidžiai įsižiūrėjęs į 
paskutiniąsias jaunojo dailininko drobes, Pačekas atkreipė dė- 
mesį į puikius natiurmortus, kuriuose dailininkas tarytum me- 
gaujasi aiškiomis daiktų formomis, tiksliai nupiešdamas jų si- 
luetus. 

Ėjo 1617 metai. Jie nešė Diegui daug permainų. Vieną kovo 
mėnesio dieną, kai iš bundančios žemės stiebėsi į saulę pirmo- 
sios pavasario gėlės, donas Pačekas pasikvietė Diegą į savo ka- 
binetą. 

— Aš noriu pranešti tau, mano drauge, — pasakė jis, — kad 
jau neturiu ko tavęs mokyti. Ištisus penkerius metus mano na- 
mai buvo tau gimtaisiais namais. Dabar ereliukui išaugo spar- 
nai. Tau reikia gauti maestro vardą. 

1617 metų kovo 14 dieną dailininkui Diegui Rodrigesui de 
Silvai i Velaskesui buvo išduotas dokumentas, suteikiantis teisę 

„piešti bažnyčioms ir visuomeniniams pastatams, o taip pat tu- 
rėti mokinių“. Jaunasis tapytojas, gavęs maestro en el arte — 
meno meistro — laipsnį, buvo priimtas į Sevilijos dailininkų kor- 
poraciją — šventojo Luko gildiją. 

Nepastebimai prabego metai. Dailininkas įkūrė savo dirbtu- 
ve ir dirbo nuo aušros iki sutemų. Tik retkarčiais, atidejes į 
šalį teptukus, jis užsisvajodavo. į 

Praėjo penkeri metai nuo to laiko, kai jis pirmą kartą pa- 
matė Chuaną de Mirandą. mažąją „karalienę“, tada taip pavei- 
kusią jo vaizduotę. Gražutė mergaitė dabar tapo žavia mer- 
gina. 

Pradžioje jų draugystė buvo panaši į tūkstančių kitų ber- 
niukų ir mergaičių draugystę. Jis piešė jai tai piestu stovintį 
Bucefala*, tai beveik skrendantį Babjeka** su prigludusiu prie 
karčių raiteliu. Chuana labai mėgo gyvulius, ypač arklius. Kar- 
tais jie, susėdę vidinio kiemo pavėsyje, skaitydavo Lasarilją iš 
Tormeso, kvatodavo iki ašarų iš dono Servanteso novelių. Žie- 
mos vakarais, kai donja Marija ir tarnaitės susėsdavo prie rank- 
darbių, Diegas sekdavo joms pasakas. Chuana, išplėtusi akis, 
klausėsi apie drąsaus milžino Fjerabraso*** nuotykius, apie pink- 
les ir išdaigas išmoningojo Periko, kurio vardą išgirdę drebė- 
davo visi, kieno nerami sąžinė. 

Paprastai tuo laiku, kai dono Pačeko šeima ir mokiniai su- 
sirinkdavo didžiojoje svetainėje pasiklausyti eilinio skyriaus 
iš jo knygos, Diegas piešdavo. Jo grifelis mikliai lakstydavo la- 
pu. Bet vis dažniau, kai jis atitraukdavo ranką, įmantriuose rė- 
raeliuose matydavos gražios galvutės. Visos jos buvo panašios, 
ir tai duodavo pagrindą Alonsui Kanui pasišaipyti iš Diego. Jis 
ŝirsdavo, plėšydavo piešinėlius, bet netrukus neklusnus grifelis 
vėl piešdavo moters profilį. 

Pasibaigė Diego vaikystė. Jaunystė atnešė meilę. Prasidėjo 
puikus laikotarpis, kada kiekvienas mylimosios ištartas žodis 
skamba kaip daina, gestai ir žvilgsniai įgauna ypatingą reikš- 
me, o širdis visuomet atvira geriui. Jeigu būtų galėjęs, Diegas 
savo išrinktajai būtų surinkęs viso pasaulio gėles ir paklojęs 
kaip kilimą po kojomis. Kol kas anksti rytais jis bėgdavo jų 
į soko — seną arabų turgų. 


* Aleksandro Makedoniečio arklį. 
** Sido Kampeadoro, legendinio ispanų epo riterio arklį. 
*** Riterių romanų personažas. 

Toje aikštėje nebuvo taip triukšminga, kaip paprastame tur- 
guje. Regedami gležnas, puikias prekes, pritildavo net patys šne- 
kiausieji, 

Gėlių pardavėjai kartais atveždavo savo brangius krovinius 
net iš tolimiausių vietovių. Auštant jų asiliukai, įkinkyti į veži- 
melius, rimtai tipendavo miesto gatvėmis, o iš vežimėlių sklis- 
davo švelnus kalnų aromatas. 

Diegas lėtai ėjo tarp gėlių eilių. Tyros baltos lelijos puika- 
vosi lyg merginos balinėmis sukniomis. Tarp vešlių šviesių ža- 
lumynų koketiškai slėpėsi našlaitės, jas išduodavo tiktai kvapas. 
Grakščios saulutės ant plonų stiebelių išdidžiai laikė savo auk- 
sines galvutes-sagutes. Liepsnojo gvazdikų kepurėlės. Virš vi- 
sos šitos kvapų jūros viešpatavo orios magnolijos, apjuosusios 
visą turgų lakuotų lapų gyvatvore. 

Bet užvis daugiausia vežimėliuose buvo rožių, lelijų ir gvaz- 
dikų. Ne veltui Sevilija buvo vadinama rožių miestu, nors Se- 
vilijos gyventojų širdys linko prie pilnavidurių gvazdikų. 

Diegas pats parinkdavo puokštę, gyvai įsivaizduodamas, kaip 
šiandien per pusryčius Chuanos de Mirandos plaukuose raudo- 
nuos rožė, kurią ji ispanių papročiu įsisegdavo į plaukus. Die- 
gas jau prisipažino jai mylįs, ir mergina atsakė tuo pačiu. Da- 
bar, gavęs maestro vardą ir galimybę išlaikyti šeimą, jis pa- 
galiau nusprendė prašyti doną Fransiską ir donją Mariją suti- 
kimo išleisti už jo savo dukterį. 

1618 metų balandžio 23 dieną, pirmadienį, Sevilijoje, San 
Migelio bažnyčioje, įvyko maestro Diego Rodrigeso de Silvos i 
Velaskeso jungtuvés su vienintele dono Fransisko Pačeko ir don- 
jos Marijos de Paramo dukra. | 

Kai dvasininkas sujungė jaunųjų rankas, Diegas apsidžiau- 
gė, pajutęs, su kokiu pasitikėjimu ilsisi jos ranka jo delne. Abu 
buvo labai susijaudinę ir negirdėjo, kaip kunigas ištarė pasku- 
tinįjį amen, kaip vestuvių liudininkai donas Chuanas Peresas 
Pačekas — jaunosios tėvo brolis, jo žmona, daktaras Akosta, tė- 
vas Pavonas ir didelis jų draugas Fransiskas de Riocha pasakė 
savo vardus ir laipsnius bakalaurui Andresui, kad šis įrašytų 
juos į liudininkų knygą. i 

O gatvėje jaunųjų porą pasitiko saulė. Jaunasis maestro ap- 
sidairė aplink. Jo žvilgsnis siekė mėlynus debesis, tolumoje 
dūluojančias Siera Morenos viršūnes. Diegas, jei būtų įmanęs, 

būtų apglėbęs visą pasaulį. Tai buvo pati laimingiausia Diego 
ir Chuanos diena. 

Laiminga si diena buvo ir Ispanijai — ta saulėtą dieną Sevi- 
lijoje, senoje Magdalenos bažnyčioje, Estebano vardu buvo pa- 
krikštytas berniukas, sutuoktinių Muriljų sūnus, kuris ateityje 
taip pat taps dideliu menininku, visos šalies pasididžiavimu. 

"Vakare donas Fransiskas, pavargęs nuo dienos įvykių, atsi- 
vertė savo rankraštį ir įrašė: „Diegas de Silva Velaskesas už- 
ima (visai pagrįstai) trečią vietą (tapyboje); po penkerių metų 
mokymosi aš išleidau už jo savo dukterį, paskatintas jo geru- 
mo, tyrumo ir kitų gerų savybių, o taip pat tikėdamas įgimtu 
didžiuliu jo genialumu. Kadangi būti mokytoju reiškia daugiau, 
negu būti uošviu, tegul niekas nepasisavina šios šlovės.“ 

Metai greitai vertė kalendoriaus lapelius. Pagal laikus Se- 
vilija keitė ir savo apdarus. Nedrąsią pavasario žalumą pakei- 
tė ryškios vasaros spalvos. Kamuodamasi nuo saulės karščio, 
ji slėpėsi sidabriniame ūke, tūkstančiais karštų basakojų take- 
lių subėgdavo prie gelsvavandenio Gvadalkviviro. Šis, nešda- 
mas pasauliui pasakojimus apie gražuolę Seviliją, vingiuotas ir 
galingas, plūdo po tiltų arkomis. Praslinko mėnuo, ir Sevilija už- 
simetė naują drabužį iš auksinių lapų, pasipuošė alyvų perlais 
ir vynuogių brangakmeniais. Vakarais buvusi karališkoji sostinė 
vis dažniau apsisiausdavo rūko skraiste, dūsavo ir klausėsi gi- 
tarų skambėjimo, darnaus kastanječių tauškėjimo arba dainavo 
svajingas seraniljas*. 

Kalendoriaus lapeliai šlamėjo, skaičiuodami dienas. Jaunieji 
Velaskesai nepastebėjo gamtos permainų. Kai į dirbtuvę užei- 
davo donja Chuana, donas Diegas padėdavo teptukus, ir abu 
eidavo pasivaikščioti. Tačiau Diegas net tada likdavo dailinin- 
ku. Kiekvieno tokio pasivaikščiojimo pagrindinis tikslas buvo 
kuo daugiau pamatyti, sužinoti. 

Paskutiniu metu jis tapė kelis paveikslus religiniais siuže- 
tais. Tai, Žinoma, nebuvo netikėta. Ispanijoje fanatiškai nusi- 
teikusi dvasininkija dar nuo niūraus domininkono Tomo Torkve- 
mados** laikų viešpatavo visose gyvenimo srityse. Religiniai mo- 


* Kalnų daineles (isp.). 

** Tomas Torkvemada (1420—1498) — inkvizicijos Ispanijoje veikė- 
jas, pirmasis didysis inkvizitorius, domininkonų vienuolis, karalienės Iza- 
belės Kastilietės nuodėmklausys, parengęs kruviną inkvizicijos kodeksą 
ir inkvizicinio teismo procedūrą. 


39 


tyvai dailininkams būdavo primetami. Žymiausiems iš jų baž- 
nyčia užsakydavo paveikslus. Menkesnieji, bijodami pykčio, 
patys piešė pagal evangelijos siužetus. Dono Diego tėvynėje 
dvasininkija sudarė beveik ketvirtadalį visų gyventojų. Devyni 
tūkstančiai vienuolynų, išmetytų po visą šalį, lenktyniavo, di- 
dindami savo turtus tikėjimo šlovei. Įtarus tikėjimo saugotojų 
žvilgsnis prasiskverbdavo visur. Triane, Sevilijos priemiestyje, 
nuo 1481 metų reguliariai posėdžiaudavo inkvizicijos teismas. 
Budri bažnyčios kontrolė buvo jaučiama visur. 

Tokioje atmosferoje, kai visi nuolat buvo įtarinėjami erezi- 
ja, vystėsi Ispanijos menas. 

Bažnyčia nejtarinéjo tik dviejų dalykų — katalikų religijos 
ir gamtos. Čia ispanų tapytojai buvo priversti ieškoti sau pa- 
guodos. Todėl Ispanijoje, kaip jokioje kitoje šalyje, tokią gausy- 
be paveikslų evangelijos siužetais nutapė visame pasaulyje ži- 
nomi dailininkai. 

Velaskesas turėjo savų priežasčių imtis religinių siužetų. Tai 
daryti jį visokeriopai skatino Pačekas, kuris nuo 1618 metų bu- 
vo bažnytinės tapybos cenzoriumi Sevilijoje. 

Buvo dar viena priežastis, paskatinusi doną Diegą nutapyti 
madoną. 

1619 metų gegužės 18 dieną, sekmadienį, bažnyčioje, kurio- 
je tuokėsi jaunasis maestro, buvo prikrikštyta jo pirmoji dukra 
Fransiska. Stebėdamas namuose, kaip jaunoji motina rūpestingai 
vysto savo kūdikį, kaip, pasiguldžiusi ant kelių, gėrisi vaiku, 
dailininkas nejučiomis prisiminė madoną. Kankinio Kristaus mo- 
tina liaunu paauglės mergaitės liemeniu, darbščiomis rankomis, 
„lygiai taip pat augino, mylavo savo kūdikį. Argi ji neverta būti 
išaukštinta? 

Tokią jis ir nutapė ją paveiksle, kokią įsivaizdavo, — jauną 
andaluzietę mergaitę — ne tiek gražią, kiek patrauklią. 

Vos baigęs ,Nekalta prasidėjimą“, Velaskesas tuojau pradėjo 
nėują madonai skirtą paveikslą „Kūdikėlio pagarbinimas”. Jis 
užsibrėžė ir čia vengti to varginančio negyvenimiško grožio, ta- 
pyti taip, kad paveiksle vyrautų natūralios formos, o šventieji 
turėtų gyvų žmonių bruožų. Paėmęs kilnų siužetą, jis norėjo 
paveikslą taip nutapyti, kad dinetų toji dirbtinė siena tarp religi- 
nės ir pasaulietiškos tapybos. 

Pirmųjų savo eskizų donas Diegas niekam nerodė. Net jam 
padedančiam tarnui nepavyko nors viena akimi į juos pažvelgti. 

Diegas pasikvietė į dirbtuvę keletą žmonių iš tų, kurie dažnai 
lankydavosi senojo Rodrigo vyno rūsyje, ir nupiešė šiuos ne- 
grabius žmones kaip Marijos „aukštus svečius“. Kai paveikslas 
buvo beveik baigtas, dailininkas jį parodė donjai Chuanai. 

— Dieve mano, Diegai, nerūstink dangaus! — sušuko ji, pa- 
žvelgusi į drobę.— Labai jau žemiška tavoji madonal 

Tačiau maestro norėjo išgirsti ka kita. 

— Pasakyk, ką tu jauti, pažvelgusi į šį paveiksla? 

Įpratusi prie tokių klausimų tėvo namuose, neblogai nu- 
tuokianti apie tapybą, donja Chuana atsakė: . 

— Tu nutapei vakarą, o gal net nakti. Jauna motina paėmė 
ant rankų savo pirmagimį — nes taip švelniai, su tokiu lipšniu 
nuolankumu galima laikyti tiktai pirmąjį kūdikį. Ji visa — di- 
džiosios motiniskos meilės įsikūnijimas. Stiprios motinos rankos 
sugebės apginti savo kūdikį. Ji truputį sumišusi nuo išminčių jai 
rodomos pagarbos, bet kartu jaučia savo vertę, kaip ir kiekvie- 
na motina... Tai himnas motinystei.., 

Donja Chuana sutriko ir nebaigė sakinio, pamačiusi džiūgau- 
jantį vyro žvilgsnį. 

— Tu nuostabiausia moteris Ispanijoje, brangioji! Viską tei- 
singai supratai, ačiū tau. 

Donas Pačekas šį kartą buvo santūrus. Tiesa, talentui daug 
kas atleidžiama, tačiau kur tai matyta, bažnyčios užsakymą nu- 
piešti „bodegono“ dvasia! Jis įtariai apžiūrinėjo ir naują Ve- 
laskeso paveikslą ,Kristus Mortos ir Marijos namuose". Pirmame 
paveikslo plane stalas. ant stalo — ąsotis, lėkštėje gražiai su- 
dėtos keturios didelės žuvys. Dar lėkštutė su dviem kiaušiniais. 
Kairėje, prie stalo,— dvi moterys, jauna ir sena. Abi, matyt, 
gamina valgį. Viena grūda prieskonius varinėje piestoje, kita 
tuo metu jai kažką sako, tur būt, moko. Dešiniajame drobės 
kampe durys. pro kurias matyti šviesus kambarys. Ten kresle 
sėdintis Kristus kalbasi su Marija ir Morta. 

Štai kokį kelią pasirinko jo žentas! Parodė dvi scenas įvai- 
riose erdvės zonose, nutapė dviplanį paveikslą, sujungė į vie- 
na du žanrus — buitinj ir religinį. Nieko nepasakysi -— origira- 
lu. Bet ar tik ne perdaug drąsu? Nauja ir tapybos technika. 
Dailininkas naudojo gerai apgalvotą metodą. Pradžioje jis už- 
dėjo spalvotą gruntą, O paskui tamsiai rudą, rudai raudoną ir 
pilką toną. Tai padėjo jam sukurti tapybinį spalvinį paveiksio 
derinį. Koloritinė gama derinosi lengvai ir laisvai, vieninga to- 

nacija. Paveikslo privalumai buvo tokie akivaizdūs, kad Pa- 
čekui pamažu vel grizo gera nuotaika. 

Kol donas Pačekas mąstė, kaip bus reaguojama į Velaskeso 
paveikslą, dailininkas ėjo į de la Koridado bažnyčią, kuriai jau 
baigė naują paveikslą ..Kristus Emanse”. 

Garsas apie seną Koridado parapijos bažnyčią sklido toli 
už Sevilijos ribų. Diegas dar vaikystėje kartu su Miranda buvo 
girdėjęs tėvo Salasaro pasakojimą apie sevilijietį suvedžiotoją. 

Kažkada, laikas išdildė iš Žmonių atminties tikslią datą, Se- 
vilijoje gyveno drąsus idalgas donas Chuanas de Marina. Jo špa- 
ga neturėdavo poilsio. Bet liūdna buvo jos šlovė. Ja donas Chua- 
nas šalindavo riterius, pastojančius jam kelią į eilinės moters 
širdį. Sevilijoje tuo metu gyveno ir drąsus komandoras donas 
Gonsalesas su dukterimi Ana Uljoa... Toliau toji legenda pasako- 
jama įvairiai, bet pabaiga tokia pati: kai atėjo metas suvedžio- 
tojui mirti, jis pajuto sąžinės graužimą ir pasikvietė kunigą. 

— Padre,— tarė jis,— jėgos apleidžia mane, ir artinasi va- 
landa, kai aš stosiu prieš išganytojo veidą. Didelė mano nuodė- 
mė, tačiau dievas maloningas. Paimkite visą mano auksą ir kas 
mėnesį už mano sielos ramybę atkalbėkite novena*. Ir dar pra- 
šau palaidoti mano kūną po bažnyčios durimis, kad dievobai- 
mingi žmonės eitų į bažnyčią per mano kapą. 

Atgailautojo prašymas buvo išpildytas. Jis palaidotas de la 
Koridado bažnyčioje. Tačiau parapijiečiai nusprendė toje pat 
vietoje pastatyti jo nužudyto Komandoro statulą. Taip ir stovi 
ji būsimosioms kartoms pamokyti, o žodžiai ant postamento pri- 
mena: „Čia ilsisi viešpaties vergas ir laukia, kada išdavikui bus 
atkersyta.” 

Kai Diegas pirmą kartą išgirdo legendą, jam kilo mintis nu- 
tapyti Komandora. Bet praėjo vaikystė ir jaunystė, O jis vis dar 
nesutiko žmogaus, atitinkančio jo įsivaizduojamą Kalatravos or- 
dino. komandora. 

Prie bažnyčios durų kažkas Velaskesa negarsiai pašaukė. Jis 
atsisuko. Prieš dailininką stovėjo Cheronima de la Fueta, mo- 
terų vienuolyno vyresnioji. Jos portretas — paskutinis dailininko 
darbas. 

Vienuolė palaimino jį ir tyliai dingo dešiniajame bažnyčios 
priestate. O donas Diegas liko stovėti vietoje. Nepaprastos jos 


* Novena — dešimties dienų maldos (isp.). 

akys. Liūdnos, pratusios žiūrėti į žemę, jos spinduliavo mote- 
rišką gėlą ir slepiamą sielvartą. Ar jam pavyko perduoti tą akių 
išraišką portrete? Rodos, taip, o gal ir ne? 

Jis skubėjo į namus. Šiandien turi dar daug reikalų. Reikia 
pažiūrėti, kaip sekasi Diegui de Melgarui, kuris nuo 1619 metų 
vasario Mėnesio pagal sutartį yra jo mokinys ir jau visai ne- 
blogai tapo. Paskui, kad nepamirštų patikrinti, ar gerai nauja- 
sis tarnas skiedžia dažus. Vakar jis, matyt, nepagailėjo levandų 
aliejaus“, ir išėjo tik paspalvintas retuŝas — nei šis, nei tas. Pie- 
šinys išskido, teks viską perpiešti. 

Vasara tais metais Andaluzijoje buvo nepakenčiamai karšta, 
temperatūra siekdavo iki penkiasdešimt laipsnių. Velaskesas ne- 
jučiom šyptelėjo, žvilgterėjęs į rankoje sugniaužtą apsiaustą. 
Nereikalingas etiketas. Prireiks ar ne, bet, eidamas iš namų, 
pasiimk apsiaustą, lyg kiekvieną kartą kažkam norėtum įrodyti, 
kad jį turi. Keistas nereikalingas paprotys. 

Tą vasarą mieste atsirado daugybė vandens pardavėjų. Daž- 
niausiai tai būdavo pagyvenę korsikiečiai, išsipirkę miesto ta- 
ryboje teisę pardavinėti vandenį Miesto gatvių sankryžose 
nuolat girdėjosi jų šūkavimai: 

— Agua fria! Šaltas vanduo, tik iš fontano! Gaivus, krišto- 
linis vanduo! Tyras kaip dievo motinos ašara, kaip Gvadaramos 
ledas! Šviežias kaip merginos skruostai! Gerkite vandenį, sen- 
jorai! 

Iš už kampo pasircdė eilinis vandens pardavėjas. Sunkus jo 
asotis buvo pilnas šalto vandens. 

— Gal išgersit stiklinaitę, gerbiamas senjore? 

— Gal reikėtų, įpilk. 

Vandens pardavėjas neskubédamas, oriai, kaip ir dera Zmo- 
gui, gerbiančiam savo amatą, praskalavo didžiulę sunkią stikli- 
nę ir pripylė pilną iki viršaus. 

— Tegul dievas duoda jums ilgą gyvenimą, kabaljere. 

— Sakyk, seni, kiek tu per dieną surenki už šitą darbą? 

Vandens pardavėjas ne iš karto atsakė. Ar senjoras jo klau- 
sia, ar jam tik pasigirdo? Jis žvilgterėjo į doną Diegą — šis lau- 
kė, 

— Nedaug, gerbiamas senjore. Lygiai tiek, kiek reikia išmai- 
tinti šeimai. 

A * Aliejinių dažų skiediklis, kurį naudojo XVII a. ispanų dailinin- 
al. 

— Jeigu nesunku, ateik rytoj pas maestro Diegą Velaske- 
są — taip aš vadinuosi,— nutapysiu tave. O už vea:274 gausi, na... 
sakysim, tris kartus daugiau, negu surenki per dieną. 

Dideliais žingsniais matuodamas Sevilijos gatves, maestro 
galvojo: „Koks puikus siužetas!“ Jis suprato, jog tai, kad jis 
surado šį siužetą, nebuvo atsitiktinumas. Jo teptukas iš viso 
nemėgo atsitiktinumų. Tai buvo kasdieninio gyvenimo prozos 
deialė, pro kurią jis, dailininkas, negalėjo praeiti. 

Jis užkopė laipteliais į savo namus. Dirbtuvėje buvo links- 
mas sujudimas. Jam nesant, atėjo svečių. Įpratę rasti dailininką 
dirbanti, jie atėjo tiesiai į dirbtuvę ir dabar čia jo laukė. 

Alonsas Kanas atnešė draugo teismui du savo paskutiniuosius 
darbus, ir tarnas pastatė juos prie lango, kad visi galėtų ma-. 
tyti. Diegas de Melgaras, pagarbiai nulenkęs galvą, klausėsi poe- 
to Luiso Veleso de Gevaros, kuris juokdamasis kažką jam pa- 
sakojo. Priešais donją Chuaną įsitaisė senas Pačeko namų drau- 
gas — Rodrigas Karas. Ant stalelio prieš donją Chuaną gulėjo 
graži vėduoklė, padovanota dono Rodrigo, retų daiktų mėgėjo. 

Visi buvo taip įsitraukę į šnekas, kad niekas nepastebėjo 
jzengusio dono Diego. l 

— Tikriausiai, įrodinėsite, senjorai, kad manęs laukiate ir 
nesulaukiate, o aš tuc tarpu gana ilgai čia stoviu, ir jau galėjo- 
te mane pastebėti. 

— Nepyk, Diegai,— nusišypsojo jam  Kanas.— Andaluzie- 
čiai — nuoširdūs žmonės. Kai jų susirenka daugiau negu trys —- 
galima atidaryti linksmų žmonių klubą. 

— Aš ir nemanau pykti, draugai. O tu, Alonsai, man labai 
reikalingas.— Jis paėmė jį už alkūnės ir pasivedė į šalį. 

Donja Chuana retkarčiais iš savo vietos pažvelgdavo į vyro 
pusę, iš kur girdėjosi karšti žodžiai: 
= — Tapyti būtinai taip. Dailininkas paveiksle privalo skirti 
žmogui tokią vietą, kokią jis turi gyvenime. Tiktai žmones piešti 
reikia ne vien dėl jų kostiumų. Kilnūs gestai ir puošnūs rūbai — 
tai tik išorė, visada išorė. Tu supratai mane, Alonsai? Siužetas 
neturi varžyti dailininko. Jeigu jis tikras talentas, privalo pats, 
pasinaudodamas siužetu, kad ir kokią gyvenimo sritį jis liestų, 
atskleisti žmogaus paveikslą... 

Tą vakarą ilgai degė šviesos vaišinguose maestro namuose. 
Išeidamas Alonsas Kanas žemai nusilenkė draugui. 

— Beveik kiekvienas žmogus yra dailininkas, — pasakė jis — 

bet dažname jis neprabyla. Tavyje jis kalba. Tai reta dovana. 
Ką tu šiandien sakei, aš visuomet atsiminsiu. 

Rytą į dirbtuvės duris kažkas tyliai pasibeldė. Velaskesas, 
mėgęs anksti rytais padirbėti, pats atidarė duris vandens par- 
davėjui. Šis, laukdamas seanso, atsisėdo ant neaukštos arabų 
meistrų darbo kėdės. 

— Donai Diegai, ar nesutrukdysiu, jeigu paklausiu? 

— Man kalbos netrukdo, biĉiuli. Aš mėgstu dirbti, kai dirb- 
tuvėje kas nors yra. 

— Kas šis gerbiamas ponas, kurio paveikslą jūs tapote? 

— Portretas jau baigtas, Lorensai. O dabar aš jį padengsiu 
aliejumi, labai panašiu į laką. Plonai užteptas ant drobės, jis 
sujungs dažus, paskui sukietės, sudarydamas tvirtą, elastingą, 
skaidrią ir neblunkančią plėvelę. Piėvelė amžiams išlaikys bliz- 
gesį, apsaugos paveikslą nuo gedimo. Čia mano draugo port- 
retas. 

Iš drobės į Lorensą žvelgė vidutinio amžiaus žmogus. Jo 
vyrišką veidą puošė neklusnūs plaukai. Žvilgsnis įdėmus ir at- 
kaklus, tarsi jis kažką apžiūrinėtų. Nuo baltos apykaklės ani lie- 
so veido krenta atspindžiai. 

Velaskesas atsitraukė kelis žingsnius nuo molberto. Ir jam 
pačiam patiko portretas. Kaip nesigėrėti kontūrų lakoniškumu 
ir grožiu, visu siluetu, kurį gobė tarytum virpčiojanti alyvinio 
fono skraistė. Lyginant su pirmaisiais jo paveikslais, buvo jau- 
čiama pažanga, nors visoje spalvinėje gamoje išliko tie patys 
tonai. Maestro nusišypsojo. Jis staiga suprato, kodėl jam toks 
patrauklus šis paveikslas. Jame buvo jo įsivaizduojamo Koman- 
doro bruožų. Nusišypsojo ir Lorensas, tarytum suprasdamas, jog | 
dalyvauja didžiausiame įvykyje — gimstant puikiam portretui. 

Praslinko įtempto darbo mėnuo. Velaskesas tai atidėdavo, 
tai vėl imdavosi savo „Vandens pardavėjo“. Pradžioje jis nie- 
kaip nerado kompozicinio sprendimo. Paskui darbas ėjo lengvai 
ir greitai. Dailininkas taip priprato prie paveikslo, kad net uż- 
baigęs liepė tarnams pakabinti jį dirbtuvėje. Tie, žinodami ra- 
mų šeimininko būdą. juokavo: pasiliko, kad visada po ranka 
turėtų šalto vandens stiklą. 

Svarbiausia figūra paveiksle buvo vandens pardavėjas Lo- 
rensas. Dešine ranka jis laikė pirmame plane nupieštą didžiulį 
molinį ąsotį už ąsos, kaire tiesė paprašiusiam atsigerti berniu- 
kui pilną gaivinančio gėrimo bokalą. Maestro rūpestingai tapė 

įdegusį vandens pardavėjo- veidą, šešėliu paryskino sielvartingą 
antakio išlenkimą, giliai jkritusias akis. Susimąsčiusio Žmogaus 
veide buvo žymu liūdesys. Nelengvas senio likimas atsispindė- 
jo ir visoje jo išvaizdoje. Tačiau kartu buvo jaučiama vidinė 
jėga, likimui nepasiduodančio žmogaus ištvermė. Nuo aušros 
iki sutemų vandens pardavėias-duonpelnys nešioja savo aso- 
čius, ir taip nešios, kol jam užteks jėgų. 

Vandens pardavėjo figūrą maestro stipriai apšvietė iš kairės 
krintančia šviesa, O berniuką nupiešė paveikslo gilumoje. Ja 
tamsi figūra švelniai susilieja su fonu. Antras berniukas, gerian- 
tis vandenį, visas skendi šešėlyje, kūrio prieblandoje vos ma- 
tosi veido bruožai. 

Spalvos atgaivino paveikslą. Kaip tikras stovėjo rausvas ąs0- 
tis ir visai natūrali buvo bronzinė Lorenso oda. Krintanti švie- 
sa, išryškindama veidus, atsispindėjo baltoje apykaklėje, ir nuo 
to Zaizaravo vanduo, įpiltas į bokalą, krito blyksniai ant van- 
dens pardavėjo rankovės. Jau iš kitų paveikslų gerai žinomi 
Gažai sušvito naujai, sudarydami skambų spalvų akordą. 

1621 metų sausis buvo reikšmingas Velaskesų šeimoje nauju 
įvykiu — gimė duktė Ignasija. Ją pakrištijo toje pačioje Magda- 
lenos bažnyčioje. Krikštatėviu buvo dono Diego vyresnysis bro- 
lis Chuanas. 

Atrodė, niekas negalėtų pažeisti ramaus laimingos šeimos gy- 
venimo ritmo. Gimtoji Sevilija, pripažinusi dailininką, negailė- 
jo jam šlovės. Net jis pats, peržvelgdamas nueitą kelią, turėjo 
pripažinti, kad jo kūryboje įvyko daug permainų. Jis subrendo 
kaip dailininkas, išmoko tapyti, komponuoti, saviškai perteikti 
aplinkinį pasaulį. Viską susumavęs, galėjo pasakyti, kad visa- 
da ėjo į priekį ir tikslingai. Ateityje dailininko kūrybos perio- 
das Sevilijoje bus pavadintas realistinių — už teisingą gyveni- 
mo vaizdavimą, ir demokratiniu — uz gilią simpatiją ir pagarbą 
liaudžiai, jos kasdienybei. 

Aukšta kilmė, pasiturimas gyvenimas, ištikimi draugai — vi- 
sa tai žadėjo Velaskesui ramią ateitį. Tačiau nerimas buvo už- 
valdęs maestro sielą. Jo talentui buvo ankšta gimtojoje Andalu- 
zijoje. Mintyse dailininkas savo žvilgsnį vis dažniau kreipė į 
šiaurę, į Madridą. Kaltas dėl to buvo ir donas Pačekas, nuolat 
tvirtindamas, kad Diego laukia pasaulinė šlovė. 

Tuo metu Ispanijoje dėjosi įvykiai, kurie iš pagrindų pakeitė 
tolesni dono Diego likimą. 


GĖLIŲ MĖNUO 


Po visą Ispaniją gūdžiai aidėjo varpai — mirė karalius Pi- 
lypas III: Nuėjo pas protėvius dar vienas nešlovingas Habsbur- 
oy dinastijos atstovas, niekam tikęs sūnus galingo ir rūstaus tė- 
vo, kurio vardą paminėjus, drebėdavo ne viena karūnuota asme- 
nybė. Lydėdama į paskutinę kelionę velionį valdovą, Ispanija 
su viltimi žiūrėjo — kelintą jau kartą! — į sostą: ką jai žada nau- 
jasis viešpats? 

Paveldėjęs tėvo sostą, šešiolikmetis Pilypas IV panoro sa- 
vaip valdyti valstybę, dar tebeturinčią buvusios didybės žy- 
mių. Buvo priverstas atsistatydinti mirusio karaliaus favoritas, 
laikinas galiūnas markizas de Denija hercogas Lerma, iš tikrų- 
jų buvęs nekarūnuotas šalies valdovas. Jis ilgą laiką valdė vals- 
tybę savo nuožiūra, nesiskaitydamas nei su karališkąja taryba, 
nei su karaliaus teise paskutiniajam tvirtinti sprendimus. Po her- 
cogo Lermos savo postus paliko hercogas Useda ir donas Rodri- 
gas Kalderonas. 

Tačiau jaunasis karalius neapskaičiavo savo jėgų. Ir ką ga- 
lėjo šis sostą gavęs berniukas pakeisti savo didžiulėje valsty- 
bėje? Ką naujo jis galėjo priešpastatyti senajai Ispanijos politi- 
kai? Į valdžią atėjo tiktai nauji žmonės, o politinė sistema šaly- 
je liko kaip buvusi. Niekas nepasikeitė — nei reakcinis užsie- 
nio politikos kursas, nei skurdus liaudies gyvenimas. Praeities 
blizgesio nutvieksta, puikiuose griuvėsiuose pamažu merdėjo 
didžioji valstybė. Tačiau daugelis žmonių šalyje, jų tarpe ir 
didelis būrys išsilavinusių grandų ir idalgų, nenorėjo apsiprasti 
su mintimi, kad Pilypas IV, jo valdymas neatneš nieko naujo. 
Juos džiugino, kad iš politines arenos dingo anksčiau visaga- 
liai ir valdingi buvusio karaliaus favoritai, jie sveikino iš ištrė- 
mimo sugrįžusius žmones, stengėsi iškelti ir priartinti prie ka- 
raliaus savo lyderius. Kaip tik tuo laikotarpiu daug pareigų vals- 

tybėje buvo laisvų Laisva buvo ir karaliaus rūmų dailininko 
vieta. l 

Donas Diegas vis dažniau pagalvodavo, kad reikėtų nuvykti į 
Madridą ir ten išbandyti savo laimę. Tačiau daug labiau už jį 
jaudinosi garbingasis donas Pačekas. Ar tai įmanomas dalykas! 

Pastaruoju metu iš Madrido vis dažniau pasiekdavo gandai, 
kad donas Gasparas Gusmanas grafas Olivaresas, jo draugo gra- 
[o Enrikés Olivareso jaunesnysis sūnus, tapo artimu sostui asme- 
niu, karaliaus draugu. Nebuvo pagrindo tuo netikėti. Ne per 
seniausiai grafas Enrikė tapo Sevilijos gubernatoriumi. 

Sicilijos ir Neapolio vicekaralius, paskui karališkojo Alkazaro 
Sevilijoje valdytojas ir pagaliau jos gubernatorius grafas Enri- 
kė buvo didžiai garbingų tėvų sūnus. Jo tėvas, donas Pedras, 
garsus Karolio V generolas, buvo pirmasis Olivaresų grafas. 
Sūnus prie šito tėvo titulo pridėjo dai vieną, vedęs labai gerbia- 
mą ir kilmingą damą — donją Fonską grafienę Monterei. Savo 
abu sūnus grafas Enrikė puikiai išauklėjo. Vyresnysis, įpėdinis, 
padarė puikiausią karinę karjerą, 9 jaunesnysis Gasparas buvo 
pasiųstas į Salamankos universitetą, kur jo laukė dvasininko 
iaipsnis ir mokslininko karjera. Tačiau likimas taip lėmė, kad 
vyresnysis brolis greitai mirė. Visas tėvo ir motinos palikimas, 
tame tarpe majoratas, dabar turėjo atitekti jaunesniajam sūnui. 
Ir jaunas energingas grafas Gasparas Olivaresas be ypatingo 
gailesčio iškeitė mokslininko togą į pasaulietišką apsiaustą ir 
špagą. Dabar jam iškilo kitas uždavinys — vedybos. Daug Ispa- 
nijoje gražių moterų, kurių akys spindi kaip deimantai, kurių 
plaukai juodi kaip naktis! Grafas neieškojo sau gražuolės. To- 
. kia prabanga leistina tik Svaistunams. Jo manymu, žmona priva- 
lo atsinešti turtingiausią kraitį. O kai del grožio, tai šis turtas 
neamzinas! 

Sunku būtų buvę surasti ką nors nepatrauklesnio, kaip jau- 
nojo Olivareso nuotaka. Jis vedė pusseserę — neišvaizdžią, 
net truputį kuprotą Peru vicekaraliaus dukterį — Inesą de Sun- 
jiga. Vedęs grafas Olivaresas persikėlė į Seviliją, kad būtų 
arčiau savo dvaro. Čia, šalia tėvo, jo puikių aristokratiškų rū- 
mų, visada atvirų talentingiems žmonėms, jis gyveno nuo 
1609 metų. 

Mokslininkai, poetai, dailininkai — Sevilijos kultūros žie- 
das — visada būdavo laukiami grafo Enrikės, mecenato, meno 
žinovo ir humaniško jų globėjo svečiai. Grafo namuose Gaspa- 

tas Olivaresas ir susipažino su donu Pačeku. Grafas savo išsi- 
lavinimu sugebėjo atkreipti net hercogo Lermos dėmesį, kuris 
ir sudarė jam galimybę priartėti prie sosto. 

Kartą, karaliaus Pilypo III premjerui lankantis Sevilijoje, 
jam kilo mintis supažindinti riteriškai mandagų, galantišką ir 
išsilavinusį Olivaresą su princais. 1615 metais grafas buvo iš- 
kviestas į Madridą. Olivaresas žengė pirmą žingsnį hierarhijos 
laiptais, vedančiais į viršūnę. Pradžioje jis buvo būsimojo ka- 
raliaus dešinioji ranka tiktai žaidimuose, paskui įgavo tokį pa- 
sitikėjimą, jog netrukus užėmė aukštą valstybės postą. Nemažą 
vaidmenį čia suvaidino ir jo dėdė Sunjiga. 

Svaiginanti Olivareso karjera karaliaus rūmams buvo netikė- 
ta. Iki šiol visi žinojo, kad šis vidutinio amžiaus grafas nelabai 
domėjosi valstybės reikalais ir šioje srityje nerodė ypatingo ta- 
lento. Buvo galima tik numanyti, kokia bus jo politika. Tačiau 
pirmieji pradedančio rūmininko žingsniai bylojo apie jo ryž- 
tingumą ir gebėjimą padaryti savaip. 

Kaip tik Olivaresu ir pasikliovė savo svajonėse donas Pače- 
kas. Be grafo, kurį jaunasis karalius tuo metu apdovanojo her- 
cogo San Lukaro titulu ir padarė savo premjeru, Madride gy- 
veno dar vienas įtakingas maestro žemietis — Chuanas de Fon- 
seka. 

Aukštas dvasininkas, karaliaus katedros klebonas ir karališ- 
kasis kapelionas donas Fonseka taip pat buvo didelis Pačeko 
draugas. 

Daugelis pažįstamų sevilijiečių jau persikėlė į Madridą įta- 
kingon globon Jų tarpe buvo dailininkų ir poetų. Tačiau donas 
Pačekas nė vieno negalėjo sulyginti su savo žentu. Kodėl jis 
negalėjo galvoti, kad Velaskesas privalo užimti jam deramą 
vietą karaliaus rūmuose? Jis — labai garbingų tėvų sūnus. Jo 
protėviai — šlovingi riteriai ir grandai. Motinos pavardė — Ve- 
laskes — žinoma dar didžiojo Karolio I valdymo metais. 1520 
metų valstybės dokumentuose tarp dvidešimties aristokratiškų 
pirmojo rango bajorų giminių buvo minima Velaskesų giminė, 
kuriai suteikta paveldėjimo teisė į grando titulą. Ne mažiau 
gerbiama ir jo tėvo — bajoro iš Oporto — giminė. Tačiau jau- 
nasis dailininkas pasirinko motinos pavardę, kaip labiau šlovin- 
ga ir kaip ženklą, kad jis, kaip ir jo protėviai iš Velaskesy gi- 
minės, visada bus garbingas karaliaus riteris. Donas Diegas ne- 

paprastai talentingas ir puikiai išauklėtas. Tai jam labai pravėrs 
ateityje. 

Įsitikinęs, kad yra pakankamai apsišvietęs politiniuose ir, 
kiek reikia, diplomatiniuose reikaluose, donas Pačekas pradėjo 
ruošti jaunąjį maestro į kelicnę. Tam reikėjo kantrybės ir ištver- 
mes. Bet mokytojas būtų sutikęs kažin ką pada1yti dėl savo my- 
limo mokinio ir dukters laimės! 

Ilgais žiemos vakarais jis pasakodavo Diegui apie Madridą 
ir karalius. 

Rūškanas galingasis Pilypas II, ilsėdamasis kartą po medziok- 
lės plynose Kastilijos lygumose, atkreipė dėmesį į nedidelę arabų 
gyvenvietę Macheridą. Tiktai tokiam asketui, kaip Pilypas, ga- 
lėjo patikti šitokia nyki vieta, toli nuo didelių upių ir kelių. 
Jis įsakė perkelti čionai sostinę. Karaliaus valia valstybei įsta- 
tymas. Ir štai 1569 metais karaliaus dvaras iš Valjadolido persi- 
kėlė į Madridą. 

Lygumos viduryje po pilku nejaukiu dangumi ėmė dygti pui- 
kūs rūmai. Madridas — mažas miestelis prie Mansanareso upės — 
tapo sostine, valstybės širdimi. Tokia yra jo politinės istorijos 
pradžia. Tačiau Madridas buvo išimtinai karaliaus ir jo dvaro 
rezidencija. Alkalos ir Salamankos universitetai, kaip ir anks- 
čiau, sutraukdavo smalsaus jaunimo elitą, o senos dailės mo- 
kyklos Sevilijoje, Kadise, Granadoje, Tolede — geriausius tapy- 
bos ir architektūros meistrus. Miestas prie Mansanareso buvo 
nejaukus, tarytum negyvenaraas. Šiaurėje ir šiaurės rytuose ap- 
juostas Samosieros ir Gvadaramos viršukalnėmis, jis stūksojo 
aukštas ir neprieinamas. Ne veltui žmonės kalbėjo, kad Ispani- 
jos karaliaus sostas po dievo sosto aukščiausias pasaulyje! 

Iš viso pasaulio į Madridą plaukė turtai. Karaliai negaile- 
jo lėšų išpuošti savo sostamiesčiui. Geriausi Italijos ir kitų kraš- 
tų architektai statė ten šedevrus. įkūnydami savo svajones gra- 
nite ir marmure. Karaliai sudarinėjo puikiausias kolekcijas. Vie- 
na jų, Armerija, buvo turtingiausia pasaulyje senovinių ginklų 
kolekcija. Gaudžiose rūmų salėse amžiams susirado sau vietą 
Sido Kampeadoro ir Kristupo Kolumbo špagos, Alfonso Arago- 
niečio šarviniai marškiniai ir Chuano Austrijiečio šarvai, plie- 
ninė Boabdilo čalma ir nuostabaus kalimo, nepaprasto grožio 
hercogo Albos ginklai. 

Madrido rūmuose buvo gausu nejkainojamos vertės teptuko 
riterių kūrinių, pelniusių pasaulinę šlovę — Ticiano, Rubenso, 

Veronezés, Tintoreto ir daugelio kitų Didingos karalių portretų 
galerijos. Nuo tuščių salių sienų vieni į kitus žiūri išdidūs kara- 
liai su pergamento ritinėliais rankose, apsirengę juodais puoš- 
niais drabužiais, liūdni princai ir intantai, rūsčios ir didingos 
karalienės — be jokio nuoširdumo veiduose. 

Klausydamasis savo uošvio, Velaskesas tarytum keliavo po 
šalį, sukaustyta šalto mandagumo ir etiketo. Karaliaus dvaro 
dailininkai tapė beveik visada taip. kaip to reikalavo rūmų eti- 
ketas, pagal kurį bet koks betarpiškumas buvo laikomas nede- 
ramu, garsus juokas -— neišsiauklėjimu. Visuose portretuose 
buvo jaučiama tų reikalavimų žymė, ar jų autoriumi būtų sve- 
timšalis Antonijas Moras, nutapęs karalienę Mariją ir Pilypą II, 
ar ispanas Alonsas Sančesas Koeljas,. sukūręs Pilypo vaikų port- 
retus, ar dvaro dailininkas Chuanas Pantocha de la Krusas, dir- 
bes prie Pilypo III. 

Nuo tokių pasakojimų stingo širdis, nors donas Pačekas bu- 
vo puikus kalbėtojas ir nešykštėjo pagyrimų karaliams, liaupsin- 
damas jų dosnumą. Jaunasis maestro mąstė apie tai, kad, patekęs 
į rūmus, jis, kaip ir daugelis kitų iki jo, neteks svarbiausio da- 
lyko — laisvės ir savarankiškumo. Jis prisimindavo tėvo Sala- 
saro žodžius apie laisvę. „Tiktai stiprus gali būti jos vertas“, — 
sakydavo senasis kunigas. Ar sugebės jis, Velaskesas, būti ten, 
Madride, stiprus? Donas Pačekas stengėsi išblaškyti žentui to- 
kias mintis. Juk jis turi nepaprastą talentą! Talentui nebai- 
sios jokios užtvaros, prieš jį nusilenkia net karaliai. 

— Tu privalai pats pamatyti karalių, — primygtinai kartojo 
donas Pacekas,— dėl to reikia važiuoti į Madridą. 

1622 metų balandžio mėnesį donas Chuanas kartu su tarnu 
ir mokiniu mulatu Chuanu Parecha paliko gimtąją Seviliją. Ge- 
ru šeimos pamokymų palydėtas, aprūpintas rekomendaciniais 
laiškais daugeliui aukšto rango asmenų sostinėje, maestro sku- 
bėjo į Madridą. Du slaptus troškimus turėjo jis širdyje — nuta- 
pyti karaliaus portretą ir patekti į legendinį Eskorialą, didžiu- 
lius karalių rūmus užmiestyje. 

Puikiu ketvertu pakinkyta karieta sparčiai riedėjo palei ga- 
nyklas prie Gvadalkviviro. Paskui kelias peršoko į priešingą 
krantą, kur kilo San Chuan Asnalfaragės šlaitas, apvainikuolas 
senovinės pilies griuvėsiais. Dar keletas minučių — ir Sevilija 
dingo iš akių, paskutinį kartą blykstelėjusi savo Chiraldos gro- 
z1u. Velaskesas stengėsi susikaupti, tačiau negalėjo. Vežėjas 

linksmai dainavo nepabalgiamą dainelę, kuri lyg paukštė skrie- 
jo plačiomis Andaluzijos lygumomis. Retkarčiais pakelėje pa- 
sitaikydavo nedideli vieniši užeigos namai su jaukiais vidiniais 
kiemais, kurių stogas buvo tiršta vynuogienojų lapija. Mažy- 
čiai apelsinmedžių sodai viliojo nokstančių vaisių kvapais. Juo 
toliau ėjo kelias į šiaurę, tuo dažniau pakelėje pasitaikydavo 
didžiuliai alijošiai, vietomis styrojo kaktusai. Kai kur hori- 
zonte viršum javų jūros kilo vienišos grakščios palmių viršūnės. 

Kelyje užsnūdęs, Velaskesas staiga prabudo nuo stipraus 
svaiginančio kvapo. Kai jis atsimerkė, vargiai patikėjo, kad tai 
ne sapnas: vežimas stovėjo viduryje slėnio, kuris atrodė tikras 
gėlynas. Stambios, įvairiausių spalvų ir atspalvių rožės kaip ištisa 
fantastinė siena gožė kalnų slėnį. Chuanas atnešė ir padėjo prieš 
Diegą visą glėbį tų puikių gardžiakvapių gėlių. Dailininkas žiū- 
rėjo į jas ir negalėjo atitraukti akių. Rožės jam visada patiko, 
ne veltui savo vėlesniuose paveiksluose jis dažniau jas tapys, 
negu kitas gėles. 

— Iki Kordobos liko ne daugiau kaip trys mylios, senjore,— 
paaiškino Velaskesui vežėjas.— Ten mes galėsime pailsėti ir pa- 
keisti arklius. 

Donas Diegas užsimąstęs linktelėjo. Karieta vėl leidosi tolyn. 

Kordoba — pačios puikiausios maurų viešpatavimo epochos 
sostinė. Ji buvo nusitiesusi vidury didelio lauko, apsupta danty- 
tomis sienomis ir plokščiastogiais bokštais. Maurai nepagailėjo 
jai nei darbo, nei lėšų, nei įkvėpimo. Kordoba neliko skolinga. 
Ji davė pasauliui garsų fiziką Ibn-Badžą, mokytą rabiną Moisiejų 
Maimonida, enciklopedista Ibn-Roŝda (Averoesą). Ten gimė at- 
kariavęs iš arabų tėvynę Gonsalvas Chernandesas — drąsūs kar- 
vedys, ten užaugo Chuanas de Menas, kurį amžininkai prami- 
nė ispaniškuoju Dante, ten gimė ir gyveno rašytojas Gongora, 
poetas ir dailininkas Pablas de Saspedesas. 

Palaiminta Kordobos žemė, kurią arabai vadino rojaus var- 
žove.. Pro pat Kordobą teka Guad el Kebiras. Didžioji upė — 
taip ją vadino maurai. 

Karieta, pravažiavusi baltus namukus, kiemelius su laibomis 
mauriškomis kolonomis iš įvairiaspalvio marmuro, sustojo už- 
važiuojamame kieme. Žemai lankstydamasis, šeimininkas suti- 
ko aukštąjį svečią. Atvažiavusiųjų paslaugoms buvo didžiulio 
namo jaukūs vėsūs kambariai ir tankus ūksminoas sodas. Ta- 
čiau svečias nepanoro ilsėtis, nejautė nuovargio po dviejų die- 


52 


nų kelionės. Jis norėjo greičiau pereiti miesto gatvėmis, iš ar- 
čiau pažiūrėti į bokštus su ažūrinėmis marmurinemis galerijo- 
mis, į arkų sienas su arabeskomis, primenančiomis gudriai su- 
pintus mezginius. 

Buvo pavasaris, ir Kordoba atrodė kaip gėlių puokštė, mar- 
ga ir kvepianti. Tokį miestą galėjo sukurti tik subtilios, poetiš- 
kos sielos Žmonės, mąstė donas Diegas. 

Keliautojai sustojo nebylūs prie didingos mečetės sienos. 
Arabai pradėjo statyti savo mečetę VIII amžiuje. Čia viešpata- 
vo kolonos, viduje jų buvo daugiau kaip 900. Laikas ir žmonės 
griovė šventyklą, ardė kolonas, padarytas iš jaspio, porfyro ir 
marmuro. Tačiau mečetė, kaip ir anksčiau, stovėjo isdidi. Vi- 
duje ant sienų blizgėjo ištraukos iš korano, raidės buvo išdė- 
liotos paauksuotais kristalais. 

Tavernoje, kur jie apsistojo, maestro ir jo tarno laukė pora 
pabalnotų arklių. Reikėjo, kol dar šviesu, spėti pasiekti pasa- 
kišką mauru miestą, esantį už penkių mylių Gvadalkviviro aukšt- 
upyje. Senovės legenda siejo jo statybą su kalifu Al-Mansuru, 
kuris įsakęs pastatyti pilį nepaprasto grožio moters garbei. 

Raiteliai spustelėjo arklius pentinais, ir eiklūs gyvuliai nu- 
šuoliavo galinga smarkia zovada. Kordoba nuo seno garsėjo 
savo žirgynais. Jų kaklai buvo išlenkti lanku, ilgi karčiai ka- 
bojo tartum sunkus šilkas, tankios tiesios uodegos siekė žemę. 
Jų judesių grožį buvo galima lyginti tik su paukščių skrydžiu. 

Visą kelią į legendinį miestą keliautojai jojo šuoliais. Ve- 
laskesas mėgo greitai joti prieš gūsingą vėją, plaikstantį ap- 
siausto skvernus, besitaikstantį nuplėšti skrybėlę ir iš pykčio 
švilpiantį ausyse. 

Rūmai juos apstulbino ne mažiau, kaip mečetė. Puikusis Al- 
kazaras su 4300 kolonų buvo gražus tuo nenykstančiu grožiu, 
prieš kurį laikas yra bejėgis. Išilgai viso sodo čiurleno upeliai. 
Kai kuriose vietose jie, sutikę kliūtis, tekėjo naujai išsirausta 
vaga, O paskui dideliais lašais krito į puikius marmurinius du- 
benis. Upeliai buvo pavadinti poetisku vardu ,mauro ašaros“. 

Metas buvo grįžti. Sudie rūmai, sudie ir tu, Kordoba, kažka- 
da garsėjusi savo universitetu, bibliotekomis, pirtimis, prekėmis 
ir kultūra, o dabar gyvenanti tik praeities didybe. Sudie, kelias 
dar tolimas. 

Kiekviena kelionės diena atnešdavo ką nors naujo. Kelias 
po truputį kilo vis aukštyn, pasikeitė ir kraštovaizdis. Toli už- 

pakaly pasiliko širdžiai miela Andaluzija. Keliautojai važiavo 
Kastilijos žeme. Visiškai dingo oleandrų krūmai, ištisi alyvų 
atžalynai ir sodai. Kastilija darė gana niūrų įspūdį. Kalvota 
dykynė atrodė gausiai primėtyta stambių pilkos ir beveik mels- 
vos spalvos akmenų. Tolumoje matėsi pušynėliai. Smėlėta dirva 
buvo apaugusi kaktusais ir žole. Vietovė atrodė apleista. Joje 
uzavo vėjas, pučiantis nuo uolėtosios Gvadaramos. Tekanti sau- 
lė nudažė viską aplinkui liūdna geltona spalva. Net plonavilnių 
avių kaimenės iš toli atrodė lyg kokia geltonuojanti kupstyne. 
Štai tokioje Kastilijoje, tuščioje ir monotoniškoje, tarp uolų ir 
retų miškų išaugo, subrendo, susiformavo ispaniškas charakte- 
ris. Jis buvo kažkuo panašus į šios šalies gamtą — iš pažiūros 
ramus, lėtas, viduje įkaitęs ir stangrus. 

Karieta įvažiavo į Toledą — Ispanijos miestų motiną. Buvo 
šilta pavasario naktis. Tamsiai mėlyname danguje tarytum su- 
stingo skaistus menulis. Miestas atrodė lyg didžiulė uola, išni- 
rusi iš žemės. Po arklių kanopomis gūdžiai nudundėjo d'Alkan- 
taro tiltas, permestas per juodas Tacho upės gelmes. Išilgai 
siaurų gatvių stūksojo aukšti namai su smailaviršūniais bokš- 
tais. Grindinys po ratais dundėjo, kartkartėmis skambiai Zvang- 
teldamas, kaip Zvanga ginklai. 

Daug iškentėjo Kastilijos žemė. Gausiai laistyta krauju, ji 
nuo to netapo derlingesné. Didžiulės nebylios jos bažnyčios bu- 
vo panašios į aukštyn iškeltas akmenines rankas, karštai ir be 
perstojo meldžiančias dangų. Dangus liko nebylus. Tačiau Zmo- 
nės atkakliai kėlė į aukštį gotikos bokštus, trokšdami sužinoti 
tylinčio dangaus paslaptį. „Ar dai toli iki dangaus rūmų? — 
"klausdavo žmonės tų aukštųjų bažnyčių. Smailiagalviai milžinai 
tylejo. Ką galima atsakyti jiems, taip ilgai ir su viltimi laukian- 
tiems apačioje? 

Daug legendų sango Ispanijos žemė. Gyvena jos ir senajame 
imperatoriškame Tolede. Pasakojama, kad naktimis gatvėse čia 
galima sutikti golų karalių Vambą, nuo galvos iki kojų apkausty- 
tą skambiu metalu. Jis važiuoja miesto gatvėmis ir kažko gar- 
siai dūsauja. Ar tik ne buvusios Ispanijos šlovės gailauja? 

Čia, praeities panteone, viskas taip reikšminga, jog kartais 
atrodo: iš už kampo pasirodys svitos apsuptas Sidas Kampea- 
dorás su kovos apranga. Ispanijos bajardas net legendoje priva- 
lo gyventi tokiame mieste, kaip Toledas. 

Kastilijoje buvo savos ypatingos spalvos, neįprastos daili- 
ninko iš Andaluzijos akiai. Velaskesas pastebėjo, kad šešėliai 
čia sidabrinėje šviesoje ryškiai gula po arkomis. Sodriame jų 
fone aiškiau matosi marmurinės kolonos. Dar daug kuo jam teks 
stebėtis gyvenime, daug ko mokytis, nes gamta tokia įvairi ir 
turtinga. 

Ėjo tryliktoji kelionės diena. Keleiviai įvažiavo į Madridą. 
Miestas dailininkui pasirodė pažįstamas — taip vaizdingai uoš- 
vis buvo jį apibūdinęs. Tačiau nebuvo kada tuščiai dairytis į 
šalis. Maestro turėjo daug ką aplankyti. 

Svečią iš Sevilijos maloniai sutiko broliai donas Luisas ir 
donas Melchnoras del Alkasarai. Jam malonus buvo karaliaus 
kapelionas Chuanas de Fonseka i Figeroja. Jis atidžiai perskai- 
tė Pačeko ir giminaičių iš Sevilijos laiškus ir pažadėjo globoti. 
Donas Fonseka, pats nutapęs eilę portretų, buvo mecenatas ir 
didelis tapybos mėgėjas. Jis įžvelgė jaunojo dailininko savy- 
bes, kurios leido pristatyti sevilijietį karaliaus dvarui. Kol kas 
tik išgavo jam leidimą lankyti Eskorialą ir rekomendavo susipa- 
žinti su miestu. Jau buvo gegužė — gėlių menuo, kaip šis mėnuo 
vadinamas Madride, Kas gali būti gražesnio už pavasarį? 

Apie jaunojo maestro atvykimą donas Fonseka pranešė grafui 
Olivaresui. Tačiau šis tik papurtė galvą. Karalius taip užsiėmęs, 
kad visiškai neįmanoma prašyti jį pozuoti. 

Mėgdžiodamas savo valingą ir galingą senelį Pilypą II, Pily- 
pas IV nusprendė sukaupti jėgas ir pats išsiaiškinti visus valsty- 
bės reikalus. Iš tėvo jis paveldėjo didžiausią pasaulyje impe- 
tija. Juk iš Madrido tuo metu buvo valdoma pusė pasaulio: 
Pirėnų pusiasalis, Niderlandai, didesnioji dalis Italijos ir gau- 
sybė didelių ir mažų salų netoli šių valstybių. Centrinė ir Pietų 
Afrika taip pat įėjo į galingos valstybės sudėtį, jos valdžia sie- 
kė net tokias nuošalias žemes, kaip Okeanijos salos. Tačiau šis 
kolosas svyravo. Pirmoji smarki audra galėjo jį išversti. Ir ne 
berniuko-karaliaus jėgoms užkirsti kelią nelaimei. Karališkoji 
taryba kasdien posėdžiavo, ieškodama išeities iš susidariusios 
padėties. Pilypas studijavo prekybos klausimus ir davinėjo pa- 
tarimus. Jis parašė įžangą italų istoriko Gvičardinio darbų ver- 
timui ir susirašinėjo politikos klausimais su Marija de Agreda, 
apsišvietusia vienuole, garsia savo „regėjimais“. Iš visų tų jau- 
nojo karaliaus pastangų buvo maža naudos. Nieko negalėjo pa- 
dėti ir jį supantieji žmonės, labiau patyrę, daugiau apsišvietę, 

diplomatiški ir daugiau žinantieji. Tačiau jie darė jam įtakos. 
Energingas, vikrus, protingas grafas Olivaresas vis labiau į savo 
rankas ėmė valdžios vairą. Tačiau grafas neskubėjo. Galėjo pa- 
laukti ir Sevilijos maestro, užsiėmęs Eskorialo lankymu. 

Už trisdešimt mylių į šiaurės vakarus nuo Madrido, tarp ny- 
kių Monsanareso aukštumų, tamsiame Siera Gvadaramos fone iš 
tolo matyti didžiulė, niūri El Eskorialo pilis. Apsupta masyvio- 
mis tvirtovės sienomis su sunkiais bokštais, šalta, nejauki, ji 
atrodo kaip didžiulis pilko granito luitas. 

Į gyvenimo pabaigą Pilypas II nutarė savo rezidenciją per- 
kelti už miesto ribų. Be to, sumanė šventojo Lauryno garbei 
pastatyti didingą bažnyčią ir šalia jos nepaprastai didelį lai- 
dojimo rūsį, kuriame galėtų ilsėtis visi Ispanijos karaliai. Pir- 
masis šiame panteone turėjo rasti amžiną ramybę Karolis V 
ir jo žmona. Daug rūmų projektų siūlė architektai, tačiau Pi- 
lypas II išrinko tą, kuris labiausiai patiko dievobaimingam ka- 
raliui. Pastatas buvo statomas taip, kad jis primintų iš ak- 
mens iškaltą kankinimo įrankį — savotišką keptuve, ant ku- 
rios, pasak padavimo, kepintas šventasis Laurynas. Svarbiausiojo 
rūmų pastato sienos priminė didžiules grotas, į priekį išsikišę 
infantų rūmai buvo lyg rankena, o keturi masyvūs bokštai ker- 
tėse — nelyginant kojos. Pilypas II norėjo sumūryti pilį, kuri 
stovėtų amžių amžius, bylodama pasauliui apie stiprios katali- 
kiškos imperijos didybę. Tvirtovė buvo akmenyje įkūnyta ka- 
raliaus svajonė. 

Tuščiose priekalnėse užvirė darbas. Svarbiausiu architektu 
buvo paskirtas Chuanas de Toledas, o po jo mirties Chuanas 
-Erera. Pamažu, lyg iš po žemių, dygo didžiulis pastatas, vertas 
„pietų šalių demono“ ir galingo pasaulio valdovo. 

Iš įvairių imperijos kampų buvo vežamos medžiagos. Puikus, 
lyg padūmavęs balkšvai pilkšvas Peralechoso granitas, baltas, 
1udas, žalias su raudonomis gyslomis marmuras — iš Granados, 
Araso; Filabrėjo kalnų, jaspis iš Burgo de Osmos akmens skal- 
dyklų. Laivų karavanai plukdė į Ispanijos uostus vertingiausių 
rūšių medieną iš Vest Indijos salų. Viską surydavo nepasotina- 
moji baisybė, kuri karūnai kainavo 6 milijonus dukatų! Atro- 
dė, kad statybai nebus galo. Mirdavo karaliai, o rūmai vis dar 
buvo nebaigti. Štai nusidriekė lygūs, platūs Eskorialo fasadai 
su daugybe langų, kurių skaičius siekė 2600. Rūmų keturkampį 
statė be pagražinimų, tiktai paradinis įėjimas buvo monumenta- 

lus dviejų aukštų statinys su aštuoniomis masyviomis dorėnų ir 
jonėnų kolonomis, su klasikiniu frontonu, atiku ir triglifų fri- 
zu. Pamažu buvo užstatoma ir vidinė dalis — geometrinis labi- 
rintas iš 16 kiemų. Visas statinys turėjo 2673 langus, 1940 du- 
rų, 1850 kambarių, 86 laiptus, 89 fontanus, 51 varpą. Rūmai bu- 
vo baigti. Liko nebaigtas tiktai Panteonas. 

Velaskesas įėjo į užburtą Eskorialo miestą. Dono Fonsekos 
paliepimu jį lydįs vienuolis nuvede svečią skliautėtais korido- 
riais. pilkomis granitinėmis galerijomis, kažkokiais slaptais per- 
ėjimais per visą dviaukštę galeriją, kur dorėnų ir jonėnų ko- 
lonos oriai laikė grakščias pusapvalias arkas, 

Svarbiausioje bažnyčioje, kaip ir visur, juos pasitiko gaudi 
tyla. Žingsniai skardžiai aidėjo po gigantišku bažnyčios kupo- 
lu. Katedros durys atsiverdavo tiktai išrinktiesiems. Šalutinio 
altoriaus gilumoje, tamsiame kampe, pačiame galiniame iš bend- 
rųjų suolų, iš krašto, vienuolis parodė donui Diegui imperato- 
riaus Pilypo II vietą. Už to suolo — mažos, nepastebimos slap- 
tos durys, šalia, bažnyčios sienoje — mažytis langelis. 

— Didysis karalius Pilypas II, dieve duok jam dangaus ka- 
ralystę, — tyliai kalbėjo vienuolis,— galvojo apie savo pavaldi- 
nius net bažnyčioje. Ilgų pamaldų metu jam per langelį paduo- 
davo peržiūrėti raštus, karo veiksmų suvestines. 

Tuo tarpu Velaskesas mąstė, kad karalius norėjo prieš dievą 
pasirodyti pats mažiausias iš nusidėjėlių, didysis karalius kata- 
likas, įvykdęs tiek darbų mylimos motinos bažnyčios labui! 

Vidaus kiemeliuose stovėjo statulos — puikios graikų meist- 
rų skulptūros. Rūmų paveikslų galerija buvo bene viena iš pa- 
čių turtingiausių Europoje. Daugiau kaip pusantro tūkstančio 
drobių buvo jos salėse. Be to, daug lobių slėpė ,Relikarijas” — 
ten buvo aukso ir sidabro dirbiniai su įstatytais brangakmeniais, 
gulėjo evangelijos su gryno aukso puslapiais. 

Apžiūrėjęs kas tik įmanoma, donas Diegas ėmėsi darbo, ir 
neilgai trukus Fonsekos name jiems skirtas kambarys buvo nu- 
statytas Leonardo, Veronezés, Rafaelio, Rubenso ir kitų didžių- 
jų meistrų darbų kopijomis. Jis mokėsi iš jų, tobulino savo 
meistriškumą. Ypač jam patiko Ticianas. Galimas dalykas, kad 
kaip tik tuo laikotarpiu Ticiano ir Venecijos dailininkų įtakoje 
Velaskeso palete įgavo naujų tapybinių savybių, pasidarė švie- 
sesnė ir skaidresnė, 

Laikas bėgo, o donas Chuanas de Fonseka vis dar nenešė 
džiuginančios žinios. Jo namuose, kaip ir Sevilijoje Pačeko na- 
muose, dažnai rinkdavosi svečiai. Neretai čia užsukdavo litera- 
tas donas Luisas de Gongora Argote“, Pačeko jaunystės drau- 
gas. Jis ilgai šnekučiuodavo su donu Diegu apie Seviliją. Maest- 
ro pradėjo piešti jo portretą. 

Po dviejų mėnesių Velaskesas atsisveikino su Madridu, 
erdviomis jo aikštėmis ir gatvėmis, puikiais rūmais ir jų kolek- 
cijomis. Deja, svajonę pavergti sostinę teko kol kas atidėti. 
Grafas Olivaresas niekaip negalėjo išrūpinti dailininkui audien- 
cijos pas karalių, o geiasis donas Fonseka turėjo skubiai išva- 
ziuoti į Italiją. Tačiau Velaskesas nenustojo vilties: prieš akis 
dar buvo visas gyvenimas. 


* Luisas de Gongora Argote (1561—1627) — rašytojas ir poetas, kū- 
rėjas literatūrinės krypties ,Kultúringi žmonės“, kuri reikalavo, kad ku- 
rinys būtų labai ištobulintas, įmantrus, kas atitiko XVI amžiaus pabai- 
gos Ispanijos aristokratijos skonį. 


JO DIDENYBĖS DAILININKAS 


Sevilijoje maestro laukė nelaimė. Karščiavo ir blaškėsi ma- 
žoji Ignasija, prie jos verkė nusikamavusi donja Chuana de 
Miranda. Mirtis, kuri jau keletą dienų budėjo prie mergaitės 
galvūgalio, rodės, tiktai ir laukė, kad sugrįžtų tėvas. 

Kapinėse, kur amžinam poilsiui liko mažytės Ignasijos kū- 
nelis, netoli bažnyčios, prie pat tvoros, donas Diegas surado tė- 
vo Salasaro kapą. Ispanijoje nepriimta verkti prie kapo. Bet 
argi vien ašaros gali išreikšti skausmą? Dailininkas žiūrėjo į 
nedidelį, jau tankia žole apaugusį kauburėlį ir karčiai apgai- 
lestavo, kad taip ir neprisiruošė nutapyti savo auklėtojo port- 
reto. 

Mirusieji laidojami, gyvieji — toliau gyvena. Vel bégo die- 
nos viena po kitos, nuolatinio darbo dienos nenuilstanciam 
maestro. 

Tarnas Chuanas de Parecha negalėjo atsistebėti šeimininko 
ir mokytojo energija — ištisas paras jis išstovėdavo prie mol- 
berto, Atrodė, kad, mirkydamas teptuką į dažus, jis semiasi 
jėgų. | 

Pilypą IV Velaskesas buvo matęs tik vieną kartą, kai šis, 
svitos apsuptas, jojo į savo užmiesčio dvarą. Tačiau pastabi dai- 
lininko akis tą akimirką daug įsidėmėjo. Be to, jis buvo matęs 
karališkojoje kolekcijoje Pilypo portretus, nutapytus tada, kai 
jis dar buvo infantas. Velaskesas ryžosi nutapyti karaliaus port- 
retą. 

Praslinko beveik pusantrų metų nuo kelionės į Madridą. Per 
tą laiką daug portretų iškeliavo iš maestro dirbtuvės ir papuošė 
geriausias Miesto svetaines. 

Vieną rytą į Velaskeso namų duris kažkas pasibeldė. Išsi- 
gandęs Chuanas Parecha išskubėjo į prieangį. Pro jį, nieko ne- 
pastebėdamas, beveik tekinas įbėgo donas Pačekas. Po akimir- 
kos visas namas sukilo ant kojų. Šį kartą juos aplankė džiugi 

žinia: donas Pačekas gavo iš dono Chuano de Fonsekos laišką 
„Gerbiamas grafas pageidauja vėl pamatyti jaunąjį maestro. Jo 
laukia rūmuose.“ Be to, donas Chuanas siuntė kelionės išlaidoins 
56 dukatų, premjero subsidiją. 

Į kelionę jie susiruošė greitai. Atsargiai į ritinius buvo su- 
sukta keletas drobių. Karieta, beveik niekur nesustodama, ve- 
žė doną Diegą ir jo uošvį, kuris šį kartą nutarė pats jį lydėti 
į Madridą. Pralėkė pro šalį gelsvu rūkeliu apsigaubusi Kordo- 
ba, blykstelėjo aukso kanopa su sidabrine pasaga Toledas. 

Keliautojai įvažiavo į rūstų, manieringą Madridą. 

Fonsekos namuose sevilijiečius sutiko šiltai. Pakvietimo į 
karaliaus rūmus buvo galima tikėtis kiekvieną dieną. Per ne- 
ilgą laiką sostinėje daug kas pasikeitė. Karaliui įkyrėjo valsty- 
bine veikla. Šalies valdymo reikalų naštą jis vis mieliau už- 
versdavo ant plačių savo pirmojo ministro pečių, o pats me- 
džiodavo, domėjosi korida ir kitomis, tik karaliui derančiomis 
pramogomis. Radęs tinkamą momentą, atsargusis grafas Olivare- 
sas įteigė karaliui mintį, jog metas pasirūpinti, kad liktų pali- 
kuoniams atminimas, įamžinti save geriausio dailininko dro- 
bėse. Karalius sutiko, jog grafas teisus. Tada grafas paprašė 
Fonseką iškviesti į Madridą jaunąjį maestro iš Sevilijos. 

Laukimo dienos paprastai slenka labai lėtai. Velaskesas nu- 
sprendė veltui negaišti laiko ir ėmėsi tapyti savo globėjo dono 
Fonsekos portretą. 

Nespėjo išdžiūti dažai, kai grafo Penjarando dono Antonijo 
sūnus, buvęs infanto kardinolo kamerheras, paprašė. dailininką 
leisti parodyti portretą dvare. 

Jaunasis maestro šį kartą buvo pripažintas iš karto. Vie- 
noje rūmų salėje susirinko dvariškiai. Iš visų pusių girdėjosi 
pagyrimai Velaskeso talentui, jo teptuko liaupsinimai. Durys 
atsivėrė, ir į salę įėjo karalius. Visi, pagarbiai nusilenkdami, 
atsitraukė ir padarė taką. Jis nužingsniavo į salės vidurį. 

Susirinkusieji laukė, ką pasakys karalius, kuris buvo lai- 
komas meno žinovu ir gerbėju. Pilypas IV įsižiūrėjo į portretą. 
Nė vienas raumuo nevirptelėjo jo veide. Tyla truko ilgai. Pas- 
kui jis pasisuko į premjerą ir pasiteiravo, kas dailininkas. Po 
to, visų nuostabai, išreiškė norą pozuoti maestro, pridūręs, kad 
jis puikus portretistas. 

Tą vakarą visuose sostinės aristokratų namuose buvo kalbama 
vien apie dono Fonsekos portretą ir kol kas nežinomą jauną 

maestro. Samprotaujama buvo įvairiai, bet visi sutiko, jog Ve- 
laskesas neabejotinai talentingas ir jam pasisekė, jeigu pats ka- 
ralius Pilypas IV patiki jaunuoliui tapyti savo portretą. 

Sujaudintas donas Pačekas tą vakarą rašė į Seviliją draugams 
ir saviškiams: „Per vieną valandą visi rūmai teiglamai įvertino 
portretą." Mokytojas džiaugėsi pasisekimu labiau už mokinį. 

Karštą 1623 metų rugpiūčio 10 dienos vidurdienį, kai sosti- 
nė kamavosi nuo nepakenčiamos kaitros, karališkųjų rūmų vė- 
siomis galerijomis, aplenkdami didžiules sales, į karaliaus kam- 
barius skubėjo keli žmonės. Jų tarpe buvo nelabai aukštas, lie- 
sokas, dailaus sudėjimo jaunuolis. Stamboka galva tvirtai laikė- 
si ant stipraus raumeningo kaklo. Aukštą iškilią kaktą supo 
ilgi juodi plaukai, garbanomis krisdami ant stačios sniego bal- 
tumo mezginių apykaklės. Nedidelės juodos, labai išraiškingos 
akys blizgėjo po tankiais antakiais. Lūpos šypsojosi. Į jį pa- 
žvelgęs, niekas nebūtų galėjęs pasakyti, kad po kelių minučių 
bus sprendžiamas jo likimas. 

Prie aukštų raižytų durų atėjusieji sustojo: čia reikėjo laukti 
iškvietimo. Tuo tarpu grafas Olivaresas referavo karaliui apie 
dailininką. Netikėtai Pilypas IV nusišypsojo, o tai pasitaikydavo 
gana retai. Grafas Olivaresas pernelyg jau protegavo sevilijie- 
ti! Karalius linkterėjo premjerui, atseit, viską puikiai supran- 
tąs, ir davė ženklą hofmaršalui įleisti laukiančiuosius. 

Durys plačiai atsivėrė, ii karališkojo kabineto tyloje nu- 
skambėjo: 

— Diegas Rodrigesas de Silva i Velaskesas. 

Maestro žengė į kabineto vidurį, priklaupė ant vieno kelio ir 
žemai nulenkė galvą. Tyla užtruko vos kelias sekundes. Kai jis 
pakėlė akis, priešais save pirmą kartą taip arti išvydo Ispani- 
jos karalių. Abu — aštuoniolikmetis karalius ir dvidešimt ketve- 
rių metu dailininkas — atidžiai, susidomėję žiūrėjo vienas į ki- 
tą. Karalius dar lukterėjo kelias sekundes, paskui pirmasis pra- 
dėjo pagal ispaniškojo ceremonialo papročius. 

Tarp žmonių, stovinčių už maestro nugaros, pasigirdo pri- 
slopintas murmėjimas. Negirdėtas dalykas — karalius su tokia 
pagarba kreipiasi į šitą jaunuolį! Net numirėliai iš nuostabos 
sukrutėtų, išgirdę ką nors panašaus iš kilniausiojo lūpų. Kara- 
lius susiraukė, jam nepatiko perspėjantieji atodūsiai. Pilypas 
aiškino, kad svarbūs reikalai atima labai daug laiko, todėl ne- 
leistina specialiai gaišti pozavimui. lr visai netikėtai paliepė 

hofmarŝalui nuo šios dienos duoti parédyma, kad maestro būtų 
įleidžiamas į karaliaus kambarius bet kuriuo metu. Tegul pats 
pasirenka laiką ir nutapo paveikslą. 

Dailininkas žemai nusilenkė. Audiencija buvo baigta. 

Rugpiūčio 30-oji buvo ta diena, kuri ne tik išgarsino jau- 
nąjį sevilijietį, bet ir atnešė jam šlovę. Karaliaus portretas bu- 
vo baigtas ir išstatytas rūmuose visų apžiūrai. Pilypas IV buvo 
patenkintas. Šiaip jis nebuvo koks gražuolis, tačiau maestro ge- 
bėjo suteikti karaliaus veidui jėgos, žvilgsniui budrumo. Port- 
rete buvo įamžinta rūsti karaliaus didybė. Dvariškiai vienu bal- 
su tvirtino nieko panašaus iki šiol nematę. Visi kartojo visa- 
galinčio Olivareso žodžius. Triumfas buvo akivaizdus. 

Kitą dieną karaliaus vardu dailininką pasikvietė premjeras. 

— Nuo šiol, maestro, tapysite jo didenybės ir jo šeimos na- 
rių portretus. Karalius kaip ypatingą malonę suteikia jums ka- 
raliaus dailininko titulą. Tai didelė garbė. Tiktai savo darbu jus 
galite ją pateisinti. 

Žiūrėdamas į išeinantį dailininką, grafas galvojo, jog šis 
talentingas jaunuolis privalo, būtinai privalo nutapyti ir jį, 
kad išgarsintų amžiams. Kaip klydo visagalis grafas! Dailininko 
drobės galėjo išgarsinti tiktai vienintelį žmogų — Velaskesą. 

„Paskutinę 1623 metų spalio mėnesio dieną, — rašė donas Pa- 
čekas savo dienoraštyje, — Velaskesui buvo suteiktas titulas su 
20 dukatų atlyginimo per mėnesį, dar mokestis už jo kuri- 
nius, be to, įskaitant gydytoją ir vaistus.“ | 

Dailininkas atsisveikino su Sevilija, Zydinciu vaikystės, iš- 
sipildžiusių svajonių miestu. Su savimi į Madridą jis vežėsi da- 
‘lelẹ Andaluzijos saulės, kad ten, tarp padūmavusių pilkŝvu kal- 
votų lygumų, ji primintų gimtinę. Visi daiktai ir paveikslai bu- 
vo kruopščiai supakuoti. Susijaudinęs Chuanas Parecha bėgiojo 
tarp krūvomis sudėtų daiktų ir davinėjo vežėjams paskutinius 
nurodymus. Jis buvo to laimingo amžiaus, kada nelabai tesirū- 
pinama, kas laukia kelionėje, svarbu tik viena — keliauti. 

Paskutinį kartą maestro perėjo dar miegančiomis Sevilijos 
gatvėmis, pakeliui užsuko į senojo Rodrigo vyno rūsį, kur se- 
nukas ir Marianela prišnekėjo atsisveikindami tiek gerų žodžių, 
jog su kaupu jų būtų užtekę trims gyvenimams. Sudie, Sevili- 
ja, baltutėle gražuole! Jis paliko gimtinę, kad amžiams padarytų 
jos vardą nemirtingą. 

Velaskesas tapo karaliaus rūmų tapytoju. Nuo to laiko vi- 
sas dailininko gyvenimas buvo glaudžiai susijęs su karaliaus 
dvaro gyvenimu, organiškai įsiliejo į jį, kad paskui palikuoniams 
kaip veidrodyje atspindėtų Pilypo IV epochą. 

Dailininko šeima įsikūrė pačiame Madrido centre, netoli di- 
džiulės naujos Didžiosios sikštės (Plaza Mayor), kur vykdavo 
įvairiausios iškilmės, riterių turnyrai, liaudies šventės, o taip 
pat būdavo vykdomi tikėjimo aktai — „teisingojo“ bažnytinio 
teismo nuosprendžiai — autodafė. Dailininko namai buvo švie- 
sūs ir erdvūs. Tik naujieji gyventojai niekaip negalėjo pripras- 
ti prie didelių langinių ir akmeninių grindų kai kuriuose kam- 
bariuose — Sevilijoje tokių nebuvo. Mat, vasara Madride trunka 
vos ne devynis mėnesius, mieste būna baisiai karšta, ir tik 
langinės bei vėsios grindys padeda apsisaugoti nuo kaitros. 

Dailininkas turėjo dvi dirbtuves, viena — Didžiojoje aikštėje, 
kita — viename karališkųjų Alkazaro rūmų priestate, 

Alkazaro rūmai turėjo rytietiško stiliaus bruožų. Perstatyti 
iš senovinės maurų tvirtovės, jie buvo tamsūs ir niūrūs. Pirmą 
kartą čia patekusį dailininką nustebino vidinių kambarių ne- 
jaukumas. Nors ir ištaigingai apstatyti, jie atrodė negyvenami. 
Dailininko dirbtuvės langai, labiau panašūs į tvirtovės ambrazū- 
ras, buvo į vakarus, į seklų Mansanaresą. Kai pavakare per die- 
ną pavargusi saulė pagaliau pažvelgdavo į dirbtuvę, ji visada 
matydavo skubiai teptuku besidarbuojantį žmogų. 

Jau pirmomis savo naujosios tarnybos dienomis Velaskesas 
suprato nebeturėsiąs gyvenime ramių ir laisvų dienų. Rytą jis 
pradėdavo, rūpestingai patikrindamas savo drabužius: kara- 
liaus tapytojas privalo būti nepriekaištingai apsirengęs. Reikli 
Ispanijos karališkojo dvaro mada! Rodos, kas gali būti papras- 
čiau — juoda liemene su didele balta krakmolyta apykakle. Bet 
taip galėjo atrodyti tik iš šalies. Liemenės kirpimas taip pat bu- 
vo griežtai nustatytas, medžiaga privalėjo atitikti metų laiką — 
šilkas, aksomas, gelumbė. Maestro nenoromis šypsojosi, prisi- 
mindamas, kad pirmoji Madride nusipirkta knyga buvo ,Dva- 
riškio elgesio taisyklės“. Taip, taip, dvariškio. 

Rytais ir vakarais, eidamas į rūmus ir vėl grįždamas namo, 
jis Jeisdavo sau pailsėti ir pamąstyti. Įdomu, ką pasakytų ve- 
lionis tėvas Salasaras, pamatęs jį dabar? Gal būt, jis surauktų sa- 
vo vešlius, iki senatvės išlikusius juodus antakius, krestelėtų žilą 
galvą didžiai nepatenkintas. Arba paprasčiausiai pasakytų: ,Ma- 


63 


no berniuk! Ar tu neapsirikai, paskubėjęs išvykti iš Sevilijos? 
Ką duos tavo talentui Madridas ir rūmai? Ar nesusmulkės tavo 
teptukas, ar nenublanks genijus, jei tu kasdien tapysi tokius 
vienas į kitą panašius portretus? Tavo modelių ratas pasida:2 
labai siauras. Visi karališkosios šeimos nariai panašūs. Jei dar 
spėsi ką nutapyti nuo miego nuvogtomis valandomis, tai nenu- 
lems tavo kūrybos. Ar tau taip neatrodo?“ — „Ne, padre,— 
maestro tęsė pokalbį mintyse,— man taip neatrodo. Jūs sako- 
te, panašūs, bet panašūs tik tiems, kurie tapo juoda spalva — 
visada juoda. Tuo tarpu man egzistuoja daugiau kaip penkias- 
dešimt juodos spalvos atspalvių. Taip yra ir su gėlėmis. Nepa- 
našūs ir modeliai. Netgi du vieno ir to paties veido portretus 
dailininkas tapo skirtingai. Žmogus, be išorės bruožų, turi dar 
vidinių, aš juos pastebiu. Nereikia isizeisti, padre. Jūs, matyt, 
dar norite priminti man laisvę? Iš tikrųjų man nelengva. Bet aš 
jums, brangusis mano mokytojau, įrodysiu, kad ne veltui buvau 
jūsų mokiniu.“ 

Dienomis nebūdavo kada mąstyti. Velaskesas tapė antrą ka- 
raliaus portretą. 

Salonuose. kurie plačiai atvėrė duris jo šviesybės numyle- 
tam dailininkui, jam gana dažnai tekdavo dalyvauti literatūros 
vakaruose. 

Dono Fonsekos namuose jis susitikdavo su poetu Luisu Gon- 
gora, savo amžininkų dramaturgu donu Pedru Kalderonu de la 
Barka, kurio kylanti žvaigždė jau švytėjo literatūros padangė- 
je. Ateidavo čia taip pat publikos numylėtas ir lepinamas donas 
Lope Felisas de Vega Karpijas, kurio pjesės buvo vaidinamos 
karališkojo teatro ir visų Madrido teatrų scenose, taip pat do- 
nas Fransiskas Suaresas, žinomas filosofas, ir donas Luisas Ve- 
lesas de Gevara, dramaturgas ir satyrikas, donas Fransiskas Go- 
mesas de Kevedas i Viljegas, kuris savo puikiu drąsiu talentu 
susilaukė didelio populiarumo. Donas Kevedas neseniai buvo 
giįžęs iš ištrėmimo, ir kandžias jo epigramas, pritaikius muziką, 
jau dainavo visas Madridas... 

Daugiau klausydamasis, negu kalbėdamas, jaunasis maestro 
vis labiau artėjo su tais žmonėmis, kurie sudarė demokratiškai 
nusiteikusios visuomenės avangardinę dalį ir skyrėsi iš kitų 
dideliu kūrybiniu aktyvumu. Net čia, salonuose, vyko slapta ko- 
va, po šypsena dažnai slėpėsi idėjinis priešas. 

Daug naujų įspūdžių patiidavo dailininkas šiuose vakaruosė. 
„iteratai ir poetai, kurie buvo Ispanijos gyvenimo veidrodis, sva- 
jojo sukurti „didžios asmenybės" paveikslą. Jiems atrodė, kad 
jų Šaliai reikalingas toks stiprus, galingas žmogus, tvirtai lai- 
kantis savo rankose valdžios vairą. Visa tai buvo aiškinama 
labai paprastai: ekonominė krizė, ūkiniai nesklandumai, kurie 
šimtmečio pradžioje atrodė kūsią tik laikini reiškiniai, įaugo į 
Luitį, įsigalėjo, pasidarė pastovūs. Valstybiniai bankrotai sekė 
vienas po kito (1597—1607— 1627), pasikartodavo kas dvidešimt 
metų. Krizės, pralaimėjimai karuose kėlė grėsmę, kad Ispanija 
jau nebebus viešpataujanti šalis, ir stūmė ją iš didžiųjų valsty- 
bių tarpo. Pripratusiai prie pasaulinės šlovės Ispanijai sunku bu- 
vo su tuo susitaikyti. Ir štai to laikotarpio literatūroje ir mene 
alsiranda personažas, turintis grąžinti šalį į pirmykštes pozi- 
cijas. 

Nemažas viltis visa Ispanija dėjo į Pilypą IV: iš jo laukė re- 
iormų, galinčių pakeisti padėtį šalyje ir išgelbėti valstybę nuo 
krizės. 

Galvodamas apie tai, maestro suprato, kad jo, menininko, 
laukia atsakingas uždavinys — atvaizduoti Pilypą IV kaip ša- 
lies viltį, sukurti didžiai reikšmingą paveikslą. 

Jo aukštybė pozavo jam keletą kartų, tačiau maestro dar 
nepasisekė perteikti drobėje to, ko jis pats norėjo iš portreto. 

Pagaliau portretas buvo baigtas.“ Jame buvo nutapytas ka- 
ralius visu ūgiu. Jo truputį ištempta figūra užėmė beveik visą 
drobę. Portreto spalvų gama griežta ir santūri: juodas paradinis 
ispaniškas kostiumas su būtinu apsiaustu, balti rankogaliai ir 
balta apykaklė, rankoje — popieriaus lapas. Vos vos blizga per 
petį permesta auksinė „Aukso vilnos“ ordino grandinė. Fono 
spalvos prislopintos. 

Viskas drobėje pajungta dailininko norui suteikti karaliui 
kuo daugiau reikšmingumo. Velaskesas nutapo tikslų Pilypo IV 
portretą: negražus ištįsęs veidas su būdingu Habsburgams smak- 
ru, stambi nosis, didelė burna, šaltas melsvai pilkų akių blizge- 
sys, išdidi, abejinga išraiška. Nežiūrint viso iškilmingumo ir pa- 


* Knygos „Margaretta Salinger, Diego Velazquez" (1961, Niujorkas) 
duomenimis, šį portretą buvo įsigijusi donja Antonija de Ipenareta. Yra 
Velaskeso pasirašytas raštelis, kuriame minima, kad jis pirktas 1624 m. 
gruodžio 4 d. Tokiu būdu tai pirmas iš mums žinomų karaliaus portretų 
Pats pirmasis, apie kurį kalbama anksčiau, dingęs. 

tadiškumo, nenofom jauti, kad prieš tave aiškius išsigimimo pð- 
žymius turinčios giminės atstovas. Nors iš pažiūros jis atrodo 
ramus, tačiau galima iusti nuovargis ir prislėgtumas. Meninin- 
kas realistas ne tik giliai išanalizavo karaliaus asmenybę, bet 
ir įkūnijo portrete savo požiūrį į šį žmogų. 

Nesuskaitomai daugybei karaliaus portretų pradžia buvo duo- 
ta. Metams bėgant, iš jų bus galima nustatyti, kaip laikas keitė 
karaliaus veido bruožus, jo laikyseną. 

Su kiekviena nauja drobe augo maestro portretisto meistriš- 
kumas. Jis daro be galo daug eskizų. 

Kartą maestro dirbtuvėje apsilankė aukšti svečiai: Anglijos 
karūnos įpėdinis Velso princas ir jo favoritas hercogas Bukin- 
gemas. Princas, būsimasis Karolis I Stiuartas, atvyko į Madridą 
labai svarbiu reikalu — prašyti Ispanijos infantės Marijos ran- 
kos. Rūmuose sosto įpėdinis buvo priimtas nepaprastai iškil- 
mingai. Tačiau dvariškių tarpe sklido gaudai, kad infantė griež- 
tai atsisakiusi tekėti uz ,protestanto”. Kol karalius Pilypas ir 
Olivaresas stengėsi sutvarkyti reikalus, princas linksminosi. Ap- 
žiūrėjęs maestio paveikslus, jis panoro turėti jo darbo port- 
retą. Pilypas IV maloniai sutiko, kad Velaskesas tapytų. Ir maest- 
ro ėmėsi teptuko. Kai portretas buvo baigtas, princas atsiunte 
dailininkui dosnų atlyginimą — 100 dukatų. Tie pinigai labai 
pravertė jaunai, dar negalutinai Madride įsikūrusiai šeimai. 

Nors Ispanijos karaliaus dvare, nepaisant jokių įvykių, vi- 
sada būdavo ramu ir kiekvienas dvariškis iš anksto žinojo, 
ką jis po kelerių metų darys tą pačią dieną, Velaskesas suge- 
bejo paįvairinti savo gyvenimą. Jis turėjo ištikimų draugų, ku- 
rių tapyti paveikslai puošė karališkųjų rūmų sienas, — juk lai- 
kas bejėgis neleisti bendrauti įvairių epochų genijams. 

Be to, dailininką savotiškai, kažkaip ypatingai, ėmė veikti 
gamta. Jis atidžiai stebėdavo ją tomis retomis valandėlėmis, kai 
jam pavykdavo su donja Chuana de Miranda ir mažąja Fran- 
siska išvažiuoti už miesto. 

Čia gamta .buvo visai kitokia, negu Sevilijoje. Iš ten jis 
atsivežė mėgiamus baltai ir melsvai pilkus tonus: žydrą jūros 
pilkumą, balkšvai žydrą orą, kalnų mėlynę, svajingą lapijos ža- 
lumą ir retą savo spalvų gama šviesos harmoniją. 

Ispanijos gamtoje gausu pilkų tonų. Madride jie perlų spal- 
vos, pilkšvai sidabriniai. Tokie jie įamžinti ir dono Diego dro- 
bése, Jis prisiminė kitų ispanų dailininkų peizažus. Donas Ere- 

ra mėgo sidabriškai pilkus tonus. Surbaranas, šalia gausybės 
kitų spalvų, nepamiršdavo peleninės. El Greko darbuose tarp 
įvairių blizgančių spalvų būtinai pasitaiko geležies atspa:vio 
granitinių sidabrinių tonų. Tai negalėjo būti mėgdžiojimas arba 
sekimas. Tiesiog Ispanijos gamta buvo jų mokytoja. Kitaip ta- 
pyti jie negalėjo. 

Susidomėjęs Madrido apylinkių gamta, maestro ėmė taikyti 
peizažo elementus ir portretams. Palaipsniui tobulindamas šį nau- 
ją savo kūrybos bruožą, jis pasiekė, kad jo drobėse, kaip saky- 
davo žinovai, buvo jaučiamas figūrą supantis oras. Kiek vėliau 
peizažas, anksčiau tarnavęs tik fonu, pradėjo harmoniškai įsi- 
lieti į piešinį, pasidarė tapomo asmens charakterizavimo prie- 
mone. 

„„Dar iš vakaro karaliaus dvare tarp dvariškių pasklido nau- 
jiena. Rytoj priešais San Filipo bažnyčią Didžiojoje gatvėje bus 
visiems rodomas Velaskeso tapytas valdovo ant arklio portre- 
tas. Daugelis nekantriai laukė rytojaus. 

Buvo ir tokių, kurių šleikščiai saldžios šypsenos slėpė ap- 
maudą. 

Dėl to nėra ko stebėtis. Karaliaus rūmų aplinkoje veidmai- 
nystė slapta buvo laikoma puikia charakterio ypatybe. Juk kar- 
tais po dvaro etiketo formalumais gudriai slėpdavosi karjeriz- 
mas, po išoriniu šventeiviškumu — pasileidimas. Karališkuosiuo- 
se rūmuose nuolat būdavo rezgamos intrigos. Nespėjo jaunasis 
maestro peržengti karališkųjų kambarių slenksčio, kai rūmuose 
it gyvatės nusirange apkalbos. Melo ilgos kojos. Priešai nesigai- 
lejo spalvų, juodindami dona Diegą. , Nesuprantama, — šnibždė- 
jo pikti liežuviai, — kodėl jo didenybė taip globoja tą sevilijie- 
tį. Juk visas jo meistriškumas (teatleidžia mums viešpats už to 
žodžio išniekinimą) tik tas, kad jis moka piešti galvas." 

Daugiau už visus naujuoju karaliaus dailininku piktinosi Vi- 
senté Karducas. 

Iš savo gimtosios Italijos į Madridą jis atvažiavo visai jau- 
nas. Nežiūrint to, jo pažiūros į tapybą jau buvo susiformavu- 
sios — romantizmą jis laikė vienintele teisinga kryptimi. Tačiau 
laikas praaugo dailininko pažiūras, o jis pats nesikeitė. Ispanų 
nacionalinė dailės mokykla jam buvo svetima, lygiai kaip ir rea- 
listinė italų tapyba, kurios jis taip pat nenorėjo suprasti. Ispa- 
nijos karaliaus rūmuose jam nebuvo ko bijotis naujovių. Čia 
viešpatavo pastovumas, sena visada buvo labiau vertinama už 

nauja. Jis susisuko čia lizdą, tapė nuobodžias drobes ir, be to, 
įniko rašyti didelį traktatą. Kardučas sumanė teoriškai visiems 
įrodyti, kad romantizmas, kaip meno kryptis, yra nemirtingas, O 
visokios naujovės tiktai žlugdo tapybą ir stumia ją į pražūtį. 

Velaskesas pasidarė tuo objektu, į kurį Kardučas nukreipė 
visą savo pasipiktinimo ugnį. Tas berniūkštis drįsta tapyti port- 
retus, O kiti jau ir pragydo, girdi, iš sevilijiečio yra ko pasimo- 
kyti! 

Jaudinosi donas Diegas. Tą dieną jis pamiršo, kad bet koks 
pastebimas jaudinimasis gali sukelti kalbu, esą, jis nepasitikis 
savimi. Donja Chuana de Miranda peržegnojo jį išleisdama. Ve- 
„laskesas užsidėjo skrybėlę, Chuanas Parecha pasiėmė lazdelę — 
Madride jis darėsi puošeiva,— kai staiga, plačiai atvėrę duris, 
įėjo donas Pačekas ir Alonsas Kanas. 

Jie atvyko į Madridą kartu su donu Fernandu de Ribera, 
skubančiu į Flandriją. Pasikalbėti nebuvo laiko. Tokiomis ap- 
linkybėmis ramiausiai laikėsi Chuanas. Jis atvykusiems trumpai 
paaiškino padėtį. 

Į Didžiąją gatvę susirinko minios žmonių. Drobė padarė to- 
kį didelį įspūdį, portretas buvo toks natūralus, kad daugelis vos 
susilaikė nenusilenkę jo didenybei. 

Karalius sėdėjo raitas ant puikaus žirgo. Atrodė, jis ką tik 
spustelėjo pentinais, o žirgas, pajutęs galingo raitelio ranką, 
atsistojo piestu ir tuoj pasileis šuoliais. 

Kiek gerų žodžių išgirdo tą dieną maestro! Bet ir priešiškai 
nusiteikusiųjų pavydas prašoko visas ribas. Jau iš atokiau sto- 
vinčio dailininkų būrelio pasigirdo, kad arklys nutapytas tiesiog 
baisiai! | 

Prie jaunojo maestro priėjo dono Fonsekos tarnas. 

— (Gerbiamas pone! — pradėjo jis atmintinai išmoktą fraze.— 
Senjoras Fonseka kviečia jus ir didžiai gerbiamą doną Pačeką 
iš Sevilijos aplankyti jo namus tuo laiku, kai saulė atsisveikina 
su žeme, 

Atsipūtęs po įmantrios ir pompastiškos frazės, jis kalbėjo to- 
liau: 

— Senjoro Fonsekos namuose jūsų garbei šiandien bus va- 
karas. Draugai ateis pagerbti talento, šiandien suteikusio tiek 
džiaugsmo. 

Saulės kraštas palietė žemę, žara užgeso. Tuo laiku prie 
dono Fonsekos namų pradėjo važiuoti svečiai, 

Svetainėje, kur Velaskesui buvo pažįstama viskas, iki įmant- 
riais raštais išinarginto kilimo. susirinko nemaža žmonių. Donas 
Fonseka apžvelgė susirinkusius. 

— Didžiai gerbiami senjorai, gerbiamos ponios ir ponai! 
Šiandien jūs dar kartą buvote jaunojo maestro triumfo liudinin- 
kai. Šlovė reikli, jai reikalingi sparnai. Geriausi poetai, kurie 
suteikė mūsų namams garbę, atvyko čia duoti šlovei sparnus. 
Mano susižavėjimas neatstos jų kalbų. Todėl mes prašome poe- 
tus perskaityti savo eiles. 

Pirmasis atsistojo donas Fransiskas Pačekas. Jis prabilo: 


O prakilnus jaunuoli! Žėri nimbe 
Nepaprastas tavasis talentas! 


Dailininkas pagerbė kitą dailininką. Čia, Fonsekos namuose, 
viešpatavo Menas. 

Paskui pakilo poetas Luisas Velesas de Gevara, žinomas 
„Šlubo velnio“ autorius. Jis, kaip ir donas Pačekas, sukūrė so- 
netą: 


Sakyk, paveikslus matome ar žmones? 
Karaliaus atvaizdas toks nuostabus, 
Tarytum drobė gyvasčiu alsuoja. 


Atsistojo trečiasis poetas — Chžronimas Gonsalesas de Vil- 
janueva. Jis tyliai pradėjo: 

Štai virpa ievos, puikios gėlės 
Malonu skleidžia aromatą, 

Ir paukščiai savo trelėm 

Mums giria tavo talentą, 

Visi, kas gyvas šioj planetoj, 

Tau reiškia pagarbą, o Velaskesal, 
Už šį stebuklą puikų, 

Sukurtą tavo rankų... 

Nuskambėjo giriančių eilių žodžiai, kuriuos iš visos širdies 
padovanojo įžymybės didžiajam menininkui. O jis sumišęs 
spaudė ranką prie kupinos dėkingumo ir smarkiai plakančios 
širdies. 

Karaliaus Pilypo IV dovana buvo iš tikrųjų karališka. Kitą 
dieną dailininkui iždas įteikė kaip dovaną 300 dukatų ir teisės į 
pilną išlaikymą dokumentą. Jam pasiūlė persikelti į naują butą, 

kurio nuomą — 200 dukatų metams — taip pat mokėjo iždas. Ee 
to, švenčiausiojo popiežiaus Urbono VIII vardu į Romą buvo pa- 
siųstas prašymas leisti mokėti karaliaus dailininkui po 300 du- 
katų iš pajamų tos parapijos, kurioje jis gyveno. Šventasis tė- 
vas davė sutikimą. 

Bet argi pinigais ir pagarbos reiškimu galima įvertinti ge- 
nialumą? 


VARŽYBOS 


Draugai šlovino Velaskesą jo garbei skirtame vakare, o ,Ko- 
legos menininkai" iš Kardučo lagerio toliau pynė intrigas. Se- 
vilijos maestro šlovė nedavė ramybės senjorui Visentei. Jis 
prisiminė laikus, kai, būdamas visai jaunas, taip pat svajojo pa- 
našiai iškilti. Tada jo brolis Bartalomėjas, dirbęs kartu su sen- 
joru Tibaldžiu Eskorialo statyboje, juokėsi iš jo tokios lakios 
fantazijos. Dabar Visentė daug ką suprato, bet negi jis, paty- 
res meistras, nusileis tam išsišokėliui berniūkščiui, net 23 me- 
tais jaunesniam uz jį? Niekada! 

Velaskesas, kaip ir anksčiau, dirbo be poilsio. Baigęs „„Kris- 
tų tarp piligrimų“, jis ėmėsi mažosios Fransiskos portreto. 

Padėtis tuo metu karaliaus dvare tebebuvo labai įtempta. 

Nuo 1621 metų tolimoje Flandrijoje vyko karas. Ispanijos 
karalius niekaip negalėjo pripažinti, kad nusileido buvusios 
jo galybės saulė. Grafas Olivaresas buvo aršus karo tęsimo ša- 
lininkas, tikėdamasis, kad, laimėjus karą, karalius neužmirš sa- 
vo pirmojo ministro. Bet didieji valstybės karo vadai suprato, 
jog karas ispanų ginklui neatneš šlovės. 

Artimiausias Prancūziją paveldėjusios ispanų infantės pata- 
rėjas admirolas Ambrozijas Spinola taip pat buvo vienas iš ne- 
pritariančiųjų ir siūlė nutraukti karą. Tačiau Olivaresas apie ug- 
nies nutraukimą nenorėjo nė girdėti. Bredos tvirtovės pasidavi- 
mas, vienintelė pergalė šiame kare, jam atrodė kaip karinio 
triumfo pradžia. Dėl to admirolas Spinola, patyręs ir autoritetin- 
gas karvedys, aršiai susikirto su grafu. Iš susidariusios padėties 
niekas nematė išeities. 

Trisdešimties metų karas buvo pačiame įkarštyje, į jį buvo 
įtraukta daugelis Europos valstybių. Brendo visai nepageidauti- 
ni Ispanijai įvykiai, — nuolatiniai karai buvo ištuštinę karališ- 
kajj iždą. Prancūzija, visai nepaisydama vedybinių sąjungų, ku- 
rias buvo sudariusios karališkosios šeimos, karo reikaluose ėmė 

laikytis savarankiškos politikos. To kaip tik ir bijojo Ispanijos 
karalius ir jo bendravaldžiai. Rūmuose buvo jaučiama prislėgta 
nuotaika. 

Velaskesas tapė naują karaliaus portretą. Pilypas IV, kuris 
paprastai pozavimo metu teikdavosi net šnekučiuotis su savo 
dailininku, buvo nekalbus. Šaltas ir išdidus, jis sėdėdavo valan- 
dų valandas, įsmeigęs akis į vieną tašką. Dailininkui atrodė, kad 
dar visai jauname Pilypo IV veide atsispindi ilgi, seniai pragy- 
venti metai. Tai protėviai sukrovė jam ant pečių, perdavė kaip 
palikimą savo nuovargį. Karalius atrodė kaip senis, kurio lau- 
kia ateitis, labai panaši į praeitį. Portrete jis buvo atvaizduotas 
visu ūgiu; šaltas, neperprantamas žvilgsnis, įsmeigtas į tolį. Nie- 
ko nebuvo galima įžvelgti tokiame veide. 

Šiek tiek įvairesnės būdavo tos dienos, kai Velaskesas lan- 
kydavosi grafo Olivareso namuose. Galingasis grafas mėgo me- 
ną, bet labiau už viską pasaulyje mylėjo pats save. Menas turįs 
išgarsinti tik vertuosius. Karūnos vertą šlovę suteiks jam tasai 
truputį uždarokas sevilijietis, kuris tapys jo portretus. 

Donas Gasparas Gusmanas grafas Olivaresas hercogas San 
Lukaras de Baraleda de la Machoras mėgdavo pasakoti apie sa- 
ve. Grafas buvo įsitikinęs, kad jo gyvenimą verta išgarsinti ir 
juo sekti. Bajoro sūnus ir jėzuitų auklėtinis greitai kilo sociali- 
niais laiptais. 

Kai Velaskesas tapė grafo portretą, šis nenutildamas kalbė- 
davo. Dailininkui ne kartą teko išgusti, kad mokslininko šlovė 
nereikalinga žmogui, kuris jaučiasi esąs karys ir riteris. Kas iš 
arčiau nepažinojo klastingojo grafo, galėjo iš tikrųjų pagalvoti, 
kad, tik norėdamas padėti gimtajai šaliai išsivaduoti iš sunkumų, 
jis atsisakė garbingų Salamankos universiteto rektoriaus parei- 
gy ir atskubėjo į Madridą. Grafas mėgdavo kartoti: , Ar gali 
žmogus ramiai mąstyti apie filosofinį akmenį, jeigu jo širdis 
trokšta griebtis špagos." Dailininkas daugiausia tyledavo. Pir- 
mojo ministro žodžiais nedera abejoti. 

Grafas pasakojo savo gyvenimo istoriją, o tuo tarpu daili- 
ninko tapomame portrete ėmė ryškėti jo antrininkas su stam- 
bia galva, aukšta kakta, rodančią neeilinį protą, truputį papurtu- 
siais skruostais, netaisyklinga didele nosimi. Veido išraiška, gi- 
liai įsodintų akių Žvilgsnis, antakių lankas — visa išvaizda reiš- 
kė susikaupimą, slepiamą grafo pasipūtimą. Portretas buvo nuta- 
pytas tamsių ir šviesių tonų kontrastu. Tai stiprino visu didžiuliu 

ūgiu drobėje atvaizduoto Olivareso asmenybės daromą įspūdį. 
Pirmojo rūmų ministro figūra dvelkė jėga ir galybe. Viena ran- 
ka grafas rėmėsi į stalą, kitą laikė ant apsiaustu pridengto kar- 
do rankenos. 

Slinko įtempto darbo dienos. Olivaresui patiko, kad jo antri- 
ninkas portrete darėsi vis panašesnis į originalą. Būdamas ge- 
ros nuotaikos, niūrusis žmogus, kaip jis buvo vadinamas rūmuo- 
se, pasakodavo dailininkui apie Italiją, apie Romą, kurioje jis 
gimė. Tokiomis valandėlėmis maestro leisdavo sau atsipūsti. 

Italija! Vien tas žodis skambėjo kaip muzika. Ką slepia toji 
nepaprasta šalis, davusi pasauliui ir menui tiek garsenybių? Kad 
laip nors kartą ją pamačius. Tuo tarpu jis susižavėjęs klausėsi, 
ką pasakojo Olivaresas. Pačiam ten nuvažiuoti, pasižiūrėti ne- 
buvo nė mažiausios galimybės. Reikia geriau įsitvirtinti rūmuo- 
se. Pastaruoju metu tai jam kėlė vis didesnį rūpestį. 

Pradžioje dailininkas buvo nusprendęs nekreipti jokio dė- 
mesio į savo priešų spendžiamas pinkles, bet fata viam inve- 
nient*. Rūmuose iš rankų į rankas ėjo Kardučo rankraštis „Dia- 
logai apie tapybą“. Nors juose Velaskeso vardas tiesiogiai pa- 
minėtas tik vieną kartą, tarp eilučių buvo galima išskaityti, kad 
senjoro Kardučo įtūžis nukreiptas kaip tik prieš jį. Iš nepa- 
garbaus „Dialogu“ tono jautėsi, jog autorius, smerkdamas maest- 
ro, kad šis nesimoko iš kitų, turi omenyje save. 

Vienas „geradarys“ atnešė rankraštį Velaskesui. Dailininkas 
atsivertė, kur papuolė. Akys užkliuvo už tulžingų ir veidmai- 
niškų šeštojo dialogo eilučių: „Aŝ pažinojau kitą įžūlų tapy- 
bos favoritą, iš kurio, kaip mes galime pasakyti, išėjo Dailinin- 
kas todėl, kad jam pakluso teptukas ir spalvos; šisai vadovau- 
jasi daugiau įgimtu įkvėpimu, o ne darbu.“ Ak, štai kaip! 

Paprastai ramus Velaskesas nerado sau vietos. Dabar visas 
dvaras ims kalbėti apie užslėptą ,Dialogu” esmę. Reikia ti- 
kėtis kokių nors nepalankių pasekmių. Tik karščiuotis bepras- 
miška. Geriau išklausyti viską, ką tik apie tave kalbėtų, o pas- 
kui ramiai pasiimti apsiaustą ir išeiti. Tai, deja, ne visada pa- 
siseka. 

Dvare bręstančių įvykių neteko ilgai laukti. Karalius, turė- 
jęs įprotį užeidinėti į maestro dirbtuvę ir, patogiai įsitaisęs spe- 
cialiai jam pastatytame krėsle, stebėti dailininko darbą, atėjo 


* Nuo likimo nepabėgsi (Iot.). 

anksčiau nei visada. Jis priėjo prie molberto ir įdėmiai, ver- 
tinančiu žvilgsniu nužvelgė drobę. Paskui iš Chuano rankų pa- 
ėmė teptuką, pamirkė į auksinius dažus ir švarioje drobėje nu- 
piešė žmogaus siluetą. Pilypas mėgdavo parodyti, kad ir pats 
moka viską daryti, net piešti, tik valstybinių reikalų našta ne- 
duoda jam nė minutės ramybės. Jei jis turėtų laiko, taptų di- 
deliu poetu arba dailininku, o gal ir artistu! 

Tuo metu maestro gruntavo drobę. Karalius pavaikštinėjo po 
dirbtuvę ir pagaliau pasakė frazę, dėl kurios, matyt, čia ir už- 
ėjo: 

— Sakykite, maestro, kaip reaguojate į dvare sklindančias 
kalbas, kad jūs nieko, išskyrus galvas, nemokate piešti? 

Pilypas, gudriai šypsodamasis, laukė atsakymo. Dailininkas 
atsisuko į jį visai ramiai: pasiruošti — prasideda, 

— Jūsų didenybė suteikia man per daug garbės. Aš dar ne- 
mačiau ir nepažįstu tokio žmogaus, kuris gebėtų jas labai gerai 
piešti! 

Įvykių daugėjo. Jo didenybės kamerheras pakviete Velaske- 
są užeiti į audiencijų salę. 

Pilypas IV pratiesė ranką į sidabrinį padėklą, ant kurio gu- 
lėjo susuktas į tūtelę lapelis, slepiantis paslaptį, dėl kurios čia 
buvo sušaukta pusė dvaro. Salėje ir šiaip buvo įtempta tyla, 
o dabar pasidarė dar tyliau. Ausyse ėmė spengti. 

— Klausykitės mūsų valios. Rūmų dailininkams skelbiamas 
konkursas, kuriame dalyvaus keturi geriausi tapytojai. Jų vardai: 
gerbiamas senjoras Visentė Kardučas, senjorai Euchenijas Kak- 
sesas*, Anchelas Nardis** ir donas Diegas de Silva i Velaske- 
-sas, mūsų rūmų dailininkas. Konkurso sąlygos tokios: aukščiau 
išvardintieji dailininkai privalo, kaip kuris sugeba ir įsivaiz- 
duoja, nutapyti istorinį paveikslą tema ,Morisky išvijimas iš 
Ispanijos 1609 metais“. Jiems patiems leidžiama pasirinkti pa- 
veikslui veiksmo vietą, O taip pat modelius veikiantiems asme- 
nims; paveikslas turi būti 3,35 metro aukščio ir 2,74 metro plo- 
čio. Kad nebūtų jokių kalbų, esą, kuris nors dailininkas globo- 
jamas iš aukščiau ir dėl to jo paveikslas nepelnytai gerai įvertin- 
tas, mes skiriame žiuri. Jais bus visų gerbiami ir verti pasitikė- 


* Euchenijas Kaksesas (1577—1642) — Madrido dailininkas, dirbęs 
prie rūmų nuo 1612 metų. 

** Anchelas Nardis (1601—1660) — florentietis dailininkas, dirbęs 
Ispanijos karaliaus dvare nuo 1625 metų. 

jimo žmonės — senjoras dailininkas Chuanas de Mainas ir do- 
nas Chuanas Bautistas Kreščencis markizas de la Toresas, Sant- 
jago ordino riteris. Nugalėtojas bus apdovanotas mūsų malone 
ir karališkųjų durų saugotojo pareigomis dvare. 

Teišsipildo mūsų valia, tenugali geriausias! 

O, dabar Velaskesas puikiai žinojo, ką jam daryti. Dvariš- 
kiai. buvo patenkinti. Kam čia rūpi, kas nugalės. Tiesa, kiek- 
vienas turėjo savo megiama dailininką, todėl šį kartą žmonės pa- 
sidalino į grupes. Giliau ši istorija nieko nejaudino. Visai kitą 
reikšmę ji turėjo konkurso dalyviams. Galų gale turi būti nu- 
statyta visam laikui, kieno meistriškumas bus pripažintas oficia- 
lia tapybos kryptimi Ispanijos karaliaus rūmuose. 

Dirbtuvėje buvo prietema. Vėjas pūtė į uždarytus langus 
taip stipriai, kad tarpais atrodė — da; akimirksnis, ir namas, di- 
džiulis pilkas pastatas, sudrebės, susiūbuos ir nuplauks tamsio- 
mis banguotomis kalvomis. Velaskesas neramiai vaikščiojo po 
kambarį, jo mintys nuolat grįždavo prie dienos įvykių. Įvyko 
tai, dėl ko verta rimtai susimąstyti. Štai jau penkti metai jis 
turi garbingą rūmų dailininko titulą. Kiekvienus čia, Madride, 
išgyventus metus galima pailiustruoti paveikslų serija. Nors ir 
ne visi jie nutapyti, kaip dailininkui norėtųsi. Bet nejaugi iš jų 
nesimato, kad jo meistriškumas taip išaugo, jog laikas visiems 
pretendentams prarasti viltį jo vietą gauti? 

Jau kelintą kartą jis iš naujo pergyvena šios dienos įvy- 
kius. Audiencijų salė... Karalius, skaitantis įsakymą... Konkurso 
sąlygos. Tema ,Morisky išvijimas iš Ispanijos 1609 metais". 

Na ką gi, priešai nori karo — kariausime. 

Jis atsisėdo į žemą krėslą prie nedidelio arabų meistrų dar- 
bo staliuko. Ant stalo gulėjo krūva knygų. Sidabrinės žymelės 
ant plonos odos rodė, kad jų savininkas ką tik rūpestingai vis- 
ką perskaitė, pasižymėdamas, matyt, tolimesniam darbui reika- 
lingas vietas. Tai buvo knygos, būtinos dailininkui kūrėjui kaip 
kariui ginklas, be kurio jis negali apsiginti. Velaskesas prisimi- 
nė kronikas. Jos, žinoma, patars, kaip piešti tuos, kurie kaž- 
kada neteko paties brangiausio — tėvynės. Bet jeigu jis ten ne- 
ras Visko, ko reikia, skvarbios dailininko akys sugebės perskai- 
tyti tarp eilučių liūdną apysaką apie didžiąją liaudies tragediją. 

Dailininko atmintyje kilo išvijimo vaizdai, dar vaikystėje 
matyti Sevilijoje. Dabar Velaskesas žiūrėjo į juos ne kaip vai- 
kas, kurio širdis alpo iš gailesčio. Maestro privalėjo parodyti 

pasauliui stipriųjų neteisinguma. Tapydamas jis vadovausis tie- 
sa. Karalius nori įamžinti dievui patinkančius pirmtako darbus? 
Jis įvykdys karaliaus valią. 

Velaskesas pakėlė galvą. Kambaryje jau nebebuvo grando. 
Didysis dailininkas-2mogus įtemptai žiūrėjo į baltuojančią ant 
molberto švarią drobę — savo būsimąjį paveikslą. 

Dirbtuvės sienos tarytum -išnyko, ištirpo. Prieš dailininką 
nusidriekė plati lyguma, kuria, šarvais ir geležimi ginkluotų ispa- 
nų apsupti, ilga virtine ėjo į ištrėmimą karaliaus ir visagalin- 
čios Motinos bažnyčios valia išvaromi žmonės — kito tikėjimo 
vaikai. Jiems nebebuvo vietos Cia, rūstaus katalikų Kristaus pa- 
laimintoje žemėje. Įsiutę fanatiški jo tarnai žegnodamies varė į 
nežinią tuos, kurie kažkada pavertė šią žemę rojumi, papuošė 
ją žaliais sodais ir laukais — Mėgstama savo pranašo spalva. 

Išėję į lygumą, žmonės sustojo „didžiajai raudai“. O rau- 
doti buvo ko. Jau visą amžių galingoje Ispanijoje galiojo įsa- 
kymas, reikalaujantis, kad maurai atsisakytų visko, kas nors 
kiek primena jiems ankstesnę 1eligija. Bauginant rūsčiomis baus- 
mėmis ir mirtimi, jiems buvo įsakyta išmesti savo nuostabias 
knygas, užmiršti savo kalbą ir kalbėti tiktai ispaniškai, dėvėti tik 
ispaniško kirpimo drabužius, atsisakyti įprastinės aprangos. Re- 
liginiams persekiojimams nebuvo galo. Buvo uždraustos pirtys, 
muzika, dainos. Veltui jie meldė pasigailėjimo — katalikiškosios 
bažnyčios tėvų fanatizmas buvo nepailestingas. Aršiausias iš jų 
Valensijos vyskupas Chuanas de Ribera laiške karaliui reika- 
lavo be gailesčio tremti kitatikius. Jis įrodinėjo, kad tik tai iš- 
gelbėsią valstybę nuc pražūties, nes per keletą metų kitatikiai 
savo turtais pranoksią krikščionis, o tada Ispanijai grėsiąs di- 
džiausias pavojus. Ribera ramino karalių, kad nekiltų abejonių, 
kurios galėjo sutrikdyti kilniausią jo sąžinę: juk pats išmintin- 
giausias ir didžiausias savo amžiaus valdovas Karolis V liepė 
maurams apsikrikštyti arba palikti Ispaniją... Jo lūkesčiai jį ap- 
vyle.. Visur jų pavyzdys skleidžia islamo nuodus; savo veid- 
mainišku nuolankumu jie išniekino bažnyčias ir altorius. 

Prie Valensijos vyskupo reikalavimų prisidėjo Toledo arki- 
vyskupas ir karaliaus premjeras hercogas Lerma. Buvo nuspręsta 
moriskus ištremti. Apie milijonas darbščiausių šalies žmonių tu- 
rėjo palikti gimtąsias vietas vien todėl, kad juos apkaltino ne- 
nuoširdžiu tikėjimu. Įsakymas buvo viešai paskelbtas 1609 me- 
tais. Visiems „kitatikiams“ buvo įsakyta per tris paras susirink- 

ti savo daiktus ir iškeliauti į pajūrio miestus, kuriuose jų laukė 
laivai, paruošti nuplukdyti tremtinius 1 Afrika. 

Tam tikslui dailininkui knygų nereikėjo. Jis gerai žinojo 
„humanizmą“ tų tėvynainių, kurie meldėsi tik vienam savo ak- 
meninių širdžių dievui —- auksui. 

„Baisi rauda sklido po visą slėnį. Kiek sielvarto, kiek širdies 
skausmo, kiek kartėlio buvo protėvių žemei skirtuose senojo 
mahometono žodžiuose. Net ispanai sustingo priblokšti. 

„Sudie, mūsų žeme! Sudie, Andaluzija, nelaimė ištiko tave! 
„Sudie, vietos, kuriose buvo mečetės, o dabar stovi bažnyčiosi 
Mes apverkiame tave, mūsų tėvyne! 

Tik prieš tave mes puolame ant kelių! Atleisk ir lik svei- 
ka!" 

Paskutinį sykį su neapsakoma širdgėla žiūrėjo moriskai į tą 
pusę, kur besileidžiančios saulės spinduliuose, tarytum degda- 
mos, auksu liepsnojo jų pastatytos pilys ir mečetės, kur liko 
jų žemė, mylima, bet nedekinga ir žiauri tėvynė, išpuošta pro- 
tėvių rankų kūriniais ir jų pačių triūsu. Viską, kuo jų giminę 
apdovanojo alachas— sugebėjimą ir meistriskuma,— jie sudėjo 
į šį nuostabų, tolumoje baltuojantį miestą. O saulė jau beveik 
slėpėsi už horizonto. Artyn slinko tiršti pilki debesys, leidosi 
juoda kaip neviltis naktis. Nuvyto raudona gėlelė juodakasės 
gražuolės plaukuose, o jos akys, pilnos ašarų, žiūrėjo į palie- 
kama miestą. Šalia stovėjo vyras, aukštai iškėlęs galvą. Pasitai- 
ko gyvenime, kad skaudūs likimo smūgiai, užuot palaužę žmo- 
gų, jo valią, suteikia nepaprasto dvasinio tvirtumo. Taip atsi- 
tiko ir su tuo žmogumi. Jis dar pakovos už gyvenimą ir jokiu 
būdu nepasiduos. 

Gęsta paskutinieji galingojo dangaus šviesulio spinduliai. 
Tolumoje beveik nebesimato žalumos. O jų dar laukia ilgas ke- 
lias, nuovargis ir nežinomybė. Žmonės verkė, atsisveikindami 
su savo tėvyne. Net kai kurių ispanų sargybinių veiduose gali- 
ma buvo įžvelgti lyg ir užuojautą, nors Žmonės, kurių širdys ap- 
kaustytos katalikų tikėjimo plienu, neturėtų būti gailestingi. 
Karaliaus įsakymas aukščiau visko! Ne, negalėjo vienas prie 
kito prisiderinti ir ka1tu gyvuoti kryžius su pusménuliu. Ispani- 
ja, kurioje religinis fanatizmas buvo stipresnis už sąžinės laisvę, 
trėmė savo nemylimus vaikus, o jos pačios ateityje laukė nė 
kiek ne geresnė dalia. Vis labiau ryškėjo materialinis ir dvasi- 

nis smukimas, dėl kurio šalis vėliau atsidūrė apverktinoje pa- 
dėtyje ir jau niekada nebepajėgė išsikapstyti. 

Jei tą dieną Velaskesą būtų kas paklausęs, ar jis matė, kaip 
iškeliavo moriskai, kaip jie ėjo į saulės išdegintą Afrikos dy- 
kumą, kur jų laukė smėlynai, ašaros, skausmas ir ilgesys, jis 
Kristaus vardu būtų prisiekęs, kad matė. Dailininkas nepapras- 
tai įsigilino į tai, ką jau visiems laikams nusinešė praslinkę me- 
tai ir ką atkakliai slėpė karaliaus bei bažnyčios tarnai — Ziau- 
rų ispaniškojo absoliutizmo neteisingumą kitai tautai. 

Tokį jis ir nupieš savo paveikslą. Kad drobė atgytų, reikia 
joje atvaizduoti gyvenimo dalelę, o kad ji išlaikytų griežtą šimt- 
mečių išbandymą, reikalinga tiesa. Tiktai tiesa, žiauri ir nė kiek 
nepagražinta. Tegul už sienų siaučia žvarbus vėjas, tegul į lan- 
gus plakas medžių šakos, lyg dėl kažko jj perspėdamos,— jis 
vis vien tapys. 

Maestro dirbo ištisas dienas. O dirbdamas galvojo, kad ateis 
toks metas, kai žemėje išnyks visos ribos, valstybių slenos, tikė- 
jimo skirtumai — visa, kas skiria žmones. Ir didelė, broliška, 
viską nugalinti meilė vienas kitam suvienys žmoniją. Nebus 
nei nugalėtojų, nei nugalėtųjų. Žemėje gyvens Žmogus be gink- 
lų, be iečių ir štai tų sidabru blizgančių šarvų. Tada žmonės su- 
pras dailininką, supras jo paveikslą ir įvertins. 

Po kelių dienų vis toje pačioje dirbtuvėje didysis dailinin- 
kas nuvargusia ranka darė paskutiniuosius potėpius. Drobėje 
buvo atvaizduoti tremiami moriskai. Teptukas klusniai užrašė: 
„Velaskesas, 1627 metai", 

Artėjo aukščiausiasis teismas, 

„„Baltos marškos, užmestos ant visų keturių paveikslų, slė- 
pė dailininkų kūrinius nuo smalsių akių. Donas Kreščencis iš- 
kėlė ranką su skepetaite. Akimirka — ir skepetaite kaip balta 
žuvėdra nusileido ant padėklo. Tarnai nutraukė uždangalus. Vi- 
si aiktelėjo Iš nuostabos. Paveikslai buvo nepaprastai puikūs ir 
rodė kūrėjų talentą, didelį jų darbą. Bet kad jie būtų vienodi, 
negalėjo būti nė kalbos: Velaskeso paveikslas nustelbė visus. 

Drobės centre buvo pavaizduotas raitas karalius Pilypas III 
su puikiais ginklais. Rankoje laikydamas skeptrą, jis valdingai 
rodė į verkiančių vyrų, moterų ir vaikų minia, ankštu žiedu 
apsuptą šarvuotų karių. Tolumoje, paveikslo fone, matėsi kele- 
tas vežimų ir laivų, kuriais tremtiniai turėjo vykti į kelionę. Jo 
didenybės dešinėje buvo Ispanija, pavaizduota kaip didinga mo- 

teris, sėdinti prie didžiulio pastato slenksčio. Vienoje rankoje 
ji laikė skydą ir ietį, kitoje — špagą. 

Karalius klausiamai pasižiūrėjo į žiuri. Arčiau sosto esan- 
tieji jau žinojo jo nuomonę. Salėje pašnabždomis sklido kara- 
liaus žodžiai apie paties jauniausio konkurso dalyvio paveikslą: 
„Sui generis““. Bet negi ir be to nebuvo aišku, kas ngalėtojas? 

Meistriškai nutapytas paveikslas pakerėjo visus. Bet jame 
buvo dar ir kitkas — didi prasmė, atskleista žmonėms spalvomis. 
Nejučiomis pasipūtė senjorai, matydami, kaip jų tėvynainiai 
„valo“ šalį nuo kitatikių. Tai negalėjo jiems nepatikti. Bet visai 
ką kita paveiksle įžiūrėjo karaliaus tarnai, širdimi pajutę čia 
pavaizduotą sielvartą. 

Velaskeso paveikslą buvo nutarta pakabinti Alkazare, Veid- 
rodžių salėje, kur kabėjo Ticiano ir Rubenso drobės. Dailininko 
laukė pelnyti apdovanojimai. Karališkųjų durų saugotojo pa- 
reigos dvare buvo laikomos labai aukštomis, daugelis riterių 
siekė jų. Tačiau ispaniškųjų rūmų papročiai buvo savotiški. Mat, 
į sąrašus atlyginimui gauti žmogaus pavardė būdavo įrašoma 
tik tuo atveju, jeigu jis priklausydavo žemesniųjų rūmų tar- 
nautojų grupei. Buvo rasta išeitis apskaitos knygose prieš Ve- 
laskeso pavardę buvo įrašyta „Barzdaskutys“, ir atitinkanti toms 
pareigoms alga. Be viso to jam dar paskyrė dienpinigius — kas- 
dien 12 realų (maistui). 

Pergalė, be abejo, džiugino dailininką. Bet džiaugsmą drums- 
tė kartėlis. ,Barzdaskutys” — šitai davė pagrindą naujoms paty- 
čioms. Buvo užgautas riteriškas išdidumas. 


* Labai originalus (lo! ). 


DIDYSIS FLAMANDAS 


1628 metų rugpiūčio pabaigoje atsitiko maestro gyvenime 
didelis įvykis. Į Madridą, Niderlandų valdovės infantės Izabelės 
Klaros Eugenijos pavedimu, su diplomatine misija atvyko žino- 
rias visame pasaulyje Piteris Paulis Rubensas. Garsiajam dai- 
l:ninkui aukščiausiu įsakymu buvo pavesta prisidėti sudarant 
taiką tarp Ispanijos ir Anglijos. | 

Karalius Pilypas IV ilgai nelaukęs pristatė didžiajam flaman- 
dui savo rūmų dailininką. Neaukštas, kresnas, malonios isvaiz- 
dos žmogus sužavėjo Velaskesą. Pirmą kartą jam teko taip ar- 
timai bendrauti su dailininku, prie kurio pavardės, dar gyvam 
esant, kaip neatskiriama dalelytė buvo pridedamas žodis „di- 
dysis“. Nepaprasto proto ir visapusiškai išsilavinęs Rubensas 
pasirodė esąs įdomus pašnekovas. Jau pirmojo susitikimo metu, 
vadindamas Velaskesą kolega, jis išreiškė savo didelį susiža- 
vėjimą Ispanija. Nežinoma ir paslaptinga, ji masino jo vaizduo- 
tę. 

Nors ir penkiasdešimt ketverių metų amžiaus, vis dar labai 
judrus didysis flamandas nenustygdavo vietoje. Pasisakęs rū- 
muose, kad jis ketinąs daryti Ticiano kopijas, ir tuo apsidraudęs 
nuo pašaliečių smalsumo, jis valandų valandas išstovėdavo Al- 
kazare prie jo drobių. 

Visus devynis mėnesius, kurie mūsų maestro prabėgo kaip 
viena diena, jis nesitraukė nuo senjoro Rubenso, lydėjo jį ke- 
lionėse, net užleido jam savo dirbtuvę Alkazare. 

Didysis maestro piešė greitai ir lengvai. Seansų metu jis kal- 
bėdavo su donu Diegu apie tapybą. Griežtasis ispanas ne viską 
suprato Rubenso drobėse, kurios dvelkė dekoratyviniu puošnu- 
mu. Juk jis pats buvo iš tų, kurie neleidžia sau corriger la na 
ture — koreguoti gamtos. 

Daug išgyvenęs žmogus yra pranašesnis už jaunus — jis tu- 
ri patyrimą. Nemažą patyrimą turėjo ir Rubensas. Skirtingai nuo 

kitų, senjoras Piteris neslėpė per ilgus atkaklaus darbo metus 
įgytų žinių. Su būdingu turtingai ir talentingai prigimčiai dosnu- 
mu, jis ne perduodavo, o tiesiog dovanodavo jas Velaskesui. La- 
bai pagarbiai žiūrėdamas į ispano darbus, jis matė juose talentą, 
užsidegimą, ieškojimus. Kai kurie dalykai Rubensui jau buvo 
įprasti, tuo tarpu Velaskesas toje srityje žengė pirmuosius 
žingsnius. Didysis maestro stengėsi atkreipti dailininko dėmesį 
į apšvietimą ir spalvas. Jis žinojo, kad tai suvokiama tiktai kar- 
tu, ir rodė, kaip greta esantys lokaliniai tonai reflektuoja vie- 
nas kitą. Donui Diegui bendravimas su Rubensu atstojo gerą 
mokyklą. Bet kai jis kartą bandė pavadinti jį mokytoju, sen- 
joras Piteris pyktelėjo: jis neturįs ko mokyti gerbiamojo maest- 
ro ir prašąs netaikyti jam to garbingo vardo. 

Kartą Rubensas, atidžiai apžiūrėjęs visus ispano darbus, lyg 
ir susumavo visą jo praėjusių metų kūrybą. Susijaudinęs klau- 
sėsi donas Diegas, kad Madride tapytose jo drobėse daug kas 
pasikeitė, lyginant su Sevilijoje sukurtomis. Kur dingo švieso- 
tamsos ryškumas ir sunkios spalvos! Paveiksluose sušvito land- 
šaftas, potėpiai pasidarė laisvi ir lengvi. Jis jau ir pats pastebėjo, 
kad jo paveiksluose atsirado visas spalvas vienijantis sidabrinis 
atspalvis, kurį jam davė Madridas. 

Vakarais Rubensas sėsdavo rašyti laiškų. Į Flandriją keliau- 
davo žinutės, kad karaliaus dvaras Madride labai griežtas, kad 
Ispanija savotiška šalis. Dar jis rašė, kad visą laiką skiria me- 
nul. 

Kartais iš pat ryto. uzsimetes pucšnų apsiaustą, užsidėjęs di- 
džiulę skrybėlę ‘su balta strauso plunksna — šis apdaras visada 
išduodavo, kad jis svetimšalis,— senjoras Rubensas su donu 
Diegu išvykdavo pakeliauti. Jų karieta sustodavo visose bent 
kiek įdomesnėse vietose. 

Viename iš nesuskaičiuojamų vyno rūsių jie matė, kaip mer- 
gina, tikra Ispanijos duktė, šoko ant stalo tarp taurių. Linksmai 
skambant gitaros muzikai aidint búgnui ir tarškant kastanje- 
tėms, ji vikriai laviravo tarp pilnų vyno taurių. Kokia gracija, 
koks miklumas ir sugebejimas! 

Rubensas buvo sužavėtas ir su didžiausiu malonumu ištuš- 
tino rūgščiausio vyno stiklą puikios šokėjos garbei. Paskui jis 
dar ilgai ją prisimindavo, pridurdamas, kad kiekvienas žmogus 
turi būti savo darbo meistras, tada jis bus artistas! 

Senjoras Piteris norėjo kuo daugiau sužinoti apie Ispaniją. 
Jis valgė kuachada* ir kasida**, užgerdamas vandeniu, turguje 
nusipirko alpargatus*** ir ilgai žavėjosi jų meniškumu. Katedro- 
je klúpodamas su ašaiomis akyse klausėsi „Ave Maria” ir „Glo- 
ria in excelsis”, o vakarais, traukdamas į krūtinę rudens kvapus, 
žavėjosi Madrido gražuolėmis, kurios išeidavo pasivaikščioti su 
duenjomis, primenančiomis kurtininkes iš senųjų pasakų. 

Niekur pasaulyje nepamatysi panašaus vaizdo. Moterys vaikš- 
tinėdavo dažniausiai poromis, manieringai susikibusios ranko- 
mis. Juodais drabužiais, su nerūpestingai ant pečių užmestais 
nėriniais, jos visos atrodė grakščios ir paslaptingos. Gražuoles 
lydėdavo apsauga. Rubensas ne kartą sustodavo ir, nebijodamas 
būti pasmerktas ir išjuoktas, lydėdavo žvilgsniu vaikščiojančias 
merginas. Gudrios Madrido moterys! Žinodamos, kad niekas taip 
neišryškina grožio, kaip biaurumas, jos palydovėmis pasirink- 
davo tikras raganas! 

Ruduo ruošėsi atsisveikinti su žeme, dosniai papuošdamas 
svetingą šeimininkę karališkomis spalvomis. Išpuošta ir tingi, 
pavurgusi nuo vasaros kaitros, ji snūduriavo, laukdama, kada 
pagaliau galės, apsiklojus sniego pūkais, užmigti ilgu žiemos 
miegu. 

Žmonės lydėjo dosnųjį rudenį savaip. Jo garbei buvo ren- 
giami karnavalai. Į vieną iš jų pateko ir donas Diegas su aukš- 
tuoju svečiu. 

Vynuogių derlius jau buvo nuimtas, visur kiemeliuose ma- 
tesi nutiestos ilgos virvės, ant kurių, griežtai surūšiuotos, ka- 
bėjo sunkios mėlynos ir auksinės vynuogių kekės. Iš rūsių skli- 
do svaiginantis kvapas: ankstyvojo derliaus vynas pradėjo rūg- 
ti, o į milžiniškas statines jau buvo pilamos naujai išspaustos 
sultys. Visi, ką tik dailininkai sutiko kelyje, skubėjo į turgaus 
aikštę. Iš ten turėjo prasidėti Bakcho vaikštynės. Kai abu dai- 
lininkai pasiekė tą vietą, pasirengimas šventei buvo pačiame 
įkarštyje. Buvo atvestas didžiulis baltas jautis. Du jaunuoliai 
variniame inde sutraiškė vynuoges ir, pamirkę į melsvas sul- 
tis skudurą, išmargino jautį dideliais mėlynais ratais. Kampe ke- 
li žmonės senovės papročiu puošė gražų jaunuolį Bakchu. Li- 
kęs vien su strėnjuoste, jis persimetė per pečius išdažytą avi- 

* Patiekalas iš kapotos mėsos su daržovėmis, kiaušiniais ir cukrumi. 


** Patiekalas iš mėsos ir daržovių. 
*** Iš virvelių pinta avalynė. 


kailį, turėjusį jam atstoti panteros kailį. Tuo metu jautį kažkas 
nuvedė prie aukšto vynuogienojais, žalumynais ir kaspinais api- 
pinto vežimo. Jį skubiai pakinkė. Tada Bakchas oriai užlipo į 
jam paruoštą sostą. Ant galvos jam buvo uždėta „auksinė“ ka- 
runa. Vežimas pajudėjo. Staiga iš skersgatvio pasigirdo šūkavi- 
mai. Į aikštę, kvatojant ir spygaujant miniai, — čia buvo susibu- 
re Selmiai, valkatos, elgetos, kareiviai, kaimiečiai ir garbingi 
miestiečiai, — išjojo ant asilo Bakcho juokdarys — Silenas. Jeigu 
iki tol visi, kas tik lydėjo vežimą ir dalyvavo eisenoje, kaip 
įmanydami stengėsi atrodyti griežti ir orūs, tai, pamatę Sileną, ne- 
ištvėrė. Aikštė plyšo iš juoko. Silenas buvo nepaprastai juokin- 
gas. Visaip maivydamasis ir vaipydamasis, jis stiepesi savo ta- 
riamose balnakilpėse ir mėgdžiojo orų Bakchą. 

Senjoras Rubensas užmiršo viską pasaulyje ir, braudamasis 
į patį aikštės vidurį, taip pat šokinėjo į pasigirdusios dainos 
takta. Jis juokėsi garsiau už visus, atkreipdamas į save garbin- 
gosios publikos dėmesį. Užmiršęs mandagumo taisykles, tampė 
už apsiausto Velaskesą ir, rodydamas į pajudėjusią eiseną, džiū- 
gavo, kad Madride siužetai patys bėgioja gatvėse. Kai pavaka- 
re kupini įspūdžių jie ėjo namo, maestro įkalbinėjo jaunąjį 
draugą nupiešti šventės paveikslą. Veltui Velaskesas aiškino, 
kad visa, kas šiandien matyta, taip svetima jo paskutinėms dro- 
bėms. Rubensas buvo atkaklus. Jis net ir pats nusprendė tapyti 
kažką panašaus, tik tai greičiau bus flamandų šventė. 

Ilgai Velaskesas galvojo apie siužetą. Jis paprašė pažįstamą 
vandenvežį už atlyginimą nuvežti jį į vleną Bakcho broliją. 
Ją įsteigė šelmiai, parodijuodami gausias religines brolijas. 

Ruduo buvo jų metas. Beveik kasdien jie rinkdavosi pasi- 
linksminti ir prie stiklo rūgščiausio vyno priimti į savo klajok- 
lišką draugiją naują narį. Velaskesas atidžiai stebėjo priėmimo 
ceremonialą. Jis net ėmė daryti pirmuosius paveikslo eskizus. 

Chuanas de Parecha pralinksmėjo, jam atrodė, kad grįžo Se- 
vilijos laikai. 

Tuo metu karališkasis dvaras kėlėsi į Eskorialą. Rūmų nuo- 
statai reikalavo, kad karaliai po šešiasdešimt tris dienas per me- 
tus praleistų tame dvare. Ten vis dar nesibaigė karalių protė- 
viams skirto Panteono statyba. Karalių rūmuose buvo atnaujina- 
mi granitiniai Judėjos karaliai. Iš geriausio marmuro laiptai ir 
arkos savo šalčiu pasitiko pirmuosius lankytojus. Tuščioje ty- 

los karalystėje, amžino miego ir mirties liūdesio prieglobstyje 
pasirodė pirmosios „šmėklos“, 

Velaskesas, pats mėgęs tylą ir vienatvę, sudrebėdavo, kai iš 
tamsos nuo sienų atsiskirdavo biauri figūra ir nukėblindavo savo 
keliu. Tai buvo neūžaugos ir išsigimėliai, atvežti į karaliaus dva- 
rą kaip rūmų tarnai. Jie, nelyginant gyvos lėlės, atstodavo ma- 
žiesiems infantams ir princesėms žaislus. 

Tie mažyčiai, gamtos nuskriausti žmonės, iš kurių išsigimi- 
mo visi šaipydavosi, buvo laikomi ne vien ispanų karaliaus 
dvare. Jų ištisi būriai gyveno visuose Europos karalių rūmuose. 
Jais žaisdavo ir suaugusieji. Karaliai, pavargę nuo dienos dar- 
bų, taip pat pasismagindavo su jais. Pasigailėtinus ir gležnus jų 
kūnelius apvilkdavo žaliomis livrėjomis, ir jie pasidarydavo pa- 
našūs į žiogus. Iš jų buvo reikalaujama ne vaikščioti, o visada 
šokinėti, ne kalbėti, o čypsėti. Buvo sudarytas net ištisas rūmų 
neūžaugų elgesio taisyklių rinkinys. Neūžaugos buvo auklėja- 
mi juokdariais. Jo didenybė įsakydavo vežtis juos kartu į Esko- 
rialą. Jie privalėjo, nenusikalsdami aplinkos rimtumui ir atsi- 
žvelgdami į situacijos reikšmingumą, neleisti liūdesiui prasi- 
skverbti į karaliaus širdį. Dailininkas nuoširdžiai gailėjosi tų 
mažyčių žmogelių, kurių juokdariška dalia daug kam tebuvo tik 
teatro vaidinimas. 

— Laba diena, Pablilai,— pasveikino Velaskesas nedidelį 
žmogelį ilgu, iki pat kulnų, juodu apsiaustu.— Šiandien gražus 
oras, tiesa? 

Į dona Diegą pažvelgė akys — du kabliukai baltame gipso 
„lipdinyje. | 

— Tiesa, maestro, tiesa. Greitai saulė, nustojusi mylėti že- 
mę, pasislėps už tamsių debesų. Rytai pasidarys panašūs į va- 
karus, o dienos prilygs naktims. Panikos apimtos žmonių širdys 
mels pasigailėjimo, tačiau nepermaldaus užrūstinto dievo... 

— Nereikia, drauge mano, čia ne teatras, — pertraukė jį dai- 
lininkas.— Geriau einame į mano dirbtuvę. Čia, nors ir storos 
sienos, rodos, iš visų pusių kiaurai košia vėjas. Eime, aš tau kai 
ką parodysiu. 

— Dėkoju, maestro. Jums dievas nepagailėjo geros širdies. 

Dirbtuvėje buvo šilta, ir dėl to atrodė šviesiau. Tiesa, kam- 
barj dar apšvietė da brosero“. Pablilas ištiesė virš jo rankas. 


* Varinis indas su žarijomis, pridengtas grotelėmis. 

— Aš noriu tave nutapyti, Pablilai. 

— Maestro daro man garbę,— karališkojo koralio* juokda- 
rys teatrališkai nusilenkė.— Bet ką gali duoti menui, didžiajam 
menui, mano portretas: Argi maža jų „puošia“ rūmų sienas? 
Gal maestro užmiršo, kad Alkazare, iš kurio jis išvyko ne dau- 
giau kaip prieš tris dienas, visos paradinio įėjimo sienos nuka- 
binėtos Zaviais mano brolužių veideliais ir figūrėlėmis? 

“Jis krenkštelėjo ir prabilo tulžingai: 

— Beje, aš sutinku, juk tik mano sutikimo betrūko, tiesa? 
Maestro, eidamas savo pirmtakų pėdomis, nori pratęsti idiotų 
galeriją. Praslinks amžiai, iškeliaus į kitą (be abejo, puikų) pa- 
sauiį visi šiandien gyvenantieji žemėje, o aš liksiu kabėti ant 
sienos, kaip amžių pergyvenusio kretinizmo pavyzdys. Mes ga- 
lime didžiuotis,— juk fiziniai trūkumai darosi pranašumu. Gal 
ateityje bus kalbama apie mūsų tapybos tradiciją piešti tokius 
portretus. Tapykite, maestro. Kurgi teptukai, Chuanai? 

Jis įsitaisė krėsle, atmetęs apsiaustą ir ištiesęs kojas. 

— Aš nenorėčiau ginčytis ir pyktis su tavimi, Pablilai. Jei- 
eu tu taip nepatenkintas, netapysiu. Tik, man rodos, tu neteisus. 
Kas blogo, kad maestro Alonsas Sančesas Koeljas tapė neŭzau- 
gų portretus? Tu panorai apibendrinti, bet tavo apibendrinimai, 
atleisk man, iš pikto žmogaus pozicijų. Tu menininkas, Pabli- 
lai, ir nenori suprasti menininko. Visa, kas gyva, verta atvaiz- 
duoti. Kodėl tu manai, kad aš noriu sukurti tavo portretą tik 
tam, kad ir po tavo mirties iš tavęs juoktųsi? Dievas mato, aš 
to nenorėjau. Juk jeigu juoksis iš tavo veido, juoksis iš mano 
darbo, mano drobės. Kodėl tu nepagalvoji, kad dėl to būtų ap- 
maudu ir skaudu man? 

— Maestro, per savo amžių man teko girdėti nemaža gra- 
žių žodžių, nemaža jų pasakau nuo pakylų ir pats. Bet jus... 
jus aš myliu, donai Diegai, ir labai bijojau, kad jūs staiga pasi- 
rodysite panašus į anuos... 

Pablilas išraiškingai mostelėjo ranka. 

— Dabar neširskite ir nevarykite manęs, Pasižiūrėsiu, pasė- 
dėsiu čia pas jus. 

Chuanas padavė donui Diegui teptuką. Maestro susimąstęs 
perbraukė juo per delną, paskui priėjo prie molberto ir tęsė 
darbą. Šį kartą jis tapė mitologinio siužeto paveikslą, tačiau 


* Stacionarinis teatras Ispanijoje vietoj anksčiau buvusių klajojan- 
čių trupių. 

dalyvavusieji karnavale Bakcho garbei turgaus aikštėje neju- 
čiomis būtų prisiminę tą dieną. Tikriausiai nė vienas anksčiau 
nupieštas ,bodegono” ciklo paveikslas nebuvo toks realistiskas. 
Realizmo jėga ir talentas padėjo dailininkui sukurti tobulą kū- 
rinj. 

Zalio medžio pavėsyje, kalnuoto landšafto ir vakarėjančio 
zydro dangaus mėlynės fone vaizdingai nutapyta devynių Zmo- 
nių grupė. Būrelis Bakcho draugijos šelmių susirinko pasilinks- 
minti. Viduryje iškilmingai sėdi plačiaveidis pilnokas jaunuolis — 
pats Bakchas — geras vyno ir linksmybės dievas. Bet kaip maža 
jis turi antikinio dievo bruožų! Tai greičiau vienas iš valkatų 
olimpiečio drabužiais. Kompanija linksminasi. Užmiršti gyveni- 
MO negandai, sunkumai ir trūkumai. Bakchas — vienintelis „an- 
tikinis“ personažas mitologiniame paveiksle. Visa jo išvaizda 
¡¡udija, kad vaidmuo jam patinka. Jis visai nesijaudina del ap- 
linkos. Prisidengęs kojas baltu ir rausvu apdangalu, Bakchas 
ištiesė rankas su didelių lapų vainiku, ruošdamasis apvainikuoti 
prieš jį klūpantį žmogų. Bakchą supa linksma draugija. Jam iš 
kairės žmogus su veltine skrybėle. Jo raukšlių išvagotame vei- 
de plati šypsena, rankoje — taurė vyno. Tai jis ir pralinksmino 
visus, ir pasaulis sušvito jiems naujomis spalvomis. Susirinku- 
sieji pasilinksminti visai nepanašūs į mito herojus. 

Kiek laiko sugaišo Velaskesas, kol rado savo paveikslui tin- 
kamus modelius! Jis išvaikščiojo visus vargingiausius Madrido 
kvartalus. Vienos gatvės kampe jam pasimaišė tiesiog ant že- 
mės sėdintis labai tapybiškas modelis. 

— Kas tu, žmogau? 

— Valkata, jūsų šviesybe. 

— Kodėl tu taip vadini mane? 

— Jūs užstojote man saulę, matyt, manydami, kad skleidžia- 
te ne mažiau šviesos už ją. Aš nusprendžiau jūsų neliūdinti, gal 
ponui tai svarbu. 

Velaskesas susijuoké: 

— Juokdarys. Kuo tu vardu? 

— Anksčiau vadino Padru, o dabar — Galjardu*. Nemany- 
kite, aš užsitarnavau šį vardą plaza de toros**, Ne visada toksai 
skylėtas apdaras puošė mane, 


* Drąsuolis (isp.). 
** Cirko aikštė, kur vyksta bulių kautynės (isp.). 

Jis biaurėdamasis dviem pirštais pradengė apsiaustą. Ant kū- 
no daugiau nieko nebuvo. 

— Kitados gražios damos, išvydusios mane, leipdavo, o mer- 
ginos mesdavo man po kojomis puokštes rožių, — jis svajingai 
pakėlė akis.— Ech, ka ir kalbėti... prima espada*. 

Gudruolis aiškiai melavo. Perdaug prasta buvo jo kalba ir 
manieros. Jis kažką nelabai vykusiai mėgdžiojo ir taip įsigy- 
veno į vaidmenį, kad nuoširdžiai pats tikėjo, jog taip buvo. 
Velaskesas klausėsi jo tauškalų, vos laikydamasis nesijuokęs. 
Paskui padavė jam pinigą ir liepė po dienos ateiti prie rytinių 
Alkazaro vartų. Taip jis surado savo „žmogų su veltine skry- 
bele“. 

Gyvenimas vel plauke iprasta vaga: tualeto kambarys, sosto 
salė, miegamieji, žiemos sodas, medžiotojų namelis. O kada gi 
piešti? Manė, kol karalius su svita atvyks į Eskorialą, jis trupu- 
tį padirbės — nepasisekė. Kad nors greičiau ateitų pavasaris, 
gal jis atneš kokių permainų. 

Praėjo žiema. Senjoras Piteris Rubensas ruošėsi grįžti namo. 
Vieną iš paskutiniųjų dienų jis ilgokai užtruko pas karalių. Ką 
jis ten kalbėjo su jo aukštybe, Velaskesui liko paslaptis. Tiktai 
kitą dieną karalius užėjo į maestro dirbtuvę ir neva abejingu 
veidu pranešė, kad jam paruoštas siurprizas. 

„Priešai nemiega ir naktį“ — sako patarlė. Vis dar negalėjo 
nurimti ir maestro Visentė Kardučas. Su jam būdingu pasipūtė- 
liškumu jis labai nepagarbiai pareikšdavo „tapybos favoritui“ 
pagyrimus. Vėl pasirodė beveik baigtų jo ,Dialogy” rankraštis, 
kuriame buvo tiesiogiai Velaskesui skirtų vietų. „Visai nepa- 
grįstos jo ambicijos priežastis buvo piktnaudžiavimas portretais; 
kilnų meną jis privertė tarnauti kukliam skoniui. Tai rodo dau- 
gybė jo vulgariu ir menkų savo sumanymu paveikslų su natiur- 
mortais, su girtuokliais ir žaidėjais... Dailininkas norėjo pavaiz- 
duoti... sukčius..., žemindamas patį meną ir dailininko reputaci- 
ją.“ 

Velaskesas daugiau nebekreipė dėmesio į priešų stovyklos 
išpuolius. Jam nedavė ramybės vienintelis klausimas: ką gi ren- 
gia karalius? 

Rubensas turėjo išvykti. Jau beveik baigė ruoštis kelionei. 
Didysis flamandas žadėjo rašyti savo jaunam draugui. 


* Gerlausia špaga, geriausias matadoras (isp.). 

Paskutinis jų pokalkis ypatingai sujaudino jaunąjį maestro. 
Jį, kurį Madrido dvaras išmokė santūriai reikšti savo jausmus, 
sukrėtė Rubenso emocijų stiprumas. Klausydamas gausių jo 
pagyrimų, Velaskesas sutrikęs tylėjo. Jo dėmesį patraukė es- 
kizų krūva, o tarp jų žmogaus su admirolo uniforma portreto 
eskizas. Rubensas pastebėjo jo žvilgsnį ir, nebaigęs žodžio, „pri- 
statė“ Velaskesui admirolą Ambroziją Spinolą, kaip labai ta- 
lentingą, apsišvietusį žmogų, garbingos giminės riterį. Ruben- 
sas tapė jo portretą 1625 metais, kai šis su palyda grįžo pe 
Antverpeną, pasidavus Bredos tvirtovei. Dailininkas buvo susi- 
tikęs su juo dar keletą kartų, 1627 ir 1628 metais, ir kiekvieną 
kartą jam pajusdavo dar didesnę simpatiją. 

Net eskize Bredos nugalėtojas atrodė labai nuvargęs. To ne- 
galėjo paslėpti nei vaizdinga poza, nei puošnus kostiumas, nei 
ryškios, gyvos spalvos. Velaskesas ilgai žiūrėjo į rankas, nervin- 
gai laikančias špagą ir maršalo lazdą. Tapyba supažindino maest- 
ro su įdomių žmogumi. Ar teks jį sutikti gyvenime? 

Dirbtuvė be Rubenso atrodė tuščia. Kaip trūko maestro, to 
gero ir atviros sielos žmogaus! 

Tuo tarpu Velaskeso namuose brendo kažkokie įvykiai. Kam- 
bariai, kabinetas, svetainė ir dirbtuvė blizgėjo švara, viskas 
čia atrodė kaip nauja. Donjos Chuanos de Mirandos siuntinėja- 
mas, Chuanas nuolat kažkur bėgiojo. Fransiska, kuriai jau suka- 
ko dešimt metų, vaikščiojo oriai, mėgdžiodama suaugusios damos 
eiseną ir išraišką, nors iš pirmo žvilgsnio buvo galima suprasti, 
kad ji slepia kažkokią paslaptį. Mokiniai taip pat nedirbo ir 
dingdavo kieme, užsiėmę kažkokiais, jų žodžiais tariant, neatidė- 
liotinais darbais. | 

Nors ir labai stengėsi Velaskesas sužinoti paslaptingų pa- 
siruošimų priežastį, jam nepavyko. Tik ištikimasis Galjardas, 
kaip didžiausią paslaptį, pasakė maestro, jog šeimininkė no- 
ri tinkamai atžymėti jo trisdešimtmetį. Ak, štai kas! 

Teko nuolankiai laukti ,siurprizo” ir neišduoti Galjardo. 
Pradžioje jis tik ateidavo į seansus ir pasakodavo maestro nebū- 
tus dalykus, paskui namuose visi prie jo priprato, ir geroji don- 
ia Chuana de Miranda pasiūlė parsisamdyti pas juos tarnu. Gal- 
jardas pasirodė esąs doras vaikinas ir už gerą atsimokėdavo ge- 
ru. Tik tas jo plepumas! Tačiau donas Diegas uz tai nepyko, 
duok dieve jam tūkstantį mety gyventi! 

Šeimos šventė praėjo nepaprastai linksmai. Net drovioji šei- 
mininkė, svečiams atkakliai prašant. padainavo. Ji turėjo labai 
gražų balsą. Labiausiai dona Diegą sujaudino jo draugas Fran- 
siskas Gomesas de Kevedas 1 Viljegas. Donas Fransiskas buvo 
kilęs iš bajorų. Likimas jį lepino titulais ir valstybinėmis pa- 
reigomis (jis buvo net Pilypo IV sekretorius). Bet labiau už 
visus valstybinius postus jis vertino kuklų poeto vardą. Eilės 
buvo jo aistra. Talentingas ir sąmojingas, Kevedas labiausiai 
vertino ir kitų talentingumą. Jo eilėraščiai virsdavo dainomis, 
buvo dainuojami Madrido gatvėse. Bet neduok dieve pakliūti 
jam ant liežuvio! Tačiau prieš Velaskesą išdidus ir nepriklauso- 
mas donas Fransiskas pirmasis nusiimdavo skrybėlę. Savo drau- 
ga jis mylėjo už tai, kad šis piešė tiktai teisybę, už kilnią me- 
nininko širdį. Šią dieną jis padovanojo donui Diegui eilėraštį 
„Teptukas“, Maestro perskaitė jį keletą kartų. Eilės skambėjo 
taip: 

Didysis tavo genijus, o Velaskesai, 
Stebuklą teptuku sukurti gali, 
Suteikdamas gyvybę grožiui. 

Paveikslai tavo — tai gyvenimo tikrovė, 
Nors skiriasi tarpusavy kiekvienas, 
Tačiau visi jausmų gėlynu žėri. 

Kai tu tapai, dažai tavoj paletėj, 
Nebylūs ir neišraiškingi, tavajai 

Vos prisilietus rankai, tuoj atgyja. 

Ir jeigu veidą nutapai tu drobėj negyvoj, 
Su juo ir drobė pradeda gyventi: 
Paveikslas toks natūralus, toks gyvas, 
Tarytum ne portretas būtų, 

Bet veidrodyje atspindys tikriausias. 


Dėkui, drauge, už aukštą įvertinimą. Dabar belieka sužinoti, 
kokią gi dovaną paruošė karalius Pilypas. 

Grafas Olivaresas turėjo silpnybę — jis mėgdavo pirmasis 
pranešti malonias žinias, ypač jei būdavo kuo nors prie jų pri- 
sidėjęs. Anksti rytą, eidamas į kanceliariją, užsuko pas savo 
g'obotini,— jis iki šiol tokiu laikė Velaskesą, nepastebedamas, 
kad šis jo kūdikis seniai praaugo globėją. 

Šiandien jo naujiena buvo ypatinga. Karaliui labai patikęs 
„Bakchas“. Nors patį Olivaresa „tie sukčiai", kaip jis išsireiškė, 

mažai jaudino — jiems labiau tiktų būti Saladere, Madrido ka- 
lėjime, negu nutapytiems drobėje,— jis buvo patenkintas, kad 
karalius pagyrė. Juk tai jis, Olivaresas, kadaise „surado“ Pily- 
pui rūmų dailininką! 

Karalius pasirodė dosnus ne tik pagyrimais. Prisimindamas 
pokalbį su Rubensu, kad Madrido maestro neblogai būtų pama- 
tyti pasaulį, jis leido Velaskesui išvykti į Italiją. Rūmų kance- 
liarijai jau duotas įsakymas išmokėti dailininkui 400 dukatų 
algą (už dvejus metus į priekį!), be to, doną Diegą apdovanojo 
aukso medaliu. 

Iš pradžių Velaskesui pasirodė, kad grafas sumanė iš jo 
pasijuokti. Bet kai Olivaresas pasakė, kad jam reikia ateiti pi- 
nigų ir rekomendacinių laiškų, patikėjo. Jis važiuos į Italiją! 
Rodos, visą amžių neteko Velaskesui girdėti tokio melodingo žo- 
džio! Italija! Italija! — skambėjo jam ausyse. Jis važiuos į Ita- 
liją! 

Po kelių akimirkų maestro namuose visi buvo sukelti ant 
kojų. Donja Chuana de Miranda šypsodamasi žiūrėjo į vyrą, 
tiesiog skraidantį po kambarius. Staiga, liovęsis džiūgauti, jis 
paprašė Chuaną atnešti iš bibliotekos ką nors apie Italiją. 

Chuanas atnešė knygą. Tai buvo Petrarkos sonetai! Dailinin- 
kas nusišypsojo. Taip, greitai jis pamatys palaimintąją didžiau- 
sių talentų žemę. Bet dabar jam reikia kitokios knygos. 

Kabinete vésoka. Lentynos palei sienas prigrūstos tomų. Ve- 
laskesas mėgo knygas. Bet vien to neužteko, norint susikomp- 
lektuoti puikią biblioteką. Jis visada su pavydu žiūrėjo į Fon- 
„sekos ir Olivareso bibliotekas, kuriose buvo sukaupti nesuskai- 
čiuojami knygų lobiai. Jam neužtekdavo šitam svarbiausio da- 
lyko — laiko; pinigų knygoms, kad ir labai brangiai jos kai- 
nuotų, jis nesigailėjo. Knygos — dailininko pagalbininkės dar- 
be. Štai antikinių mąstytojų — Tito Livijaus ir Kvinto Kurcijaus 
Rufo darbai, toliau filosofiniai Aristotelio veikalai „Politika“ ir 
„Etika“. Matesi poezijos antologijos, Horacijaus ispaniškojo ver- 
timo, Ovidijaus ,Metamorfoziy”, Ariosto ,Pasélusio Rolando" 
knygų nugarėlės. Tokiu knygų fondu galėtų didžiuotis bet ku- 
ris puikiai išsilavinęs žmogus Ispanijoje. 

Atskirai buvo sudėtos knygos apie tapybą. Jų buvo dau- 
giausia, nes jos tarnavo protesiniams dailininko interesams. Ša- 
lia tapybos, skulptūros, architektūros leidinių buvo laikomos 

aritmetikos, geometrijos, perspektyvos teorijos knygos ir keturi 
anatomijos vadovo tomai. 

Pagaliau jis surado, ko ieškojo. Migelio de Servanteso Sa- 
vedros „Pamokomosios novelės“, išleistos knygų prekybininko 
Fransisko de Robleso dar 1612 metų lapkričio mėnesį. Tos pa- 
čios „Novelės“, apie kurias poetas Chuanas de Solis Mechija 
yra pasakęs: 


O tu, kuris šiuos kūrinius skaltysil 
Jei tik suvcksi jųjų mintį, 

Tiesa tau deimantu sušvis, 

Iš žodžių šių ją atpažinsi. 

Maestro greitai sklaidė knygą. Štai ko jis ieškojo, — ispano 
įspūdžių apie kelionę po Italiją. Kartu su herojumi jis kelia- 
vo gražiosios Genujos, pasaulio valdovės Romos, puikiosios Ve- 
necijos, puošnaus Neapolio, žydinčios Florencijos gatvėmis, la- 
bai greitai jis visa tai pamatys pats! 

Iki išvažiuojant reikėjo baigti dar du paveikslus. Donjos 
Chuanos de Mirandos portretas buvo beveik baigtas. Pagaliau 
Cailininkas surado laiko ir nutapė žmonos portretą. Anksčiau 
jis prašydavo ją pozuoti religiniams paveikslams, ir tyli, kukli 
donja Chuana de Miranda mielai sutikdavo. Ji be galo mylėjo 
vyrą. Kartą jaunystėje, dar Sevilijoje, prisiekusi būti jo ištiki- 
ma drauge, ji liko ja visą gyvenimą. Atsidavusi, rūpestinga, ji 
buvo rami jauki salelė triukšmingame rūmų gyvenimo sraute. 

Ne taip sekėsi Pablilo portretas. Maestro, nepaisydamas 
Chuano nepasitenkinimo, tapė jį iš naujo antrą kartą. Paga- 
liau pilkame paveikslo fone pasirodė aiški juoda figūros dėmė. 

Pablilas stovėjo visu ūgiu, apsisiautęs juodu aktoriaus ap- 
siaustu, plačiai pražergęs kojas. Matyt, jis ką tik, prieš nusilei- 
džiant uždangai, baigė savo monologą. Salėje juokas, o jis, juok- 
darys, privalantis linksminti kitus, neturi jėgų juoktis. Jo aky- 
se gilus liūdesys ir kančia. Taip atrodė šis portretas. 

Kelionei į Italiją viskas buvo paruošta. Liko tik laukti, ka- 
da jis bus pristatytas markizui Ambrozijui Spinolai. Kaip pa- 
aiškėjo, dailininkui keliauti į Italiją teks jo palydovų tarpe. Ve- 
laskesas norėjo iki tol nors šį tą sužinoti apie karvedį, kurio 
vardas karaliaus apartamentuose buvo dažnai minimas. Gaila, 
nebėra prieš porą metų mirusio dono Chuano Fonsekos. Herco- 

gas Olivaresas su Spinola turėjo ypatingų sąskaitų, iš jo tei- 
sybės nesužinosi. 

Dailininkas užėjo į Valstybės tarybą. Čia, premjero įsaky- 
nu, tarybos sekretorius donas Chuanas de Velela parašė Velas- 
kesui laiškus. Visi italy pasiuntiniai Ispanijos karaliaus rúmuo: 
se, to paties grafo-hercogo prašomi, parašė į savo dvarus re- 
komendacinius raštus, prašydami kaip reikiant priimti ir globo- 
ti jo didenybės Ispanijos karaliaus Pilypo IV dailininką. 

Laiškų buvo daugiau, negu reikia, o donas Chuanas de Ve- 
lela traukė iš stalčiaus vis naujus — štai laiškai į Veneciją, ku- 
rig tik paminėjus, maestro iš džiaugsmo apmirdavo širdis, — Ti- 
cianas! Štai į mažus Italijos dvarus, į Romą, popiežiaus legatams 
į Ferarą ir Boloniją. „Viešpatie! Jei šis laiškas dar ne paskutinis, 
mano bagažui gresia rimtas pavojus!“ 

Tvarkingai suvynioti laiškai buvo sudėti į didžiulį odinį krep- 
šį ir palikti budriai saugoti Chuanui de Parechai. 

Donas Chuanas de Velela nuoširdžiai linkėjo dailininkui 
gero kelio ir sėkmės visoje kelionėje. Jis laikė markizą Spinolą 
protingiausiu ir patraukliausių žmogumi. Iš Velelos ir sužinojo 
Velaskesas dono Anibrozijo kilmės ir gyvenimo istoriją. 

Spinolos giminė gyvavo Genujoje jau daug šimtmečių. Gim- 
tajam miestui ji davė 11 dožų ir 13 kardinolų. Ši sena giminė 
garsėjo dar ir savo kariais. Didžiojo karaliaus Pilypo II laikais 
į Ispaniją atvyko garsus Federikas Spinola, kuris savo noru ėmė- 
si vadovauti didelei eskadrai. Reikia pažymėti, kad Ispanijos 
reikalai jūroje tada buvo ne kokie. Olandai taip suįžūlėjo, kad 
pasirodydavo su savo laivais net Ispanijos pakrantėse! Jau pir- 
mieji Spinolos eskadros žygiai suteikė Ispanijai keletą garsių 
pergalių. Apie 1599 metų vidurį, jau prie naujo valdovo Pily- 
po III, Spinolai buvo pavesta vadovauti stambioms karinėms 
jūrų pajėgoms Jis iš jūros užblokavo Niderlandų pakrantes, sėk- 
mingai užgrobė keletą olandų ir jų sąjungininkų anglų prekybos 
bei karo laivų. Bet pasisekinu jūroje buvo per maža galutinei 
pergalei. Sausuma viską gadino. Tada 1603 metais iš Genujos 
į Niderlandus atvyko gerbiamojo senjoro Federiko jaunesnysis 
brolis Ambrozijas, kuris tuo metu jau garsėjo kaip patyręs kar- 
vedys. Bet karaliaus iždas buvo perdaug tuščias, kad būtų ga- 
lima kariauti. Senjoras Ambrozijas iš savo lėšų mokėjo karei- 
viams atlyginimus, pirko ginklus. Po truputį frontas gerėjo. Ta- 
čiau nors ir labai turtingi buvo broliai, jokios nuosavybės ne- 


92 


galėjo užtekti viską ryjančio karo reikalams. Madridas armijai 
siuntinėjo vien depesas, už jas nieko nenupirksi. 

Viename jūrų mūšyje žuvo Federikas. Aplinkybės taip su- 
siklostė, kad reikėjo sudaryti paliaubas. Nuolatiniai karai, va- 
žinėjimai, diplomatiniai pavedimai, ginčai su galinguoju prein- 
jeru, atkakliai nenorinčiu suprasti susiklosčiusių aplinkybių 
(„tegul tai bus pasakyta tik jums“, — įterpė donas Velela), iš- 
sekino ir nuvargino markizą. Tiesa, jam teko laimėti vieną di- 
džiausių pergalių pastaruoju metu — užimti Bredos tvirtovę, 
bet apie tai geriau išgirsti iš jo paties lūpų. Dabar markizas va- 
žiavo į Italiją. Naujas karas — naujos pareigos. Kareivis visa- 
da turi būti pasiruošęs. Markizas bus visos ispanų kariuomenės 
rytuose vyriausiuoju karo vadu. Baigdamas donas Velela palin- 
kėjo Velaskesui laimingo kelio, o jūroje palankaus vėjo. 

Jausdamas kartėlį ir apmaudą, ėjo Velaskesas į grafo Olivare- 
so priimamąjį. Po šios dienos pasakojimo jis pažvelgė į savo 
globėją kitomis akimis. Vadinasi, jis, toks malonus, mandagus, 
vaišingas draugams, būna negailestingas, užsispyręs, arogantiš- 
kas, nekantrus, grubus ir įžūlus su kitais. Reikia gerai į jį įsi- 
žiūrėti, tuo labiau kad grafas prašė nutapyti naują portretą. 

Grafas Olivaresas maestro priėmė tuoj pat. Nuo karaliaus 
jis įteikė donui Diegui medalį su jo didenybės atvaizdu, o nuo 
savęs — atlasinį maiselj aukso. 

Velaskesas buvo dėkingas grafui. Vienas sau jis pagalvojo, 
kad Olivareso dovana kaip tik laiku. Maišelyje buvo 200 auk- 
so dukatų. 

Markizas Spinola patiko dailininkui iš karto. Aukštas, liek- 
nas ir žilas, jis tebebuvo gražaus stoto, o jo žvilgsnis — tiesus 
ir skvarbus. Visa jo figūra dvelkė tokiu vidiniu kilnumu, kad 
Velaskesas nekantravo imtis angliuko. Markizas maloniai pa- 
siūlė donui Diegui vietą savo karietoje ir pristatė kartu važiuo- 
jantiems į veikiančią armiją savo bendrakeleiviams — admiro- 
lui Alvarui Basanui, markizui de Kruzui, hercogui Lermai ir 
abatui Skaĉilai. 

Šnekučiuojant laikas bėgo nepastebimai. Nudundėjo ratai 
pusiau sugriautu akmeniniu tiltu per Ebrą, šone pasiliko Sara- 
gosa, o bendrakeleiviai vis dar negalėjo atsikalbėti. Velaskesas 
vis labiau žavėjosi Spinola. Jis buvo pasiruošęs mintyse ginčy- 
tis su senjoru Rubensu: „Na, argi markizas atsargiausias žmo- 

gus iš visų, kokius tik jam, teko matyti?" Gal būt, tada, vyk- 
dydamas diplomatinius įpareigojimus, jis privalėjo toks būti“ 

Keleiviai atvyko į Barseloną 1629 metų rugpiūčio 10-tą, šven- 
to Lauryno dieną. Uosto prieplaukoje jų turėjo laukti nauju- 
tėlė galera, kuri plukdys juos prie Italijos krantų. Čia, Barse- 
lonoje, Velaskesas pirmą kartą išvydo jūrą. Įnirtingai šniokš- 
damos, bangos kaip kareivių grandinės puolė krantą ir dužo, 
atsimušdamos į uolas savo tūkstančių tonų mase. Pasitikda- 
mos jų smūgius, uolos draskė šias vientisas didžiules bangas 
į skutus. Purslų stulpai kilo aukštai į dangų. O ten, toli nuo 
kranto, kur vanduo atrodė visai juodas ir liejosi su dangumi į 
vieną tamsią masę, vėl formavosi virtinės bangų. Sutelkusi nau- 
jas jėgas, jūra kaip milžiniška pabaisa vėl puolė krantą. Vyko 
amžina stichijos kova. 

Dailininkas klausėsi jūros riaumojimo, nuo kurio net oras 
atrodė tirštas. 

— Mes jūsų ieškome, maestro, — netikėtai pasiekė jo klauza 
markizo balsas.— Chuanas nusivaré nuo kojų. 

Senjoras Ambrozijas atsistojo šalia Velaskeso ir taip pat 
Įsižiūrėjo į riaumojančią jūrą. Ką jam priminė ši jūra? Grei- 
čiausiai vaikystę. Jo tėvas norėjo matyti savo sūnus tikrais ka- 
riais, kovotojais ir patikėjo jų auklėjimą jūrai. Toji Slifavo cha- 
rakterį, grūdino. O kartals ir glostė. Juk ne visada ji būna to- 
kia kunkuliuojanti. Gyvenimas taip pat ne ištisa kova. 


SVAJONIU ŠALIS 


Galera greitai plaukė į rytus, į Italiją. Visą laiką senjoras 
Ambrozijas pasakojo maestro apie savo žygius. Atidžiai klau- 
sydamasis admirolo, donas Diegas pastebėjo, kaip taktiškai 
ir pagarbiai jis atsiliepia apie priešininką, jeigu tiktai šis ke- 
vojo didvyriškai. Po keleto metų dailininkui iki mažiausių smulk- 
menų teks atgaivinti atmintyje jo pasakojimus, kad galėtų nu- 
tapyti savo pirmąjį istorinio siužeto paveikslą. 

Trumpai sustoję Genujoje, keleiviai atplaukė į Veneciją. 
Adrijos gražuolė pavergė ispano širdį. Jūrų karalienė statė sa- 
vo puikiuosius pastatus tiesiog viduryje jūros. Rodės, pati jūra 
atslūgo, palikusi sustingusią putą — baltumu šviečiantį miestą. 
Jis taip ir stūksojo griežtomis marmurinių rūmų ir bažnyčių, 
kolonadų ir tiltų eilėmis, su ažūriniais balkonais ir bokštais, 
negalinčiais atsižiūrėti į savo atspindžius gatvių-upių vande- 
nyje. 

Ispanijos ambasadoriaus Venecijoje dono Kristoblio de Be- 
naventės namuose Velaskesas buvo sutiktas labai pagarbiai, 
tačiau jis skubėjo kuo greičiau susitikti su tais, kurių vardai jį 
jaudino nuo pat vaikystės... Veroneze, Tintoretu, Ticianu, Be- 
liniu, Vivariniu, su kurių paveikslais ir spalviniais sprendimais 
jis buvo susipažinęs dar Ispanijoje. Čia, savo tėvynėje, jie ga- 
lutinai pakerėjo maestro. Jis dažnai girdėjo Venecijos tapytojų 
ir gyventojų minimą Tintoreto vardą. Neseniai miręs dailinin- 
kas tebebuvo gyvas miestiečių širdyse. 

Velaskesas ilgai žiūrėdavo į meistrų paveikslus, mokėsi iš 
jų nuostabaus meno. Po keletą valandų per dieną jis skirdavo 
kopijavimui. 

Feraroje, jo mylimo Ariosto mieste, maestro kartu su Chua- 
nu de Parecha nuvyko į kardinolo Sakečio rūmus. Rekomenda- 
ciniai laiškai ir čia padėjo. Kardinolas pakvietė Velaskesą pie- 
tauti prie kardinoliško stalo, 

Dailininkas padėkojo už garbę, tačiau atsisakė, teisindama- 
sis, kad Ispanijoje pratęs pietauti kitu laiku. Šio atsisakymo 
priežastis buvo ne tik ilgametis įprotis, bet ir savotiškas tėvy- 
nės papročių pagerbimas svetur. 

Išvengęs kviestinių pietų, Velaskesas buvo laisvas. Dabar 
jis turėjo dvi laisvas dienas. 

Laisvė! Jis puikiai žino, ką tai reiškia. 

Kardinolo Sakečio paliepimu dailininkui buvo duotas eikliais 
arkliais pakinkytas ekipažas. Keliauninkai tiesiog skriete per- 
skriejo Sieną ir Boloniją. Priekyje buvo Roma. 

Sveikas, didysis mieste! Didžiai susijaudinęs, dailininkas žiū- 
rėjo į išdidžią Romą, plytinčią prieš jį slėnyje. Kiek su šiuo 
miestu susijusių vilčių nešiojosi jis širdyje! Roma jam sapnuo- 
davosi naktimis tuščia, negyvenama, plačiai išsidriekusi ant sa- 
vo septynių legendinių kalvų. Maestro atrodė: tik užsimerk, ir 
kojos pačios ims nešti tūkstantį kartų mintyse išvaikščiotomis 
gatvėmis. Štai Aventino kalva. Taip, žinoma, ji. Trys šventyk- 
los vainikuoja jos viršūnę, toliau — kiparisų Zalumoje skendin- 
tis Palatinas; truputį į kairę — Celijaus kalva... Bet pirmiausia 
reikia atlikti būtinus vizitus. 

Jau šešti metai popiežiaus soste sėdėjo Urbonas VIII. Pa- 
prastam katalikui pasiekti šventąjį tėvą buvo nelengva, net jei 
esi jo didenybės Ispanijos karaliaus dailininkas. Tačiau Romo- 
je jau visi metai didelėje popiežiaus malonėje buvo jo gimi- 
naitis kardinolas Barberinis. Didelės meno kolekcijos savinin- 
kas ir mecenatas, kardinolas maloniai priėmė svečią iš Ispani- 
jos. Premjero rekomendacijos padėjo ir čia. Kardinolas Barberi- 
nis leido maestro, jei šis panorės, įsikurti Vatikano rūmuose. 
Kardinolas paliepė duoti dailininkui raktus nuo kambarių, ku- 
riuose buvo saugomi dailės šedevrai, kad šis galėtų bet kuriuo 
metu juos apžiūrinėti. 

Velaskesas padėkojo jo šventenybei ir Ispanijos ambasado- 
riui Italijoje grafui Menterejuj už malonų priėmimą. Jis pasi- 
stengs jiems neįkyrėti. 

Į šventojo Petio aikštę Velaskesas su savo bendrakeleiviais 
pateko tik vakare. Tyla čia jau darė savo naktinę tvarką, pri- 
dengdama viską aplinkui minkštu juodu apdangalu. Štai koksai 
Vatikanas, kuriame nuolatos gyvena visagalis viešpats, — vy- 
riausias žynys, prieš kurį ant kelių puola visas krikščionių pa- 
saulis! Dar vaikystėje tėvas Salasaras pasakojo Diegui apie Va- 

tikaną. Jis pastatytas toje vietoje, kur, pasak senos legendos. 
stabmeldžiai nuzude pirmuosius krikščionis, apkaltinę savo ideo. 
loginius priešininkus Romos padegimu. Popiežių rūmai gavo var- 
dą tos vietovės, kurioje jie pastatyti — Vatikanas. Taip ir stovi 
jie daugiau kaip tūkstantį metų, galingo ir rūstaus dievo že- 
miškas sostas. 

Dabar, naktį, Vatikano rūmai atrodė didingi ir baugūs. Ko- 
losalús, paslaptingi, jie stovejo prieš dailininką, kietai įmigę 
Visi rūmų pastatai atrodė kaip ištisa akmens masė. 

Pagyvenęs, juoda sutana vilkintis žmogus, kurį kardinolas 
Barberinis davė dailininkui už vadovą, nuvedė keliauninkus 
prie nedidelių durų su grotomis. Jos akimirkai atsivėrė, įleisda- 
mos į vidų atėjusius. Blausioje lempelių šviesoje beveik nie- 
ko nesimatė. Didžiuliai tūkstančio ir šimto salių rūmai, beveik 
didžiausi pasaulyje, miegojo. Kokie jie? Tai bus galima išsiaiš- 
kinti rytoj. 

Juodoji sutana atvedė keliauninkus į erdvų jiems skirtą kam- 
Larį. Dailininkas apsidairė: ištaigingi baldai, ant sienų didžiuliai 
gobelenai, virš jų — freskos. Į jas ir atkreipė dėmesį donas Die. 
gas. 

— Federikas Cukaris,— atsakė sutana į nebylų maestro klau- 
s'ma.— Vienas geriausių jo darbų — Paolino koplyčios tapyba 

Kol Chuanas tvarkėsi nakčiai, Velaskesas priėjo prie lango 
Kažkur ten, už storų Vatikano sienų, ramiai miegojo Roma. 

Viešpatie! Nejaugi rytoj jis vaikščios šio miesto gatvėmis“ 
Rytoj jis užkops į Kapitolijų, pačią didingiausią iš septynių Ro: 
mos kalvų, kurioje dabar stūkso sugriuvusi šventykla, savo šlo- 
ve, tur būt, galėjusi konkuruoti su Šventojo Petro bazilika! Sku- 
bėk greičiau, rytojau! 

Rytojus atėjo, įsiveržė pro atvirą langą didelės minios triukš 
niu. Ryto garsai keistai aidėjo abejinguose žemiškiems reikalams 
rūmuose. 

Velaskesas nusprendė pradėti pažintį su miestu nuo jo is- 
torijos. Čia, kaip jokiame kitame mieste, ją buvo galima skai- 
tyti tiesiog gatvėse, nes kiekviena ju buvo istorija. Nuo ryto 
iki vėlaus vakaro jis vaikštinėjo su Chuanu ir maloniu abatu 
kuriam buvo pavesta jį lydėti, istorijos nutiestais keliais. Pala- 
tino kalva juos sutiko kiparisu mėlyne. Palydovas nuvedė juo: 
prie grotos — gilios, tiesiog kalvoje išraustos nišos, kurioje. 
pagal padavimą, vilkė išaugino Romulą ir Remą, tapusius mies- 

to įkūrėjais. Toliau stūksojo griuvėsiai, beveik visai nuvirtę, pa- 
juodę akmenys. Daugiau kaip dvidešimt penki amžiai praslinko 
nuo to laiko, kai senoji Roma. būdama savo galybės viršūnėje, 
statė šiuos rūmus. Slinko amžiai, apnešdami juos karų dulkė- 
mis. O rūmai liko stovėti, užkloti sunkiais praėjusių metų klo- 
dais. Bet jiems buvo lemta sulaukti antrojo gimimo. Naujaisiais 
laikais žmonės, gerbdami savo šlovingus protėvius ir ju meist- 
riškumą, atkasinėja tuos griuvėsius. 

Jie praėjo Palatino aikštę, pro Kaligulos rūmus, Jupiterio 
šventyklą. Netoli nuo čia kažkada stūksojo Mugonijaus var- 
tai — viena iš trijų senosios Romos arkų. Štai koks tasai sena- 
sis miestas! Bet istorija tiktai prasideda. Palatino papėdėje bu- 
vo šventoji Forumo žemė — liaudies susirinkimų vieta. Kolizie- 
jus apstulbino maestro. Žiūrėdamas į jo aukštus, amžių neįveik- 
tus griuvėsius, donas Diegas mąstė, kiek jėgų, sumanumo, 
meistriškumo reikėjo žmonėms, stačiusiems šį pastatą, kad jis 
išlaikė amžius! Nebylus ir didžiulis, jis žiūrėjo į pasaulį nesu- 
skaitoma daugybe žiojėjančių langų, tarytum stebėdamasis, kaip- 
gi jis, pastatytas tūkstantmečiams, buvo nusiaubtas, sugriautas 
per šešiolika amžių. 

Donas Diegas nuo dienos įspūdžių labai nuvargo. Grįždamas 
į rūmus, jis galvojo, kad, norint susipažinti su tokiu miestu. 
jam reikia ne dienų, o metų. Jo laukė žinios iš Ispanijos. Laiš- 
kai nuo dono Chuano de Velelos ir uošvio. Maestro skubiai 
juos atplėšė. Pirmajame tarp gausybės kitų naujienų jis perskai- 
te: „Jos didenybė karalienė Izabelė pagimdė berniuką, kurį pa- 
krikštijo Baltazaru Karoliu. Mes sulaukėme sosto įpėdinio." 

Dailininkas nusišypsojo: ,Man naujas modelis.“ 

Kita diena buvo panaši į vakarykščią. Atviru ekipažu Ve- 
laskesas su savo palydovais važinėjo po miestą. Jie sustojo Is- 
panijos aikštėje. Dailininkas užlipo plačiais, šimto trisdešimt 
dviejų pakopų laiptais, kad galėtų iš viršaus apžvelgti aplink 
stovinčius namus. Paskui tiesiog svaigo nuo Iškilmių aikštės di- 
dingumo ir palei Apijos kelią stovinčių antkapių grožio. Šitie 
didžiuliai laidojimo rūsiai buvo gausiai išgražinti marmuru ir 
puikiausiomis statulomis. Čia viskas buvo daroma, norint nu- 
stebinti. Atrodė, lyg kiekvienas čia palaidotas didikas demonst- 
ruotų kitų pavydui savo turtingumą. 

Pačių Vatikano rūmų ir čia saugojamų lobynų, o taip pat 
Sventojo Petro bazilikos apžiūrėjimą dailininkas vis atidėliojo. 


98 


Kai grįždavo iš savo ilgų kelionių po miestą, tai, artėdamas 
prie Tibro, kur buvo nauji kvartalai, maestro greitai surasda- 
vo akimis netoli Janikulaus virš visų pastatų iškilusią bažny- 
čią. Visame krikščioniškame pasaulyje nebuvo kitos tokios puoš- 
nios ir didžiulės bazilikos. Kiekvieną kartą, privažiuodamas prie 
bažnyčios, dailininkas ją matydavo vis kitokią. Kartą jis matė, 
kaip stebukladarė saulė padarė stebuklą: staiga pasirodė, lyg 
Gidžiulis kupolas būtų suŝvites iš vidaus, o kitą kartą menuo 
užliejo jį sidabru. Bet tai, ką maestro pamatė viduje, sukrėtė 
jį labiau už viską. Šventykla išaugo antikos dirvoje, ir krikščio- 
nys negalėjo jos apsaugoti nuo antikinių šventyklų įtakos. Di- 
džiulį pastatą statė parapijiečiai savo dievui, tačiau čia jo ne- 
sijauté. Bažnyčia su 30 altorių, 80 didžiulių marmurinių ir bron- 
zinių statulų, 50 puikių antkapių ir įvairiai Ištapytomis lubomis 
ir sienomis labiau priminė muziejų. 

Maestro išvaikščiojo Vatikano rūmų sales, kuriose buvo su- 
kauptos nesuskaičiuojamos meno vertybės. Čia, šalia žemėje 
rastų antikinių brangenybių, buvo eksponuojami ir vėlesnių lai- 
kų meno paminklai. Ištisus šimtmečius mirė ir niekaip negalėjo 
numirti ,„Mirštantis galas”, Laokoonas su sūnumis veržėsi ir ne- 
galėjo išsivaduoti iš juos apsivyniojusių žalčių, amžiams sustin- 
go šypsena Veneros lūpose, Apolonas nešė žmonėms nežemišką 
grožį. Antikos genijus, nepaisydamas laiko, dovanojo palikuo- 
niams savo estetinius idealus. Kad ir kas būtų tie nežinomi meist- 
rai, sukūrę tokius šedevrus, šlovė jiems! Žmonija, taip neapdai- 
riai neišsaugojusi jų vardų, atiduoda pagarbą jų kūriniams. 

Kiekvienas naujas kambarys iš begalinės Vatikano anfila- 
dos dailininkui atskleisdavo ką nors naujo. Paauksinimai, skulp- 
tūros, papuošimai, paveikslai, gobelenai. Jis godžiai apžiūrinėjo 
didžiųjų meistrų kūrinius, stengėsi suvokti jų nemirtingumo 
paslaptį. Tarp Vatikano sienų laikas, rodos, sustojo, supratęs 
esąs bejėgis. Ir kokių tik siužetų neišgalvoja dailininkai savo 
drobėms! Skubėjo į mišką nimfa Echo, viliodama paskui save 
jaunuolį, žiūrėjo į veidrodinį ežero paviršių save įsimylėjęs 
Narcizas, baltakūnę Europą vogė jautis Jupiteris, puikiosios Ve- 
neros gimė, miegojo, budo — čia gyveno įvairių epochų dievai, 
įvairių tautų legendos ir įvairių talentų meistrai. 

Norint patekti į Siksto koplyčią, pastatytą, kai popiežiumi bu- 
vo Sikstas IV ir pavadintą jo vardu, reikėjo pereiti Švento 
Damaz7o kiemą. Šį kiemą, taip pavadintą pagerbiant pirmąjį val- 

dovą, užsidėjusį popiežiaus tiarą, supo trys didžiuliai korpusai 
su nesuskaičiuojama daugybe langų ložėse. 

Koplyčia jį sutiko Vatikanui būdinga tyla. Dailininkas, vos 
peržengęs slenkstį, iš karto žvilgtelėjo aukštyn, kur, užimda- 
mas dalį vidinės sienos, iki pat karnizo leidosi Paskutinio teismo 
paveikslas. Genialusis Mikelandželas! Jis tarytum praplėtė kop- 
lyčios sienas. 

Neįmanoma patikėti, kad vienas žmogus galėjo visa tai su- 
kurti! Kokią jėgą reikėjo jausti savo rankose, kiek energijos 
turėti raumenyse, iš kokios nepaprastos medžiagos turėjo būti 
nervai, kuo išmatuoti jo talentą, jeigu jis vienas sugebėjo visa 
tai sukurti — be marmuro kalėjų, liejikų, bronzos darbų meist- 
ru? Vienas, viską vienas! Jo teptukas turėjo būti stebuklingas, 
jeigu galėjo ištapyti beveik visą koplyčią, kuri lyg įrėmino gran- 
diozinį paveikslą. O paveikslas, kurio paviršius keli šimtai met- 
rų! Tokį paveikslą galėjo nutapyti tiktai darbo žmogus. Ištisus 
ketverius metus jis dirbo vienas prie savo kūrinio. Meistras 
šiam paveikslui atidavė savo talentą, savo širdį, savo gyvenimą. 
Todėl jo kūrinys išėjo toks gyvas ir liko gyventi daugelio kartų 
nuostabai. 

Velaskesas apžiūrinėjo paveikslo detales, kurių kiekviena pa- 
ti buvo atskiras paveikslas, kol ėmė svaigti galva. Ar titanas Mi- 
kelandželas, sukūręs gyvus žmones, davęs žmonėms grožio idea- 
la, neprilygsta dievui kūrėjui? Štai koks yra nemirtingumas! 
Maestro pajuto, kad čia, Italijoje, jis ėmė laisviau mąstyti, anks- 
čiau tokie palyginimai jam neateidavo į galvą. 

Rafaelis ispano taip nesukrėtė, kaip jis tikėjosi. Jeigu di- 
džiojo Mikelandželo paveiksle visur skambėjo jėga ir dvasios 
_tvirtybé, tai Rafaeliui labiau tiktų epitetas „švelnus“. Jo pa- 
veikslai traukė linijų išbaigtumu, savo harmoningumu ir me- 
lodiškumu. Tai buvo puikaus filigraninio darbo pavyzdys, kur 
materialumas sudvasinamas. Tačiau mūsų maestro artimesnis 
buvo Mikelandželas. 

Vatikanas slėgė doną Diegą. Paveikslų gausumas, nuolatinio 
dėmesio reikalaujanti aplinka. Dailininkas pradėjo galvoti, kaip 
išvengti varginančio svetingumo. | 

Vakarais donas Diegas sėsdavo rašyti laiškų. Jo laiškai į 
tėvynę buvo apysakos apie italų Žemės žavesį, apie žmones, 
apie tai, ką jam teko pergyventi ir pamatyti. Jis rašė apie pui- 
kius meistrus, kaip Fra Andželikas, Perudžinas, Botičelis, ste- 

bėjosi jų darbų nuoširdumu. Akademinės krypties dailininkai 
ispanų maestro nesukeldavo nieko daugiau, tik profesinį do- 
mėjimąsi. Jų šlovė, kaip ir ių paveikslai, nepadarė jam įspūdžio. 
Tuo metu ypač populiarūs Romos dailininkai buvo broliai Ka- 
račai ir Gvidas Renis, kuriuos visi stengėsi mėgdžioti. Tačiau Ve- 
laskesas, dar Sevilijoje įpratęs vaizduoti gyvenimą tokį, koks 
jis yra, liko abejingas jų paveikslų išgalvotam grožiui. 

— Chuanai! 

Parecha net krupteléjo. Taip nejprastai garsiai suskambo 
jo vardas Situ nebyliu sienu tyloje. 

— Mes persikraustome. Aš paprašiau grafą Monterėjų, mu- 
sy ambasadorių, išprašyti iš Florencijos hercogo Medicio leidi- 
mą pagyventi jo garsiojoje viloje Romoje. Šiandien sugrįžo kur- 
jeris. Hercogas leido. 

Dar pirmą dieną, tik atvažiavęs, grožėdamasis Sabinų ir Alba- 
nų kalnų vaizdais, Velaskesas buvo sužavėtas Trinidado vir- 
Sukalne, ant kurios puikavosi dvi lyg mergaitės grakščios mažy- 
čių bažnytėlių varpinės. Pabuvojo jis ir prie baltos kaip sniegas 
Medičių vilos, iš kur matėsi nuostabus vaizdas — visa Roma. 

Madride jis girdėjo iš dailininkų, pabuvojusių Romoje, apie 
šią vilą, tapusią Vieta, kur stengiasi pabuvoti kiekvienas maest- 
ro, atvažiavęs į Amžinąjį miestą. Daugeliui didžiųjų dailininkų 
ji tapo savotišku meno vienijimo simboliu. 

Velaskesas éjo per šiugždantį sodo žvyrą. Koks puikus bu- 
vo šis sodas su senais galingais ąžuolais, tarsi bronziniais nusi- 
leidžiančios saulės spinduliuose! Dailininkui maloniai suspaudė 
širdį. Taip jam būdavo visada, kai jis pajusdavo tą nuostabų 
gamtos artumą. Jis tada jausdavosi esąs paslaptingos Didžiosios 
Amžinybės dalelyte. 

Jaukus parko kampelis su lentomis užkaltu praėjimu, liekni 
aukšti kiparisai jį nepaprastai sujaudino. Šis kampelis, kurį su- 
kūrė nuostabiausias dailininkas — gamta, — prašyte prašėsi per- 
keliamas į drobę. Maestro jau įsivaizdavo, kaip šis peizažas at- 
rodytų rėmuose. Nedidelių matmenų, jis būtinai turi būti monu- 
mentalus, kad jaustųsi gamtos jėga ir didybė. Anksčiau daili- 
ninkas niekada taip nenorėjo piešti iš natūros. Jis ėjo toliau, 
nešdamasis visiems laikams širdyje pasilikusį peizažą. 

Sodą gaubė tyli paslaptinga prieblanda, atrodė, štai ten, už 
alėjos posūkio, tuojau sudrebės pinija, susiūbuos citrinmedis, ir, 
vos siekdama kojomis žemę, pasirodys moteris su senovės dei- 

vės galva. Ji, nieko nepastebėdama, nuplauks kaip baltas rūkas 
liūdna vakaro melsvuma, pakils laiptais į kalvos viršūnę. Prie 
jos kojų nusidrieks Roma, didžiulis senovinis miestas. Dailinin- 
kas suvirpėjo. Kažkieno ranka palietė jo petį. 

— Maestro, — Chuano balse buvo jaučiamas susirūpinimas, — 
aš jau kelintą kartą jus Saukiu. Eikime į kambarius. 

Didžiulis vilos valgomasis atrodė kaip galerija. Jame kabėjo 
visų kada nors čia pabuvojusių didžiųjų dailininkų ir artistų 
portretai. Bet kokie karališkieji rūmai galėjo pavydėti šių gar- 
sių vardų ir jų neblėstančios šlovės. Dabar dailininkas suprato, 
kodėl parke tiek liūdesio: jame amžiams išlikę prisiminimai visų 
tų, kurie nors kartą vaikščiojo pavėsingomis alėjomis. Gamta 
padarė šį parką savotiška šventove, skirta atminti žmonėms, 
kurių rankos tiek pasidarbavo, išgiriant jos grožį. Vilos biblio- 
tekoje — erdvioje su dideliais langais salėje — buvo uždegtos 
žvakės. Jų šviesa, virpanti nuo mažiausio šlamesio, šokinėjo 
knygų lentynomis. Čia, kur tik pažvelgsi, visur pilna praeities 
laikų paminklų. Nežinomų talentingų antikos meistrų skulptu- 
10s taip derinosi prie vilos, ją supančio sodo, kad net tapo ne- 
atskiriama jų dalimi. Taip gyvavo įvairių epochų meno kūri- 
niai, žmogaus sujungti į vienumą, kurios vardas — grožis. 

Čia, Medičių vilos tylumoje, maestro pradėjo tapyti savo 
pirmą autoportretą“. 

Naudodamasis visiška laisve pasirenkant modelius ir siužetus 
paveikslams, Velaskesas vis dėlto neužmiršdavo, kad jis yra 
jo didenybės dailininkas ir grandas. Net Italijoje jo padėtis 
įpareigojo dailininką laikytis Ispanijos. rūmų vidaus taisyklių: 
„jeigu esi bajorų kilmės, vadinasi, bet kokiomis aplinkybėmis 
privalai juo išlikti, net portrete. 

Chuanas, stebėdamas, kaip dirba maestro, nejučiomis min- 
timis nuklydo į dailininkų portretų galeriją vilos valgomajame. 
Kaip skiriasi jo maestro autoportretas nuo izymiuju teptuko 
meistrų portretų! Velaskeso autoportretas niekuo nepriminė, kad 
jis yra dailininkas. Paveiksle Chuanas matė juodai apsirengusį 
grandą, su špaga plie šono, su paradinėmis pirštinėmis. Atrodė, 


* Kalbama apie portretą, saugomą Kapitolijaus galerijoje Romoje. 
Be šio, dar yra keletas Velaskeso autoportretų: Uficių galerijoje Floren- 
cijoje, Valensijos ir Vienos muziejuose. Tačiau dėl šių autoportretų tik- 
rumo specialistų nuomonės skiriasi. Visų nuomone, kad tikriausias jo 
portretas yra „Meninų“ paveiksle, 

kad tai bajoro portretas, atsitiktinai patekęs į dailininkų gale- 
riją. 

Štai kodėl po daugelio metų, 1860 metais (minint dušimtąsias 
Velaskeso mirimo metines), pagal tradiciją Paryžiuje, prieš Luv- 
rą, bajorui dailininkui buvo pastatytas paminklas, vaizduojan- 
tis jį kaip riterį ant arklio. 

Chuanas, kuris turėjo žymiai daugiau laiko, negu maestro, 
papasakodavo donui Diegui miesto naujienas, visa, ką matęs 
Romoje. Kartais dailininkas, klausydamasis jo pasakojimų, per- 
traukdavo jį: mokydavo Chuaną „matyti“, kaip kažkada jį mo- 
kė tėvas Salasaras. | 

Kartą naktį, vaikštinėdamas su Chuanu ir asmens apsauga, 
kurią buvo atsiuntęs kardinolas Barberinis, donas Diegas tapo 
neįprastų laidotuvių liudininku. Laidotuvės Italijoje — oro ir 
saulės šalyje, kur visa gamta tarsi vykdo didįjį šūkį „gyven- 
til" — vyksta naktį. Ir nors viskas aplinkui kvietė gyventi, žmo- 
nės suspėdavo išaugti, susenti ir numirti. Tačiau jiems, gamtos 
vaikams, tarytum buvo nepatogu skaudinti savo gerąją motiną, 
todėl stengdavosi pasitraukti iš gyvenimo nepastebimai. Tuo 
laikų, kai gamta saldžiai miegodavo, žmonės slapčiomis laido- 
davo nuo gyvenimo pavargusius savo artimuosius. Tuščiomis 
gatvėriis greitai nuskubėdavo procesija. Kryžius, bažnytinės vė- 
liavos, karstas tyliai nuplaukdavo miegančia gatve. Mirtis, ku- 
riai šioje saulėtoje šalyje nepriimta lankstytis, skubėjo kuo grei- 
čiau, iki aušros, pasiimti naują auką. 

Tuo metu Velaskesas baigė tapyti „Nukryziavima“ ir jau 
galvojo, kad šį kartą privalo pasirinkti kitą siužetą — ką nors 
iš antikinių mitų. Čia, Italijos širdyje, reikia tapyti šios šalies 
spalvomis, „Nukryziavime“ joms negalima tvaskėti. 

Daug puikių mitų saugo senųjų amžių istorija. Velaskesui 
ypač patiko vienas — apie ugnies ir žaibų dievą Vulkaną. Vul- 
kanas be perstojo dirbo ir neturėjo laiko saugoti savo gražios 
lengvabūdės žmonos Veneros. Olimpe griežta tvarka, ir grožio 
dievas Apolonas kartą ryžosi įspėti darbštųjį dievą, kad jo žmo- 
na neištikima. 

Maestro pasirinko šį siužetą. Paveiksle turėjo būti pavaizduo- 
ta toji akimirka, kai Apolonas ištarė tuos lemtingus žodžius. 
Veiksmo vieta dailininkas pasirinko Vulkano kalvę. Tačiau vel- 
tui ieŝkotume dono Diego paveiksle „dangiškos aplinkos“ ir au- 

tikinių pavyzdžių. Dievo Vulkano kalvė buvo labai paraši į 
paprastą kaimo kalvę, o veikėjai — į paprastus kalvius, kokių 
Velaskesas nemaža buvo matęs Madride ir Romoje. Senasis 
maestro mokytojas — gyvenimas — ir čia neapleido dailininko 
realisto. Vėl jo užburtas teptukas kūrė žanrinį paveikslą, nors 
veikėjai ir aplinka buvo giliau traktuojami, negu Sevilijos lai- 
kotarpiu. Kitokios buvo ir maestro spalvos — įvairesnės, turtin- 
gesnės, ryškesnės, meistriškumas — tobulesnis. 

Esantieji kalvėje įvairiai reaguoja į atėjusio Apolono pasa- 
kojimą. Pats dievas Vulkanas, senas, šlubas kalvis, inirses. Jo 
barzdotą veidą iškreipė pyktis, akys dega. Vulkano pameistriai — 
pagal mitą ciklopai — su nevykusiai slepiamu smalsumu įsistebei- 
lijo į puikųjį dievą, jų akyse nustebimas ir vos dangstomas pik- 
tas džiaugsmas. Puikiai nutapyti jų apnuoginti kūnai. Jų jude- 
siai natūralūs, gyvenimiški. Paveiksle du šviesos šaltiniai: švie- 
sa sklinda nuo durų, kur ant slenksčio stovi dievas Apolonas, 
taip pat visas spinduliuojantis, ir nuo priekalo paveikslo centre. 
kur vėsta įkaitinta geležis. Maestro kruopščiai nutapė kalvio 
darbo įrankius. Vienintelė figūra paveiksle, primenanti, kad tai 
mitas, yra dievas Apolonas. 

Paveikslas buvo gilaus antikos meistrų darbų studijavimo 
rezultatas, tačiau ne jų kopija. Savotiškai, ispanišku stiliumi, 
sprendė savo uždavinį dailininkas. 

Chuanas pastebėjo, kad maestro, anksčiau ištisas valandas 
galėdavęs išstovėti prie molberto su teptuku, ėmė vis dažniau 
prisėsti ant žemos kėdutės pailsėti. 
= Rytą jis negalėjo pakilti iš patalo. Bloga ištikimojo Chuano 
nuojauta pasitvirtino. Asmeninis grafo Monterėjaus gydytojas, 
atsiųstas pas dailininką, nusprendė: karštligė. Ligonis atsargiai 
karieta buvo pervežtas į grafo namus. Rūpestingai slaugomas, 
maestro pradėjo pamažu taisytis. Dabar jis vis dažniau prisimin- 
davo gimtąją Ispaniją. Metas jau kuvo grįžti į Madridą, tacigu 
dar taip norėjosi pabūti Neapolyje. | 

— Jums, brangusis donai Diegai, — pasakė kartą grafas, už- 
ėjęs aplankyti Velaskeso ir užtikęs jį dirbantį, — gyvenimo elek- 
syras yra menas. Pakanka susirgusiam dailininkui pasakyti, kad 
jo paveikslai patinka žmonėms, ir tai jį vėl pastatys ant kojų. 
Aš atėjau su malonia žinia: jums leidžiama važiuoti į Neapolį. 

Po kelių dienų Velaskesas. jau visai pasveikęs, išvyko į ke- 
lionę. Dar iš tolo keliauninkams atsivėrė dangiškai žydra Nea- 
polio įlanka. Sunku buvo suprasti, ar dangus pasiskolino iš jū- 
ros savo spalvas, ar pats dosniai užliejo jomis jūrą. Tolumoje 
matėsi Kapris, pro ankstyvo ryto rūką bolavo Tirėnų jūra su 
mėlynu kalvų krašteliu. Neilgai trukus, minkštas rūko apdanga- 
las nuslinko nuo dvigalvės salos viršūnės, ir ji suraibuliavo mels- 
vo dangaus fone. Tačiau maestro neilgai gėrėjosi Neapoliu. Jo 
didenybės Pilypo IV sesuo, infantė Marija Ana, būsimoji Veng- 
rijos Ferdinando žmona, sugalvojo įteikti broliui dovaną. Jai 
pageidaujant, kilniausiojo brolio rūmų dailininkas privalo nu- 
tapyti jos portretą. Ne, du! Vieną infantė norėjo pasilikti sau. 
Velaskesas ėmėsi darbo. O dailininko dirbtuvė, kad ir kur ji 
būtų — Madrido Alkazare ar Neapolyje.— tiktai kambarys su 
keturiomis sienomis. 

Jis jau buvo bebaigiąs portretus, kai į dirbtuvės duris kaž- 
kas tris kartus pasibeldė. Kas tai galėtų būti? Svečiai čia, Nea- 
polyje? 

Ant slenksčio stovėjo Neapolio karalystės rūmų dailininkas 
Chusepė Ribera. Nedidelio ūgio, labai judrus, jis, rodės, spin- 
duliavo simpatija. 

Tą dieną, kai atvažiavo maestro, jo nebuvo karalystėje, to- 
dėl Ribera nesutiko Velaskeso. Dabar jis buvo laimingas, turė- 
damas progą susipažinti su virtuozisku teptuko meistru. Paju- 
tęs tvirtą Riberos rankos paspaudimą, Velaskesas pagalvojo, 
kad tokia gali būti tik draugo ranka. 

Abu maestro iš tikrųjų susidraugavo. Vakarais, ilsėdamiesi 
po darbo, jie ilgai šnekučiuodavo apie meno uždavinius, apie 
antika, „grozio“ sąvoką. Velaskesui buvo artimi jo naujojo drau- 
go realistiniai ieškojimai, juk jis pats ėjo šiuo keliu. Fransisko 
Ribaltos* mokinys ir didelis Karavadžo garbintojas, donas Chu. 
sepė, kurį čia dėl mažo ūgio vadino Spanjoleto (ispaniukas), tu- 
rėjo savitą tapybos manierą. Jį pripažino ir net išrinko Romos 
Šventojo Luko Dailės akademijos nariu. Ribera parodė donui 
Diegui savo paveikslus, tarp kurių buvo „Šv. Jeronimas“, „Si- 
lenas“, „Sv. Sebastijanas” ir du paveikslai iš puikiosios pusinių 


* Fransiskas Ribalta (1551—162*) — garsus Valensijos mokyklos 
ispanų dailininkas. Jo kūrybai būdingas paprastumas ir griežtumas. 

figūrų serijos, vaizduojantieji senovės graikų filosofus bei mąs- 
tytojus Archimeda ir Demokritą. Jis dar žadėjo nutapyti He- 
raklitą ir Diogeną. 

Atėjo metas skirtis. Atsisveikindamas su svetinga Italija, 
dailininkas tikėjo, kad greitai jis vėl gėrėsis jos spalvomis. Per 
pusantrų metų maestro priprato prie Italijos ir spėjo pamilti 
linksmus jos žmones. Su liūdesiu važiavo iš Italijos ir Chuanas. 
Šioje šalyje laisviau alsavo ir jis, ir jo mokytojas. 


KELIO VIDURYJE 


Niekas nepasikeitė Madrido dvare, kol dailininkas buvo iš- 
vykęs. Dvaras, kaip ir visuomet, gyveno užsisklendęs. Atrodė, 
lyg karaliaus rūmai nuo viso pasaulio būtų atskirti kinų siena. 

Velaskesas užlipo į jo aukštenybės apartamentus. Elegantiš- 
kas savo juodo aksomo drabužiais, karalius sutiko maestro ma- 
loniai, kiek tai leistina tokiam žmogui. Dailininko kelionės į 
Italiją metu Pilypas IV niekam iš tapytojų nepozavo ir dabar, 
pasakęs apie tai dailininkui, laukė iš jo dėkingumo. 

Velaskesas žemai nusilenkė. Jis dar neatsitokėjo po laisvo 
gyvenimo Italijoje ir truputį atprato nuo frazių, už kurias pridera 
skubiai padėkoti. Pilypas IV paniuro, jis daugiau tikėjosi. Paga- 
liau Maestro parinko tinkamus žodžius: jam esą džiugu maty- 
ti karalių ir jis turįs viltį, kad jo didenybe, kaip ir anksčiau, 
surasiąs laiko lankyti dailininko dirbtuvę. Iš Italijos maestro 
atvežęs keletą savo darbų ir prašąs Pilypą IV juos priimti kaip 
dovaną. 

Karalius didingai linktelėjo. Vėl viskas grįžo į įprastas vė- 
zes, 

Dailininko dirbtuve vel uzgriozde iprastiniai daiktai: pra- 
deti, beveik baigti paveikslai, etiudai, eskizai, dideles drobes, 
laukianĉios savo eiles ant molberto. Jei maestro darbo aplinko- 
je niekas nepasikeitė, tai paveiksluose, net paskubom užmetus 
žvilgsnį, buvo galima pastebėti didžiulių permainų. Ne veltui 
taip įdėmiai, kruopščiai ispanų dailininkas studijavo Italijoje 
Venecijos tapytojus, jų tapybinę spalvinę techniką. Velaskeso 
paletės spalvos tapo nepaprastai lengvos, kitokie pasidarė ko- 
loritiniai sprendimai, sutvirtėjo potėpis, subtilesni šešėlių niu- 
ansai. Anksčiau jo drobėse vyravo tamsios, beveik juodos spal- 
vos. Jas pakeitė šviesūs tonai. prisodrinti daugybės spalvinių 
derinių, išryškėjo švelniausi perėjimai. Rūmų dailininkai ir Mad- 

rido meno teoretikai ėmė kalbėti apie naują maestro tapymo 
manierą. 

Pasikeitė ir portretai. Dabar jie labiau priminė paveikslus —- 
portretuose žmonės buvo tapomi išbaigtų peizažų fone. 

Donas Diegas ėmė vis dažniau išvažiuoti į užmiestį. Sune- 
rimusi donja Chuana de Miranda ne kartą siuntė jam įkandin 
mokinius arba ištikimąjį Galjardą. Šie surasdavo maestro toli 
už miesto. Dailininkas stovėdavo įsižiūrėjęs į kalvotas Kastilijos 
tolumas, kad paskui galėtų perteikti savo paveiksluose tą pilkš- 
vai sidabrinį toną, neaprėpiamas, paūkavusias, melsvas kalvas. 
Ispanijos žemė tarytum prašė nutapyti jos portretą. Nejaugi ji, 
subrandinusi jo talentą, nenusipelne tokios garbės? Ir jis piešė 
ją — su perregima lengvute mantilija, švelniausiais tolimų kal- 
nų viršūnių nėriniais, sidabru žėrinčia miškų žaluma. 

Netrukus Velaskesas baigė pirmą mažojo Ispanijos karaliaus 
įpėdinio — infanto Baltazaro Karolio — portreta. Mažylis, ku- 
iian». buvo vos pusantrų metu, jokiu būdu nenorėjo pozuoti. O 
ti nupiešti būtinai reikėjo — taip norėjo karalius. Tada su in- 
fantu éme žaisti jo neūžauga, ir buvo jau galima dirbti. Pa- 
voiksle išlaikytos griežtos ispanų etiketo taisyklės. Vaiką ap- 
rengė, kaip dera princui, brokato drabužėliais. Karalių vaikai 
jau nuo lopšio turi jausti ant savo galvos karūną — skelbė ne- 
rašytas įstatymas. Negalėjo jo apeiti ir dailininkas, todėl pa- 
veiksluose mažieji princai ir princesės tokie liūdnai rimti. 

Kartą grafas Olivaresas perdavė donui Diegui karaliaus pa- 
geidavimą: medžioklės pilis Tore de la Parade nepakankamai 
jauki, jo didenybė norėtų papuošti piliės sienas vaizdingais port- 
retais. 

Taip atsirado visa serija medžiotojų portretų. 

Karaliaus brolį infantą Ferdinandą maestro nutapė visu ūgiu. 
Apsirengęs puikiu medžioklės kostiumu, jis stovi pamiškėje su 
šautuvu, tarytum sustojęs pailsėti. Didžiulis veislinis šuo tupi 
prie jo kojų. Šalia šio portreto pilyje pakabino ir princo Balta- 
zaro portretą. | 

Visą tą laiką dailininkas svajojo sukurti paveikslą, kuris 
nebūtų tradicinis portretas, bet kartu neišsiskirtų savo naujo- 
viškumu. Jis gerai žinojo, kaip rūmuose žiūrima į visas naujo- 
ves 


Atsitiktinumas padėjo donui Diegui, 

Kasmet įvairiu laiku karaliaus dvare būdavo organizuoja- 
mos trys didelės medžioklės. Į jas suvažiuodavo didikai iš dau- 
gelio miestų, būdavo kviečiami užsienio valstybių pasiuntiniai, 
Medžioklių metu ruošiami didžiuliai iškilmingi spektakliai, pras- 
matnūs riterių turnyrai — vikrumo ir medžioklės įgūdžių varžy- 
bos, bulių kautynės. Maestro, kaip dvariškis, būtinai turėjo da- 
lyvauti iškilmėse. O jis nenorėjo palikti dirbtuvės, nors kara- 
liškosios medžioklės viršininkas donas Chuanas Mateosas, kurio 
portretą tuo metu piešė Velaskesas, ir įtikinėjo ji, kad šiais me- 
tais medžioklė žada būti nepaprasta. Juk karalius įsakė Santjago 
ordino kavalieriams atvykti paradine uniforma! Donas Diegas 
dirbo ir galvojo apie žmogų, kurio portretas po truputį ryškėjo 
drobėje. Medžioklė buvo dono Mateoso pašaukimas, mėgstamiau- 
sias jo užsiėmimas. Valandų valandas jis galėjo kalbėti apie 
jos privalumus. Dabar, praėjus tiek metų, kai apsunkusiam ir 
senstančiam medžiotojui pasidarė sunku šuoliais lėkti per kal- 
nus, ieškant medžiojamų paukščių ir žvėrių, visą savo meilę 
medžioklei jis išliejo popieriuje — sugalvojo parašyti knygą. 
Maestro matė rankraštį — ,Medziokies kilmė ir jos privalumai", 
taip pavadino ją autorius. 

Dailininkas piešė lengvai ir tvirta ranka. Niūriu tamsių akių 
žvilgsniu žiūrėjo į pasaulį iš drobės rūstus didikas. 

Mateosas skubėjo į šventės pradžią. Seansus teko nutraukti. 
Dailininkui taip pat buvo metas ruoštis į kelionę. 

Didelėje miško aikštelėje susirinko beveik visas karaliaus 
dvaras. Žvilgėdami pakinktų auksu, skimbčiodami sidabrinėmis 
kamanomis, nusistovėję žirgai kapstė kanopomis žemę. Prajo- 
davo puošnūs kavalieriai ir damos paradiniais kostiumais. Būrys 
medžiotojų tikrino šautuvus, o aplinkui šią nepaprastai margą 
žmonių minia ir karaliaus apsaugą, tiesiog ant žemės įsitaisė 
miestiečiai, kaimiečiai, elgetos, žiopliai, susirinkę iš Madrido 
pažiūrėti karališkos šventės. Štai į susidariusio rato vidurį iš- 
jojo „karalius ir karalienė. Sudundejo litaurai, laibai suskardejo 
trimitai, skelbdami medžioklės pradžią. 

Dailininko mintys karštligiškai lėkė viena po kitos. Tai bus 
d'džiulė trijų metrų pločio, pusantro metro aukščio drobė. Tik- 
r'aus'ai užteks vietos sutalpinti, sakysim, šimtą personažų. Rel- 
kia tiktai isiminti kuo daugiau detalių... 

Karaliui didžiai patiko dovana*. „Mano dailininkas, — mėgo 
kartoti jis, — tapo mūsų gyvenimo veidrodžiu.“ Karalius nežino- 
jo, kokie pranašiški jo žodžiai. Maestro kūryba Iš tikrųjų buvo 
panaši į darbą stropaus metraštininko, kuris fiksuoja palikuo- 
niams savo kartos gyvenimą be jokių pagražinimų — tikrovė jo 
darbuose atsispindėjo kaip veidrodyje. 

Negraži, bet pakąnkamai protinga karalienė Izabelė Burbo- 
nietė, Henriko IV duktė, nemėgo pozuoti. Pakankamai ją įskau- 
dindavo veidrodžiai, o čia dar portretai! Tuo labiau ji neno- 
rejo pozuoti donui Diegui, kuriam nė į galvą neateis pataikau- 
ti savo modeliui! Tačiau karalius Pilypas buvo užsispyręs. Jos 
aukštenybė privalanti pakeisti savo nusistatymą, kitaip idėja 
sukurti porinius raitelių portretus liks neįgyvendinta. Tai turi 
būti paradiniai paveikslai, aiškino jis maestro. 

Donas Diegas pasistengė įgyvendinti karaliaus norą. Galin- 
gi arkliai tarsi sustingo ant uolos, sulaikyti valdingos monarchų 
rankos. Balnuose išdidžiai sėdėjo raiteliai. Dėl to buvo juntama 
pakili ir iškilminga nuotaika. 

Vieną dieną Velaskesas išsirengė padaryti vizitą galingąjam 
grafui Olivaresui -— jo paties kviečiamas. Jis tikėjosi, kad už- 
miesčio rūmuose, kur tuo metu gyveno valstybės premjeras, 
susirinks didelė draugija, tačiau apsiriko. Pas grafą svečių ne- 
buvo. Olivaresas nepaprastai maloniai sutiko dailininką. Tai kė- 
lė nerimą, ir Velaskesas stengėsi atspėti, ka gi slepia nelabai 
linksmo šeimininko šypsena. | 

Olivaresas ir dabar laikėsi savo nekeičiamos taisyklės — 13 
karto kalbėti apie reikalą. Jis pasakė, kad donja Inesa, jo didžiai 
gerbiama Žmona, pageidauja turėti maestro darbo portretą. Ve- 
laskesas suprato, kodėl kilo šis noras. Jam ryžosi pozuoti kara- 
lienė, nekarūnuota karalienė nenorėjo nuo jos atsilikti. Velas- 
kesas negalėjo prieštarauti pirmosios karalystės damos norui, 
be to, ir nenorėjo — donja Inesa seniai traukė jo dėmesį kaip 
labai išraiškingas modelis. Kodėl gi nepasinaudoti proga ir kar- 
tu nenutapyti paties grafo, jeigu, žinoma, šis taip užsiėmęs žmo- 
gus ištaikytų laiko? Grafas sutiko. Vis dėlto ne tai buvo svar- 
biausia, dėl ko premjeras pasikvietė dailininką. = 


* XIX a. pradžioje karalius Ferdinandas VII padovanojo anglų 
ambasadoriui Madride Gojos nukopijuotą „Šerno medžioklę“. Dabar šis 
paveikslas yra Londono Nacionalinėje galerijoje. 

Viename iš grafui priklausančių miško parkų, netoli Madri- 
do, jau keletas mėnesių vyko paslaptinga statyba. Rūmuose dva- 
riškiai patyliukais kalbėjo, kad grafas tikriausiai nusprendė nu- 
stebinti pasaulį nauju architektūros šedevru. Tačiau tai buvo 
netiesa. Olivaresas atskleidė paslaptį donui Diegui: jis ruošė 
dovaną jo didenybei gimimo dienos proga. Bet kokie gi rūmai 
ke baldų ir paveikslų? Olivaresas pats nusprendė apstatyti pa- 
talpas. Rodydamas dailininkui planą, grafas atkreipė jo dėmesį 
į Karalių Salę — Los Reinos, Pagal jo sumanymą, salę turėtų 
puošti paveikslai didžiųjų mūšių temomis, tų mūšių, kurie, grafo 
žodžiais tariant, atnešė šlovę ispanų ginklui-ir, aišku, vyko ka- 
raliaus Pilypo IV valdymo metais. 

Velaskesas stengėsi prisiminti tuos „didžiuosius mūšius“ ir 
negalėjo. Nešlovinga buvo Ispanijos karų istorija. Nebent Bre- 
dos pasidavimas? Tai, tur būt, pats tinkamiausias siužetas. Ke- 
liaujant į Italiją, markizas Abrozijas Spinola pats pasakojo dai- 
lininkui apie Bredos tvirtovės pasidavimą. 

Grafas Olivaresas pritarė maestro pasiūlytam siužetui. Artėjo 
dešimtosios pergalės metinės. Paveikslas kaip tik pačiu laiku 
ją primins. 

Kai Velaskesas rengėsi išeiti, grafas dar kartą jam primi- 
nė, kad kol kas niekam apie užsakymą nepasakoty,— jo dideny- 
be neturi žinoti šio „sąmokslo“. 

Netrukus į Olivareso rūmus buvo atvežtas naujas paveiks- 
las — didelis donjos Inesos de Sonjiga grafienės Olivares port- 
retas. Ji buvo nutapyta beveik visu ūgiu. Tamsi rūmų suknia, 
paskutinis griežtos ispanų mados modelis, buvo glaudžiai ap- 
gulusi figūrą. Dešine ranka atsirėmusi į kėdės atkaltę, grafienė 
stovėjo, šaltai žvelgdama tiesiai prieš save. Negražus jos vei- 
das buvo arogantiškas, stiprial suspaustose lūpose buvo vos 
pastebima išdidi šypsena. 

Pirmoji karalystės dama liko patenkinta savo atvaizdu. Dai- 
lininku buvo patenkintas ir patsal grafas. Maestro, atidėjęs vi- 
sus darbus, pradėjo tapyti raito grafo portretą. Laikydamasis 
reprezentacinio portreto schemos, donas Diegas sprendė tapybi- 
nį uždavinį grynai pagal savo dėsnius. Ispanijos premjeras bu- 
vo pavaizduotas raitas ant šuoliais lekiančio žirgo. Dešinę ran- 
ką su maršalo lazda jis buvo iškėlęs virš žirgo galvos, rody- 
damas į mūšio pusę. Tikriausiai buvo keista matyti tokia poza 
grafa, kuris per visą savo gyvenimą nelaimėjo nė vieno mŭ- 

šio. Jį net sunku buvo įsivaizduoti raitą — grafas nemėgo jo- 
dineti. 

Ir Olivareso portrete maestro nepamirso tévynés. Ji ten bu- 
vo su įprastu sidabrinio ūko šydu, iki skausmo artima. Jos 
portretus Velaskesas galėjo tapyti be galo. 

Ką tik dirbo tomis dienomis dailininkas, jam vis nedavė ra- 
mybės dar neišspręstas klausimas: kaip nutapyti Bredos tvirto- 
vės pasidavimą? Gal kaip nugalėtojų triumfo eitynes? Arba ge- 
riau — kareivių poilsį po sunkios kovos? 

Dailininkas prisiminė savo ilgus pokalbius su admirolu Spi- 
nola kelionės į Italiją metu. Tapyti tai, ką pasakojo markizas, 
negalima. Bet užmiršti taip pat negalima. Kokia čia „pergalė“, 
jei tvirtovės įgula savanoriškai kapituliavo? Iš viso negarbingas 
žygis buvo apvainikuotas butaforine pergale. Priešo tvirtovės 
komendantas atidavė raktus ir gavo teisę su šavo nenuginkluo- 
ta kariuoniene iškilmingai apleisti miestą. 

Dailininkas dar niekada nebuvo tapes istorinių siužetų. Jis 
panoro susipažinti, kaip tą uždavinį sprendžia rašytojai. Gal 
jie padės surasti tą paslaptingąjį siūlo galą, kuris išves iš abe- 
ioniu labirinto. Jis vartė antikinių istorikų Tito Livijaus ir Kvin- 
to Kurcijaus Rufo darbus, knygas apie Flandrijos karą. Tačiau 
išbandytieji patarėjai šį kartą nieko negalėjo jam padėti. 

Velaskesas studijavo Rubenso darbo Spinolos portretą. Mar- 
kizo portretą Rubensas tape Antverpene 1625 metais, kai Spino- 
la po Bredos tvirtovės pasidavimo vykc į Ispaniją. Nugalėtojas 
atrodė labai pavargęs, nuilses. Raumeningos rankos nervingai 
laikė špagą ir maršalo lazdą, visoje jo išvaizdoje buvo jaučia- 
mas nepasitenkinimas. To negalėjo paslėpti nei graži poza, nei 
puošnus kostiumas, nei ryškių spalvų žvilgesys. Ar didysis Ru- 
Lensas sugebėjo išpranašauti ateitį, ar pavaizdavo tik tai, ka 
jautė, žvelgdamas į karvedį tą akimirką? Savo abejonėmis donas 
Diegas pasidalino su donu Chuanu de Velela, kuris, sugrįžus 
maestro iš Italijos, pasidarė vienu iš artimiausių jo draugų. 

Velaskesas atidžiai klausėsi draugo. Juk Velela visada taip 
gerai mokėdavo pasverti visus ,uz” ir „prieš“,. parinkti pačius 
tiksliausius, reikalingiausius žodžius, kad donui Diegui belik- 
davo tik imtis teptuko. Taip buvo ir šį kartą. Donas Velela ta- 
rytum atkūrė olandų tvirtovės žlugimo istoriją. Jis pasakojo, 
kad ten, prie jos sienų, susidūrė ir galynėjosi dvi valstybės. 
Bredos žlugimas — tai tam tikro istorijos etapo užbaigimas. 

Ispanijos valstybė atsirado visai neseniai. Jos istorija dar 
reskaiciuojama šimtmečiais. Katalikų karaliai susiuvo tą ga- 
linga jvairialaute valstybę iš įvairiaspalvių nedidelių valstybių 
lopinėlių. Ji palaipsniui stiprėjo, vis labiau kilo. Užvaldžiusi 
Neapolį, Siciliją ir didžiules užjūrio žemes, ji sukaupė savo ran- 
kose du trečdalius pasaulio tauriųjų metalų atsargų. Taip at- 
rodė išorinė medalio pusė. O iš tikrųjų valstybė, nors ir keista, 
nyko nuo savo auksinės pilnakraujystės. Užteko tik pažvelgti 
į Valstybės tarybos ataskaitas, kad tuo įsitikintum. Kaimai skur- 
do, valstybės skolos augo. Šalyje plito erezija, ir galinga inkvi- 
zicija nieko negalėjo padaryti. Maištai sukrėtė kolonijas. Ma- 
žytės, kažkada tokios bejėgės valstybės ėmė kelti galvas. Visa 
tai tiesiogiai susiję su Breda. Ten, nugalėtame, tačiau nenusi- 
lenkusiame mieste, susidūrė dvi jėgos. Ispanija, galingoji Ispa- 
nija, pasirodė, nepasiruošusi kariauti. Dėl to tokia buvo toji 
„pergalė“. 

Atidžiai klausydamasis drąsios Velelos kalbos, Velaskesas 
įsivaizdavo, kaip tolimuose Niderlanduose, milžiniškoje lygu- 
moje, susitiko dvi armijos. Vienos užnugaryje buvo galinga 
valstybė, Žygiai į svetimas šalis, daugybė kovų. Kita ėjo į savo 
pirmą žygį, kuris turėjo grąžinti jos kariams prarastą tėvynę 
arba atnešti mirtį. 

Donas Velela nė kiek nenustebo, kai maestro tylėdamas pa- 
ėmė iš Chuano Parechos rankų skrybėlę, apsiaustą ir, netaręs 
nė žodžio, išėjo į tamsą. Velaskeso namuose seniai visi prie to 
buvo pripratę. Paskui šeimininką su žibintu skubėdavo ištikima- 
sis Galjardas arba Chuanas. 

Tokiais vakatais, Madridui užmigus, donjos Chuanos de Mi- 
randos lange ilgai matydavosi šviesa. Laukdama vyro, tylioji 
Chuana de Miranda pasakodavo dukteriai ir dono Diego moki- 
niams apie savo gimtinę — saulėtąją Seviliją. Retkarčiais ji 
pastebėdavo, kaip įdemiai žiūri į jos jau beveik suaugusią Fran- 
siską Chuanas Bautistas Martinesas del Maso. Jaunuolis kaž- 
kuo truputį priminė jai doną Diegą jaunystėje. Rimtas ir smal- 
sus, Martinesas, kaip jį vadino Velaskeso šeima, labai daug dir- 
to. Jis išmoko taip kopijuoti savo mokytoją, kad kartais su- 
klysdavo net labai dideli Velaskeso braižo žinovai. Kartą svečiai 
iš tolimosios Italijos, apsilankę jaunojo Maso studijoje, buvo 
apstulbinti, išvydę ant sienų tikrus Ticiano, Tintoreto ir Vero- 
nezės paveikslus. Bet kaip jie nustebo, sužinoję, kad jaunuolis 

pats nutapė šias drobes! Donas Diegas, jau pripratęs prie tokių 
savo mokinio sugebėjimų, džiaugėsi, kad jam taip sekasi. 

Vien moterims būdinga Chuanos de Mirandos nuojauta sakė, 
kad dukters santykiuose su Martinesu pasikartos jos pačios li- 
kimas. 

Nieko nepastebėjo tik Velaskesas, visą laiką praleidžiantis 
dirbtuvėje. Jis gyveno tik paveikslu. Žmona neskubėjo atskleisti 
jam savo stebėjimų paslapties. Dabar buvo geriau jo netrukdyti. 

Dailininkas tapė paveikslą su įkvėpimu. Sugalvojęs temos 
kompoziciją, vis nesiliovė jos tobulinęs. Vakar beveik iki aušros 
maestro prašnekėjo su vienu Bredos kapituliacijos dalyviu, o 
paskui visą dieną taisė dešinį paveikslo kampą. Prisimindamas, 
kad Olivaresas liepė saugoti paslaptį, Velaskesas darbo metu 
nieko, išskyrus Parecha. neįsileisdavo į dirbtuvę. Parecha pasa- 
kojo, kad nieko panašaus į šį paveikslą kaip gyvas dar nėra 
matęs. 

— Mūsų donas Diegas panoro nustebinti pasaulį. Kur matyta, 
kad viename paveiksle būtų suderinti keli portretai ir puikus 
peizažas! Jis visai nukamavo senjorą Chuaną, sutikusį jam po- 
zuoti! 

Tačiau Parecha klydo. Dailininko brolis Chuanas Velaskesas 
de Silva, atvažiavęs iš Sevilijos aplankyti savo giminių, mielai 
leisdavo laiką maestro namų dirbtuvėje. Jis tikėjosi, kad brolis 
pasigailės ir leis jam nors viena akimi žvilgtelėti į paveikslą. 

Pagaliau atėjo diena, kai paveikslas buvo baigtas. Donas Ve- 
lela buvo pirmasis, kuriam teko garbė jį pamatyti. Tai, ką jis 
išvydo, viršijo visus lūkesčius. 

Maestro įamžino drobėje momentą, kai kalvotoje lygumoje 
prie Bredos tvirtovės susitiko du karvedžiai — Spinola ir Na- 
seu. Dešimties mėnesių apsupimą atlaikiusios miesto-tvirtovés 
įgulos komendantas išėjo sutikti nugalėtojo: jis nešė jam vartų 
raktus. Šis epizodas tikrai buvo istorinis. Bet ne dėl to doku- 
mentalumo jis tapo geriausiu istorinės tematikos paveikslu. Lai- 
kydamasis savo įsitikinimų, maestro liko ištikimas gyvenimo 
tiesai, kuri ir padarė jo kūrinį nemirtingą. Tiesa padarė paveiks- 
lą gyvu istorijos puslapiu. 

Centre Velaskesas nutapė riteriškai pagarbų Ambroziją Spi- 
nola ir truputį prieš jį palinkusį Justiną Nasau. Buvo pavaizduo- 
tas raktų perdavimo momentas. Ispanų karvedys, tikras savo kla- 

sės atstovas, ir čia neišvengė pozos: jo veide šviečia globėjiška 
šypsena, o visoje išvaizdoje jaučiamas nugalėtojo atlaidumas 
nugalėtajam. Nasau veido išraiška atspindi sudėtingą jausmų ga- 
mą: ir kario pagarbą drąsiam priešininkui, ir karvedžio nepasi- 
tikėjimą savo neseniai buvusiu priešu. Dailininkas atkūrė šią 
akimirką labai tikroviškai, nes tie personažai žiūrovui turėjo 
reikšti ne atskirus asmenis, o dvi valstybes. Ir kad Spinola ne- 
atrodė rūstus nugalėtojas, tai irgi atitiko tikrovę — juk ir pati 
Ispanija nebuvo nugalėtoja. 

Už abiejų karvedžių matėsi jų svitos. Už Spinolos nugaros 
lygiomis gretomis išdidžiai stovėjo išsirikiavę grandai. Grandų 
galerija. Nebuvo galima perprasti griežtų, lyg suakmenėjusių jų 
veidų. Virš jų galvų styrojo iškeltos ietys. Ištisas tankus miš- 
kas į dangų kylančių iečių — Ispanijos galybės simbolis. 

Nasau armija atrodė daug paprasčiau. Čia nesimatė tų iŝdi- 
džių figūrų Ir įtemptų pozų. Įdėmiau įsižiūrėjus į jų veidus, 
iš karto jautėsi, kad tarp nugalėtųjų nėra pasidavusių. Olandai 
paprasčiausiai priversti pripažinti stipresniojo valdžią. Jų dva- 
sia nepalaužta. Ir nejučiomis jauti, kad Niderlandų kariai ne- 
sudės ginklų. 

Velaskesas neragino draugo pasakyti nuomonę apie jo dar- 
bą. Pagaliau donas Velela tarė: 

— Brangus maestro! Jūs leisite iš pradžių man būti oficia- 
liu asmeniu ir užduoti keletą klausimų? — juodos jo akys juo- 
kėsi. 

Donas Diegas nusilenkė. 

— Jūsų paslaugoms, senjore. 

— Sakykite, jūs, jo didenybės dailininke, — pradėjo savo kal- 
ba Velela,— ką jūs norėjote pasakyti savo paveikslu, kuriame 
ir tie nugalėti eretikai, ir mūsų katalikiškieji kariai nutapyti su 
vienoda pagarba? Ar ne per daug toleruojate kitų tikybą? Ne- 
skubėkite atsakyti. Aš dar nebaigiau klausimų. O ką turėtų reikš- 
ti šis drąsinantis mūsų maršalo gestas? O gal jums patinka, kad 
didžioji imperija vis labiau virsta metropolija? 

— Tu manai, kad gali būti tokių klausimų? — pagaliau pri- 
sitaikė įsiterpti Velaskesas. 

— Pamiršti, Diegai, kad čia ne Italija, o mūsų palaimintoji, 
iki kaulų smegenų katalikiška Ispanija. Paveikslas puikus. Dabar 
eime. Pakeliui papasakosiu, ką aš jame išvydau. 

Jie išėjo. O į paveikslą žiūrėti liko ant dirbtuvės sienu ka- 
bantys kilniausiosios šeimos narių portretai, aukštieji valdinin- 
kai, grandai. 

Ankstus liepos rytas dvelkė iš drobės. Kalvotas peizažas la- 
bai priminė Kastiliją. Ir nenuostabu. Velaskesas niekada nebu- 
vo matęs Niderlandų. Tolumoje gesc gaisro liespna, paskutiniai 
jos atšvaitai nyko, nutvieksti rytmečio saulės spindulių. Visas 
peizažas su pilkšvai žydra toluma ir rudai pilkšva dirva pir- 
mame plane buvo persunktas švelnia sidabrine šviesa. Žmonių 
figūros žalsvai žydrais ir auksinio atspalvio rudais drabužiais 
šitame fone buvo ryškiai matomos. Spalvingomis dėmėmis iš- 
siskyrė balti žmogaus iš Nasau svitos rūbai, rausvos vadų šer- 
pės, žydros ir rausvos spalvos vėliavos, 

Paveikslas iš tikrųjų buvo puikus. Kas gi vis dėlto buvo jo 
autorius? Puikus portretistas ar nuostabus peizažo meistras, gal 
dailininkas istorikas arba tikriausiai filosofas? Gal subtilus poe- 
tas ir psichologas? Tiktai laikas, visagalis laikas galės pilnai 
įvertinti drobę. Pats to neįtardamas, dailininkas kaip tik jam ir 
paliko savo darbą. O kol kas paveikslas, paslėptas nuo pašalinių 
akių, laukė, kada bus pastatyti rūmai. 

Dvare tuo metu visi ruošėsi artėjančioms iškilmėms. Dvariš- 
kiu tarpe sklido gandai, kad grafas Olivaresas nejuokais ėmėsi 
darbo ir būtinai nori pralinksminti visiškai nusiminusį karalių. 

Dvaro teatro trupė ruošė grandiozinį vaidinimą. Tam buvo 
net specialiai parašyta pjesė. 

Dailininkų dirbtuvėse, prašmatniuose Madrido salonuose vi- 
si tik ir tekalbėjo apie dovanas jo aukštenybei, apie tai, kas 
bus pakviesta į pokylį, kuo karalius apdovanos savo premjerą. 
Velaskesas turėjo bent dešimt kartų per dieną išklausyti viso- 
kiausių spėliojimų ryšium su artėjančiais įvykiais. Ilgais Alkaza- 
ro koridoriais jis stengdavosi eiti kuo skubiau, kad greičiau pa- 
tektų į dirbtuvę. Nedaug kam užtekdavo drąsos ten jį trukdyti. 

„Bet šitame triukšme dar buvo salelių, kurių prieigose dvariš- 
kių aistros atvėsdavo. Tokia vieta buvo dono Chuno Martineso 
Montanjeso dirbtuvė. Senas įžymus skulptorius atvyko į Mad- 
rida iš Sevilijos metų pabaigoje. Savo gimtinėje pripratęs prie 
ramaus darbo, jis visai nesidomėjo rūmų intrigomis. Donas Die- 
gas mėgo vakarais užsukti pas jį. Tomis vakaro valandėlėmis 
Montanjeso dirbtuvė, užlieta gelsva Žvakių šviesa, virsdavo pa- 
sakų karalyste. Jos gyventojai — skulptūros — tarsi atgydavo. 

Virptels žvakės šviesa, jos taip pat krustels, bailiai pasitrauks 
į šalį šešėliai, sudrebės madonos ranka, laikanti sūnų, labiau prie 
motinos prisiglaus kūdikėlis Kristus: kas ten už durų? 

Šioje karalystėje viešpatavo nepaprastas karalius. Neaukšta 
kresna jo figūra oriai judėdavo tarp skulpiūrų. Jis sustodavo prie 
biustų, įsižiūrėdavo į juos, paskui jo ranka su steka ryžtingai 
pakildavo, skulptorius padarydavo vos pastebimą judesį. Ta- 
čiau kiek tame judesyje buvo profesinio meistriškumo, įkvėpi- 
mo! 

Skulptoriui Montanjesui labai patiko donas Diegas. Jie gale- 
davo kalbėtis ištisas valandas, kiekvienas dirbdamas savo dar- 
bą. Velaskesas pasidėdavo priešais save ant staliuko standaus 
melsvo popieriaus lapą. Ranka su angliuku vikriai judėdavo, ve- 
džiodama lape pionas linijas ir štrichus. Menininkai tyliai kal- 
bėdavosi. 

Chuanas Parecha, kartą tyliai įėjęs į dirbtuvę, buvo maloniai 
nustebintas. Jo mokytojas ir šeimininkas, pastaruoju metu nė 
minutės nenustygstantis vietoje, ramiai kalbasi su Montanjesu, 
visiškai pamiršęs laiką. Chuanas žvilgtelėjo jam per petį. Po- 
pieriuje buvo nupiešta skulptoriaus ranka. Truputį gruboka, pla- 
ciu riesu ir tvirtais lanksčiais pirštais. Pratusio dirbti Žmogaus 
ranka, stipri ir savotiškai graži. Dabar Chuanas jau galėjo pa- 
sakyti, kad donas Diegas tapys Montanjeso portretą. 

Po mėnesio skulptoriaus dirbtuvėje atsirado jo antrininkas. 
Portretas tapo šeimininko pasididziavimu. Skulptorius brangino 
jį ir todėl, kad portretą nutapė draugo ranka. 


PILIŲ ŠALIS 


Sausis tais metais pasitaikė nepaprastai šaltas. Ledinis vė- 
jas mėgino įsibrauti pro bet kokį plyšį, negailestingai varė ši- 
luma iš jaukių kampelių. Didziulese karališkojo Alkazaro salė- 
se, nors ir labai stengėsi tarnai, temperatūra buvo ne ką aukš- 
tesnė, kaip gatvėje. Tačiau ir tokiame šaltyje Velaskesas savo 
darbo dieną atkakliai pradėdavo šeštą valandą. Paskutiniu metu 
karalius labai susidomėjo jo darbu. Matyt, jo didenybė pavargo 
nuo karų. Nuolatiniai Valstybės tarybos posėdžiai, amžinos kal- 
bos apie įvykius karo veiksmų laukuose jį erzindavo. Visi sun- 
kumai, susiję su valstybės valdymu, galutinai užgulė ant visa- 
galio Atlanto — pirmojo ministro pečių. Olivaresas, tiktai ir sva- 
jojęs „gauti neribotą valdžią, dar labiau pasipūtė. Karas, jau ta- 
pęs tradicija, ne per labiausiai jį vargino. Donas Gusmanas 
džiaugėsi, kad nuvarges karalius rasdavo paguodą Velaskeso 
dirbtuvėje. Pilypas IV liepė pastatyti joje specialų krėslą ir, 
sėdėdamas jame, ilgas valandas stebėdavo, kaip dirba maestro. 
Karaliaus buvimas nervino Velaskesą. Jis dažnai pajusdavo, kad 
daugiau galvoja, kaip atrodo jo kostiumas, negu apie tai, ką 
tapo. Visada švelnus su namiškiais, jis pasidarė suirzęs ir ūmus. 
O namie tuo metu brendo gana svarbūs įvykiai. 

Alonsas Kanas seniai nebuvo Madride. Vis atidėliojo ir ati- 
dėliojo savo kelionę. Susitikęs su Fransisku Pačeku, į jo neby- 
lų klausimą „kada?“ jis tik skėsteldavo rankas. Skubus dar- 
bas moterų vienuolynui, užsakymas iš Valensijos... Pagaliau 
dabar, nepaisydamas šalčio, atmetęs visus „bet“, Alonsas važiuo- 
ja pas savo jaunystės draugą. Daug vandens nuplukdė žilasis 
Gvadalkviviras į jūrą nuo to laiko, tačiau abiejų sevilijiečių 
draugystė išliko tokia pat jauna. 

Sveĉiu džiaugėsi ir donja Chuana de Miranda. Pagaliau at- 
siras proga papasakoti vyrui apie dukters ir Chuano Bautisto 
del Maso santykius. Jaunuoliai mylėjo vienas kitą. Maso toksai 

puikus vaikinas. Kam atidėlioti vestuves, jei tai ir dievui pa- 
tinkamas dalykas? Ji įsakė tarnams ruošti vestuvėms visa, kas 
reikalinga, pasitikėdama dievo pagalba. 

Stiprūs vyriški apsikabinimai. Lengviau iš akmens išspaus- 
ti vandenį, negu ašaras iš ispano akių. Tačiau abiejų vyrų aky- 
se blizgėjo ašaros. Susitikimo akimirką jie staiga pajuto, ko 
jiems trūko per visą tą laiką. Draugo, tikro draugo! Susitikimo 
džiaugsmas — ne tas žodis; tokį jausmų prasiveržimą, ko gero, 
tiktų pavadinti meile. 

Laikas draugams neegzistavo. Viešpatie! Kaip greitai bėga 
valandos besikalbant! Jie nenorėjo išsiskirti nė minutélei. Do- 
nas Diegas rodė Alonsui savo paskutiniuosius darbus. 

Marija de Rogan hercogienė Ševrez portrete atrodė kaip 
karalienė. Apie šią moterį, turėjusią aibę meilės romanų ir intri- 
guojančių nuotykių, nuolat kalbėjo visi dvariškiai. Buvo kal- 
bama, kad geriausiu jos draugu galėtų būti patsai Rišelje! Bet 
nors ir labai graži būtų hercogienė, donja Chuana Eminenta bu- 
vo ne mažiau žavi. Tikra ispanėl 

Ilgai gėrėjosi donas Alonsas nutapytu elniu. Šakoti žvėries 
ragai netilpo paveikslo rėmuose. Jo išdidžiai iškelta galva buvo 
atsukta į žiūrovą, o šnairom žvelgiančių didelių liūdnų akių 
išraiška beveik žmogiška. 

Svečias tuoj pat pridūrė, kad ne nuodėmė būtų tokiu pa- 
veikslu papuošti svetainę, bet dar geriau atiduoti jį dukrai kaip 
kraitį. Velaskesas suglumo. Nejaugi atėjo laikas ir tuo pasirū- 
pinti? Dabar teko nustebti Alonsui. Nejaugi gerbiamas donas 
Diegas nežino, kad jo duktė išteka? 

Vakare konfliktas buvo sureguliuotas. Donja Chuana de Mi- 
randa, patenkinta, kad vyras pagaliau sužinojo paslaptį, dosniai 
valšino svečią. Vestuvės turėjc įvykti po savaitės, ir tai na- 
muose sukėlė malonų pagyvėjimą. 

Visame tame chaose, kuris viešpatavo maestro namuose, tik 
vienas Velaskesas Išliko visiškai ramus: jis dirbo. Reikėjo bū- 
tinai nutapyti Alonso portretą. Draugas vėl išvažiuos, ir neži- 
nia, kada jie vėl susitiks. Kad paskui, neduok dieve, netektų 
gailėtis, kaip atsitiko su tėvu Salasaru. 

Vestuvių išvakarėse paveikslas buvo baigtas. Iš drobės žvel- 
gė gražus ir dar jaunas vyriškis, dailus elegantiškas idalgas. 

Dailininkas pasistengė perteikti portrete būdingiausius Alon- 
so bruožus. Neeilinis - žmogus, tvirto charakterio, su idvasintu 

veidu, jis buvo valingas, atkaklus, kartais net įžūlus. Nervinio 
įtempimo akimirkomis judrusis Kanas pasidarydavo kaip įtemp- 
ta styga, jo žvilgsnis būdavo išdidus, ir, nors iš pažiūros jis at- 
rodydavo ramus, buvo justi, kad bet kuriuo momentu jis gali 
pratrūkti. Maestro nutapė draugą tą akimirką, kai jis, staiga 
pasukęs galvą, ramiai žiūri į pašnekovą. Tačiau kokia vidinė 
energija, nervinė įtampa perteikta portrete! 

Maestro šį portretą pakabino savo kabinete. Dabar draugas 
visada bus šalia. 

„„Vieną dieną grafas Olivaresas atsiuntė pas Velaskesą sa- 
vo neūžaugą. Gudrus žmogeliukas greitai apėjo visą dirbtuvę 
su žinovo išraiška. Sustojęs prieš nebaigtą portretą, jis pakėlė 
akis į doną Diegą. 

— ? 

— Tokio žmogaus nėra. Aš jį išgalvojau. 

— Išgalvojai? Hm! 

— Kaip tau tai paaiškinti, Nikolazitai? Jaunystėje aš labai 
troškau nupiešti žmogų, apie kurį girdėjau iš savo mokytojo,-— 
vieno riterių ordino komandoro portretą. Bandžiau, bet man ne- 
siseké. Praėjo daug metų, o šis troškimas išliko. Štai jis, mano 
Komandoras. 

Nikolazitas, mėgęs tapybą, matęs daug įvairių meistrų kūri- 
nių, žiūrėjo į portretą neatsitraukdamas. Iš paauksuotų rėmų 
taip pat įdėmiai žiūrėjo į jį pagyvenęs vyriškis. Nikolazitui port- 
retas kažką priminė. Tačiau ką? Jis įtemptai galvojo. Šventoji 
madona! Juk tai Sidas, prisiekiu Išganytojo kryžiumi! Pase- 
nęs donas Rodrigas Dias de Bivaras, valdingas maurų nugalė- 
tojas, Sidas Kampeadoras. Praslinko šimtmečiai, ir štai senjoras 
maestro vėl jį atgaivino. Žinoma, Nikolazitas niekada Sido ne- 
matė, bet daug skaitė ir kaip tik tokį jį įsivaizdavo. Kaip maest- 
ro sugebėjo išskaityti jo mintis? Mažasis protingas, tačiau gam- 
tos nuskriaustas žmogeliukas, likimvi lėmus, tapes tarnu, tu- 
rejo tikro menininko širdį. „Viešpatie! — galvojo jis.— Kokie 
puikūs tie paveikslai| Juose taip Maža spalvų, bet kiek juose 
gyvenimo!“ Nikolazito mintys skriejo toliau marga virtine: 
„Kokie panašūs ir kartu skirtingi jo paveikslai! Laisva tapymo 
maniera, griežta spalvinė gama. Ir staiga sidabrinis žilumas ir 
žaižaruojantis auksinės ordino grandinės blizgesys, nupieštas 
vienu potėpiu. Taip gali tapyti tiktai tikras maestro. Ar patsai 

Velaskesas supranta, kad jis didelis menininkas? Tikriausiai, ne. 
Juk tai kasdieninis jo darbas.“ 

Neūžauga pasisuko į doną Diegą. Šis stovėjo prie lango, nu- 
sisukęs nuo Nikolazito. 

Nė vieno žodžio Nikolazitas nepasakė garsiai. Jis tylomis 
priėjo prie Velaskeso ir savo mažomis rankutėmis paėmė maest- 
ro ranka. Ne, prieš dailininką stovėjo ne paprastas neūžauga 
juokdarys, bet žmogus, tik labai mažas. Lúpose nebesimate 
įprastinės visažinio pašaipos, dingo perdėtas laisvumas, bliz- 
gėjo akys. Abiem rankom jis pakėlė prie savo lūpų maestro ran- 
ką ir pabučiavo. Šiame poelgyje buvo tiek nuoširdumo, kad do- 
nas Diegas, atsargiai ištraukęs ranką, stipriai apkabino Nikola- 
zitą. 

Olivareso rūmuose, į kuriuos Nikolazitas nusivedė dailinin- 
ką, buvo didelis sambrūzdis. Salese, kambariuose, koridoriuose 
gulėjo kalnai paslaptingų, gerai supakuotų ryšulių, dėžių su 
perspėjančiais užrašais ant šonų. Kai kuriuose iš jų maestro spė- 
jo esant paveikslus. Tarnai melsvomis livrėjomis — tai buvo mė- 
gjama Olivareso spalva — bėgiojo laiptais aukštyn ir žemyn, 
nešiodami pilnus padėklus skambančio krištolo ir ploniausio 
švelniai balto porceliano. Grafas buvo savo kabinete. Priešais 
jį ant stalo gulėjo ilgas sąrašas, kuriame juodavo pažymėti 
paukščiukai. Galingasis premjeras, suraukes ir taip rūsčius ant- 
akius, kažką įsakinėjo dvariškiui. Pamatęs svečią, Olivaresas nu- 
ŝvito. | 

— Nekreipkite dėmesio, mano brangusis žemieti, į šitą ne- 
tvarką. Šiandien pas mus niekas net nepranešinėja. Štai, pa- 
žvelkite į šį jaunuolį, — grafas parodė ranka į dvariški, kuris 
stovėjo nei gyvas, nei mires.— Jis visut viską supainiojo. Lyg 
man būtų maža valstybinių reikalų, dar ir namuose viskas aukš- 
tyn kojomis! Iš Italijos gauta nauja siunta prekių, o jis nerado 
laiko jų sutvarkyti! Ištisa armija veltėdžių trainiojasi pakam- 
pėm, tik nesulauksi, kad kas dirbtų. Štai, pasakyk senjorui, kiek 
tarnų turi savo žinioje? 

— Šimtą dvidešimt, mano pone. 

— O pas mus visoje Ispanijoje tik devyniasdešimt grandų!.. 

Baisus buvo Olivareso pyktis, tačiau Diegas žinojo, kad vi- 
sas šitas pokalbis nevertas dėmesio Šeimininkas, mėgaudama- 
sis valdžia savo namuose, gyrėsi svečiui turtais, taip pat ir tar- 

nų skaičiumi. „Dieve mano,— galvojo maestro,— kad tik grei- 
čiau baigtų šitą farsa!" 

Pagaliau jiedu liko vieni. 

— Mano Diegai,— metams bėgant, Olivaresas neatsikratė 
manieros įmantriai kalbėti, — pagaliau atėjo toji diena, kai aš 
galiu įteikti jo didenybei Ispanijos karaliui naujųjų rūmų rak- 
tus. Tačiau prieš tai aš noriu tau parodyti viską, kas turėtų juos 
puošti. Kai kurios salės visai tuščios. Ten reikėtų pakabinti nors 
keletą paveikslų. ,Breda” puikiai atrodo Karalių Salėje. Aš įsi- 
tikinęs, kad karaliui Pilypui paveikslas patiks. Žinai, kaip šį 
paveikslą pavadino Nikolazitas? Gudrus mažylis ištisą dieną su- 
kinėjosi apie tą paveikslą — jis juk tavo talento gerbėjas, o 
paskui sako: „Las Lanzas” (Ietys) puikios.” Tu tik pagalvok, 
kaip taikliai jis pavadino paveikslą — „Ietys“. Tikiuosi, maest- 
ro nepriestaraus, kad šį kūrinį tokiu pavadinimu įrašytume į 
katalogą? 

Apžiūrinėdamas daiktus iš užjūrio, donas Diegas grafo na- 
muose išbuvo iki vakaro. Kitą dieną visi daiktai užėmė savo vie- 
tas karaliui skirtuose užmiesčio rūmuose. 

Buen Retiro — Maloniosios Vienatvės rūmai — stovejo di- 
džiuliame ūksmingame parke. Kelias į juos ėjo per ąžuolų girai- 
te, levandų Ir rozmarino atvašynus, todėl atrodė, kad jis veda į 
neregėtą pasakų karalystę, taip gerai žinomą iš vaikystės. Di- 
džiuliai rūmai išdidžiai baltavo virš seno miško. Įmantri pastato 
architektūra dar labiau didino įspūdį, kad čia pasakų šalis. Veš- 
lios krūmų šakos, svyrančios ant kelio 13 abiejų pusių, šį pava- 
karės metą buvo panašios į pūkuotas fantastinių gyvūnų letenas. 

Prie rūmų vežėjas staiga sustabdė arklius. Karietos durys 
atsivėrė, ir atvykusius, žemai lankstydamiesi, sutiko karališkie- 
ji pažai žaliomis livrėjomis. Ryškiai apšviesti paradiniai laiptai 
vedė į rūmus. Donas Diegas, jo draugas donas Gasparas de Fuen- 
salida ir senjoras Chuanas de Velela suėjo į vidų. 

Pagaliau dievas pasigailėjo ispanų: prancūzai buvo sumušti 
prie Fuenterabijos. Olivaresas pats paruošė strateginį planą, ku- 
ris ir nulėmė pergalę. Karalius Pilypas dosniai apdovanojo gra- 
fa. Jam suteikė Fuenterabijos generolo titulą. Galingasis Oli- 
varesas šiandien buvo dvigubas solenizantas. Dabar jis, gene- 
rolas, nors šiek tiek pateisins savo portretą, kuriame Velaskesas 
nutapė jį raitą ant arklio, 

Žemai lankstydamiesi rūmų damoms ir kavalieriams, aukš- : 
tiems valstybės valdininkams ir užsienio šalių pasiuntiniams, 
draugai nuėjo į teatrą. Tai buvo didžiulė salė su pusiau apva- 
liu paaukštinimu — scena. Minkšti kilimai slopino žingsnius, 
neaukšti, labai patogūs lenktais atlosais krėslai kvieste kvietė 
atsisėsti. Šventė turėjo prasidėti teatro vaidinimu. Į teatrą rinko- 
si publika. Tyli ir švelni, lyg iš viršaus sklindanti muzika ža- 
dino neaiškius troškimus, žadėjo kažką ypatingo. Velaskesas pa- 
juto, kad jo viduje viskas įsitempė, kad jis visas tarsi pavirto 
stipriai įtempta styga. | 

— (Gerbiamas donai Diegai,— pasigirdo gana garsus Fuensa- 
lidos šnabždesys,— aš žadėjau šiandien būti jūsų gidu. Jūsų 
nuolankus tarnas jau kelios minutės klusniai laukia įsakymo, 
o maestro mintys skrajoja toli už rūmų sienų. Nusileiskite į 
žemę. Tuojau į salę įeis pačios gražiausios Ispanijos moterys. 
Jos — scenos karalienės. Daugelis jų jau nebevaidina, tačiau 
hercogas Olivaresas — šios dienos iškilmių kaltininkas — pa- 
kvietė jas didesnei Maloniosios Vienatvės rūmų garbei. Pažvel- 
kite į didžiąsias duris. Štai kilimu žengia aktorė Cheronima de 
Burgos. Ši dama savo šlove iškilo aukščiau už Pirėnų kalnus. 
Tada, kai jūs dar tiktai mokėtės laikyti teptuką, ją įsimylėjęs 
Lope de Vega parašė puikią komediją ,Kvailuté”. Lope tada 
buvo penkiasdešimt vienerių metų, o puikioji Cheronima — vos 
septyniolikos. Štai toji grakšti pagyvenusi dama su balta vė- 
duokle rankoje — išdidi gražuolė Chusepa Baka. Dieve mano! 
Žiūrėkite! Toji su juoda prancūziška suknia — neprilygstama 
Marija Rikelmė, kurios mimika nuostabi ir kuri vaidina taip tik- 
roviškai. Šalia jos Fransiska Baltazara de los Rejes — puiki vy- 
miškų vaidmenų atlikėja. Turiu prisipažinti, kad geriausia jai 
sekasi vaidinti pestukus. Val Gražioji Amarilis! 

— Amarilis? 

— Tai pravardė, o ji vadinasi — Marija de Kordoba. Ne- 
paprastai gera deklamatorė, įvairiapusiškai talentinga aktorė... 
Štai, žiūrėkite! Teikėsi atvykti ir Manuelis Valjechas. 

— Aš jį gerai pažįstu. Taip pat ir Pedrą de Moralesą. Ge- 
riausias komedijinis aktorius iš visų man žinomų, mirusio dono 
Servanteso draugas, 

Savotiškam scenos žvaigždžių paradui atrodė nebus galo. Jų 
garsūs, kaip ir šlovė, vardai ėjo iš lūpų į lūpas. Į salę rinkosi 
vis nauji ir nauji Žmonės, 

Teatras buvo sausakimšas. Per damų vakarinių tualetų šna- 
res», daugybės vėduoklių brazgejima ir balsų úzesi beveik ne- 
besigirdėjo muzikos. 

— Gerbiami ponai! 

Salė staiga nutilo, girdėjosi tiktai šilkų šnarėjimas. 

— Gerbiami ponai! — scenoje stovėjo artistas Rokė de Fi- 
geroja, garsus ne tik Ispanijoje, bet ir toli už savo tėvynės ri- 
bu, su savo trupe apvažiavęs Italiją, Flandriją, Vokietiją. — Mes 
pradedame savo pirmą vaidinimą pasakisku Malonosios Vienat- 
vės rūmų scenoje. Daug puikių meistrų padirbėjo, statant šį še- 
devra. Inžinieriai, dekoratoriai, dailininkai ir skulptoriai įdėjo ; 
šiuos rūmus ir dalelę savęs, todėl jie spindi tobulybės blizgesiu. 
Dabar mes, artistai, turime atiduoti savo duoklę meno altoriui. 
Mes pradedame. 

Jis pasislėpė anapus uždangos, ir tą pačią akimirką kažkie- 
no ranka ten, už blizgančio aksomo, švelniai palietė viuelos* 
stygas. Į salę liejosi užuolaidos prisiopinta stygų daina, tarytum 
gitaros skundas. Dailininkas užsimerkė. Malonūs, švelnūs ir 
gryni muzikos garsai tai pritildavo, tai vel trūkčiojančiai su 
skambėdavo. 

Staiga muzika nutilo. Atmerkęs akis, tiesiai priešais save, ky- 
lančios užuolaidos fone, jis pamatė griežtą moters profilį. Ji 
sėdėjo per kelis žingsnius nuo jo kaip iš muzikos kilusi vizija. 
Tarytum pajutusi į ją ismeigta žvilgsnį, senjora pasuko galvą. 
Į maestro pažvelgė liūdnos akys. Ploni antakiai iš nuostabos 
virptelėjo, ji nukreipė žvilgsnį į sceną. Maestro toliau gėrėjosi 
taisyklingų veido ovalu, iškilia lygia kakta, švelniomis lúvbo- 
mis, nuostabiai ilgomis blakstiencmis 

Scenoje siautėjo aistros. Pjesés personažai — jaunuolis Kris- 
tus, apaštalai, kariai, fariziejai, rudaplaukis žvairas Juda keitė 
vienas kitą. Tačiau Velaskesas žiūrėjo tik į nuostabiai gražią 
nepažįstamąją. Ji buvo apsirengusi labai skoningai ir santūriai. 
Ant žalsvai rudos suknelės nuo galvos leidosi juoda mantilija, 
gili iškirptė buvo atidengusi kaklą su Zerinciu kruvinai juodų 
granatų vėriniu. Odos baltumas ir brangakmenių blizgesys, ro- 
dės, lenktyniavo — kas labiau akina. Balta pirštine aptempta ran- 
ka ji prilaikė mantilijos kraštą, auksinis rožančius buvo nuslydęs 
iki pat alkūnės, o puikus briliantinis kryželis buvo įsipainiojęs 


* Viuela — gitara su iškilia apatine deka. 

mėlynos, iš kaspino padarytos ir prie sijono prisegtos gėlės la- 
peliuose; kitoje rankoje, bliksedama laku, virpėjo plonalapė vė- 
duoklė. 

Tokią moterį rūmuose retai galėjai sutikti. Gražių ir gra- 
žuolių — daugybė. Tačiau grožis nepajėgdavo pridengti jų vi- 
dinio tuštumo, dirbtinio maivymosi ir koketiskumo. Cia gi, ne- 
paisant griežtos išvaizdos, jautėsi vidinė energija, išdidus ir 
liepsningas charakteris. 

Po kiek laiko dama su vėduokle, kaip mintyse ją pavadino 
maestro, vėl atsigręžė. Kiek kilnumo, subtilaus intelektualumo 
skleidė jos akys! Ji buvo tokia žavinga, kad Velaskesas be- 
veik jau rizikavo linktelėti jai. Bet tą akimirką donas Chuanas 
de Velela prisilietė jo liemenės rankovės. Atsargus draugo ges- 
tas grąžino maestro į tikrovę. Kaip rūmų dailininkas gali užsi- 
mirsti tokioje aplinkoje! Tačiau juoda jos akių gelmė vėl kaip 
magnetas traukė jo žvilgsnį. Velaskese prabilo dailininkas, pa- 
matęs retą, nepaprastą modelį. 

— Aš siūlau jums, maestro,— nežymiai palinkęs draugo pu- 
sėn, tyliai prabilo donas Velela,— pertraukos metu apžiūrėti ga- 
leriją. 

Velaskeso akyse matėsi nustebimas. 

— Aš norėčiau, — toliau kalbėjo donas Chuanas, tyčiomis 
nieko nepastebedamas,— aš norėčiau žvilgtelėti į Surbarano dar- 
bus. Sako, kad „Heraklio žygių“ serija, nutapyta specialiai šiems 
rūmams, verta atidaus dėmesio. 

— Bet ką ten įžiūrėsi dabar, žvakių šviesoje? 

Velela neišgirdo arba nenorėjo aiškinti. Donui Diegui be- 
liko tik kantriai laukti veiksmo pabaigos. Vėl tylus sėlinantis 
gitaros kuždesys pripildė salę. Uždanga nusileido. Dabar buvo 
galima išeiti iš teatro salės. 

Grafas Olivaresas nepagailėjo lėšų rūmams išpuošti. Kamba- 
riuose blizgėjo paauksuoti kandeliabrai, nuo visų sienų žiūrėjo 
vienas į kitą veidrodžiai. Kabėjo paveikslai, ištisi paveikslų rin- 
kiniai, kuriais galėtų didžiuotis bet kuris pasaulio muziejus. Ve- 
laskesas staiga patraukė į Karalių Salę, kurioje kabojo jo kūri- 
nys — „Bredos pasidavimas“. Ir jis, niekieno nepastebėtas, pa- 
suko į ten. Jau kelintą sykį stovėjo jis šitaip prieš paveikslą, 
žiūrėdamas į jį ir kaip dailininkas, ir kaip žiūrovas. Niekas pa- 
veiksle nepasikeitė. Komendantas Nasau vis dar tiesė rafinuotam 
Spinolai didžiulį tamsų raktą, kuris dabar, prie vakarinio ap- 

švietimo, ryškiai matėsi šviesiame fone. Visi tvirtovės pasidavi- 
mo dalyviai, kaip ir pirma, buvo susidomėję įvykiu, ir tiktai 
du — malonaus atviro veido jaunas olandas, apsirengęs pilku 
kostiumu, ir giandas su didžiule baltais kraštais skrybėle, — kaip 
ir anksčiau, žiūrėjo į maestro su amžinu klausimu — kas gi bus 
toliau? 

Staiga Velaskesas pajuto, kad už jo pečių kažkas stovi. Jis 
greitai atsisuko. Beveik per penkis žingsnius nuo jo stovėjo 
nepažįstamoji. Ji žengė žingsnį į priekį. Nuo staigaus judesio 
mantilija nukrito jai ant pečių, atidengdama juodų kaip naktis 
plaukų garbanas. 

— Atleiskite, senjora... — pats to nesitikėdamas, pradėjo 
maestro, tačiau jo balsas nutrūko. Iš prigimties uždaram Velas- 
kesui buvo sunku parinkti žodžius, būtinus bendraujant su 
aukštuomenės dama, kuriai, be to, jis nebuvo pristatytas. 

Nepažįstamoji nusišypsojo pasitikinčia šypsena ir, tiesdama 
ranką, paprastai ištarė: 

— Marija Osuna. 

Maestro sudrebėjo, tačiau ne nuo šaltų donjos Marijos pirš- 
tų prisilietimo. Išgirdęs Osunos vardą, galėjo sudrebėti kiekvie- 
nas žmogus Ispanijoje. Tai štai kas buvo prieš jį! Pati herco- 
gienė Osuna, kurios giminės blizgesys ir prabanga galėjo aptem- 
dyti karališkosios karūnos spindesį, o nepaprasti jų turtai, — jie 
turėjo net nuosavą eskadrą Viduržemio jūroje,— kėlė ne vieno 
karūnuoto asmens Europoje pavydą. Osuna! Velaskesas vėl no- 
rėjo atsiprašyti, tačiau pajuto, kad tai šią akimirką mažiausiai 
reikalinga. Jie stovėjo vienas priešais kitą — puikioji hercogie- 
nė, nužengusi prie jo nuo didingo pjedestalo aukštumos, ir di- 
dysis dailininkas, staiga apimtas nežinia iš kur atplūdusio noro 
nutapyti šią nepaprastą moterį. 

Donas Velela jau perėjo kelis kambarius, ieškodamas maest- 
ro, bet niekur jo nerado. Atsitiktinai susitiko Diegą de Asedą, 
mylimą karaliaus neūžaugą. Jis ėjo, smarkiai mosuodamas ran- 
komis ir tokia veido išraiška, kad donas Chuanas negalėjo jc 
nesustabdyti. 

— El Primai! Tu, drauguži, leki taip greitai, tarytum tave 
gintų žinia apie gaisrą Alkazare. 

Neŭzauga sustojo. 

— Brangusis donai Velela, aš iš tikrųjų skubu su nepaprasta 
Žinia: karalienė pagimdė dukterį! 

Donas Chuanas mylėjo ir vertino Asedą, karaliaus valia dva- 
re vadinamą El Primu — pusbroliu. Šis protingas, gabus žmogus 
buvo apdovanotas tikro tyrinetojo talentu. Būdamas karaliaus 
dvaro juokdariu, Asedas dažnai turėdavo vaidinti komišką ma- 
žą gudruolį, žinantį karališkąją genealogiją geriau už bet ką 
valstybėje. Jis pasakodavo juokingus anekdotus iš mirusių ka- 
ralių gyvenimo ir sotindavo jais jo didenybę, mėgusį viską, kas 
neįprasta. Be to, mažasis išminčius vedė rūmų Gyvenimo kny- 
gą, savotišką visų įvykių kroniką. Velela ir Velaskesas mėgo 
leisti laiką jo draugijoje. 

„Bet kur dingo mano maestro?“ — galvojo Velela, perėjęs 
nuostabių kambarių anfiladą. | 

Pagaliau Karalių Salėje jis pamatė doną Diegą. 

Velaskesas kažką kalbėjosi su hercogiene Osuna. Viena ran- 
ka — ant špagos rankenos, kita tampė liemenės apykaklės šilkinį 
varstj. Visa gerai sudėta maestro figūra rodė neryžtingumą. Do- 
nas Velela, stengdamasis likti nepastebėtas, tyliai išėjo iš salės. 
Tegul maestro šiandien taip pat būna šventė, jos taip retai jam 
pasitaiko, 


KELIAI IR TAKELIAI 


Kiekvieno žmogaus gyvenime yra daug kelių. Savo gyveni- 
mo pradžioje žmogus dažniausiai eina keliais, kuriuos jam nuro- 
do artimieji ir globėjai, o neretai tais, kuriuos jam diktuoja so- 
cialinė padėtis. Betgi kuris Žmogus, tvirtai atsistojęs ant kojų 
nepanorės gyvenime žengti savo paties keliu? Tegul pradžioje 
tai būna mažytis takelis, bet juo žmogus eina kupinas vilčių ir 
troškimų, jis jam gražesnis už plačius vieškelius. Taip galvojo 
maestro vieną vakarą. Zingsniuodamas po savo dirbtuvę. Per 
dieną jis gerokai pavargo. Karalius surengė užsienio pasiunti- 
niams priėmimą dukters gimimo proga; ją pakrikštijo Marija 
Tereza. Iškilmės Alkazare sekė vienos po kitų, nors iš tikrųjų 
ne tiek jau daug priežasčių buvo linksmintis. Pikti liežuviai 
kalbėjo, kad greitai ateis laikas, kai dvare neliks lėšų net rūnių 
damoms pamaitinti. Kad ir kaip ten bebūtų, bet Velaskesui, 
kuris gavo naujas rūbininko. patreigas, visai neliko laiko tapyti. 

Mintimis — kelintą jau karta! — tis grįždavo prie Malonio- 
sios Vienatvės rūmų atidarymo iškilmių. Kaip sapnas jam at- 
rode pokalbis su pasakiškąja Marija Osuna. Velaskesas minty- 
se vėl vaikščiojo su ja parke prie Vienatvės rūmų, kažkuo pa- 
našių į senovės Elados šventyklas. 

Štai taip susikerta, persipina žmonių keliai. Bet tai ne šiaip 
sau nauja pažintis, ne šiaip sau pokalbis, vienas iš tūkstančio 
vakarinių pokalbių. Maestro nutapys jos portretą svajonių va- 
karui atminti. Jis sukurs pasauliui šedevrą, apie kurį menotyri- 
ninkas po dviejų šimtmečių pasakys, kad ispanė (istorija nu- 
slėps jos vardą) jungia savyje ,aistringuma ir Saltuma, aukš- 
tuomenės manieras ii pamalduma, nuoširdumą ir paslaptingu- 
ma”. 

Hercogiené Osuna iš tikrųjų buvo moteris, kokių reta. Bŭ- 
dama išdidaus ir nepriklausomo charakterio, ji sugebėjo pakilti 
virš savo aplinkos šabloniškumo. Nekreipdama dėmesio į am- 

žinąjį „ką pasakys kiti?", hercogiene ėjo gyvenimo keliu drą- 
siai, nesigręžiodama. Velaskesas, apie kurį ji ne kartą buvo 
girdėjusi, kad tai genialus dailininkas, patiko jai. 

Tas vienintelis vakaras Maloniosios Vienatvės parko prie- 
blandoje, žalumos, vandens ir nakties šviesos karalijoje, ir her- 
cogienei tapo akimirksniu, dėl kurio verta gyventi, 

Bet apie jį liko tik atsiminimai ir knyga „Keletas kūrinių, 
skirtų Karališkiesiems Maloniosios Vienatvės rūmams“. Herco- 
gienė neprisiminė, iš kur jai pateko į rankas nedidelė mėlynais 
viršeliais knygelė su paauksuotu žymekliu. Jau. karietoje, griz- 
dama į namus, ji pastebėjo, kad laiko rankose knygelę. Mažy- 
tis portugalo Manuelio de Galjego eilėraščių rinkinėlis nuo to 
laiko tapo nuolatiniu jos palydovu. Viename iš eilėraščių, skir- 
tų Karalių Salei, poetas apdainavo doną Diegą. Didis Menas turi 
Didžius talentus, rašė donas Galjegas. Poetas dosniai žarstė epi- 
tetus Velaskeso genijui, vadindamas maestro „retu talentu“, 
„puikiu tapytoju“, ,dievisku meistru". 

Ji atmintinai išmoko šias eiles: 

„„Paletei genijaus paklūsta Parka — 
Rūsti likimo deivė. 

O jo teptukas — meno skeptras, 
Žerojinės poemos vertas. 

Jisai kaip pasakų valdovas 
Paveikslus žadina gyventi. 

Jo dieviška tapyba visagalė, 
Tartum daina be žodžių 

Ar nebyli istorija, kuri 

Jausmams ir minčiai vadovauja. 
Savuoju darbu jis pažino paslaptis, 
Kurias per amžius saugo Išmintis. 
Kaip puikiai moka perteikti jisai 
Savosios sielos nuostabią ekspresiją. 
Jis viską sugeba daryti, 

Ir teatleidžia man nematomosios jėgos, 
Bet jo paveiksluos galime matyti 
Pasaulį tokį, koks yra. 

O tobuliausioji ranka! 

Tapybos nuostabi viršūnė! 
Nepakartojamas stebukle! Jei dažai, 

Gyvybę teikiantieji jojo drobems, 
Pajégs įkvėpti mano lūpas, — 
Jos aukštins vis ir šlovins 
Jo nuostabių paveikslų grožį. 


Kada dar teks pasimatyti su nepaprastuoju donu Diegu? Ji 
suklupdavo ant kelių prieš madoną ir ilgai šnabždėdavo maldas. 

Donas Diegas negalėjo būti vienas su savo mintimis. Jos gi- 
nė jį pas draugus. Chuanas Velela tik galva lingavo, klausyda- 
masis karštų maestro kalbų ir nerealių planų, kurių tikslas bu- 
vo — dar kartą pamatyti hercogienę Osurą. Jis visur jos ieškojo. 
Kiekvienoje į mantiliją įsisiautusios moters figūroje, mėlynose 
Madrido naktyse. Jis surasdavo jai apibūdinimų, kokius gali 
sugalvoti tik dailininkas. 

Velela sutikdavo su maestro Herrogienė Marija — nuostabi, 
reto grožio gėlė. Ji nepaprasta — salero. Šis žodis beveik ne- 
išverčiamas iš ispanų kalbos. Jame viskas — susižavėjimas gra- 
cija ir švelnumu, aukščiausias pagyrimas, kuriuo vyras gali ap- 
dovanoti moterį. 

Tačiau jo draugas pamiršdavo vieną dalyką nejaugi galima 
hercogienės vardą, susidedantį iš trijų dalių su daugybe titu- 
lų, lyginti su trumpu kaip varpo dūžis naktį Velaskeso vardu? 
Nors jis didis maestro, kurio šlove didžiuojasi Ispanija, tačiau 
jam šitai nebus atleista. Aukšta buvo hercogienės kilmė, ir Zmo- 
nės niekada neatleis Diegui, pasikėsinusiam pažeisti švenčiau- 
sius principus! Veidmainiaviinas, susisukęs jaukų lizdą rūmuose, 
sugebės apjuodinti šventą jausmą, nužeminti jį iki paprastos 
meilės intrigos. Pasklis gandai, žiūrėk, ir sužinos karalius. Oi, 
neatleis tau, maestro, kad susidomėjai hercogiene Osuna! 

Garbingojo Pedro de Itos namuose Konsepsion Cheronimo 
gatvėje, kur su šeiina gyveno maestro, buvo ruošiamasi vasarai. 
Gamta puošė žemę, o žmonės — namus. Donja Chuana de Mi- 
randa išvalyti maestro kabinetą ir dirbtuvę pavedė Galjardui ir 
Chuanui Parechai. Tarnai nešė į kiemą, įrengtą kaip Sevilijoje, 
kilimus ir sunkias langų užuolaidas. Chuanas ir Galjardas tvar- 
ke biblioteka“. Kokių tik ten nebuvo knygų! Lentynos linko 
nuo jų svorio. Galjardas, palypėjęs kopetelemis, padavinéjo 


* Kaip tvirtina savo darbuose Prado muziejaus direktorius F. Ch. 
Sančesas Kantonas, o taip pat menotyrininkas Bernardinas Pantorba, Ve- 
laskeso biblioteką sudarė 156 tomai. Jie remiasi dailininko testamento 
vykdytojo 1660 m. rugpiūčio 29 d. sudarytu ap: :Su, 

Chuanui nuo viršutinių lentynų knygas. Pamažu ant grindų at- 
sidūrė Petrarkos sonetai ir (erariečio Liudviko Ariosto „Paŝe- 
les Rolandas“ italų kalba, greta — Horacijus ir Ovidijaus ,Me- 
tamorfozes“, poezijos antologija, Aristotelio „Politika“ ir „Eti- 
ka", daug knygų istorijos klausimais, kelionių aprašymai su spal- 
votų žemėlapių ritinėliu. Matematikos, geometrijos ir perspek- 
tyvos knygų seriją papilde keturi anatomijos vadovo tomai, 
kuriais taip pat domėjosi maestro! Nuo kitos lentynos nuėmė Al- 
brechto Diurerio „Knygą apie proporcijas“, darbus archeologi- 
jos ir bažnytinės dailės klausimais, keletą knygų apie architek- 
tūrą, astronomiją. 

Galjardas, kuriam teko užsikarti pačion palubėn, kad ga- 
lėtų pasiekti viršutines lentynas, iš „savo padėties aukštybių“ 
apibėrė klausimais Chuaną Parechą. Sis vos spėjo atsakinėti, 
kad „Vargso turtas“ — knyga apie mediciną, kad ji reikalinga 
kiekvienam Žmogui, o štai atokiausiame kampe stovinčių kny- 
gu, Džovanio Batistos dela Portos „Fiziognomikos“ ir Zano Tanje 
„Astrologijos pradžios ir pranašavimo meno“, jis niekada 
iki šiol nematęs ir kam jos reikalingos — nežinąs. Nenuorama 
Galjardas, apžiūrinėdamas paauksuotus viršelius, vis stengėsi 
tarp jų spėtinai surasti „dieviškąją“ knygą. Pagaliau tarp topo- 
grafijos ir mechanikos tomų jam pavyko rasti nedidelę knygutę 
tymo viršeliais. Pagal išorinius požymius joje turėjo būti pasa- 
kojama apie dangiškąjį gyvenimą. O, jis, Galjardas, tai iš kar- 
to pajuto! Jo kalbą pertraukė Chuano juokas. Knygutėje buvo 
išspausdinti mitai — nuostabios senosios Elados pasakos! 

Viena knyga gulėjo ant stalo krašto, Chuanas netyčia ją už- 
kliudė, ir ji nukrito ant grindų. 

Parecha atsargiai ją pakėlė. Tame puslapyje, kur tomelis 
atsivertė, dvi eilėraščio eilutės buvo pabrauktos. Tikriausiai, 
knyga buvo skaityta visai neseniai: 

Parecha perskaitė: 


Exoritur neque fit laetum, 
neque amabile guidguam...* 


— Ka tai galėtų reikšti? — garsiai paklausė jis. 
„Velaskesas ir Fuensalida kiūtino vingiuota gatvele Mad- 
rido pakraštyje. Atėjus pavasariui, draugai gana dažnai taip 


* Džiaugsmo. nėra be tavęs ir jokio nėra malonumo“, — Lukrecijaus 
eilės. 


Ji 11 


vaikštinėdavo. Prieš kiek laiko Diegui kilo mintis nupiešti ke- 
lių liaudies atstovų portretus. Donas Gasparas de Fuensalida pri- 
tarė jam. Ieškodami tinkamo modelio, jie klajojo po kvartalus, 
užsukdavo į apytamsius pusrūsius, kur šmižinėjo jtartinos žmo- 
eystos. Po ju suplyšusių rūbų klostėmis neretai būdavo galima 
pastebėti navachos rankeną, o pro apsiausto-munduro skyles 
kyščiodavo juodai grūdinto plieno peilis. 

Vienoje smuklėje, į kurią jie užėjo išgerti po stiklą gaivinan- 
čio gėrimo, kelią jiems pastojo moteris, iki akių įsisiautusi į 
panjoloną — šilkinį, ryškiomis gėlėmis išsiuvinėtą šalį su ilgais 
kutais. 

— Mano pone,— ji ištiesė ranką ir palietė Velaskeso lieme- 
nės varstį — neskubėk atsikratyti vargšės čigonės. Mes su ta- 
vim vieno krašto vaikai, maitinti tos pačios žemės syvais. Duok 
ranką, nebijok, Milagra tau išpranašaus likimą, pasitarnaus pa- 
tarimu. Negalvok, jog iš neturtingos čigonės nėra ko tikėtis. 
Delne, tarp susipynusių linijų, rasiu ir tau atskleisiu ateities 
paslaptis. 

— Tai iš kur aš, pasakyk pradžiai, Milagra. 

— Tu andaluzietis iš miesto, kuris kaip balta žuvėdra geria 
vandenį iš plačios Gvadalkviviro upės. Tu iš ten, kur saulę 
pirmas pasitinka rausvas bokštas, atitekęs mums nuo amžių. Juk 
teisybę sal:au? 

— Teisybe. Girdi, Gasparai, ka sako šis stebuklas?* 

Fuensalida nusijuokė. 

— Pabandyk laimę, Diegai. Gal ji tau pasakys, ką tu nori 
išgirsti. | 

Velaskesas atkiŝo delna Milagrei. Ji palinko prie jo, lyg 
snūduriuodama kažką sušnabždėjo. 

— Tavo gyvenimo linija tiesi, kilnusis senjore. Audros ir 
perkūnijos tau nebaisios, klausyk senos Milagros. Tik niekaip 
nesuprantu, — tu ne artojas, ne sėjėjas, O tavo ranka tvirta. Ne, 
ne špaga ją tokią padarė. Kas gi tu? Štai šlovės linija, ji eina 
lygiagrečiai su gyvenimo linija. Šlovė pergyvens tave. Tu ne 
vargšas, bet kaip mažai tau šitai reiškia! Sakyk, neslėpk nuo 
čigonės, ko gi tu nori iš gyvenimo? Viskas, kas tave supa, dera 
vadinti laime, bet tavo maištinga siela ne to trokšta, — dabar 
ji žiūrėjo jam tiesiai į akis. Veriantys jos akių vyzdžiai, rodos, 


* Milagra išvertus reiškia „stebuklas“, 

stengėsi įsiskverbti į priešais stovinčio žmogaus gyvenimo på- 
slaptį. 

— Spėk toliau, Milagra,— kreipėsi į čigonę Fuensalida.— 
Kam klausinėti? 

— Ne, pone, ne, gerasis! Daug savo gyvenime regėjau aš, 
Trianoje gimusi, bet tokių linijų neteko matyti, — ji staigiai pa- 
suko galvą į Velaskesą. Šalis nukrito jai ant pečių, atidengdamas 
veidą ir galvą. Aukštos šukos prilaikė ant pakaušio vešlius či- 
gonės plaukus. Nuo to ji atrodė jaunesnė. 

— Aš dailininkas, žemiete, — nusišypsojo jai donas Diegas. 

— Štai dabar aš žinau, ką tai reiškia! — ji vedžiojo pirštu 
po delną, lyg skaitydama jai vienai matomą tekstą. Draugai su- 
sidomėję žiūrėjo į ją. 

— Niekada neturėsi gyvenime ramybės. Tu — amžinai lais- 
vės vėjo įtempta burė. Tavęs laukia pagarba, garbė, draugai ir 
apdovanojimai. Dar daug gyvenimo knygos puslapių užpildys ta- 
vo metai. Visko turėsi, išskyrus viena — ramybę. Štai meilės 
linija. Tu myli, aš girdžiu, kaip dreba tavo ranka. Bet ir tai, 
kas tau dabar atrodo viso gyvenimo prasmė, pasitrauks nuo 
tavo kelio. Dar ne kartą tau teks patirti nusivylimą, lieti ne- 
tekimo ir skausmo ašaras, kurių priežastis gali būti tik mote- 
TİS... 

Čigonė pasitaisė šalj, jos akys, iki šiol švietusios kažkokia 
pranašiška ugnimi, staiga užgeso ir tapo panašios į pelenais 
apneštas anglis. 

Fuensalida atkišo čigonei nedidelį raudoną kapšiuką. Jame 
skambėjo monetos. 

— Nedėkok man, gerasis pone,— perspėjo ji dona Diegą, — 
už tai nedėkojama. 

Visą dieną maestro ausyse skambėjo Milagros žodžiai ,,...Tu 
kaip burė, amžinai įtempta vėjo...“ ,O kurgi mano krantas ir uos- 
tas? — galvojo jis.— Kur svajonių ir troškimų riba?“ Kas galėtų 
atsakyti į tokį klausimą? 

Alkazaro dirbtuvės tyloje ieškojo jis nusiraminimo. Maestro 
skubėjo užbaigti dvi drobes. Rytais Chuanas Parecha atvesda- 
vo pas jį į dirbtuvę du senius. Jie oriai atsisėsdavo į brangius 
krėslus ir laukdavo savo eilės. Donas Diegas pavadino juos filo- 
scfais; tiek stebinančios ramybės buvo jų pozose ir elgsenoje. 

Kaip nesiderino jo „filosofų“ išvaizda su rūmų aplinka! Ta- 
čiau Madrido valkatos jo didenybės rūmų dailininko skiriamą 

dėmesį priimdavo aiškiai jausdami savo vertę. Jų neglumino 
prabangūs apartamentai. Kaip tik dėl to jie ir patiko maestro, 
tokius jų bruožus dailininkas ir stengėsi perkelti į drobę. 

Vakarop į dirbtuvę užsuko Diegas de Asedas. Jis atėjo pa- 
sikalbėti su dailininku. Nusiėmęs tamsią plačiais kraštais skry- 
bėlę ir atsisegęs liemenės apykaklę, neūžauga patogiai įsitaisė 
didžiuliame krėsle ir dėl to mažutė jo figūrėlė atrodė dar ma- 
zesné. Pilypas IV neseniai suteikė jam didžiulę garbę, patikė- 
damas saugoti karališkąjį antspaudą ir savo korespondenciją. 
Tačiau mažąjį jo didenybės sekretorių naujos pareigos mažai 
jaudino. Tai buvo lyg ir koks tyčia sumanytas žaidimas. Jis ne 
kartą pastebėjo, kaip dvariškiai šaiposi iš jo. Nuo gyvenimo 
tuštybės jis bėgdavo prie mėgstamų knygų. Velaskesas kartais 
stebėdavosi, kaip viena galva sutalpina šitiek įvairiausių žinių. 

Maestro baigė darbą, nusišluostė rankas ir atsisėdo į krės- 
lą greta neūžaugos. Šis pasuko į jį savo negražų veidą, kurio 
vienintelė puošmena buvo didžiulės matinės akys, ir pradėjo 
neskubią šneką. Lankstaus proto El Primas dažnai komentuoda- 
vo maestro paveikslus. 

Šiandien jis taip pat privertė Velaskesą mintyse nors aki- 
mirkai persikelti kokį šimtą metų į ateitį ir įsivaizduoti, kad 
galeriją, kurioje deramą vietą užėmė šitos drobės, aplanko aukš- 
ti svečiai. Kažkoks kuklus jų didenybių tarnas turi parodyti už- 
sieniečiams savo tėvynės pasididžiavimą ir šlovę. 

Dvi drobės, du Velaskeso poriniai portretai, iš karto atkrei- 
pė dėmesį. Keistos dviejų senių figūros kažkuo traukė. Jų dra- 
bužiai ir pozos buvo ryškus kontrastas viskam, kas įprasta pa- 
veiksle — elegantiškumui ir damų bei kavalierių rūbų puošnu- 
„mui. Bet tai vargšams filosofams galima atleisti. 

Vieno iš jų, pasikūprinusio, pusiau pasisukusio į mus, var- 
das Menipas. Taip vadinosi senovės graikų filosofas satyrikas. 
Mūsų maestro saviškai pavaizdavo senius. Drobėse nėra, kaip 
tradiciniuose Archimedą ar Diogeną vaizduojančiuose paveiks- 
luose, nei gaublio, nei storų tomų. Herojai pavaizduoti po atviru 
nosi spalvos. Menipo veidas linksmas — jis pašaipiai šypsosi, 
kaip žmogus, žvelgiąs į ateitį, Jam daugiau nebereikalingos 
knygos, iš kurių jis iki šiol sėmėsi išminties. Rodos, dar aki- 
mirka — ir vargšas filosofas, stipriau susisiautęs savo skyleta 
apsiaustą, peržengs per gulinčius prie jo kojų ritinius ir nueis 

saulės nutviekstu taku, ironiškai šypsodamasis. Jo porininkas — 
Ezopas, pavadintas kaip antikinių pasakėčių rašytojas. Šis Zmo- 
gus per savo amžių daug matė ir patyrė. Pažvelkite į jo di- 
džiulę, negrabią, nevalyvai apsirengusią figūrą. 

Melancholiškas, užgesusiu žvilgsniu Ezopas atrodo kaip žmo- 
gus, perpratęs būties paslaptį, blaiviai vertinantis tikrą išmintį 
ir gyvenimą. Atkreipkite dėmesį, kaip čia viskas nutapyta! At- 
rodo, kad maestro staiga, skubiais teptuko brūkštelėjimais nu- 
tapė tą grubią plaukų kepurę, sumodeliavo stiprius kaklo, kak- 
tos ir krūtinės kaulus, vienu brūkštelėjimu nutapė tvirtą su- 
čiauptą burną. Bet iš tikrųjų tai titaniškas darbas, gilių apmasty- 
mų dienos. 

Asedas pasuko galvą į maestro. Šis sėdėjo nejudėdamas. 
Jis žvilgtelėjo į Parechą, kuris stovėjo už maestro nugaros, al- 
kŭnemis atsirėmęs į kėdės atkalte. Mulato akys blizgejo. 

— Chuanai, paimk teptuką,— kreipėsi į jį maestro,— ir už- 
rašyk ant paveikslų „Ezopas“ ir ,Menipas”. Tarkime, kad pa- 
veikslai jau pakrikštyti. 

Tą vakarą karaliaus sekretorius papasakojo dailininkui daug 
dvaro naujienų. Ypač viena kėlė nerimą. Šiandien karališkosios 
tarybos posėdyje didelę kalbą pasakė premjeras Olivaresas. 
„Karas,— pareiškė jis,— reikalauja iš ispanų aukų. Pavojaus 
akivaizdoje nereikia nuolaidžiauti. Iždui reikia pinigų. Man ro- 
dos, laikas priversti kataloniečius prisiimti dalį visos Ispanijos 
sunkumų." 

Asedas teigė, kad tokia politika Katalonijos atžvilgiu nieko 
gero neduos. Hercogas nutarė įgyvendinti seną savo sumany- 
mą. Dar 1621 metais jis rašė savo pranešime, kad „Katalonijos ir 
kitų Pirėnų valstybių autonomija turi būti panaikinta, ir visoje 
šalyje tikslinga įvesti tokius pat įstatymus, kaip Kastilijoje“. 
Iki šiol Olivaresas nekeldavo šio klausimo, bet dabar nusprendė 
iš karto susidoroti su visomis kataloniečių privilegijomis. Jei 
prie to dar pridursime karių paskirstymą po butus... Įsakymas 
skambėjo taip: kareivius apgyvendinti, net jei ir šeimininkams 
neliktų kur miegoti. Dabar iš Katalonijos tebuvo galima laukti 
vien sukilimo. Hercogas pamiršo, kad Ispanija sujungta tik for- 
maliai, o iš tikrųjų tėra nepriklausomų ir sunkiai valdomų pro- 
vincijų sambūris. 

Laukdamos neišvengiamų bruzdėjimų šalyje ir blaiviai ver- 
tindamos susidariusią padėtį, net pačios šviesiausios to meto 

Ispanijos galvos negalėjo įžvelgti svarbiausio dalyko — kaip tos 
epochos feodalinės visuomenės gelmėse skausmingai gimsta nau- 
ja buržuazinė santvarka, kaip tuo pat metu laužomos gyvybi- 
nės visų Vakarų Europos tautų tradicijos. Reliatyvus Ispanijos 
piovincijų-respublikų savarankiškumas su nominaliu suverenu 
valdžioje bendros valdančiųjų klasių krizės sąlygomis pasi- 
tarnavo pasipriešinimo jėgų augimui, valstybės centralizacijai. 

Mažytės savarankiškos valstybėlės liko ekonomiškai atskir- 
tos. Tai buvo vienas iš Ispanijos socialinės-ekonominės santvar- 
kos savitumų, iš to kilo specifinis ispaniškojo absoliutizmo vaid- 
muo Europos kapitalizmo priešistorijoje. Pradinio kaupimo me- 
tu Ispanija nesugebėjo per šalį plaukiančių turtų panaudoti pia- 
monės išvystymui. Bet taip toli numetyti Velaskeso laikų Ispa- 
nijoje niekas negalėjo. 

Pokalbis truko iki vidurnakčio. Paskui susigriebęs Asedas 
išlydėjo doną Diegą ir Chuaną. Kai kuriose užmigusio Alkazaro 
salėse žvakės jau buvo užgesintos, ir dienos šlamesiai traukėsi 
į kertes naktigulto, girkščiodami kréslais ir dusaudami. Kur- 
ne-kur prie dievo motinos paveikslų miegūstai žybsėjo melsvi 
lempelių liežuvėliai. Rūmai naktį pasikeitė neatpažįstamai. Prie 
išėjimo neūžauga pašaukė durininką, ir šis, paklusęs jo įsak- 
miam mostui, nusekė paskui juos, šiek tiek atsilikdamas. 

Konsepsion Cheronimo gatvė buvo netoli karališkųjų rūmų. 
Namuose švietė langai. Laukė maestro. Asedas kilstelėjo skry- 
bėlę ir atsisveikino. Greitai dvi figūros — pasakų nykštuko ir pe- 
tingo milžino — ištirpo Madrido nakties tamsoje. Ant laiptų 
mindžikuodamas Velaskeso ir Chuano laukė ištikimasis Gal- 
jardas. 

Viena dieną Velaskeso dirbtuvės durys plačiai atsivėrė, ir, 
mažojo Asedo lydimas, įėjo karalius. Maestro metė tapęs ir že- 
mai nusilenkė jo didenybei. Karalius pasuko į atokiausią apy- 
tamsį kampą. 

— Kaip, admirole, tu dar čia? Juk aš su tavimi atsisveiki- 
nau ir maniau, kad tu išvykęs. 

Admirolas neatsakė. Kampe, be portreto, nieko nebuvo. Nu- 
stebęs Pilypas pasisuko į maestro. 

— Patikėk, aš iš tikrųjų portretą palaikiau pačiu admirolu. 

Drąsiojo dono Adriano Pulido portretas tikrai buvo nepa- 
prastai panašus į originalą. Maestro jį tapė su ypatingu malo- 
numu. Jam labai patiko donas Adrianas, apie kurio narsumą 

sklido legendos. Už didvyriškumą kare prieš prancūzus karalius 
ji pakėlė iš kapitono į admirolus ir apdovanojo liepsnojančiu 
Santjago ordino kryžiumi. 

Paskui karalius priėjo prie filosofų portretų. 

— El Primas štai jau kelinta diena apie juos šneka, donai 
Diegai. Manau, jie papuoš medžioklės namelį Tore de la Parade. 
Ten yra keletas Rubensų, dabar jiems nebebus liūdna,— nusi- 
šypsojo karalius iš savo sąmojo. 

Jis apėjo visą dirbtuvę, žvilgtelėjo net į eskizus, tuo pat 
metu patarinėdamas. Maestro klausėsi. Negi jis galėjo, kaip kaž- 
kada pirmasis jo mokytojas Erera, pertraukti karalių per pusę 
žodžio replika: „Kiek daug neteko pasaulis, kad jūsų aukšteny- 
bė nedalyvavote jį kuriant. Dievas būtų galėjęs gauti nemaža 
vertingų patarimų.“ Velaskesas, karališkųjų rūmų dailininkas, 
taip pasielgti nedrįso. Protėviai nepaliko jam dvarų ir už okeano 
prisigrobto aukso. 

Kaip per sapną jo sąmonę pasiekdavo karaliaus Žodžiai. 
Donas Diegas prisivertė klausytis. 

— „„Būtų neblogai,— tęsė Pilypas, — mūsų El Primas to nu- 
sipelnė. Be to, jūs draugai. 

Maestro nusilenkė. Iš. visko jis suprato tik tiek, kad karalius 
norėtų turėti savo mylimo neūžaugos portretą. 

Beveik visi karališkosios šeimos nariai turėjo po savo ne- 
ūžaugą arba mažytį išsigimėlį. Iš visos šalies, o kartais net iš 
užsienio, atveždavo į sostinės rūmus nelaiminguosius, kurie 
tapdavo gyvais žaislais. Rūmuose buvo įsigalėjęs laukinis pa- 
protys linksmintis juokdarių draugijoje. Jie buvo rengiami 
puošniais drabužiais, juokais garbstomi skambiais titulais, ke- 
liamos komiškos neŭzaugu vestuvės ir visai užmirštama, kad išsi- 
gimusiame kune dažnai slypi šviesus protas, o mažytėje krū- 
tinėje plaka jautri širdis. 

Pirmą kartą patekęs į rūmus, Velaskesas buvo nustebintas, 
kad daugelį Alonso Sanĉeso Koeljo darbų, vaizduojančių rūs- 
čiojo Pilypo III palikuonius, vienija bendras pavadinimas „trua- 
nes“.— juokdariai. Karaliai užsakinėdavo dvaro dailininkams 
gyvų žaisliukų portretus, o paskui įsakydavo juos pakabinti 
rūmuose ant sienų šalia savų. Nevykusios karalių užgaidos bū- 
davo tenkinamos. Nuo Alkazaro sienų žvelgė į pasaulį kokiu 
šimtu akių invalidų, idiotų, neŭzaugu ir juokdarių armija. Ap- 
gailėtinos smulkutės figūrėlės, išsigimę veidai labiau išryškin- 

davo išdidžias karalių figūras. Tokių kraštutinių priešingybių 
priešpastatymas nejučiom piršdavo mintį apie karūnuotųjų as- 
menų tobulumą. Tačiau įžvalgios dailininko akys čia įžiūrėjo 
didžiulę prieštaringą vienybę, kuria išreiškia sąvoka „žmogus“. 
Žiūrėdamas į portretus, gretindamas juos, jis matė ne karalių 
ir neúzauga tarną, o žmones. Iš tokio lyginimo karaliai maža 
laimėdavo. 

Maestro sutikdavo neūžaugas prie rūmų kasdien. Neretai 
jie patys užeidavo į dailininko dirbtuvę ir ilgai stebėdavo, kaip 
jis dirba. Tokiomis valandėlėmis donas Diegas turėdavo gali- 
mybę ramiai į juos įsižiūrėti. Matydavo jis daug ką, gilius žmo- 
giškus pergyvenimus, po nuolatine juokdario kauke slepiamas 
dvasios kančias. Gamtos ir socialinės neteisybės nuskriaustas, pa- 
smerktas kasdieninėms patyčioms, kiekvienas tų žmogeliukų 
įprato savitai bendrauti su aplinkiniais žmonėmis. Savigynai jie 
panaudodavo viską: pasigailėtinas grimasas ir ašaras, kandų 
juoką ir nedideles „rūmų etiketo“ leidžiamas nešvankybes. Ne- 
ūžaugoms tekdavo būti išradingiems. 

Juokdariai ir neūžaugos rūmuose dažnai atlikdavo ne vien jo 
didenybės karaliaus linksmintojų pareigas. Tai buvo žmonės, 
kurie dėl savo juokdariškos padėties galėdavo sakyti viską, kas 
šaudavo į galvą. Nebaudžiami jie skleisdavo paskalas, šnipinė- 
davo, nuo jų elgesio kartais daug kas priklausydavo. 

Štai kodėl kartais ispaniškoji aristokratija ir didikai vienas 
per kita meilikaudavo jiems, tikėdamiesi ateityje malonių iš jų 
valdovų. 

Dailininko dirbtuvėje išsigimėliai greitai apsiprasdavo ir 
jausdavosi ramūs. Jie leisdavosi su Parecha į ilgus samprotavi- 
mus, ar gali medis augti šaknimis į viršų, arba užvesdavo rim- 
tas kalbas apie ispanų ir anglų laivynų pranašumus, pateikdami 
tokius svarius argumentus, kokių galėjo pavydėti specialistai. 
Žiūrėdamas į juos tokiomis valandėlėmis, Velaskesas galvoda- 
vo, kokie žmogiški jų darbai ir poelgiai, ir kaip nesiderina juok- 
dario drabužis su jų logišku protavimu. Nesijausdami pajuokos 
objektu, neūžaugos pasikeisdavo. Jų fiziniai trūkumai lyg ir 
išnykdavo, pasidarydavo nepastebimi. Taip tikriausiai atrodo 
artistai po spektaklio, kai grimas tebedengia jų veidus, drabu- 
žiai primena neseniai vaidintus įvykius, o jie kalba jau nebe 
atmintinai išmoktus scenos herojų monologus. 

Donas Diegas nusprendė nutapyti visą galeriją šitų nelaimin- 
gųjų portretų. Karaliaus pasiūlymas buvo pačiu laiku. Niekas 
netrukdys. Jis pavaizduos juos ne vergais, o žmonėmis. Ne, ne 
juoką kels portretai, žiūrovai neras juose nieko karikatūriško. 

Pirmasis iš tos serijos dienos šviesą išvydo Chuano Austri- 
jiečio portretas. 

Paprastai rūmuose juokdarys Chuanas vilkėdavo puošnų dva- 
riškio kostiumą. Dėl išorinio panašumo į savo dėdę, nugalėtoją 
prie Lepanto, karalius jį praminė Chuanu Austrijiečiu. Velas- 
kesas buvo matęs tikrojo dono Chuano portretą, nutapytą dai- 
lininko Koeljo. Jis buvo atvaizduotas visu ūgiu jūrų kautynių 
fone. Prie jo kojų gulėjo kario ginklai. Maestro šovė į galvą 
mintis pavaizduoti juokdarį lygiai tokia pat poza ir tokioje pa- 
čioje aplinkoje. Bet kaip jie skyrėsi vienas nuo kito! 

Netvirtai stovėjo ,donas Chuanas“ tarp kario atributų, vie- 
toje marŝalo lazdos remdamasis į pagalį, o puošnus kostiumas 
ir plunksnomis papuošta skrybėlė nesiderino su pakumpusia 
kreivakoje juokdario figūra. Apsiblaususios akys žvelgė nepa- 
tikliai, po ūsais slėpėsi vos juntama šypsena. Geibi būtybė ban- 
dė ironizuoti savo juokdarišką padėtį ar, gal būt, tuos, kurie 
mėgino iš jo juoktis. Kas žino? 

Paskui Velaskesas turėjo tapyti kitą mažąjį karaliaus aparta- 
mentų gyventoją — El Prima. Užgruntuota drobė jau laukė pir- 
mojo seanso, kai į dirbtuvę įlėkė uždusęs Nikolazitas. 

— Maestro! Katalonijoje sukilimas! 

Taip, Katalonijoje prasidėjo pilietinis karas, kaip ir buvo nu- 
matęs Diegas de Asedas. Valstiečiai neišlaikė pas juos apgy- 
vendintos samdytos kariuomenės siautėjimo. Ampurdamo kal- 
niečiai pirmieji pradėjo kovą. Po visą provinciją pasklido lape- 
liai, kviečiantieji sukilti O 1641 metų gegužės 22 dieną prie 
centrinių Barselonos vartų susirinko trys tūkstančiai valstie- 
čių. Po penkių dienų miestas buvo užimtas. Tai atsitiko dia de 
corpus — dievo kūno šventės dieną. Vicekaralius grafas Santa 
Koloma buvo užmuštas. Sukilimo vadovai kaupė jėgas, norėdami 
smogti galutinį smūgį karaliaus kariuomenei ir paskelbti Kata- 
loniją laisva ir nepriklausoma. Už jų pečių vis labiau ryškėjo 
figūra su raudona kardinolo mantija,— tai visagalis Rišelje py- 
nė politines intrigas prieš savo pietinę kaimynę. 

Iš pradžių rūmuose apie sukilimą buvo kalbama su panieka — 
segadoriskas* sukilimas. Bet kai jis apėmė visą provinciją ir ki- 
lo pavojus, kad Barselonos pavyzdžiu seks Saragosa, karalius 
nejuokais sunerimo: Ispanijai grėsė pavojus netekti tokių dide- 
lių ir derlingų žemių! Skubiai buvo ginkluojama kariuomenė. 
Jo didenybė nusprendė pats vadovauti baudžiamajai ekspedici- 
jai. Karaliaus dvaras priminė apgultą tvirtovę. Visur girdėjos' 
ginklų Zvangejimas, dvariškiai tarytum užmiršo savo pareigas 
ir nuo ryto iki nakties svarstė karinių operacijų planus. Į Mad- 
rida iš visos Ispanijos plaukė idalgai, pasiryžę špaga tarnauti 
savo karaliui. 

Hercogas Olivaresas perdavė maestro karaliaus valią: jis 
taip pat privaląs vykti. Kaip visada, kartu su savo šeimininku 
ir mokytoju į kelionę ruošėsi ir Chuanas Parecha. Tarp kelionės 
daiktų ir špagų keistai atrodė tvarkingai susuktos drobės, tep- 
tukų rinkinys, dažai, kelioninis molbertas. 

Visi buvo jau seniai susiruoŝe, O kaialius neskubėjo. Jis 
vėl staiga panoro politinės veiklos. Karalius tarytum pajuto 
savo priedermę šaliai ir, lyg atsibudęs iš miego, skubiai ėmėsi 
seniai apleistų reikalų. Vyskupas Galseranas Albanelis, labai 
įtakingas asmuo, Pilypo IV auklėtojas nuo tų laikų, kai šis buvo 
dar princas, vėl sušvito politinėje karalystės padangėje. Jis, iš- 
eivis iš Barselonos, tapo artimiausiu karaliaus patarėju. 

Laiškuose jo aukštenybei nerimavo ir vienuolė Marija de 
Agreda. Aukštieji valdininkai ir žmonės, siekią normalizuoti vi- 
suomenės gyvenimą, atkakliai primindavo karaliui apie valstybei 
gresiantį pavojų. 

Iškilminga kavalkada pajudėjo iš Madrido tik 1642 metų ba- 
bandžio mėnesį. Karališkoje svitoje buvo El Primas, ir dėl to 
dailininkas labai džiaugėsi. Jie keliavo žeme, kuria neseniai bu- 
vo pražygiavusi baudžiamoji kariuomenė. Nualinta, gaisrų pe- 
lenais nuklota žemė, rodės, visam laikui liks nederlinga. Oras 
atsidavė degėsiais. Aikštėse baigė degti laužai, kuriuose dar 
juodavo nepaklususių ir verčiau mirtį pasirinkusių kataloniečių 
kaulai. Žiauri gyvenimo tikrovė staiga sutrikdė ramią maestro 
kasdienybę, neleido naktimis miegoti, reikalavo ieškoti atsa- 
kymų į klausimus nuo kurių šiaušėsi plaukai. Tokioje aplinko- 
je visai nebuvo galima piešti. O Cia dar kardinolas Borcha! 


* Nuo žodžio „segador“ (isp.) — javų piovéjas. 

Gasparas Borcha buvo nepaprastai landus ir žiaurus žmogus. 
Istorijoje jo vardas susijęs su daugeliu labai įdomių dalykų. 
Karalius ne kartą jį siuntė tvarkyti diplomatinių reikalų, kai 
teko „kovoti“ su Romos kurija. Vatikanas uždraudė Galilėjaus 
knygą — pas Urboną VIII nuskubėjo Borchos pasiuntinys su Pi- 
lypo „prašymu“ nesikišti į ispanų reikalus. Popiežius nusileido, 
ir Galileo Galilėjaus ,Dialogai” (1632 m.) išvydo šviesą. Grįžęs 
iš Romos, paskutiniuosius ketverius metus Borcha ištisai gyve- 
no karaliaus dvare. Kardinolas priklausė dvariškių grupei, ku- 
ri manė, jog maišto liepsną galima užgesinti tik kraujo upėmis. 
Jo šventenybė buvo baisus, prakeikdamas kataloniečius. Pra- 
dzioje donas Diegas vengė bendrauti su tokiu įtakingų žmogu- 
mi, bet kartą neapsakomai nustebino Parechą, pranešdamas, kad 
rytoj pradės tapyti kardinolo portretą. 

Klajonių dienomis, kaip Parecha apibūdino jų gyvenimą, bu- 
vo baigtas neūžaugos El Primo portretas. Maestro nutapė jį, sė- 
dintį ant didžiulio pilko akmens. Už nugaros driekiasi kalvotas 
peizažas, O virš galvos, beviltiškai pilkame danguje, kaupiasi 
sunkūs debesys. Tragiškai rimtai žvelgia neūžauga tiesiai prieš 
save, negražiame jo veide atsispindi išmintis ir dvasios tyrumas. 
Šalia jo — didžiulė knyga. Lyginant su ja, Asedo figūrėlė atro- 
do dar mažesnė. Paveikslas dvelkė tokia vienatve, kad Parecha 
negalėjo į jį abejingai žiūrėti, 

Madride tuo tarpu įvyko didelės permainos. Nesisekė galin- 
gajam Olivaresui. Karalius buvo vis labiau nepatenkintas jo po- 
litika ir po truputį šalino jį nuo reikalų. Ėmė nekęsti grafo-her- 
cogo ir karalienė. Aplinkybės taip klostėsi, kad Olivaresas tu- 
rėjo atsistatydinti. Dvidešimt dvejus metus jis stovėjo prie Is- 
panijos valstybės vairo, ir beveik visą tą laiką šalis kariavo su 
kitomis valstybėmis. | 

1643 metų sausio 17 dieną į nemalonę patekęs favoritas bu- 
vo atleistas. Kartu su grafu Madridą apleido ir dvariškiai, ku- 
riuos jis globojo. Velaskesas atsidūrė keblioje padėtyje. Visus 
tuos metus Olivaresas rodė jam savo palankumą, padėdavo sun- 
kiomis valandėlėmis, globojo. Sunku buvo patikėti, kad toks 
žmogus, kaip Olivaresas, gali prisirišti, tačiau taip buvo. 

Maestro dirbtuvėje stovėjo nebaigtas Olivareso portretas. 
Metai neatpažįstamai pakeitė galingąjį Atlasą. Jis pastorėjo, vei- 
das paburko ir suglebo. Nors lūpose liko maloni šypsena, ma- 

žų akių žvilgsnis pasidarė neramus ir įtarus, neliko buvusio 
tvirtumo ir pasitikėjimo. 

Teptukas tepė ant drobės paeiliui tai tamsias, tai šviesias 
dėmes. Tamsiame fone vis labiau ryškėjo veidas ir sniego bal- 
tumo apykaklė smailiais kampais. Tanisiu tony gamą sudarė pe- 
ruko, ūsų, retutės barzdos ir drabužių spalvos. Per kairįjį gra- 
fo petį klostėmis gulė žalsva juosta, ant krūtinės dešinėje pu- 
sėje neryškiai švytėjo ordino kontūrai. Paveikslas buvo baigtas. 
Reikėjo pasimatyti su Olivaresu ir įteikti jam dovaną. 

Grafas aplenkė Velaskesą. Jis atsiuntė per ištikimąjį Nikola- 
zita laišką, kuriame rašė išvažiuojąs į :s2vo dvarą Kadiso apy- 
linkése ir prašąs maestro, pasitaikius progai, jį aplankyti. 

Dabar Velaskesui rūpėjo išsiaiškinti svarbiausia — savo da- 
bartinę padėtį rūmuose. Bet tame sąmyšyje visi, rodos, užmiršo 
rūmų dailininką. 

Pagaliau vieną dieną donas Velela pranešė žinią, išsklaidžiu- 
sia visas abejones: rūmų kanceliarijos popieriuose jis aptiko do- 
kumentą su jo didenybės parašu. ,Nuo šios dienos rūmų daili- 
ninkas donas Diegas Rodrigesas de Šilva i Velaskesas mūsų ski- 
riamas kamerdineriu, neinančiu tų pareigų, bet gaunančiu at- 
lyginimą. Pilypas IV.“ 

— Tu gimei po laiminga žvaigžde, drauge, — juokėsi donas 
Chuanas. 

— Aš gimiau po Sevilijos žvaigždėmis! — paprastai atsakė 
Velaskesas. 

Dabar buvo galima ramlai tęsti darbą prie pradėtos neūžaugų 
ir išsigimėlių serijos. 

Maestro atidžiai stebėjo iš Flandrijos į karaliaus rūmus par- 
sivežtą Sebastianą de Morą. Priskirtas patarnauti Baltazarui Ka- 
roliui, Moras amžinai kažkur dingdavo. Juo buvo pasiskųsta 
karaliui, bet išsigimėlio elgesys nesikeitė. Dvariškiai šnibždėjo- 
si, esą, Pilypui malonu žiūrėti į slapuką neūžaugą ir žinoti, kad 
yra pasaulyje žmogus, dar niūresnis už jį. Sebastianas laikui pra- 
leisti pasirinkdavo pačias netinkamiausias vietas: tamsias salių 
kertes, įvijus laiptus. Kartą Velaskesas pamatė jį tuo metu, 
kai lengvabūdės rūmų damos tyčiojosi iš mažo žmogiuko. Didžiu- 
lės juodos akys su įniršiu žiūrėjo į pasaulį, padariusį žmogų ver- 
gu. Pykčio ugnelės blykčiojo akių vyzdžiuose, ir rodės, kad ma- 
žoji būtybė sudegs iš neapykantos. Sukilo žmogiškasis neūžau- 
gos orumas, 

Maestro turėjo nemažai vargo, kol nuramino Mora ir nusi- 
vedė į dirbtuvę. Ten, pasodinęs neūžaugą į kampą jo mėgia- 
ma poza, ėmė tapyti portretą, kuris del nepakartojamos žmogaus 
individualybės stojo lygia greta su geriausiais jo darbais. 

Dabar, kai dvare beveik nebeliko sevilijiečių, dailininkas 
ėmė vis labiau ilgėtis savo tėviškės. Fuensalida ir Velela ėmė net 
būgštauti dėl jo sveikatos, nes maestro labai išblyško ir pasida- 
rė nekalbus. 

Tuo metu Velaskesas buvo pasiekęs neregėtą šlovę. Maestro 
sužinojo, kad vieno priėmimo metu karalius pasakęs: „Istori- 
kai pažymės, kad aš praradau kelias provincijas, bet jie nega- 
lės nutylėti, kad mano valdymo metu ispanų menas pasiekė ne- 
matytas aukštumas. Velaskeso neįmanoma nuslėpti, o jo vieno 
užtenka ryškiai nušviesti bet kuriai epochai!“ Klausydamasis 
tokių kalbų, maestro tik karčiai šypsojosi. Jeigu jis galėtų, vi- 
sas karaliaus malones iškeistų į saulę ir žydrą savo brangiosios 
Andaluzijos dangų, baltą žuvėdrą Seviliją ir svaiginantį jos pie- 
vų bei gėlių kvapą ir apelsinmedžio šakelės aromatą. 

Vieną ūkanotą dieną, kai šaltas rūkas tankiu pilku šydu ap- 
siautė visą Madridą, į Alkazaro dirbtuvę patyliukais įslinko 
Chuanas Parecha. 

— Donai Diegai,— kreipėsi jis į ramiai krėsle sėdintį maest- 
ro,— jaunas dailininkas sevilijietis nori pamatyti jūsų malo- 
nybę. 

Velaskesas atsisuko. Kas klausėsi jo minčių ir atsiuntė pa- 
siuntinį iš Sevilijos? 

— Įvesk jį greičiau! 

Ant slenksčio pasirodė labai gražus jaunuolis. Velaskesą, 
puikų fizionomista, iš karto sužavėjo jo atviras, truputį tamso- 
kas veidas, aiškus, tiesus žvilgsnis ir paprasta, kukli laikysena. 
Jis žengė sutikti sevilijietį, išskėtęs rankas. 

— Telaimina, jaunuoli, madona jūsų atvykimą iš mano vai- 
kystės šalies. Ar neatvežėte savo rūbų klostėse mūsų Sevilijos 
kvapo ir truputėlio Andaluzijos dangaus? 

Sevilijietis vadinosi Bartolomė Muriljas. Tik prieš metus jis 
pirmą kartą Sevilijoje pamatęs Velaskeso tapytą portretą ir 
tuoj pat pasiryžęs žūt būt pasiekti Madridą. Pinigų kelionei jis 
neturėjęs, todėl nemaža pavargęs, kol jų susitaupęs. 

Velaskesas klausėsi šypsodamasis. Dabar jaunuolis galėjo 
būti ramus, visi nemalonumai praeityje. Jis stovėjo ant didžiojo 

maestro mokyklos slenksčio. Mokytojas-gyvenimas, ko gero, su 
juo pasielgė taip pat griežtai, kaip kažkada su Velaskesu jo 
mokytojas Erera. 

Maestro spėjo pastebėti, kad jo būsimojo mokinio apranga 
toli gražu ne nauja. Neturtingas jaunuolis siekė tikslo per var- 
gą. Ka gi, pagalvojo Velaskesas, dailininkui tai beveik būtina. 
Tačiau žmogus negali visą laiką būti tarp kūjo ir priekalo. 
Galima pasirinkti kitą kelią. Jis supratingai linkčiojo galva, kai 
Muriljas atkakliai atsisakinėjo apsigyventi jo namuose, ir galų 
gale pridūrė, kad jis ne toks jau nesavanaudiškas. Už visa tai 
mokinys privalės jam pasakoti apie Seviliją. 

Išleidęs jaunuolį jsikuiti, Velaskesas priėjo prie lango ir 
pažvelgė į miestą. Tada jis prisiminė žodžius iš savo mėgiamo 
Servanteso ,Pamokomuju novelių“: „O sostine! Sostine! Tu 
savo lepūnėliais darai akiplésas kaulytojus, o pražudai kuklius 
ir garbingus žmones; tu skerdimui peni begėdžius juokdarius, o 
marini badu protingus ir drovius žmones.“ Teisus buvo didysis 
donas Migelis. Tai rodo ir šio sevilijiečio pavyzdys. Jis pražū- 
tų, jei čia nebūtų dono Diego. 

Pamatęs pirmuosius Bartolomės darbus, donas Diegas iš kar- 
to suprato, kad prieš jį reto talento žmogus. Savo draugams jis 
pasakė: 

— Jei tik mano akys dar gerai mato, pas mane atvyko dai- 
lininkas, kurio genialumas neginčijamas. Ateityje jo šlovė nu- 
stelbs visus iki šiol žinomus ispanų dailininkus. 

Nė vienu savo mokiniu taip nesirūpino Velaskesas. Sutei- 
kęs Muriljui prieglobstį, jis kasdien skirdavo jam po keletą va- 
landų. Maestro tarpininkaujant, jaunuoliui buvo leista. laisvai 
lankyti puikiąsias Alkazaro galerijas, Buen Retiro pilį, paveiks- 
lų kolekcijas vienuolynuose. Netrukus mokytojas negalėjo ne- 
pastebėti: jaunuoliui nebėra ko daugiau mokytis iš italy. O Bar- 
tolomė vis dar kopijavo Rubensą, Riberą, Van Deiką, patį Ve- 
laskesą. 

Daug laiko praleisdamas dirbtuvėje, Muriljas atidžiai studi- 
javo Mokytojo drobes. Dailininko akis pastebėdavo mažiausius 
technikos pasikeitimus. Maestro mėgo tapyti aliejiniais dažais 
ant plonos drobės. Ankstyvųjų jo jaunystės darbų gruntas raus- 
vai rudas, dažai tirštu sluoksniu dengia visą paveikslo paviršių. 
Vėlesnių darbų gruntas balkšvai rusvas, o dažai skystesni. Jau 
nėra ryškios šviesotamsos, daikto apimtį maestro perteikia su- 

maniai kontrastuodamas spalvas. Labai savotiški paskutinieji 
darbai: dažai dengia drobę plonu sluoksniu, vietomis kiaurai 
persišviečia gruntas. Šventoji madona! Kaip užtikrintai jis val- 
do piešinį, teptuką, dažus! 

Bartolome susistatydavo šalia keletą paveikslų, geredavosi 
jais, lygindavo. Štai protingas ir kaip reta žiaurus žmogus — jo 
šventenybė kardinolas Borcha; toliau mažasis princas Balta- 
zaras Karolis puikiu juodu kostiumu! Kaip didingai gražus šitas 
berniukas! O kas gi ši nežinomoji? 

Portretas stovėjo tolimajame kampe, visiškai užstatytas dro- 
bėmis. Norint jį pamatyti, teko atitraukti daugybę sunkių rė- 
mų. Nuo ko jį slėpė maestro — nuo kitų ar nuo savęs? Damos 
akių išraiškoje buvo kažkas tokio, nuo ko iškaito Muriljo skruos- 
tai. Savo širdyje jis, dvidešimt penkerių metų sevilijietis, buvo 
poetas, O poetai ir įsimylėjėliai mato grožį ten, kur abejingieji 
praeina, nieko nepastebėdami. Bet kokiomis akimis žiūrėjo į ją, 
gyvą, didysis Velaskesas, jaunuolis nedrįso spręsti. 

Kai kurių aukštų pareigūnų portretai Murilją pralinksmin- 
davo. Nejaugi jie, nejudrūs storuliai, pasipūtėliai, nesupranta, 
kad maestro širdyje juokiasi iš jų, iš apgaulingo išorinio jų 
blizgesio? Jis tai jau žino jų tikrąją vertę. Tačiau, kad tą su- 
prastum, matyt, reikėjo būti Murilju arba gimti keletą šimtme- 
čių vėliau. „Velaskesas nepaprastas portretistas, — mąstė jau- 
nuolis.— Flamandai ir italai, lyginant su jo paveikslais, blankūs. 
Kaip niekas kitas pasaulyje, jis apčiuopia prigimtyje tą gyvy- 
bine esmę, kuri daro jo paveikslus šedevrais. Viešpatie! Išmo- 
kyk mane būti panašiu į jį!" 

Velaskeso užsiėmimus su Murilju netikėtai teko nutraukti: 
karalius vėl vyko į nepaklusniąją Kataloniją bei Aragoną ir 
ėmėsi su savimi maestro. Tik sunku buvo suprasti, ar vežėsi 
j) kaip tarna, ar kaip dailininką. 

Visą 1644 metų kovo mėnesį buvo blogas oras. Be palio- 
vos pūtė žvarbus vėjas. Karietos kratėsi duobėtame kelyje. 
Maestro siaustėsi apsiaustu, gaubėsi šiltu užtiesalu. Jauki Mad- 
rido svetainė dabar atrodė tikras rojus. Šios kelionės metu vie- 
toj savęs vyresniuoju namie ir dirbtuvėje Velaskesas paliko sa- 
vo jaunąjį draugą Murilją. Kaip šis talentingas, gražus ir mo- 
teriškai švelnus jaunuolis susitvarkys su amžinai malštaujančia 
mokinių bendrija? Chuanas mokėdavo su jais susitvarkyti, bet 

reikalai privertė dona Diegą skubiai jį išsiųsti į Kadisą pas gra- 
fg Olivaresa. f 

Katalonijoje, Fragos mieste, Pilypas IV įsakė apsistoti trim 
dienom poilsio. Arkliai buvo nusivare, O vėjas nesiliovė pūtęs. 
Net namuose, kuriuose keleiviai apsistojo, jautėsi jo šaltas dvel- 
kimas. Namelis, kuriame maestro įsirengė dirbtuvę, nelabai 
tepriminė žmonių gyvenamą patalpą. Siauras, tamsus, drėgnas 
kambarys neatrodė panašus į vietą kurioje galėtų gyventi mū- 
zos. Rytą į jo dirbtuvę užsuko karalius. Nepaisant visų ke- 
lionės nepatogumų, Pilypas IV atrodė karališkai. Žygio kostiu- 
mas teikė karaliaus figūrai ypatingo reikšmingumo. Raudonas 
vilnonis apsiaustas, išsiuvinėtas sidabrine juostele, matinis lie- 
menės šilkas ir perlų spalvos raezginiai puikiai derinosi. Menkai 
apšviestoje patalpoje spalvų ryškumas buvo prislopintas. Ve- 
laskesas negalėjo atitraukti akių nuo karaliaus. 

— Jūsų didenybe,— pradėjo jis dabar turime truputį lai- 
ko. Ar nesutiktumėte paaukoti keletą minučių ateičiai? 

Tokia kreipimosi forma galėjo palenkti net Pilypą. Jis nusi- 
ėmė nuo galvos juodą plačiais kraštais skrybėlę su didele rau- 
dona strauso plunksna ir atsisėdo ant sudedamos kėdės. Daili- 
ninkas paėmė teptuka, ir po jo ranka, tarytum ant stebuklingos 
drobės, suzeréjo, sumirgėjo spalvos. 

Karalius pastebimai suseno. Tai rodė ne tik greitai vystančios 
odos raukšlelės; visa Pilypo išvaizda bylojo apie nuovargį. Pa- 
sikeitė net jo plaukų spalva. Anksčiau papure, auksinio at- 
spalvio plaukai nebeturėjo to blizgesio ir pasidarė rusvi. Nie- 
kas negalėjo pasislėpti nuo akylaus dailininko žvilgsnio. 

Tuo tarpu ranka, virtuoziškai valdanti teptuką, vykdė sme- 
genų jai diktuojamą darbą. 

Nieko neperdėdamas, kurdamas artimą natūrai atvaizdą, dai- 
lininkas įdėdavo į jį dalelytę savojo poetinio „aš“, ir dėl to 
paveikslas tapdavo reto pilnumo charakteristika. Meniškai su- 
vokiamos karališkųjų drabužių spalvos nepaprastai pasikeitė. 
Raudona sušvelnėjo iki rausvai avietinės, sidabriniai siuvinėjimų 
siūlai įgavo plieno stangrumą. 

Nuostabų portretą sukūrė dailininkas mažiau kaip per tris 
dienas. Visi ten buvusieji kalbėjo ne tik apie maestro genialu- 
mą, bet ir apie naują, nepaprastą jo kūrybos pakilimą. Karalius 
Pilypas, apžiūrėjęs paveikslą, įsakė pasiųsti portretą karalienei. 
Rytojaus dieną buvo duotas įsakymas žygiuoti toliau. 

Šaltas pavasario vėjas padarė savo. Donas Diegas susirgo. 
Kelias namo visada trumpesnis, negu iš namų. Arkliai dūmė 
galvotrūkčiais. Velaskesas, vos išsilaikydamas ant sėdynės, gal- 
vojo apie kelius kelelius. Pastaraisiais metais daug kas pasi- 
keitė karaliaus dvare ir pačiame Madride. Įprastas kelias iš na- 
mų Konsepsion Cheronimo gatvėje iki karaliaus rūmų staiga nu- 
sitęsė per Kataloniją ir Aragoną. Atmintinai žinomas takas neti- 
kėtai pasidarė siauras, ir dabar, kai gyvenimas skaičiavo penkta- 
ją dešimtį, jis panoro eiti kitu keliu. Sena kaip pasaulis ir amži- 
nai nauja istorija. 

Donas Diegas dar tebesirgo, kai į Madridą iš Kadiso sugrįžo 
Chuanas. Jo pasakojimai apie kelionę į graio Olivareso dvarą 
buvo panašūs į pasaką. 

Įsivaizduokite uolą, stūksančią vidury užburto okeano. Ji vi- 
sa nuo papėdės iki viršūnės apstatyta sniego baltumo namais su 
įmantriausių formų bokštais. Kadisas tarytum sustingusi akmeni- 
nė užgaida. 

Miesto apylinkėse, prie plačiojo Gvadalkviviro, tingiai pluk- 
dančio savo vandenis į jūrą, ir pasistatė hercogas nepaprastą pi- 
li-rúmus. Jų architektūra arabiško stiliaus. Baltos aukštos sie- 
nos, langų nedaug, o virš viso pastato į dangų kyla grakštus sar- 
gybos bokštas plokščiu stogu. Aplink pilį sodas, terasomis nusi- 
leidžiantis iki pat upės. Apačioje, Gvadalkviviro slėnyje, kiek 
tik užmato akys, žaliuoja vešlūs vynuogynai, sidabru spindi alyv- 
medžių giraitės. 

Rūmų kambariai nenusileidžia karališkiesiems. Kiek įvairiau- 
sių lobių iš visų pasaulio šalių prisigabeno ten senjoras Gusma- 
nas! Visur marmuras, skulptūros, sietynai, paveikslai lr... neap- 
sakoma daugybė laiptų. 

Pradžioje Olivaresas buvo pasiryžęs nutraukti visus ryšius 
su pasauliu. Jis net sustabdė visus laikrodžius, neužmiršdamas 
nė saulės laikrodžių, kurių jo sode buvo ištisa kolekcija. 

Jis priėmė iš Parechos atvežtą dovanų portretą, ilgai į jį ziŭ- 
rėjo, paskui tylėdamas pasišalino. Grįžo, laikydamas rankose 
"plačią špagą su dideliu efesu. 

— Perduok ją savo ponui, Chuanai,— tarė Olivaresas,— jis 
vertas garbės nešioti tokį ginklą. Špaga priklausė mano prose- 
neliui, kurį Pilypas II nubaudė mirties bausme. 

Daugiau jis neištarė nė žodžio, 

Chuanas padavė Velaskesui špagą. Išilgai jos, kaip siauras 
tamsus mezginys, matėsi žodžiai. „Ne dievui, ne karaliui, o są- 
Zinei.” 

Tai buvo brangi dovana, ir dar turėjo ypatingą reikšmę. 

Sveiko Velaskesas lėtai. Savaitės pabaigoje Fuensalida ir Ve- 
lela atvyko pas jį gedulingai apsirengę — numirė karalienė Iza- 
belė. Ispanijos karališkieji rūmai, ir be to nelabai mokėję links- 
mintis, paskendo giliame liūdesyje. Visose bažnyčiose buvo lai- 
komos gedulingos pamaldos. 

Naujieji. 1645 metai taip pat neatnešė džiugių žinių. Mirtis nu- 
sinešė sąmojingą pašaipųjį Kevedą, o netrukus po jo mirė ir 
neramusis grafas Olivaresas. 

Tik prieš keletą savaičių Diegas buvo susitikęs su Olivaresu, 
atvežusiu į Madridą eilinį laišką karaliui. Nušalintas nuo rei- 
kalų, grafas niekaip negalėjo nurimti. Jam atrodė, kad be tvir- 
tos rankos valstybės laivas užplauks ant seklumos. Iš savo mau- 
riškosios pilies netoli Kadiso jis siuntinėjo karaliui peticijas, 
kuriose ragino ryžtingai ir visiems laikams atsižadėti provinci- 
jose viešpataujančios viduramžiško separatizmo dvasios. Per 
paskutinį pasimatymą prieš maestro sėdėjo galutinai pavargęs 
ir susenęs žmogus. Tokį jį ir nutapė Velaskesas paskutiniame 
portrete. 

Rūmuose maestro laukė daugybė susikaupusių darbų. Nors 
prie kai kurių jo pareigų ir buvo pridedama pastaba „neatlie- 
kant pareigų“, vis dėlto joms reikėjo skirti šiokio toxio dėmesio. 
O čia dar artėjo nauja kelionė princo Baltazaro Karolio svitos 
sudėtyje į Aragoną. 

Velaskesas seniai svajojo aplankyti šį kraštą. Kartą, prieš 
keletą metų, jam į rankas pateko sena knyga. Ji prasidėjo 
neiprastai: ,Mes, kurie esame tokie pat vertingi, kaip jūs, ir 
kurie galime daugiau, negu jūs, renkame jus karaliumi su ta 
sąlyga, kad jūs gerbsite mūsų lengvatas ir privilegijas ir kad 
tarp mūsų ir jūsų bus kažkas, kuris gali daugiau už jus: jeigu 
ne — tai ne!“ Velaskesas atidžiai perskaitė knygą iki galo. Se- 
nos knygos eilutės rūpestingai saugojo senovės padavimus — pa- 
sakojimus apie laisvę mylinčių aragoniečių privilegijas. Knyga 
prasidėjo priesaika, kurią daugiau kaip šešis šimtus metų 
(734—1336) duodavo Aragono liaudis. Penkiolika karalių buvo 
priversti taip prisiekti. nes jeigu ne jie, tai tas „kažkas“, kas 
aukščiau už karalių, davė liaudžiai teisę kviestis kitą. Aukščiau 

už viską toje mazyteje šalyje buvo Įstatymas, įkūnijamas aukš- 
čiausiojo teisėjo. Tačiau šimtametėms privilegijoms atėjo galas. 
Burbonai užgniaužė laisvę. 

Į Saragosą važiavo per kalnuotą šalį siauru ir vingiuotu 
Chalono upės slėniu. Šiaurėje dar siautė kataloniečių „javų pio- 
vėjų“ karas, o Saragosoje vyko judri prekyba. Viename iš mies- 
to pakraščių, prie paties Ebro, svita pasistatė žygio palapines. 
Bet šaltas kovas privertė princą atsisakyti sumanymo gyventi 
žygio parengtyje, ir keliautojai persikėlė į miestą. Vien tik dai- 
lininkas leido čia visas dienas. Jis sumanė nutapyti didžiulį pa- 
veikslą. Drobėje bus atvaizduotas Ebro upės krantas su pusiau 
sugriautu akmeniniu tiltu. Kitoje upės pusėje — miestas su na- 
mų bokštais ir bažnyčių smailėmis. Tačiau svarbiausia vieta pa- 
veiksle bus skirta žmonėms. Velaskesas jau nutapė keletą ży- 
miu miesto gyventojų, damų ir kavalierių, laukiančių kelto per 
upę. O šalia jų bus nutapyta paprasta liaudis — prekybininkai, 
studentai, bastūnai, elgetos. Matydamas princo susidomėjimą pa- 
veikslu, Velaskesas nutarė padovanoti jam savo „Saragosą“. 

Dailininkas taip įniko į darbą, jog nepastebėjo, kaip bėgo 
laikas. O jis, skaičiuodamas pakelės stulpelius-minutes, sku- 
bėjo savo keliu pirmyn, į ateitį. 


„ŽEMIŠKOSIOS ŽVAIGŽDĖS“ 


Velaskesas stovėjo prie altoriaus, žemai nuleidęs galvą. Iš 
šalies atrodė, kad jis meldžiasi. Tačiau dabar maestro negalėjo 
prisiminti nė vieno ilgų katalikiškų maldų žodžio. Vaikystėje 
tėvas Salasaras, žinojęs, kas yra tikrasis tikėjimas, išmokė jį 
negaišti veltui laiko beprasmiškam išmoktų žodžių kartojimui. 
Bažnyčia — tai vieta, kur žmogus lieka vienas su Amžinybe,— 
ten žodžiai nereikalingi. 

Kasmet balandžio 23 dieną maestro ateidavo į bažnyčią, nu- 
pirkdavo iš bažnyčios tarno žvakių, uždegdavo jas už neramią 
dono Servanteso sielą. Šiandien jis jas uždegė jau trisdeŝimta 
kartą. Velela ir Muriljas atėjo kartu su Velaskesu. Dono Chua- 
no žvakės buvo uždegtos paminėti genialųjį anglą Šekspyrą, 
mirusį tą pačią dieną kaip ir didysis ispanas. Bartolomė meldėsi 
madonai ne už mirusiuosius. Savo žvakes jis uždegė, kad išsi- 
pildytų jo svajonė. Jeigu tuo metu būtų buvę įmanoma užrašyti 
jaunuolio mintis, jos būtų buvusios tokios: „Didžioji motina ir 
gražiausioji iš moterų! Šiandien aš palieku savo mokytoją ir jo 
svetingą pastogę — važiuoju į savo Seviliją. Viskas, ką aš su- 
kūriau, niekis, lyginant su tuo, ką aš padarysiu tavo garbei. 
Tik suteik man gerą ateitį. Ir dar prašau: pratęsk mano mokyto- 
jo gyvenimą." 

Donas Diegas seniai užbaigė savo „Saragosą“. Tačiau nebuvo 
kam jos padovanoti: princas Baltazaras Karolis, vienintelis ka- 
raliaus sūnus, numirė. Jis buvo vos septyniolikos metu, bet negi 
karštinė klausia, kiek kam metų? 

Skausmas palaužė Pilypą. Iš rūmų buvo pašalinta viskas, kas 
bent kiek priminė princą. Į provinciją išvažiavo net jo neūžau- 
gos. O kažkur Austiijoje Baltazaro amžininkė Marijana laukė 
savo pusbrolio, tėvų valia tapusio jos jaunikiu. 

Karalius neturi teisės ilgai liūdėti. Reikėjo skubiai imtis 
tvarkyti sosto paveldėjimo reikalus. Mintyse jis klausė patari- 
mo savo senelį, tačiau rūstusis Pilypas tylėjo; nieko nepatarė ir 

visagalis dievas. Tuomet karalius ryžosi: sūnaus nuotaka Mari- 
jana Austrijietė taps jo Žmona! Sutikimas iš Austrijos netruko 
ateiti. Jo didenybė pralinksmėjo. Juodas gedulo rūbų aksomas 
jam netgi tiko. Jis vėl pradėjo užeidinėti į maestro dirbtuvę. 
Nuo sausio mėnesio Velaskesas ėjo senajame Alkazaro bokšte 
tojo pareigas. Kad būtų patogiau, jam buvo suteiktas butas 
Brangenybių Rūmuose. 

Tai buvo erdvus daugelio kambarių butas. Velaskesas jį 
papuošė labai skoningai. Tiktai donja Chuana de Miranda atsi- 
sakė persikraustyti į naująjį namą. Savo atsisakymą ji motyvavo 
tuo, kad pačiam donui Diegui bus geriau turėti mieste, toli nuo 
rūmų, tykų prieglobstį Miela, kukli žmona! Ji, kartą pamilusi 
Diegą, liko ištikima jam visą gyvenimą. Chuana de Miranda daž- 
nai nesuprasdavo vyro, tačiau jam netrukdė. Nedaug reikalau- 
dama, neįkyrėdama, ji darė viską, kad tik jam būtų ramu. Jis 
negalėjo būti jai nedėkingas. Chuana de Miranda buvo Velas- 
keso namai, įprasti ir ištikimi, tyki salelė nepastovioje rūmų 
gyvenimo srovėje. 

O šis gyvenimas vis labiau jį vargino. Besikalbėdamas su 
draugais, jis vis dažniau prisimindavo Italiją. Niekas negalėjo 
uždrausti jam galvoti apie tą oro ir saulės šalį. Jis vis dažniau 
ją prisimindavo. 

Kartą karalius Pilypas, kalbédamasis su dailininku, prasitarė, 
kad metas sostinėje įkurti Ispanijos paveikslų galeriją ir surink- 
ti joje geriausius tapybos pavyzdžius iš visos šalies. Velaske- 
sas pridūrė, kad būtų neblogai galerijoje turėti ir kitų šalių dai- 
lininkų paveikslų. Italija — štai toji šalis, galinti duoti daugybę 
neprilygstamų drobių. 

Po kelių dienų dailininkui buvo paskelbta karaliaus valia: 
Jis važiuos į Italiją. Karalius nusprendė Madride atidaryti Dai- 
lės akademiją. Velaskesui pavedė susipažinti su Italijos akade- 
mijos ypatumais, be to, jis privalėjo nupirkti paveikslų Alka- 
zarui. Pasiuntiniai vyko į Trentą pasitikti būsimosios karalienės 
Marijanos. Velaskesas buvo įtrauktas į tą grupe. 

1648 metų lapkričio mėnesį maestro išvyko iš Madrido. Ka- 
talonijoje vis dar vyko karas, Barselona buvo prancūzų rankose, 
Alikantėje, Valensijoje ir Sevilijoje siautė maras. Todėl garbin- 
gieji pasiuntiniai, kurių tarpe buvo ir Velaskesas, vyko per 
Malagą. 

Margas miestas buvo triukšmingas ir judrus. Po pilkos akme- 
ninės Kastilijos maestro buvo sunku priprasti prie tokios bega- 
linės mėlynės — mėlynas dangus, jūra, net oras. Malaga — tūks- 
tantmetis miestas. Kartą čionai, į akmeningas Guadalmedinos 
upės žiotis, įplaukė laivai su įvairiaspalvėmis burėmis. Iki šiol 
neregėto krašto grožis apstulbino finikiečius. Pasitarę jie čia 
įkūrė savo stovyklą. Didžiulis jūrą siekiantis miškas turėjo atsi- 
traukti, ir žydros jūros pakrantėje išaugo puikus baltasienis mies- 
tas. Miestą pavadino ,Malak"” — sūdyta žuvis, kurios, beje, čia 
buvo perteklius. Laikas suminkštino pavadinimo galūnę, o Ma- 
laga tuo tarpu augo, po pasaulį sklido garsas apie jos turtus ir 
grožį. 

Velaskesas vaikščiojo vingiuotomis miesto gatvėmis, gėrė- 
josi į dangaus mėlynę kylančiais dantytais senovinio Alkazaro 
bokštais. Kažkuo šis miestas priminė jam gimtąją Seviliją. Gal 
lelijomis? Šios gėlės, kurias, pasak padavimo, iš dangaus nume- 
tė aukščiausiasis, išklausęs karštą šventojo maldą, ir jo tėvy- 
nėje žydi ištisus metus. Kol buvo ruošiamasi išplaukti, maestro 
piešė. Popieriuje ir drobėje atsirado eskizai, Granados vaizdų 
ir madonos gėlių — baltų lelijų vainikėlių. Š 

Laivas su karaliaus pasiuntiniais iš uosto išplaukė sausio ant- 
rą dieną. Jų tikslas buvo Genuja. 

Jūra buvo nerami. Iš mėlynos ji staiga pavirto juoda, hori- 
zonte susiliejo su debesimis ir taip įsisiautėjo, kad kapitonas 
ėmė būgštauti, ar laivas atlaikys. 

Tiktai vasario vienuoliktą jie prisišvartavo Genujos uoste. 
Sveika, Italija! Kai maestro pirmą kartą išlipo į šią žemę, jam 
buvo tiktai trisdešimt metų. Nedrąsiai, kaip mokinys, žiūrėjo 
jis į didžiųjų italų kūrinius, sukurtus slėpiningoje žmogaus sie- 
los atgimimo ir kultūros suklestėjimo epochoje. Šiandien Itali- 
jos žeme žingsniavo subrendęs vyras, kurio šlovė pasiekė ir 
Tibro krantus. 

Po kelių dienų, iki valios pasigėrėjęs Genujoje Lauaro Kalvi 
kūriniais, jam patikusiu Andrea Doria portretu, kurį marmure iš- 
kalė Angelas de Montersolis, Velaskesas išskubėjo į Milaną. 
Lombardijos sostinė buvo toji vieta, kur po senos bažnyčios 
skliautais gyveno Leonardo da Vinčio „Paskutinė vakarienė“. 
Jos pamatyti maestro plaukė per audringą jūrą, keliavo skardin- 
gais keliais. Tomis dienomis buvo galima matyti prie ,Vaka- 
rienés” ilgas valandas stcvintį nebejauna juodaplaukį vyriškį. 

O senasis vienuolis raktininkas galėjo prisiekti madona, kad 
svetimšalio akyse regėjo ašaras. 

Paskyręs Padujai tris dienas, maestro skuba į Veneciją. Nuo- 
stabus, vienintelis toksai miestas pasaulyje ramiai miegojo ant 
lagūnos kranto. Ryto saulė neskubėjo jo žadinti. Velaskesas nuo 
jaunystės mėgo drąsias, ryškias spalvas ir šio miesto, ir jo nuos- 
tabių meistrų, kurie paliko ainiams neįkainojamos vertės kūri- 
nius. Tačiau nupirkti ką nors Alkazaro kolekcijai, pasirodo, bu- 
vo nelengva. Biržoje už paveikslus užsiprašydavo tiek, kad už 
tuos pinigus būtų buve galima nupirkti visą karalystę. Tačiau 
Velaskesas taip atkakliai derėjosi, kad supirkinėtojai buvo pri- 
versti nusileisti. Ispanijos ambasadoriaus markizo de la Fuentės 
namuose, kur buvo apsistojęs maestro, netrukus atsirado penki 
paveikslai, tarp jų Ticianas, Tintoretas ir Veronezė. 

Bolonijoje, nuoširdžiai grafo de Senos priimtas, Velaskesas 
paskubėjo nusilenkti Rafaelio „Šventajai Cecilijai", San Domin- 
go bažnyčios marmurui, kurį iškalė genialiojo Mikelandželo 
ranka. 

Grafo de Senos rūmuose jis pastebėjo puikias freskas. 

— Kas jas tapė, sinjore? — paklausė maestro. 

Grafas de Sena buvo patenkintas, kad garsusis dailininkas ir 
jo valdose surado kai ką įdomaus. 

— Jų autoriai — vietiniai tapytojai Andželas Mikelė Kolona 
ii Agostinas Mitelis. 

— Aš noriu juos pakviesti į Madridą išdekoruoti Alkazarą, 
jūsų šviesybe. 

Kitą dieną, pakeitę arklius, jie išsiruošė į kelionę. Modenoje 
dailininkas ir Chuanas sustojo tiktai vienai dienai — pailsėti. 
Greitosiomis apžiūrėję Parmoje Koredžo ir Macuolio (pavadinto 
Parmidzaninu — mažuoju parmiečiu) paveikslus, jie išskubėjo į 
Florenciją. | 

Prie kelio j Arno sleni jie sutiko kokiu dvylikos metu ber- 
niuka. Jo pinta kraitele buvo pilna gelsvai baltu, su geltonais 
viduriukais Florencijos kalnų gėlių. 

Maestro išlipo iš ekipažo. 

— Kur tu jas neši, berniuk? 

— Sinjoras — svetimšalis ir, matyt, nežino, kad tai kalnų 
narcizai, — skubiai pagyrė savo prekę jaunasis pardavejas.— 
Narcizai — mūsų madonos, Florencijos globėjos gėlės. 

Nebuvo galima nesišypsoti, klausantis jo aiškinimų. Kiek- 
vienas miestas madona laiko savo globėja. 

— Parduok jas mums, — pasiūlė Velaskesas. 

— O!.. — iš nuostabos mažasis florentietis negalėjo ištarti ne 
žodžio. Toks pasisekimas — parduoti kvepiančią prekę urmu. 

— Aš jas nunesiu madonai, nuo tavęs ir nuo savęs, — užtik- 
rino berniuką maestro. 

Chuanas atsargiai perdėjo gėles. Berniuko rankoje jau bliz- 
gėjo auksinis pinigas, o jis vis dar stovėjo, netikėdamas įvyku- 
siu stebuklu. 

Ekipažas pajudėjo. Velaskesas pamojavo berniukui ranka. 

— Sinjore! — sušuko jis taip jausmingai, kad vežėjas pri- 
stabdė arklius. Berniukas pribėgo ir užšoko ant pakojos. 

— Kas jūs toks, gerbiamas sinjore? Pasakykite, sinjore, kad 
aš žinočiau, už ką pasimelsti madonai, 

Keliautojai nusišypsojo. 

— Mes iš Ispanijos, mažyli. O senjoras vardu donas Diegas, 
jis garsus dailininkas, — atsakė Chuanas. 

— Maestro? Aš melsiuos už jus. sinjore,— sušnabždėjo ber- 
niukas savo švelnia, nuostabiai daininga kalba.— Jūs dar ne 
kartą stebinsite pasaulį, maestro, garbės žodis. Patikėkite ma- 
nimi. 

Likusį kelią jie važiavo tylėdami. Tiktai prie pat miesto ve- 
žėjas atsisuko į sėdinčiuosius. 

— Viskas, ką sakė berniukas, gerbiamas pone, būtinai įvyks. 
Vaikų lūpomis dažnai kalba madona. 

Pirmąją gegužės mėnesio dieną Florencijoje pagal protėvių 
papročius buvo švenčiamas pavasario sugrįžimas. 

Atrodė, kad čia į savo šventę susirinko gėlės iš viso pasau- 
lio. Nuo jų aromato maloniai svaigo galva. Visame mieste pui- 
kavo gėlės, ne veltui Florencijos emblema buvo grakšti gražuo- 
lė — raudonoji lelija. 

Tačiau keliautojams reikėjo skubėti. Maestro laukė Roma. 

Mieste Velaskesa pažinojo. Kol jis, palikęs tarnus iškraustyti 
bagažą, skubėjo pasisveikinti su Amžinuoju miestu, keli vieti- 
niai aristokratai suspėjo padaryti jam vizitus. Tačiau dailininką 
visų mažiausiai domino Romos aukštuomenė. Jis norėjo daugiau 
sužinoti apie tuos, kurių dėka Italija tapo meno pasaulio val- 
dove. 

Su kokiu susižavėjimu žiūrėjo maestro iš savo karietos į abi- 
pus slenkančias taisyklingų namų eiles, į mazas bažnytėles ir 
koplytėles, kuriose prieš madoną degė lempelės su amžina ugni- 
mi. Saulė negalėjo varžytis su jomis šviesa, nes jose švietė di- 
desnė jėga — žmonių viltis. Prie vienos bažnyčios Velaskesas 
paprašė sustoti. Bažnytėlės viduje buvo vėsu ir drėgna. Vieniša 
klūpanti moteris — ir daugiau nieko. Maestro atsiklaupė. Jo 
mintyse Ave skambėjo kaip padėka gyvenimui už išsipildžiusią 
svajonę. 

Per pirmąsias tris dienas donas Diegas ir Chuanas apėjo vi- 
są Romą. 

Ketvirtą dieną grafo Onjatės, Neapolio vicekaraliaus, žygū- 
nas perdavė maestro raštą, kuriame grafas primygtinai prašė 
jį atvykti į miestą. Nieko kito neliko, kaip atidėti visus reika- 
lus ir skubėti į Neapolį. 

Neapolis sutiko maestro tyla. Važiuodamas per miestą, jis 
ieškojo nors kokių neseniai praūžusių audringų įvykių pédsa- 
kų, tačiau jų nesimatė. O juk vos prieš dvejus metus drąsusis 
Neapolis buvo sukilęs. Amatininkai, žvejai, prekiautojai vienin- 
gai siekė išsivaduoti iš užkariautojų. Maža saujelė drąsuolių ra- 
gino liaudį išvyti nekenčiamą vyriausybę. Susirinkusių prie už- 
takio oratorių kalbas gūdžiai kartojo jūra. Ir štai, apsiginklavę 
kuo pakliuvo, vedami puikaus karvedžio — troškimo būti lais- 
vais,— jie puolė šturmuoti vicekaraliaus rūmus. Atsirado ir va- 
das — žvejys Mazanijelas, sukilėlių paskelbtas generolu kapi- 
tonu. Provincija audringai pritarė įvykiams. Per kelias dienas į 
miestą atvyko valstiečių pastiprinimas. Tačiau Ispanijos monar- 
chija nė negalvojo. netekti savo mažosios karalystės. Kartą nak- 
tį miestą prižadino patrankų griausmas. Užtakyje stovėjo ispa- 
nų eskadra. Neapolio gatvėse kasdien vyko kruvini susirėmimai. 
Tačiau gerai ginkluoti ispanai negalėjo įveikti tų, kurie pajuto, 
kas yra laisvė. Virš buvusių vicekaraliaus Arkoso rūmų suple- 
vėsavo respublikos vėliava. Bet sukilėlių jėgos seko. Tuomet 
Neapolio respublikos vadas — narsusis Dženaras Anezė, muš- 
kietų dirbtuvės savininkas, pasiuntė žmogų pas prancūzų her- 
cogą Gizą prašyti pagalbos. Žygūnas nespėjo pranešti Neapo- 
liui apie skubančią pagalbą. Sukilimas buvo numalšintas, nepri- 
klausoma respublika žlugo. 

Susidorojimas buvo trumpas — drąsuolius nužudė. Miestas pa- 
sidarė niūrus, nugalėtojai jo bijojo. Dažnai gatvėse tamsoje ai- 

dėjo šūviai, o rytą sargybiniai rasdavo negyvą kokį nors gat- 
nizono kareivį. Todėl naujasis vicekaralius Onjatė įsakė ispa- 
nams po vieną gatvėse nesirodyti. Miestas apmirė. Iš dalies at- 
rodė, kad stojo taika. Tiktai labai patyrusi akis galėjo paste- 
bėti, jog tai tyla prieš audrą. 

Ribera ir Velaskesas kartu pamatė vienas kitą. Jie ilgai sto- 
vėjo tylėdami, laimingi vėl susitikę Neapolio karaliaus rūmų 
dailininkas buvo gerokai susenęs. Tačiau nedidelės, gyvos 
Spanjoleto akys išsaugojo jaunystės blizgesį. Kaip jis džiaugėsi 
svečiu iš Madrido! Visus tuos metus Ribera su džiaugsmu pri- 
simindavo dienas, kai Velaskesas viešėjo Neapolyje. Ir dabar, 
vėl susitikę, jie tęsė savo pašnekesius apie meną, tarytum juos 
vakar būtų nutraukę. Ištisas dienas leido kartu. 

— Taip, mūsų Karavadžas garsus,— neskubėdamas pasakojo 
Ribera, — jo biografija pilna netikėtumų. Paprasto mūrininko sū- 
nus, jis tapo Maltos riteriu, nuolat dalyvavo dvikovose ir karlu 
piešė. Tačiau per savo keturiasdešimt metų jis suspėjo padaryti 
tiek, kad kitiems būtų prireike šimto metų. Beatodairiškai drą- 
sus, jis pripažino tiktai vienintelį mokytoją — gamtą. Užtat kiek 
pats turi mokinių! Jus, maestro, taip pat atidavėte jam duoklę, — 
nusišypsojo jis Velaskesui. 

— Tai buvo jaunystės metais, brangusis donai Chusepe. O 
ką jūs pasakysite apie Salvatorą Roza? Sneka, kad Romoje jis la- 
bai populiarus? 

— Drįstu tvirtinti, kad Roza yra Karavadžo mokinys, nors 
ir gimė praslinkus šešeriems metams po jo mirties. Roza dar 
jaunas, bet labai talentingas. Jis bandė savo jėgas muzikoje, 
teatre, kūrė eiles, net satyras. Pati didžiausia jo aistra — keliau- 
“ti Net sunkiomis Neapoliui dienomis, — Ribera prislopino bal- 
są,— jis buvo čia, mieste. Manau, jūs supratote, kieno pusėje 
buvo jo simpatijos? Jo kūryba nepaprastai ryški, tai kažkokia... 
plėšikiška poezija. Tapo jis plačiai, laisvai, visada iš natūros. 
Bet ir čia turi savo keistenybių. Gamta jį domina ne linksma ir 
saulėta, o pikta, rūsti. Įsižiūrėkite į jo darbus — visur rūsčios ir 
nykios vietovės, tamsūs tonai. 

Jie atėjo prie pat jūros. Bekrašte dangaus mėlyne vėjas gi- 
nė baltas klusnių ėriukų kaimenes. Dailininkai susėdo ant ak- 
menų. Už jų sudžeržgėjo ginklai. Prisėdo pailsėti ir kariai, ku- 
rie vicekaraliaus įsakymu visur neatsilikdami paskui juos se- 
kiojo. 

Didžiulis ryškiai oranžinis, karščiu alsuojantis rutulys pama- 
žu leidosi už linijos, kur be atvangos skubėjo ir baltos kaime- 
nės. 

— Romoje jūsų laukia daug netikėtumų, maestro, — nutraukė 
tylą donas Chusepė,— be liepsningo Salvatoro Rozos, ten dabar 
šlovės viršūnėje Klodas Lorenas, Nikola Pusenas, Pjetras da 
Kortona, Alesandras Algardis ir Lorencas Berninis. Tai vis įžy- 
mus dailininkai, tikri menininkai. 

— Aš daugelį jų pažįstu iš kūrinių. 

— Bet ten jums teks susipažinti su jais pačiais. Visi jie lapai 
saviti. 

—- Kas per vienas yra Lorenas? 

— Tai pats subtiliausias iš man pažįstamų dailininkų. Beje, 
jis mokėsi Neapolyje pas Gotfrida Valesą. Paskui trumpam bu- 
vo išvažiavęs į savąją Šampanės pilį gimtojoje Prancūzijoje, 
o po to visam laikui pasiliko mūsų Romoje. Apie jį kalba, kad 
jis atvažiavo į Amžinąjį miestą dailininkų globėjo — šventojo 
Luko — dieną, todėl jam viskas taip sekasi. Aš jį mėgstu už tai, 
kad jo paveikslai nekopijuoja gamtos, bet perteikia tą susiža- 
vėjimą, kuris apima žmogų, matant grožį. 

Velaskesas buvo mates Loreno drobes — „Sabos karalienę“, 
„Dieną“, „Rytą“, „Vakarą“, „Naktį“. Jo peizažai jam patiko 
saulėtos šviesos gausumu ir gamtos didybės aukštinimu. Dauge- 
lis iki jo bandė piešti saulę. Bet taip, kaip jis, niekas saulės ne- 
nutapė. Lorenas tarytum pirmą kartą pažvelgė į jos spinduliuo- 
jantį diska. Drasuolis neišsigando šviečiančio dievo, bet iš- 
drįso paprastais dažais jį nutapyti. Labiausiai jis mėgdavo tapy- 
ti pavakare: žemai nusileidusią saulę, pasiruošusią nuskęsti okea- 
ne, paskutinius saulėlydžio spindulius; saulė pamažu leidžiasi 
į savo spinduliuojantį ugninį rūmą, kad išnyktų bendrame gaisre. 
Donas Diegas mėgo Loreną už jo saules. 

Visą kelią iki vicekaraliaus rūmų maestro be perstojo gal- 
vojo apie Klodą Loreną. Kampanjos piemenys tikriausiai anksty- 
va rytą dažnai mato judrų liesą žmogų, stovintį ant kalvos ir 
stebintį naujos dienos gimimo stebuklą. Jis, dailininkas, kaip sar- 
gvbinis priešakiniame meno poste, mato, kaip virpčioja žemė, 
kaip bunda gamta tekant saulei. Bekraštis dangaus skliautas trau- 
kia jo žvilgsnį. 

Kartą Klodas Lorenas vaikštinėjo Romos apylinkėse ir sutiko 
kitą dailininką, kuris piešė medžius galiūnus, pavénes iš vynuo- 

gienojų ir visur kur mokėjo įžvelgti klasikinį kilnumą. Šis dai- 
lininkas — tai Nikola Pusenas. Didingu istorinių peizažų meist- 
ras nusivedė naująjį draugą į savo dirbtuvę. Nuo tada jie dažnai 
dirbdavo kartu, vienodai įsimylėję gamtos poeziją, tačiau taip 
skirtingai ją vaizduojantys. Vieno peizažai buvo su taurių kalnų 
viršūnėmis, didžiuliais medžiais ir kaip krištolas skaidriais eze- 
rais, prie kurių stūkso didingi antikinių pastatų griuvėsiai, ki- 
to — himnas saulei, saulės nutvieksti Kankardijos šventyklos ar- 
ba senovės romėnų forumo griuvėsiai. 

Grafas Onjatė sutiko maestro labai maloniai. Jis pasakė, jog 
pavedė savo žmonėms padėti dailininkui įsigyti antikos lipdi- 
nių ir perdavė jam pinigus, atsiųstus iš Ispanijos specialiai šiam 
tikslui. 

Ribera nekantriai laukė Velaskeso apsilankymo jo dirbtu- 
veje. Jis norėjo išgirsti įžymaus tėvynainio nuomonę apie savo 
paveikslus. Jis pats prie jų buvo pripratęs, pamilo juos kaip vai- 
kus. O argi tėvai turi blogų vaikų? 

Svečias iš Ispanijos ilgiau sustojo ties „Šventąja Inesa“. Di- 
džiulės drobės centre buvo nutapyta klūpančios mergaitės fi- 
gūra. Ilgi, iki žemės krintantys plaukai dengė jos nuogumą nuo 
pašalinių akių. Didelės gražios akys truputį sudrėkusios. Jų 
žvilgsnyje, ismeigtame į dangų, tikėjimas. Beveik vaikiškame 
veidelyje gilaus liūdesio pėdsakai, ir vis dėlto visa Inesos esy- 
bė — tarytum šviesus triumfuojancio gėrio simbolis. 

— Yra sena krikščionių legenda,— paaiškino Ribera.— Tre- 
čiajame mūsų eros amžiuje kilmingoje Romos šeimoje augo gra- 
ži mergaitė. Slapta nuo tėvų ji pasikrikštijo. Dievas pasiuntė jai 
išbandymą — ją pamilo pagonis prefektas. Tačiau jaunoji krikš- 
čionė negalėjo atsisakyti savo tikėjimo. Tada budeliai jai sugal- 
vojo gėdingą ir žiaurią bausmę. Cia,— Ribera mostelėjo į pa- 
veiksla— ją nuogą tempia iš kalėjimo. Inesa paskutinį kaitą 
sudėjo rankas maldai. Ir staiga įvyko stebuklas: jos plaukai ėmė 
taip greitai augti, kad apgaubė ją visą. Paskui pasirodė ange- 
las, nešantis maršką pridengti gėdai išstatytą jos kūną. 

Ribera baigė pasakoti. Maestro nejučiomis pajuto, kaip iš 
paveikslo, tarytum iš tamsaus rūsio, iš mažosios kalinės kalė- 
jimo, padvelkė kapų šalčiu. Mažoji romietė, atrodo, taip pat jau- 
tė besiartinančią mirtį. Tačiau ji meldė ne pasigailėjimo. Kaip 
subtiliai sugebėjo dailininkas perteikti senąją legendą! Sunku 
patikėti, jog mirtingojo ranka galėjo sukurti tokį šedevrą! 

Maloniai blizgėjo ir mainési švelnūs kaštoniniai mergaitės 
plaukai. Svieté, tvaskejo angelo nešamas audinys. Ir oras aplink 
mažąją mergaitę virpejo, nutviekstas saulės spindulių. 

Dirbtuvės durys staiga atsivėrė, ir ant slenksčio pasirodė... 
gyva Inesa. Velaskesas krūptelėjo. Jis žiūrėjo tai į įėjusią, tai 
į paveikslą. 

— Leiskite pristatyti jums savo dukterį, donai Diegai. Ji bu- 
vo man Inesos modeliu. 

Į Velaskesą, išplėtusi didžiules akis, žiūrėjo daili mergai- 
tė. Maestro priėjo prie jos arčiau. 

— Jūs, sinjorina, įrodymas, kad ne tik jūsų gerbiamo tėvo 
paveiksluose, bet ir ant žemės yra savų žvaigždžių. 

— Ne,— atsakė ji.— Jums, dailininkams, daugiau tinka toks 
palyginimas — žemės žvaigždės. 

Susitikimas su Romos dailininkais turėjo įvykti rytoj. Maest- 
ro namuose buvo kruopščiai pasiruošta sutikti svečius. Jis pats, 
užsimetęs tradicinį ispanišką apsiaustą, vaikštinėjo senovinio 
miesto gatvėmis. 

Borgezės vila buvo retas savo rinkiniais muziejus. Maestro 
gavo leidimą apžiūrėti jos lobius. Išvydus jau vien tik sodą apie 
vilą, iš susižavėjimo jam suplastėjo širdis. Aukšti medžiai bu- 
vo suglaudę viršūnes virš baseino su žaliu vandeniu. Pavesyje, 
tarytum vengdama saulės, stovėjo marmurinė Venera. Ji, at- 
rodo, ruošėsi pasinerti į šią Zalsva gelmę, tačiau išgirdo šlamesį. 
Išsigandusi prisidengė ranka krūtinę ir taip suklususi sustingo 
vietoje. Dailininkas perėjo pievelę ir tiktai dabar pamatė, kad 
Venera ne vienintelė šio ramaus kampelio gyventoja Prie pa- 
vėsinės stovėjo ginkluotas Marsas. Ar ne jo išsigando gražioji 
deivė? 

Įvairių epochų žmonės stengėsi išreikšti pasauliui savąjį gro- 
žio supratimą. Čia jiems padėjo meilė. Ji vedžiojo Rafaelio ran- 
ką, piešiančią žavingąją Fornariną. Ji valdė nežinomo meistro 
skaptą, kuriant marmurinę deivę. Gal šitoji moteris kada nors 
gyveno? Laikas, galingasis laikas šluoja nuo žemės paviršiaus 
ištisas tautas. Tačiau meilė nemirtinga, ją iš kartos į kartą per- 
duoda, palieka didieji menininkai — skulptūrose, knygose, eilė- 
se, paveiksluose. Kas gali būti gražesnio už žmogaus kūną? Tai 
iš tikrųjų neišsenkantis grožio šaltinis. 

Ispanija, griežta katalikiškoji Ispanija, negalėjo leisti, kad 
būtų garbinamas nuogas kūnas, Drabužiai, dorybės sargai, deng- 

davo moterų figūras gyvenime ir paveiksluose. O švelnios odos 
švytintis baltumas, žavinčios liemens linijos, jaudinanti savo to- 
bulybe krūtinė prašyte prašėsi perkeliamos į drobę. Griežto baž- 
nyčios draudimo nė vienas dailininkas nesiryžo pažeisti. Palik- 
davo šį pasaulį moterys, kurių grožis buvo vertas didžiųjų dai- 
lininkų teptuko. 

Maestro staiga taip panoro nutapyti paprastą moterį, jog net 
pajuto skausmą sąnariuose, kad ji stovėtų šitaip nesigėdydama, 
būsimoji jo Veneta-svajone. Jo poetinių paveikslų pasaulyje ji 
gyveno seniai. Bet jis matė ją visuomet iš tolo. Dabar deivė įga- 
vo kūną, tačiau maestro niekaip nesisekė pažvelgti jai į veidą. 

Ne, dabar jis neprivalo galvoti apie savo Venerą. Kam ieškoti 
deivių Italijoje, jeigu ji tikriausiai gyvena kažkur Andaluzijo- 
je?!, 

„Lorencas Berninis buvo beveik vienmetis su Velaskesu. Iš 
pirmo žvilgsnio galėjo pasirodyti jog jis labai šalto tempera- 
mento žmogus. Bet užteko jį pamatyti draugų būryje, ir visi 
„atrodo“ netekdavo prasmės. Staigus, judrus, jis būdavo draugi- 
jos siela. Romoje Berninis garsejo kaip maestro virtuozas. Ar- 
chitektas ir skulptorius, tapytojas ir rašytojas, aktorius ir pui- 
kus pasakotojas, jis pavergdavo visus, kas turėdavo garbės būti 
su juo pažįstamas. Sinjoras Lorencas turėjo dar vieną talentą — 
buvo stebėtinai darbštus. Borgezės viloje Velaskesas matė jo 
„Apoloną ir Dafnę“, puikius personažus, kupinus patetikos ir 
aistros. Ilgoje ir siauroje Navonos aikštėje jį sužavėjo nuosta- 
bus savo sumanymu Keturių upių fontanas. Nejaugi Šventoji Te- 
resė, hercogas d'Estė, Dovydas ir Karališkieji laiptai Vatikane 
yra vienų ir tų pačių judraus Bernino rankų kūriniai? Nuo pir- 
mo susitikimo su ispanų maestro sinjoras Lorencas pajuto jam 
simpatiją. Tačiau juos suartino, suvedė į draugystę ne vien sim- 
patija, o bendras požiūris į meną. Uždaviniai, kuriuos sau kėlė 
dailininkai, buvo panašūs užmojų platumu. 

Chuanas Parecha Romoje nė vienos dienos nesijautė ramiai. 
Dabar jis vėl jaudinosi, klausydamasis deno Diego pokalbio su 
garsiaisiais italų meistrais. Apie ką tik jie nesikalbėjo! 

— Ką pasakysite apie mūsų Rafaelį maestro? — kreipėsi į 
doną Diegą Salvatoras Roza.— Jūs, žinoma, laikote jį geriausiu 
mūsų maestro po to, kai pamatėte Italijoje visus jo šedevrus. 

Velaskesas truputį palenkė galvą, — girdi, aš supratau. 

— O ne, gerbiamas sinjore, turiu prisipažinti, kad jis man 
nepatinka. 

— Tuomet tikriausiai, — sinjoro Salvatoro balsas buvo kiek 
nervingas, — nė vienas dailininkas Italijoje nenusipelno jūsų pa- 
gyrimo. Mes pirmenybės laurus atiduodame Rafaeliui. 

Ką gi, jeigu jie to nori, jis pasakys savo nuomonę apie me- 
na ir tai, kas jo širdžiai mieliausia Italijoje. 

— Mano manymu,— pradėjo iš lėto Velaskesas,— pirmoji 
vieta kitų įžymių meistrų tarpe priklauso Venecijos dailinin- 
kams. Venecijos tapybos vėliavnešys — Ticianas. Pažiūrėkite į jo 
paveikslus. Ticiano Večelio kūriniuose pavaizduoti gražiausi ir 
kilniausi jo epochos žmonės. Jis tapė savo paveikslus taip, kad 
juose kuo labiau išryškėtų grožis, jėga, Žmogiškasis kilnumas. 
Poetiniams jo sumanymams nėra ribų. Didžiojo Ticiano spalvos 
byloja apie meilę gyvenimui — štai ko turi siekti kiekvienas dai- 
lininkas. 

Tai, apie ką kalbėjo ispanų maestro, negalėjo įtikinti jo 
draugų dailininkų, įpratusių prie savojo Rafaelio švelnumo ir 
atmetusių Ticiano griežtumą. 

Vis dėlto jo kalboje buvo tiek vidinės jėgos, kad jie nedrįso 
prieštarauti. Dar pažiūrėsime, nusprendė Roza, o vėliau gyve- 
nimas pats mus įvertins. 


6. Velaskesas 


ROMOS UŽKARIAVIMAS 


Virš Romos kilo saulė. Aušo nauja diena, kuri nešė daugy- 
bę naujų rūpesčių ir nerimo. Velaskesas seniai nebemiegojo. 
Jis girdėjo, kaip atsargusis Chuanas buvo kelis kartus įėjęs į 
kambarį dar kartą patikrinti, ar tvarkoje jo mokytojo ir šeimi- 
ninko rūbai. Vargšas jaudinosi labiau už patį maestro. Bet ar ga- 
lima nesijaudinti? Patsai šventasis tėvas, visagalinčio dievo vie- 
tininkas žemėje popiežius Inocentas X panoro matyti dailinin- 
ką, kurio vardą jau keli mėnesiai mini visa Roma. 

Jis, Chuanas de Parecha, kurį įžymus dailininkas pasiėmė 
kartu į tolimą kelionę, didžiavosi savo mokytoju. Koks tai nuo: 
stabus žmogus! Vakar, kai prelatas perdavė jam popiežiaus kvie- 
timą, dailininkas priėmė jį kaip niekur nieko. O vakare, užuot 
galvojęs apie būsimą vizitą, pasakojo savo Chuanui apie tė- 
vynę, jų brangią Ispaniją, kuri liko toli už jūros. Matyt, labai 
ilgėjosi savo mylimos tėvynės kalvų, jos dangaus ir saulės, jos 
žmonių. Jis kalbėjo be perstojo, ir kaip būtų nustebę tie, kurie 
jį pažinojo ramų ir nešnekų. 

— Gyvenimas susideda iš spalvų, Chuanai. Kai žmogus lai- 
mingas ir linksmas, jis mato jį tokiomis spalvomis, kurios uždega 
ir duoda pasauliui saulę. Nelaimė sukuria kitas spalvas — jos 
panašios į naktį. Dailininkas privalo pažinti ir vienas, ir kitas, 
kad galėtų tapyti gyvenimą. 

Tą vakarą Velaskesas dirbo ilgiau, negu paprastai — iš at- 
minties piešė Ispaniją. Štai ji drobėje, apgaubta sidabrinio rū- 
ko-svajonės, su kalvomis, panašiomis į atslūgusias jūros bangas, 
apšviesta nuostabia šviesa — dailininko meilės savo tėvynei švie- 
sa. 

Donas Diegas atsikėlė — metas ruoštis. Iš ilgamečio jpratimo 
jis visų pirma užėjo į dirbtuvę žvilgterti į vakarykštį darbą. Iš 
drobės ant molberto į jį žiūrėjo Kastilija, o už langų triukšmavo 

Roma — didysis cezarių, popiežių miestas, Amžinasis miestas, sū- 
gebėjęs du kartus užkariauti pasaulį. 

Dabar šį miestą užkariauti reikėjo jam — Velaskesui. 

Maestro ėjo Tibro pakrante palei sienas su daugybe bokštų. 
Toli už šių statinių kilo didingos Švento Petro bazilikos kupo- 
las. Ten ir traukė dailininkas. Jis perėjo aikštę. 

Milžiniškas statinys iškilo prieš jį visu savo didingumu. Vi- 
sur viešpatavo kažkokia klusi tyla: tokį ankstų metą aikštėje 
nieko nebuvo. Pasirodžius Velaskesui, bronzinės durys tyliai at- 
sivėrė, kad, praleidusios jį, tuoj pat užsidarytų. 

Ispaną sutiko nebejaunas prelatas šviesia sutana. 

— Ramybė šiems namams ir visiems, kas juose gyvena,— 
Velaskesas ištarė tradicinę frazę. 

— Amen! — atsakė baltoji sutana.— Jo šventybė laukia jū- 
sų. Sekite paskui mane. 

Prie didžiųjų laiptų, vos vos apšviestų baikščia laibų žvakių 
šviesa, dailininkas atidavė durininkui špagą, skrybėlę ir apsiaus- 
tą. Jiems teko pereiti didžiulį tuščio baltais akmenimis iškloto 
kiemo kvadratą. Dešinėje jo pusėje matėsi įėjimas — keturi pilki 
laipteliai vedė į popiežiaus apartamentus. Po niūriais Vatikano 
skliautais viešpatavo kapų tyla. Vienoje salėje dailininkas su- 
lėtino žingsnius. Nuo silpnai apšviestų sienų į jį žiūrėjo beveik 
dviejų šimtų popiežių portretai. Šios žemės valdovai seniai atsi- 
sveikino su nuodėmingu pasauliu, jų geri darbai buvo užrašyti 
Vatikano kronikose. Liaudyje jie garsėjo visai kuo kitu. 

Žmonės tai irgi saugojo, tikėdamiesi, kad blogis daugiau ne- 
bepasikartos. 

Prelatas ir Velaskesas įėjo į gobelenų sale — laukiamajj. 
Prie aukštų sienų stovėjo mediniai suolai, grindys buvo išklo- 
tos didžiuliu kilimu, gilumoje juodavo nukryžiuotasis. Truputį 
atokiau buvo galima įeiti į garbės laukiamąjį, iš kurio durys ve- 
dė į Sosto sale i: Mažojo sosto salę. 

Pirmojoje vykdavo viešos popiežiaus audiencijos, antrojoje, 
kuri buvo maza pirmosios kopija, jis priiminėdavo ypatingos pa- 
garbos vertus asmenis. Velaskesas tai žinojo ir buvo nustebintas, 
kad jį lydintis Vatikano tarnautojas davė ženklą sustoti ir pa- 
laukti prie Mažojo sosto salės durų. Jį priima kaip karalių? — 
šmėkštelėjo galvoje mintis. Na, ka gi, vadinasi, jis jiems reika- 
lingas! Netikėtai durys atsivėrė, ir prelatas mostu pakvietė jei- 
ti. Velaskesas pirmą kartą pamatė Inocentą X. 

Pastabi ispano dailininko akis iš karto pamatė viską. Pačia- 
me gale kambario, kurio sienos buvo išmuštos raudona medžia- 
ga, stovėjo paauksuotas sostas — šventojo Petro sostas. Virš jo 
buvo raudonas baldakimas. Septyniasdešimt šešerių metų die- 
vo išrinktasis sėdėjo soste. Tai jo nuožmų vardą išgirdę, virpėjo 
žmonės, tai jis siuntė į inkvizicijos laužus šimtus neklusniųjų, 
išdrįsusių protestuoti prieš bažnyčios priespaudą arba sukilti 
prieš begėdiškiausius įsakymus, draudžiančius žmogui mąstyti. 
Jo, popiežiaus, vardu buvo pridengiamos baisios piktadarybės, 
tačiau jis pats buvo laikomas neklaidingu. 

Nuo Inocento X nebuvo galima atitraukti akių, nės visa jo 
išvaizda darė kažkokį nejaukų įspūdį. Sniego baltuma sutana, 
apsiūta ploniausiais mezginiais, kurių būtų pavydėjusi bet kuri 
puošeiva, krito nuo jo kelių. Ant jos buvo uzmesta aviečių 
spalvos atlasinė pelerina, kurios minkštos klostės gaubė senio- 
kiškus pečius ir rankas. Ant galvos puikavosi raudona kepurai- 
tė — popiežiaus galvos apdangalas. Bet ypač stebino veidas. Gle 
bus, jis dabar atrodė blyškiai pilkas nuo gausybės jį supančių 
raudonų tonų. Retutė barzdelė ir ūsai, plati burna su plonomis 
lūpomis, mėsinga stambi nosis, truputį pakumpusi, ir visai ne 
seniokiškos, giliai įdubusios, nedidelės, ryškiai mėlynos akys ve- 
rianciu, nukreiptu į įėjusį dailininką žvilgsniu. 

Velaskesas nusilenkęs pagarbiai tylėjo. Prabilo popiežius. Jis 
pasiteiravo, koks dailininko vizito į Italiją tikslas, kaip laikosi 
karališkoji šeima, kokį įspūdį padarė Roma, ir perėjo prie svar- 
biausio dalyko — jam reikia portreto. Žinoma, jis negalės ilgai 
pozuoti dailininkui, bažnyčios reikalai atima labai daug: laiko. 
Tegu! meistras pats suranda galimybę jį matyti. 

Audienciia buvo trumpa. Per visą pokalbį Inocentas X be- 
veik nekeitė pozos. Jo išpuoselėtos, žiedais apmaustytos rankos 
ilsėjosi ant kréslo atramų. Jis nedarė jokių staigių judesių ir 
tiktai retkarčiais pakeldavo balsą, kas galėjo išduoti, kad ne toks 
jau ramus poviežiaus charakteris. 

Ir vel ėjo Velaskesas tuščiomis salėmis. Nuo jų aukštų lubų 
raudonu sienų aksomu liejosi viską migdanti tyla. Ramybė tvir- 
tai viešpatavo šitoje šventovėje. Tačiau miestas jį pasitiko jud- 
riu gausmu. trykstanĉiu fontanų šnaresiu, visu savo jvairiabal- 
siu gyvenimu. Koks kontrastas! Jis vel prisiminė dienos ir nak- 
ties, gyvenimo ir mirties spalvas. Norint ryškiau parodyti gy- 

venimo džiaugsmą, reikėjo pabrėžti niūrumą ir rūstumą: paly- 
cinimas gimdo tiesą. 

Vakare pas dailininką susirinko svečiai — meno pasišventė- 
liai, italy meno atstovai, tapytojai, skulptoriai, su kuriais Ve- 
laskesas susidraugavo, jo talento gerbėjai ir kai kas iš Romos 
aristokratijos. Visi kalbėjo apie šios dienos vizitą pas popiežių. 
Visų nuomonė buvo vieninga: donui Diegui parodyta didžiulė 
garbė. O maestro tuo tarpu galvojo, kad vizitas ir popiežiaus 
užsakytas portretas jam davė lyg ir „apsauginį raštą“ nuo baž- 
nyčios tėvų klastų jo tėvynėje, Ispanijoje. Gal būt, dabar jie 
mažiau kibs prie „sevilijiečio“, kuris visiškai netapo paveikslų 
bažnytiniais siužetais ir iš viso per daug sau leidžia, pasirinkda- 
mas temas. 

Velaskesas suprato, kokie jam iškils sunkumai. Kaip popie- 
žiaus portrete atsisakyti tradicinių kanonų, oficialaus paradiš- 
kumo? Buvo parašytos dešimtys knygų apie sąlygas, kurių rei- 
kia laikytis, vaizduojant katalikų bažnyčios galvą. Didieji tep- 
tuko meistrai ne kartą tapė popiežių, bet ir jiems atrodė neįma- 
noma nukrypti nuo nusistovėjusių taisyklių. Valdovas turi būti 
pavaizduotas sėdintis soste — jis prieš nieką neatsistoja. Jo ap- 
rangą sudaro būtinai balta sutana ir raudona pelerina, raudona 
kepuraitė. Iš dailininkų buvo reikalaujama, kad paveikslas bū- 
tų didingas, kad kiekvienas matytų, jog tai bažnyčios galva —- 
švenčiausias žmogus iš visų gyvenančių žemėje. 

Šitomis dienomis Velaskesas visai nedirbo, daug skaitė, o 
dar daugiau klausėsi. Romoje buvo galima visko išgirsti. Jeigu 
Ispanijai tolimas katalikų valdovas buvo nepasiekiamas, tai Ro- 
moje jį žinojo kitokį. Žmonės pasakojo apie nepaprastą popie- 
žiaus gobšumą: esą, vakarais, kai miestą apgaubia naktis, jis 
užsirakina savo miegamajame, atsidaro apkaustytą skrynią ir 
valandų valandas apžiūrinėja savo sukauptus lobius. Vadinasi, 
neklaidingajam taip pat būdingos žmogiškos silpnybės? 

Prieš savo ganomuosius jis pasirodydavo kaip valdingas po- 
piežiaus tiaros nešiotojas, o artimųjų tarpe buvo silpnas, beva- 
lis žmogus, kurį jie laikė tik priemone pinigams kaupti. Jo gerk- 
linga brolienė sukeldavo tokias isterijas, kad jos galėjo būti iš- 
girstos ir danguje. Po šitokių scenų senis ilgai neįstengdavo at- 
Sigauti. 

Ar privalo ir ar išdrįs dailininkas parodyti vidinį popiežiaus 
pasaulį? Velaskesui atrodė, kad privalo. 

Jis matė daugelio popiežių portretus, kuriuos tapė Rafaelis, 
Karavadžas ir kiti didieji meistrai. Tačiau jautėsi, kad juose ne 
viskas pasakyta, kartais net vien idealizuojama. Ir tiktai Ticia- 
nas Večelis, jo mėgiamas maestro, galėjo, atmetęs primestą nuo- 
monę, parodyti Povilą III plėšriu seniu, vertu gyventi Vatikane. 

Reikia dar kartą pamatyti Inocentą X. 

Antrą kartą Velaskesas pamatė popiežių atsitiktinai. Daili- 
ninkui buvo leista lankytis Vatikane, kad galėtų susipažinti su 
rūmuose saugomais paveikslais. Ten jis prabūdavo ištisas dienas. 
Kartą donas Diegas, nuvargęs bekopijuodamas, priėjo prie lan- 
go. Už kelių žingsnių nuo lango sodo alėja ėjo popiežius. Plaiks- 
tėsi baltos gelumbės sutana, balta pelerina už nugaros plevėsavo 
ir buvo panaši į sparnus, didžiulės juostos galai su išsiuvinėtais 
auksiniais raktais daužėsi į kelius, ant raudono aksomo batuku 
blykčiojo tokie pat raktai. 

Kaip pasikeitė senio veidas ir figūra! Jis buvo vienas ir prieš 
nieką nereikėjo vaidinti. Kur dingo žiaurumas ir šaltumas, įtaru- 
mas ir žvilgsnio aštrumas! Kažkas jį slėgė ir gniuždė: matyt, jį 
jaudino pasaulietiški reikalai. Gal jis prisiminė, kaip kažkada, 
tuomet dar paprasčiausias Džovanis Batista Pamfilis, buvo šven- 
tuoju legatu Madride, kaip paskui nesvyruodamas kopė per savo 
bendražygių galvas ir pagaliau prisiartino prie aukščiausio iš 
visų sostų. Kaip lemtingais 1644 metais jis vos sulaikė džiaugs- 
mą, stovėdamas tarp kardinolų, prelatų ir kitų dvasiškių prie 
savo pirmtako mirties patalo, kai išgirdo: „Popiežius mire!” O 
gal senis jautė: greitai baigsis jo ZemiSkasis viešpatavimas, ir, su 
baime žvelgdamas į rytojų, nematė ten kitos viešpatystės? Ką 
gali žinoti? 

Dvejopą įspūdį dabar kėlė Velaskesui popiežius. Kai Inocen- 
tas X laimindavo žmones, jis būdavo garbstomas stabas, zemis- 
koji dievybė be amžiaus žymių, valdingas ir stiprus. Likęs vie- 
nas, jis tapdavo seniu, bejėgiškai laukianĉiu savo gyvenimo ga- 
lo. | 

Velaskesas jau galėjo tapyti. Dirbtuveje viskas buvo paruošta 
darbui. 

— Chuanai, tu man reikalingas! — pašaukė Velaskesas mu- 
latą. 

Parecha negalėjo atsistebėti. Donas Diegas mostelėjo jam 
teptuku, kad liptų ant paaukštinimo, kur paprastai sėdėdavo mo- 
deliai. 

— Jūs mane piešite, mokytojau? — suabejojo jis. 

Nekantriu rankos mostu dailininkas pakartojo įsakymą. Rei- 
kėjo paklusti. Velaskesas pradėjo eskizą. Tris dienas stebėjosi 
Chuanas. Kodėl gi donas Diegas tapo jį, kai reikia vykdyti po- 
piežiaus užsakymą? Tačiau dailininkas tylėjo, ir jį klausinėti bu- 
vo beprasmiška. 

Kol džiūvo portretas, meistras buvojo galerijose, daug kopi- 
javo ir, vykdydamas karaliaus įsakymą, užpirkinėjo paveikslus 
Ispanijos rūmams. O vieną rytą portretas buvo išvežtas ir iš- 
statytas Agripos Panteone. Vaizdingumo dėlei Chuanui tekdavo 
po keletą valandų per dieną išstovėti Pantėone šalia portreto, 
kad lankytojai galėtų palyginti kopiją su originalu. 

Didingas Panteonas buvo pastatytas prieš du tūkstančius me- 
tų ir skirtas pagonių dievams. Daug kartų patvinęs Tibras pluk- 
dė savo viską griaunančias bangas prie jo sienų, barbarai, užplū- 
de Romą, grobė 1r degino Panteona, o krikščionys ėmė iš čia ak- 
menis savo bažnyčių statybai, plėšė gražiausius papuošimus, gro- 
bė viską, ką tik galėjo išsinešti. Ir vis dėlto pastatas liko stovėti 
didžiulis ir išdidus, pavergiantis savo didybe, kol žmonės atsito- 
kėjo. Tada žilasis Panteonas ėmė tarnauti menui. Čia sau amžiną 
poilsį surado liepsninga didžiojo dailininko Rafaelio širdis. 

Ispanų maestro buvo parodyta didelė garbė — Panteone savo 
drobes eksponuodavo tik didieji ir pripažinti dailininkai. Roma 
ji pripažino. Miestas šlovino dailininką, gyrė jo meną, jo su- 
gebėjimą ir meistriškumą. Prie portreto stoviniuodavo minios 
žmonių. Chuanui teko išgirsti daug gerų žodžių. Velaskeso tep- 
tukas sujaudino net abejingus, kurie tik iš smalsumo ateidavo 
pažiūrėti jo kūrinio. O kartą vienas žiūrovas timptelėjo mulatą 
už rankovės ir, tartum įsitikinęs, kad jis tikras, gyvas žmogus, 
garsiai ištarė: ,Kaip jis panašus į savo portretą!“ Chuanas di- 
džiavosi jam rodomu dėmesiu, tarytum ir jam atitekdavo dalelė 
tos garbės, kuri buvo skirta donui Diegui. 

Kol Roma žavėjosi Parechos portretu, Velaskesas ruošė nau- 
ją stebuklą — piešė popiežiaus Inocento X portretą, kuris tapo 
pasaulinio meno šedevru. Amžių amžiais jis rodo palikuoniams, 
kaip meistriškai dirbo dailininkas, kurio devizas buvo — tapyti 
tiktai tiesą. 

Už dirbtuvės langų slinko dienos, o Velaskesas nesitraukė 
nuo molberto. Chuanas nespėdavo mirkyti teptukų ir ruošti da- 

žų. Atrodė, kad penkiasdešimties metų dailininkui sugrįžo jau- 
nystė. į 

Kartą rytą, kai auštančios dienos pirmieji spinduliai prasi- 
skverbė į dirbtuvę, Chuanas, rinkdamas apvarvėjusias per naktį 
žvakes, Zvilgteréjo į paveikslą — ir atšoko: iš drobės į jį žiūrėjo 
gyvas žmogus! Tiktai didžiulis, originalus, nepriklausomas di- 
džiojo ispano talentas galėjo sukurti tokį šedevrą! Chuanas, pir- 
masis žiūrovas ir pirmasis savo mokytojo kūrinių vertintojas, 
buvo sukrėstas. Portretas stebino ne tiktai formos isbaigtumu, 
bet ir nepaprastu tikroviškumu. Nuo šiol prie šio kūrinio, kaip 
nusilenkti šventoms vietoms, važiuos į Romą įvairiausių šalių 
dailininkai, kad ten, nedidelėje salėje, išdrapiruotoje raudonu ak- 
somu, pagerbtų atminimą Žmogaus, kurio kūryba įkvėpė ne vie- 
ną tapytojų kartą. V. Surikovas 1884 metais apie šį portretą ra- 
sé: „Jis pasižymi visapusiskumu — kūrybiškumu, forma, koloritu, 
kiekvieną jų galima tyrinėti atskirai ir patirti pasitenkinimą. Tai 
gyvas žmogus, tai praauga senųjų meistrų tapybą. Čia nėra 
ko atleisti ar pateisinti. Man visos Romos galerijos — šis Ve- 
laskeso portretas. Nuo jo neįmanoma atsitraukti. Prieš išvažiuo- 
damas iš Romos, aš su juo atsisveikinau kaip su gyvu žmogumi, 
atsisveikini ir vėl sugrįžti — galvoji, o gal paskutinį kartą jį 
matau?" 

Tačiau kol kas portreto dar niekas nematė ir juo galėjo gė- 
rėtis tiktai Chuanas. O donas Diegas, baigęs portretą, vykdė 
karališkuosius pavedimus. Šis tas, del ko karalius Pilypas IV pa- 
siuntė jį į tolimus kraštus, jau buvo padaryta. Brangus krovi- 
nys — keletas Tintoreto ir Veronezės paveikslų, tik per laimin- 
ga atsitiktinumą nupirktų Venecijoje, — buvo saugomas pas pa- 
žįstamą bankininką, belaukiant, kol jį bus galima pasiųsti į Is- 
paniją. Netrukus turėjo būti baigtos ir geriausiems Genujos ir 
Romos meistrams užsakytos trisdešimt dvi įžymių graikų ir ro- 
mėnų skulptūrų gipsinės kopijos. Tą dieną, kai Parechą apstulbi- 
no matytas portretas, jo mokytojas pagarbiai apžiūrinėjo Mike- 
landželo ,Mozes“ galvos kopiją, turėjusią papuošti karališkąją 
kolekciją. 

Tiktai vėlai vakare Velaskesui pavykdavo grįžti į savo dirb- 
tuvę, bet ir ten jo laukdavo žmonės. Pasikalbėjimai ir derybos 
su dailininkais, kuriuos svečias iš Ispanijos kvietė į Madridą 
ištapyti lubas ir sienas tuo metu naujai pastatytame karališkaja- 

me Alkazare, užtrukdavo gerokai po vidurnakčio. Romėnai, gy- 
venantieji viename rajone su dailininku, jau nesistebėjo, kad 
jo langai šviečia iki ryto. 

Jau į Ispaniją išvyko Velaskeso pakviesti tapytojai dekora- 
toriai Agostinas Mitelis ir Anjola Mikelė Kolonas, tačiau pave- 
dimų sąrašas toli gražu nebuvo įvykdytas. O čia dar Šventojo 
Luko akademija kviečia dalyvauti posėdyje. 

Šventojo Luko Dailės akademijos didžiojoje salėje susirinko 
kone visi Romos dailininkai. Stojusioje tyloje aiškiai ir iškilmin- 
gai skambėjo žodžiai: | 

— Diegas de Silva i Velaskesas, jo didenybes Ispanijos kara- 
liaus rūmų dailininkas, nuo šios dienos ir valandos išrinktas 
Šventojo Luko akademijos nariu. 

Doną Diegą karštai sveikino jo skaitlingi draugai. Tokia gar- 
bė Romoje buvo suteikiama tiktai retam svetimšaliui. Malonu 
buvo klausytis šiltų sveikinimų iš Klodo Loreno lūpų, nuošir- 
dūs ir karšti buvo santúraus Salvatoro Rozos ir Pietro da Kor- 
tonos rankų paspaudimai. Tačiau didžiajam maestro sieloje bu- 
vo sunku. Kodėl čia, saulėtoje Italijoje, kur žmonės taip mažai 
maté jo darbų. jį pripažino ir suprato iš karto? O gimtojoje Ispa- 
nijoje, kuri viena viešpatavo Velaskeso širdyje, kiekvieną va- 
landą reikėdavo įrodinėti, kad ne veltui rodoma pagarba jo 
teptukui? 

Po kelių dienų jau visa Roma kalbėjo apie naują ispano kū- 
rinj. Meno žinovai ir vertintojai vienu balsu tvirtino: „Visa, kas 
buvo sukurta praeityje ir šiuo metu, tėra kopijavimas, ir tiktai 
šis kūrinys tikra tiesa.“ Portrete Inocentas X buvo nutapytas 
toks, kokį jį Velaskesas pamatė pirmąjį kartą. Vyravo raudonai 
avietinės spalvos. Sunku buvo įsivaizduoti, kad egzistuoja tiek 
daug raudonų spalvų, tokia begalinė jų atspalvių gausybė. Nors 
raudonos spalvos neerzino ir nevargino akių, vis dėlto toji 
kraupi gama kėlė nerimą ir baugino. Ryškūs saulės spinduliai, 
stipriu srautu apšviesdami figūrą, vertė blizgėti spalvas ir didi- 
no gyvybingumo iliuziją. O šviesotamsa, kai kur švelnindama 
bendrą paveikslo foną, darė erdvės, atmosferos įspūdį. Klaikiai 
išsiskyrė negražus, grubių bruožų šventojo Petro sosto įpėdinio 
veidas. Baisūs raudoni atspindžiai žaidė jame, peršviesdami re- 
tutę barzdelę. Šalia raudonų tonų ryškiai išsiskyrė sutanos, apy- 

kaklės, rankogalių baltumas. O kairėje popiežiaus rankoje bal- 
tavo laiškas su užrašu: 

„Alla Santa di Nro Sigre Innocencio X Per Diego de Silva 
Velazquez de la Camera di S. Mta Cattca'.* 

Koks jis, šitas žmogus, kurio mėlynos akys įdėmiai, piktai 
ir su nepasitikėjimu žiūri į pasaulį? Ar jis gali tikėti žmonėmis, 
jeigu jo paties brolienė, vyresniojo brolio našlė, Olimpija Mo- 
dalčini, negailestingai ir įžūliai jį apvaginėja ir apgaudinėja? O 
gal jis prisiminė savo kelią į sostą — piktadarybių ir apgavys- 
čių grandinę? Kuo tada tikėti? Vienu dievu? Įtarus, jis paika ir 
griežta veikla išvaikė ir atgrasė savo šalininkus ir draugus ir 
liko visiškai vienas soste, neapkenčiantis ir neapkenčiamas. Ši- 
tam senam žmogui, kurio visos veiklos rezultatas — tik naujas 
kalėjimas Romai, buvo lemta likti vienišam. Tačiau ne vien se- 
natvė jį palaužė. Popiežiaus bejėgiškumas turi gilias socialines 
šaknis. Portretas vertė susimąstyti apie perspektyvos neturėji- 
mą, senatvišką karšatį, nereikalingumą pačios katalikybės siste- 
mos, kuri jau atgyveno ir turi paskęsti Letoje kartu su savo is- 
torija — baisia, kruvina, piktadariška viduramžių istorija. 

Gal būt, pats Velaskesas ir nesuvokė šito, tačiau kokia di- 
delė buvo jo talento jėga, jo realizmo jėga, sugebėjusi pasiūlyti 
dailininkui teisingą šito sudėtingo uždavinio sprendimą! 

Kas galėjo išgelbėti Inocentą X nuo negailestingos laiko tėk- 
mės, nuo naujo artėjančio rytojaus be jokios ateities jam? Jis 
artėjo ir kėlė tuo tarpu dar giliai paslėptą baimę. 

Portretas tarytum skelbė nuosprendį, kurį netrukus patvirti- 
no gyvenimas: šventasis tėvas nešlovingai mirė ir pigiausiamė 
Romoje karste, paskui kurį nėjo nė vienas žmogus, buvo palai- 
dotas Seimyniniame Pamfiliu rūsyje. Toksai buvo šis demaskuo- 
jantis portretas, kuriame jungėsi viskas — praeitis, dabartis ir 
ateitis. 

Dailininkas užkariavo italų širdis. Ispanas pavergė Romą. 
Antonijaus Palomino žodžiais tariant, Velaskeso kūriniai ,nuste- 
bino Romą, daugelis jį kopijavo, kad galėtų mokytis ir gėrėtis 
juo kaip stebuklu“. 

Kai Inocentas X pamatė savo portretą, jis ilgai tylėdamas 
žiūrėjo į jį, o paskui ištarė du žodžius: ,Troppo vero” — „Per- 


* Švenčiausiajam popiežiui Inocentui X Diegas de Silva Velaskesas, 
jo didenybės katelikų karaliaus rūmų dailininkas (it.). 


170 


daug tikroviŝka". Kas juose slypejo: kartėlis ir apgailestavimas 
ar susižavėjimas dailininko meistriškumu, sugebėjimu pamatyti, 
kas nematoma? Apie tai mes galime tiktai spėlioti, istorija dau- 
giau nieko neišsaugojo. Kitą dieną, kai portretas buvo padova- 
notas popiežiui, Velaskesas gavo neįprastai dosnų atpildą — ma- 
syvią auksinę grandinėlę ant kaklo su miniatiūriniu Inocento X 
portretu medalione, išpuoštame pusiaubrangiais akmenimis. 

Kai kurias Romos vietas donas Diegas buvo pamėgęs dar nuo 
pirmojo apsilankymo. Visų pirma, Medičių vilą. Jis vėl vaikšti- 
nėjo jos ištuštėjusiomis alėjomis, tikėdamasis atgaivinti dieviš- 
kai didingos nepažįstamosios vaizdą. Tačiau apleistą vilą pamir- 
šo net vaiduokliai. Čia pasiliko tiktai grožis ir liūdesys, pasislė- 
pe pavėsingose alėjose. Tai jautėsi net šviesų vidurdienį. Maest- 
ro nusprendė tuoj pat, neatidėliodamas nutapyti tuos puikius kaž- 
kada nuostabaus Medičių parko kampelius. 

Beveik per kelias dienas dailininkas nutapė keletą puikių 
peizažų, sukurtų, rodos, laisvais, lengvais teptuko prisilietimais 
prie drobės: „Medičių vilos parkas“, dar žinomas pavadinimų 
„Vidurdienis“, „Medičių vila Romoje“ (, Vakaras”). Juose nėra 
nei audrų, nei ryškių saulėlydžio spalvų. Ispano akis, apsipratusi 
su savo tėvynės spalvų gama, šį kartą nepanoro matyti sveti- 
moje šalyje kitų spalvų. Vieno paveikslo viršuje pro platanų 
alėjos Zaluma šviečiasi švelniais sidabriškai pilkais tonais dan- 
gus, blykčioja pastato baltumas. Kiparisų žalumoje — antikinė 
Ariadnės statula. Pirmame plane dvi tamsiai apsirengusios figū- 
ros; vienos kostiumas pagyvintas balta apykakle ir rankogaliais. 
Kitame paveiksle — dideli tamsiai žali ąžuolai kyla virš pilkos 
baliustrados — vėl šaltas marmuras ir juodos su balta spalvos 
siluetai. Arba štai dar: beveik užleistas parkas su baltomis an- 
tikinėmis statulomis. mirguliuojantis blyškus dangus, tamsūs si- 
kietai. Nedidelio formato peizažams būdingas tikras monumen- 
talumas. Dailininkas sugebėjo perduoti juose neišsenkančias 
gamtos jėgas, nemirtingumą ir didybę. 

Sugrįžęs į tėvynę, maestro toliau tapo peizažų seriją. Jis ta- 
po „Karališkojo sodo aleja“, „Fontana karaliaus sode“. Matyt, 
pirmieji peizažai, nežiūrint itališkų siužetų, buvo jo tėvynės il- 
gesys, o Ispanijos spalvų grožybė ypatingai karštai buvo pri- 
pažinta kaip tik svetur, 

Atėjo metas atsisveikinti su Roma. Karalius Pilypas nuožat 
primindavo savo rūmų dailininkui jo pareigas, ragino didįjį 
maestro grįžti — esą, jis laukiąs jo ir niekam neleidžiąs savęs 
tapyti. Vienas iš Velaskeso draugų pranešė, kad karalius didžiai 
sunerimęs. Reikėjo paklusti. Teko grįžti namo, po Madrido rū- 
mų skliautais, nepabuvojus Prancūzijoje, į kurią taip troško nu- 
važiuoti. Sudie, Roma, sudie, Italija, dabar jau, tikriausiai, am- 
žinai! ' 


INFANTĖ IR KURTIZANĖ 


Karalius skubino užbaigti Eskorialą. Niūriems Pilypo II na- 
mams reikėjo nuolatinio dėmesio. Po didžiule Eskorialo bažnyčia, 
kurios durys atviros tik karališkojo rango asmenims, buvo sta- 
tomas Karalių mauzoliejus. Laidojimo rūsys kasamas kaip tik 
po didžiosios koplyčios altoriumi. Laikinai marmuriniai karstai 
su mirusiųjų palaikais buvo pastatyti tiesiog bažnyčioje. Kartą 
per- savaitę karalius Pilypas, laikydamasis rūmų reglamento, ap- 
lankydavo mirusiuosius. Ir taip visas šešiasdešimt tris dienas. 
Velaskesas dažnai matydavo, kaip jo didenybė eidavo Karalių 
kiemu, kur iškilmingai eilėmis stovėjo statulos. Apie ką galvoja 
jis, likęs vienas su pirmtakų palaikais? 

Į Eskorialą traukia vilkstinės vežimų su juodu gedulingu mar- 
muru, jaspiu. Triūsia žmonės, vykdydami karaliaus valią. O dai- 
lininkui, kuris turi prižiūrėti darbus, nelieka laiko tapyti. 

Retkarčiais jam vis dėlto pavykdavo ištrūkti keletui valan- 
dų į savo tylųjį Brangenybių Bokštą. Ten pustuštėje dirbtuvė- 
je jo kantriai laukė nebaigtos drobės. Ant žemo arabiško staliu- 
ko gulėjo vėduoklė. Susimąstymo valandėlėmis maestro paimda- 
vo ją į rankas ir ilgai gėrėdavosi subtiliu menišku darbu. Vė- 
duoklė turėjo nuostabią galią atgaivinti atmintyje praėjusius 
laikus. Regis, visai neseniai donas Diegas ją pirmą kartą pama- 
tė paslaptingosios juodakės gražuolės rankose — kaip vėliau pa- 
aiškėjo, tai buvo hercogienė. Marija mirė, palikusi atminimui šį 
mažą daiktelį. Ne, tai netiesa. Ji paliko daugiau — priesaką my- 
lėti gyvenimą. Jis nematė jos mirusios, todėl niekuomet negalėjo 
įsivaizduoti, kad jos nėra. 

Bėgo metai, tačiau širdis atkakliai laukė. Širdis nenorėjo 
senti. 

Kartą, suradęs truputį laiko, Velaskesas pradėjo tapyti jau- 
nos karalienės Marijanos portretą. Į dailininko dirbtuvę kara- 

lienė ateidavo su savo podukra — Marija Tereza. Jos abi buvo 
Ferdinando lI ir Henriko IV anūkės. Kai karalius Pilypas vedė 
savo giminaitę Marijaną, sesuo infantei tapo dar ir psumote. 
Metų skirtumas tarp jų buvo nedidelis, ir mergaitė nusilcido 1ki 
draugystės su jauna karaliene. Nuo vaikystės Marija Tereza 
įprato laikyti save Ispanijos sosto įpėdine. 

Ji pavyzdingai mokėsi, mokėjo daug kalbų. Per rūmų šven- 
tes jai būdavo skiriamas pirmosios damos vaidmuo. Ir mergai- 
tė, jausdama savo vertę, tai vykdė labai atsakingai. Protinga, 
grakšti, infantė buvo žymiai pranašesnė už savo pamotę. Ka- 
ralius savo vienintelei dukrai buvo švelniai dėmesingas. Tačiau, 
laikui bėgant, infantės padėtis pasikeitė. Prieš metus karalienė 
pagimdė dukterį Margaritą, ir visas tėvų dėmesys nukrypo į 
ją. Pradžioje Marija Tereza išsigando tos permainos, bet pa- 
svarsčiusi nusprendė, jog šioje situacijoje jai užvis geriausia 
būti mažytės sesutės šefe. Dabar per visas šventes Marijana ir 
Marija Tereza būdavo kartu. . 

Karalienė, atėjusi į eilinį seansą, patogiai įsitaisė kresle. To- 
mis dienomis ji vilkėjo tamsiai žalia suknia, kurios sijonas buvo 
panašus į didžiulį varpą. Grieztoje katalikiškoje Ispanijoje, 
ypač rūmuose, moterinis nebuvo leidžiama dėvėti suknelių su gi- 
liomis iškirptėmis. Atrodė, jog tos' epochos žmonės darė viską, 
kad atimtų iš moterų jų natūralų grakštumą ir įgimtą grožį. Is- 
torijoje sunku rasti kitą tokį laikotarpį, kad kostiumas taip iš- 
kraipytų natūralų linijų grožį. Iš pradžių moterų mados Ispani- 
joje idealas buvo sijonas, panasus į apverstą raidę U. Virš sijo- 
no —- laiba ilga talija ir išpūstos rankovės. Pamažu, pradedant 
šeštuoju dešimtmečiu, kostiumo linija pasikeitė, praplatėjo. Kri- 
nolino varpas suapvaiejo ir pasidarė panašus į statinę. Ilgas kie- 
tas korsetas slėpė formas ir žalojo liemenį. Sijonas neduodavo 
moterims rankų nuleisti, todėl jas tekdavo laikyti kabančias, o 
geriausiu atveju jos, kartu su laikrodžiais, brangenybėmis ir ki- 
tais papuošalais, ilsedavosi ant to gana nepatogaus įrenginio. 
Velaskesą tiesiog erzino tokia apranga. Bet tai dar ne viskas! 
Žmonės nebuvo abejingi ir plaukams. Visai neseniai jie buvo 
natūralūs — melsvai juodi arba, blogiausiu atveju, juos da- 
žydavo rudai. Šukuosena palikdavo kaktą atvirą. Dabar Madrido 
madų sekėjos tiek prisigalvojo, kad virš gausiai raudoniu nutep- 
to veido padarydavo tikrą bokštą iš plunksnų, kaspinų ir viso- 
kiausių papuošalų. Be to, ant galvos ėmė maukšlinti perukus iš 

šilkinių siūlų su ipintais mezginiais ir perlais. Rūmų damos 
skendo savo parėduose. Kaip jas tokias buvo galima tapyti? To- 
dėl maestro, piešdamas tas išsidarkiusias figūras, stengėsi bent 
surasti naują tonų kombinaciją. Šviesos efektai padėjo išskirti 
modelio veidą, tačiau figūros išgelbėti niekas negalėjo. Tada 
Velaskesas surado išeitį: jis nupiešė karalienę raitą ant arklio, 
bent jau nereikėjo tapyti biaurios suknios. 

Karalienė ir infantė buvo labai panašios, nes buvo gimu- 
sios iš nepaprastai artimų giminaičių santuokų. Jų veidus ženk- 
lino išsigimimo atspaudas. Tuo akis vaizdžiai gali įsitikinti Habs- 
burgų portretų galerijoje. Portretai atrodė panašūs ne dėl tradi- 
cinės pozos, bet dėl neišraiškingų veidų blyškumo, juos vienijo 
ne bendri bruožai, bet ilgesys ir liūdesys plačiai atmerktose aky- 
se. Maestro negailėjo spalvų jų portretams. Damų tualetų me- 
džiaga atrodydavo tokia natūrali, jog norėdavai ją paciupinéti. 
Tačiau atgaivinti blyškiai rausvų, tarytum porcelianinių mode- 
lių veidų negalėjo net genialaus dailininko ranka. Teptukas bu- 
vo klusnus genijaus valiai, meluoti jis nemokėjo. Velaskesas 
tapė savo karalius ir infantus tokius, kokius matė. 

Darbai Eskoriale ėjo į pabaigą. Atėjo eilė perstatyti Alkaza- 
ra. Karalius, kaip ir anksčiau, skubino maestro. Juk ne veltui 
jis, rodydamas ypatingą palankumą, net nepaisė visų Karaliaus 
tarybos narių nuomonės ir dar 1652 metų vasario 16 dieną pa- 
skyrė Velaskesą hofmaršalu. 

Donas Diegas visai nebūdavo namuose. Chuanas Parecha, 
nuolat lydėdavęs jį visur, stebėjosi, iš kur šeimininkas semiasi 
jėgų tapyti. Velaskesas nepaprastai daug dirbo. Neŭzaugu ir 
rūmų juokdarių serija, kurią jis pradėjo prieš kelionę į Italiją, 
buvo baigta. Šalia šlubo senio Chuano Austrijiečio savo vietą 
ilgoje portretų eilėje užėmė Antonijas Angliškasis. Jis buvo 
nutapytas su paradiniu anglų munduru, rankoje laikė skrybėlę, 
papuoštą vešliu baltu pliumažu. Šalia jo stovėjo didžiulis do- 
gas. Toliau buvo kvailučio El Bobo del Korijos portretas. Apgai- 
lėtinas idiotas įsispraudė į patį kambario kampą. Visoje jo be- 
jėgiškoje kampuotoje figūroje jautėsi suglumimas. Šypsena, la- 
biau primenanti nervinį tiką, iškreipė ir taip jau kreivą išsigi- 
musį veidą. Žvairos akys tarytum bando apsistoti ties kuriuo 
nors daiktu, tačiau pakrikęs protas nepajėgia suprasti, kas vyks- 
ta aplinkui. Visoje El Bobo išvaizdoje jaučiamas nebylus mal- 
davimas palikti nelaimingąjį ramybėje. Panašius jausmus kėlė 

ir issig:mélis iš Valjekaso — Fransiskas Leskanas, buvęs kaž- 
kada princo Baltazaro žaisliuku. Išdidžiai išpūtęs krūtinę, stovėjo 
karaliaus juokdarys Kristabelis de Pernija. Itin komiškas jis bū- 
davo per bulių kautynes. Išbėgęs į plaza de toros — aikštelę, 
kur vykdavc bulių kautynės, jis su muleta erzindavo ir taip 
jau įsiutusį gyvulį. Kai bulius jį puldavo, Kristabelis staiga pa- 
sisukdavo ir savo kraupių akių grąžteliais įsistebeilydavo į per- 
sekiotojo akis. Šis sustodavo tarytum užhipnotizuotas, o paskui 
bėgdavo į šalį nuo pasiutusio juokdario, lydimas nepaprasto tri- 
būnų švilpesio. Neūžaugų portretų rinkinys buvo ne tiktai sa- 
votiškas, bet ir unikalus. Vienas Chuanas ir donas Fuensalida, 
tikriausiai, težinojo, kiek prie jų kamavosi maestro. Didysis hu- 
manistas norėjo papasakoti visų laikų Žmonėms apie pasibaisė- 
tiną graudžių luošių dalią, apie didžiulę nelaimingųjų skriaudą. 
Jis, mėgęs pasaulyje vien tik grožį ir nusilenkdamas jam, būsi- 
mosioms kartoms pamokyti kūrė visiškai priešingus paveikslus. 
Paprasčiausia būtų buvę prieš viską užmerkti akis, tačiau tada 
jis nebūtų buvęs Velaskesas. 


„Idomu, kiek spalvų yra saulėlydžio gaisuose?” — galvojo 
maestro, žiūrėdamas į rubino spalvos rožes pilkų šaltų debesų 
fone. Jo nedidelis ekipažas važiavo tolimomis Madrido apylin- 
kėmis. Vežėjas neragino arklių, ir pavargęs Velaskesas galėjo 
ramiai gėrėtis besiruošiančios ilsėtis dienos spalvomis. Už eki- 
pažo pasigirdo kanopų dundesys, ir netrukus su maestro susi- 
lygino du raiteliai. Markizas de Aras žemai nulenkė galvą, svei- 
kindamas Velaskesą. 

Markizas, atsiprašęs, kad sutrukdė vienatvės ramybę, ėmė 
kalbėti, jog jis su donja Ana maestro ekipažą pamatė dar tik 
išjoję iš miesto. Pagunda buvusi didelė, ir jie nušuoliavę jam 
iš paskos. Dėl visko esanti kalta jo bendrakeleivė, juokais už- 
baigė markizas. Velaskesas jiems nusišypsojo. Jis visai nepyks- 
tąs, greičiau esąs laimingas, matydamas markizą. O kaip baus- 
me už pokštą prašąs pristatyti jį damai. 

Senjora nusilenkė maestro iš balno taip žemai, kad šis pa- 
juto švelnų jos drabužių kvapą. 

— Maestro Velaskesai, prieš jus Ana Damiani. 

Dieve mano! Garsioji šokėja Damiani! Maestro net kilstelėjo 
iš vietos. O ji vėl sėdėjo tiesi balne ir šypsojosi, pameilinta jo 
nustebimo, 

Į donją Aną, truputį prisimerkusios, žvelgė įdėmios gilios 
akys. Nežiūrint amžiaus, vis dar juodos Velaskeso garbanos kri- 
to ant griežtos baltos apykaklės. Aktorė staiga pajuto norą už- 
sivynioti jas ant piršto... Garsiai ji pasakė, jog laikytų garbe, 
jeigu maestro aplankytų kuklius jų namus. 

Markizas de Aras karštai jai pritarė. 

Jie vieni kitiems dar kartą nusilenkė, ir po akimirkos kano- 
pų dundesys nutilo už kelio posūkio. 

Aplinkui, tikriausiai, niekas nepasikeitė. Rūpestingas vėje- 
lis siaustė maestro į apsiaustą. Truputį pritemo. Velaskesas ne- 
pajuto, kaip arkliai pasileido šuoliais. | 

Iki to vakaro jam nė karto nebuvo tekę matyti senjoros Da- 
miani. Jis tik buvo girdėjęs apie nepaprastą jos meistriškumą. 
Aktorė daug kuo skyrėsi iš savo aplinkos moterų. Pirmiausia, 
ji nevaidino kuklios, ką taip mėgdavo vaizduoti rūmų damos. 
Ši nesilaikanti prietarų moteris jas erzindavo, keldavo jų pa- 
vydą, o neretai ir neapykantą. Jos keršijo jai už tobulą grožį, 
už nepaprastą talentą, už išdidumą. Visur ją persekiojo nieki- 
nantis žodis „kurtizanė“. Tačiau reikėjo būti donja Ana, kad 
pakiltum virš viso šito šnypščiančio gyvatyno, peržengtum per 
šmeižtų balą ir pasiliktum tokia išdidi, nepriklausoma ir links- 
ma. Maestro girdėjo apie ją daug pasakojimų, tačiau pakako 
jam vieną kartą ją pamatyti, ir jis iškart suprato visų tų prasi- 
manymų nepagrįstumą. Tokioms, kaip donja Ana, šmeižtai neli- 
po. Jis prisiminė jos puikius, truputį vėjo sutaršytus plaukus. 
Širdį užliejo šilto jausmo banga. Ana nenešiojo peruko. Vešlūs 
plaukai buvo susūkti ant pakaušio į paprastą graikišką mazgą, 
ir tas teikė jos veidui griežtumo, būdingo tik senovės deivėms. 

Šventoji madona! Kaip jis iš karto nepastebėjo, ji iš tikro 
panaši į mitologinę Venerą, tiktai su tikros ispanės bruožais. 

Aktorės namuose, kurie stovėjo prie pat upės, Velaskesas 
sutiko markizą Gasifą de Arą. Markizas, prieš išvažiuodamas 
į Andaluziją, skubėjo atlikti vizitus, todėl jie greitai liko dvie- 
se. Donja Ana pakvietė dailininką į mažytį vidinį kiemelį, Za- 
vingą patio, taip primenantį jam vaikystę. Paprastai nekalbus 
maestro ir dabar tiesiog nežinojo, nuo ko pradėti pokalbį su 
mažai pažįstama moterimi. O ji, regis, nė trupučio nesidrovėjo, 
jausdama idemu ir ilgą žvilgsnį. 

— Aš seniai norėjau susipažinti su jumis, donai Diegai. Kar- 
tą, kai jūsų nebuvo,— ji pajuto ne taip išsireiškusi,— kai jūs 
buvote išvykęs, aš buvau jūsų dirbtuvėje. 

— Ką gi jūs ten radote? — maestro balse girdėjosi ironija. 

— Nieko aš ten ir neieškojau,— greitai pertraukė ji. Jos 
antakiai suvirpėjo, išsilenkė kaip įtemptas lankas, paskui iš kar- 
to nusileido, tarytum paleidus strėlę.— Aš aktorė, ir man buvo 
įdomu pamatyti, kas slypi užkulisiuose tų drobių, kurios mane 
sujaudino. Kai aš esu scenoje, publika mane mato tiktai kaip 
aktorę. Bet niekas nemato manyje žmogaus, kuris, siekdamas to- 
bulybės šokyje, pergyveno didelę kūrybos kančią. Aš norėjau be 
jūsų pažvelgti į jūsų kančias. 

— Man taip pat norėtųsi pažvelgti į jūsų dirbtuvę, donja 
Ana... 

Ji sutiko be jokio koketavimo. 

— Aš pašoksiu specialiai jums. 

Ji suplojo delnais. Kažkur anapus jazmino krūmų suskambė- 
jo gitara. Senjora pakilo. Akimirka — ir šilkinis rytietiškas cha- 
latas, kuriuo apsivilkusi priiminėjo svečią, šiugždėdamas nukrito 
prie jos kojų. 

Pradžioje ji šoko lėtai, tarytum plaukte plaukė. -Po truputį 
šokio ritmas greitėjo. Prieš užburtą maestro siautėjo audringa, 
liepsninga „ola“. Šis šokis nuo iki šiol matytų skyrėsi tuo, kad 
jį šoko tikra artistė... 

O ji jau vėl sėdėjo priešais jį, supstydamasi į savo chalatą, 
kai maestro atsipeikejo. Kalbėtis nesinorėjo. Bet -ar reikalingi 
žodžiai dviem menininkams, kad jie suprastų vienas kitą. 

Paskui visas dienas Velaskesą persekiojo mintis nutapyti don- 
ją Aną. Ji, rodos, prašyte prašėsi perkeliama į drobę. Bet ar ga- 
lima šventeiviškoje jų Ispanijoje tapyti nuogą moterį! Jau ne 
vieną kartą dailininkai buvo kreipęsi į bažnyčią, prašydami lei- 
dimo. Tačiau bažnyčia, šitoji valstybė valstybėje, neleisdavo. 
Nuodėmingas ir pasmerktas žmogaus kūnas jokiu būdu negali 
būti atkuriamas teptuku, skelbė rūstūs krikščoniškojo asketizmo 
principai. 

Kad ir kaip ten buvo iki šiol, tačiau maestro nusprendė pa- 
siekti savo. Ilgoje kalboje, kurią specialiai paruošė jo dideny- 
bei, dailininkas papasakojo Pilypui IV apie Europos dailininkų 
darbus, vaizduojančius Venerą. Maestro jau tvirtai žinojo, kad 
tapys būtent Venerą. Karalius netikėtai lengvai sutiko su šia 

tema ir pasisiūlė pats sutvarkyti reikalą, jeigu šventajai inkvi- 
zicijai staiga tai nepatiktų. 

norėjo parungtyniauti su dailininkais, tapiusiais iki jo. Jis nė 
negalvojo tapyti Venerą taip, kaip Ticianas ir Rubensas. Jį pir- 
miausia viliojo galimybė pirmam iš amžininkų ispanų nutapyti 
draudžiamą nuogumą. Jis buvo didelis dailininkas ir nebijojo, 
kad jį apkaltins mėgdžiojimu. Jo Venera bus nepaprasta mote- 
ris, ne Ticiano italė, ne Rubenso olandė, bet, visų pirma, ispanė. 

Nei donja Ana, nei maestro, kuriam tarytum vėl grįžo jau- 
nystė, nejautė slenkančio laiko. Chuanas, kuris seansų metu 
nebuvo įleidžiamas į dirbtuvę, tiktai sielvartingai lingavo galvą. 
Visa širdimi atsidavęs savo  genialiajam ponui, jis pergyveno 
dėl jo. O jeigu staiga pasikartos toji praeitis, kuri dabar balta 
vėduokle guli ant arabiško staliuko dirbtuvėje? 

Paveikslas buvo beveik baigtas. Į jį dailininkas įdėjo tiek 
darbo, vidinės šilumos ir meistriškumo, kad mitologinė Venera 
atgijo, tapusi paprasta jauna nuoga moterimi. Jos lankstus kū- 
nas, meistriškai nutapytas pailgoje paveikslo drobėje, buvo pa- 
vaizduotas laisva poza, nugara į žiūrovą. Grakščios ir švelnios, 
puikios kūno porporcijos, nors ir nepaprastai žavios, nebuvo 
idealizuotos. Jaunam kūnui žavesio teikė natūralus. ir sveikas 
grakštumas. Nutapydamas Venerą nugara į žiūrovą, maestro ta- 
rytum siūlė patiems įspėti, koks jos veidas. 

Tačiau nežinia, kokios akys žiūrės į jo Venerą. Ar sugebės 
žiūrovai įsivaizduoti jos veidą tokį tobulą, kokį matė jis? 

Tada dailininkas pastatė prieš Venerą veidrodį. Iš blausaus 
veidrodžio į maestro žiūrėjo pailgas mielas ispanės (jo ispanės!) 
veidas svajingomis akimis. 

Nepaprastai švelnios paveikslo spalvos dainavo meilią dainą 
deivės grožiui. Iškilmingai ir kartu prislopintai skambėjo raudo- 
na drapiruotė, kurios fone ryškėjo rausvai baltas, mielas ir tra- 
pus amūras, laikantis prieš Venerą veidrodį. Maloni akiai, auk- 
sinio atspalvio šilta moters odos spalva nepaprastai derinosi su 
žalia antklode, ant kurios ji gulėjo. Sidabru blizgėjo po antklode 
matoma sniego baltumo paklodė ir baltas perlamutrinis šydo 
audinys, baltuojantis prie jos klubų. 

Išdidi galvutė ir į graikišką mazgą ant pakaušio susukti 
plaukai ilsėjosi ant sulenktos rankos. Tamsiai rudi su blizgančiu 
auksiniu atspalviu plaukai, rodos, kas akimirką galėjo išsiskleisti 

ir nuvilnyti per ranką bangų kaskadomis. Geriau nutapyti buvo 
neįmanoma. l 

„Draugai, kuriuos maestro pakvietė pasižiūrėti savo naujo- 
jo paveikslo, ilgai sėdėjo tylėdami. O, „Venera“ dar sukels 
triukšmo! Kiekvienas iš jų puikiai žinojo, kaip bus atsiliepia 
apie paveikslą rūmuose. Nerūpestingas maestro dabar taip su- 
sižavėjęs donja Ana, kad net negalvoja, ką kalbės žmonės. 

Bet kurgi jis pats? 

Parecha buvo aiškiai sumišęs. 

— Jis išvažiavo su donja Ana į kalnus... Ji išvyksta iš Ispa- 
nijos. 

Žodžiai „ji išvyksta" niekaip netilpo Velaskeso galvoje. Dar 
prieš kelias dienas Ana kūrė kelionės į Seviliją planus. Jis įsi- 
vaizdavo, kaip jie vaikščios jaunystės miesto gatvėmis... 

Dabar iš to nieko neliko. Viskas neteko bet kokios prasmės, 
kai jis ėmė galvoti — „ji išvyksta“. Likimas jam buvo žiaurus, 
pasiuntęs meilę tokiame amžiuje, iš kurio nuolaidžiai šaiposi 
jaunimas. Bet kas gali sustabdyti žmogų, kuris per daug ilgai 
ieškojo? Ar jis kaltas, kad ji atėjo saulėlydyje, nors buvo lau- 
kiama aušroje? 

Sunku patikėti tokių dalykų realumu net pačiam, ne tik 
tave supantiems žmonėms. Tačiau kodėl nenori sutikti, kad tavo 
širdis renkasi ją vieną iš visų ne tik todėl, kad ji jauna? Ji 
išeina. Kas ją galės pakeisti gyvenime? 

„Šventoji madona! Aš dėkoju tau už ją. Jaunystė būna žiau- 
ri mums, ilgai gyvenusiems. Atleisk jai. Vieno maldauju ta- 
ve — prailgink šią dieną..." Tikriausiai taip karštai donas Diegas 
niekada nesimeldė. Teisus buvo tėvas Salasaras — besimeldžian- 
tiems bažnyčios nereikalingos. 

Ana turėjo išvažiuoti rytoj. Liko viskas, išskyrus ją: kiek 
kartų gyvenime jam teko tarti šitą žodį — „sudie“? 

— Maestro! — skambėjo donjos Anos balsas. Ji stovėjo nuo 
jo per žingsnį. Su balta suknele buvo panaši į mergaitę, o už- 
mestas ant pečių apsiaustas atrodė kaip didžiuliai suglausti spar- 
nai.— Maestro, jūsų kurtizanė išvažiuoja... 

Jis žengė prie jos. Jos rankos pasitiko jį ir apglėbė pečius. 
Lankstūs pirštai pakilo virš standžių apykaklės mezginių ir 
įsipynė į jo plaukų garbanas. Velaskesas paėmė jos ranką ir 
pabučiavo. Ant delno nukrito ašara, panaši į rasos lašą. Vienin- 
tele. 

> Aš negalėjau nieko tau pažadėti, mergaitė... 

Delnas užspaudė jo lūpas. 

— Jūs davėte man viską, ir aš laiminga. Madona mato, aš 
bijau ne dėl savęs. Išeitis viena — išvažiuoti. Rytoj viskas, kas 
susiję su manimi, jums taps praeitimi, Šiandien jūs privalote 
jausti, kad aš čia. 

Džiaugsmas, kaip ir skausmas — visa apimantys jausmai. Kaip 
jiems sutilpti širdyje, mažame gyvame kamuolėlyje? 

Atėjo užvis baisiausia — dailininkui užgeso spalvos. Jis pri- 
siminė čigonės Milagros žodžius — „tu dar ne kartą liesi meilės 
skausmo ašaras“. Tapyti nesinorėjo. Jis atrodė ligonis ir iš kar- 
to susenęs. Vakarais su Chuanu išeidavo pasivaikščioti. Abejin- 
gas viskam, jis klaidžiodavo mėgstamais takeliais prie upės. Ten, 
atsisėdęs ant aukšto plataus akmens, ištisas valandas žiūrėdavo 
į vandenį. 

Būgštavimai buvo be pagrindo, „Venera“ patiko visiems, 
ypač ji patiko jo didenybei, kuris iš savo senelio buvo pavel- 
dėjęs pomėgį mitologiniams siuzetams. 

Kai šis paveikslas buvo pakabintas Madrido Alkazaro Veid- 
rodžių salėje, pats didysis inkvizitorius Diegas Arsė i Reinosas 
panoro jį pamatyti. Pasakoja, kad senis ilgai išbuvęs vienas prie 
paveikslo, o paskui nuėjęs į karaliaus kambarius. Apie ką kalbė- 
josi Pilypas ir didysis inkvizitorius, niekam nežinoma, tačiau 
paveikslas liko kabėti Veidrodžių salėje. Tiktai senjoras Rei- 
nosas tenai daugiau niekada nebepasirodė. 

Kaip žemė po ilgos žiemos Velaskesas pamažu grįžo į gyve- 
nima. Jo saulute tapo mažoji infantė, mylimiausia karaliaus Pi- 
lypo duktė. | 

Mažoji baltaplaukė Margarita buvo žavingas vaikas. Tačiau 
motina su ja elgėsi santūriai. Ji laukė sūnaus, įpėdinio, mergai- 
tė nebuvo numatyta jos planuose. Gausinga rūmų svita greitai 
pastebėjo karalienės motinos elgesį, ir nuo pat lopšio mažoji ne- 
gavo daugiau nieko, kaip atidų abejingumą. Mažytė, pablyškusi, 
varžoma griozdiškų drabužių, būtinų princesei nuo to laiko, kai 
tik ji atsistoja ant kojų, Margarita vaikštinėdavo liūdna po di- 
džiules tuščias rūmų sales. 

Donas Diegas kartą jau tapė mergaitę. Tuomet jai sukako vos 
treji metukai. Infantė stovėjo prie stalo ant didžiulio rytietiško 
kilimo. Margo kilimo spalvos ir sidabrinio atspalvio rausva suk- 
nelė raibuliavo ir džiugino akis. Džiūgavo ir maestro širdis, Ša- 

lia buvo donja Ana, ir Velaskeso siela nebenorėjo priimti nie- 
ko kito, tiktai grožį. Dabar ji išvažiavo. Sielvartas ir staigus nuo- 
vargis kaustė rankas. 

Aplankęs atvirą galeriją, maestro ėjo į savo dirbtuvę. Po 
daugelio dienų, praleistų absoliučiai nieko nedirbant, vėl kilo 
karštas noras imtis teptuko. Staiga donas Diegas sustojo. Ana- 
pus baliustrados, už kelių žingsnių, jis pastebėjo karalių. 
Pilypas sėdėjo ant suolo, vienišas, senstantis. Priešais jį sto- 
vėjo mergaitė. Jos rausva, sidabru austa suknelė, paryškinta 
juodais mezginiais ir tamsiais brangakmeniais, labai derinosi 
su karaliaus kostiumo griežtu juodumu. Velaskesas tai pastebėjo 
iš karto. Juk jis buvo dailininkas. Kaip pasikeitė karalius, li- 
kes vienas su dukra! Dabar jis atrodė paprastas žmogus, kuriam 
piktas likimas uždėjo nepakeliamą valdžios naštą. Iš išdidumo 
net pats sau jis to neprisipažindavo, nors jautė, kaip, metams 
bėgant, menkėja jėgos. Prieš infantę nereikėjo dangstytis, prieš 
ją karalius galėjo jaustis žmogumi. Dvi iš tiesų nelaimingos 
būtybės taikiai kalbėjosi apie kažkokius reikalus, liečiančius tik- 
tai juos abu. Gyvenimo pamokytas tėvas patarinėjo dukrai, o 
toji klausėsi patarimų kaip mylintis patiklus vaikas. 

Velaskesas norėjo nueiti nepastebėtas, tačiau karalius atsisu- 
ko ir pašaukė jį. 

— Aš norėčiau infantę matyti tokią visada,— pasakė Pilypas 
maestro.— Ji greitai auga, todėl nutapyk ją tokią, kaip šiandien. 
Prabėgs metai. Margarita užsidės karūną, jai tiks bet kuri Eu- 
ropoje, tačiau aš noriu ją atsiminti mielu vaiku. 

Infantė pas maestro jautėsi laisvai. Įvairiomis dingstimis iš 
dirbtuvės buvo išsiunčiamos duenjos — griežtos damos auklė- 
tojos, sekančios kiekvieną mergaitės žingsnį. Meninos* netrukdė. 
Merginos, susėdusios minkstasuolyje, be perstojo plepejo. Palik- 
ta viena, infantė galėjo ilgai kalbėtis su nuoširdžiu ir maloniu 
maestro. 

Iš veiduko mergaitė buvo labai panaši į tėvą ir motiną. Tai 
buvo visų Habsburgų panašumas. Tačiau kartu joje buvo kažkas 
saviška, ypatinga. Infantė augdama neturėjo vaikystės. Pirmas 
žodis, kurį ji pradėjo suprasti, vos pramokusi kalbėti, buvo žo- 
dis „negalima“. Greitai bėgioti draudžiama, garsiai juoktis — 


* Meninos (portug.) — jaunos merginos aristokratės, infantes freili- 
nos. 

nemandagu. Dvaro etiketas, kaip ir varginanti suknelė, varžė vi- 
sus norus, slopino smalsumo kibirkštėlę. Maestro kaip galeda- 
mas linksmino mergaitę. Jis buvo jai nuoširdus, sekė pasakas 
apie riterius ir gerąsias fėjas, ir Margarita už tai jį labai my- 
lėjo. 

Kartą eilinį seansą pertraukė atėjęs donas Velela. Gerai 
nusiteikusį Velaskesą nustebino niūri draugo išvaizda. 

— Aš nenorėčiau tau sugadinti dienos, Diegai,— pradėjo iš 
tolo Chuanas,— bet geriau, jei tai sužinosi iš manes... Tavo 
„draugai“ negali nusiraminti. Per rūmus dabar keliauja epigra- 
ma apie „Venerą“. Kaip man pasisekė nustatyti, jos autorius — 
Gabrielis Bokanchela. 

— Kas joje rašoma? — nepertraukdamas darbo, paklausė 
maestro. 

— Mano manymu, ji menkavertė, net prasmė nelabai aiški, 
tačiau ją kartoja visi. 

Tu Anos išdidžios akis 

Mokėjai nutapyti taip gyvai, 

Kad mus visus tu sužavėjai. 
Grožybę nepasiekiamą pazeminal, 
Kad, žemiškąją pakartojes, 

Dar vieną deivę tu sukūrei. 


— Ir viskas? — nusišypsojo Velaskesas.— Man parodyta di- 
džiausia garbė, įsiklausyk tiktai į žodžių skambesį... kaip ten? 
„Dar vieną deivę tu sukūrei." Puiku! 

Jie ne ėjo, bet kone bėgo. Alkazaro vartininkai nustebę žiū- 
rėjo į paprastai ramaus maestro plevėsuojantį apsiaustą. Į klau- 
siamus jų žvilgsnius Parecha tiktai ranka numojo — nėra kada. 
Pagaliau jie pasiekė dirbtuvę. Už durų girdėjosi triukšmas. ,Na, 
žinoma, jis pavėlavo. Jo didenybė šiandien ruošėsi jam pozuoti. 
Karalius su karaliene jau laukia, o jis vaikštinėja po miestą!" 

Vaizdas, kurį jis išvydo, peržengęs slenkstį, jį apstulbino. 
Net labai prityręs maestro nebūtų galėjęs sukurti tokios puikios 
klasikinės kompozicijos. 

Ant žemučio minkštasuolio prie sienos buvo įsitaisiusi ka- 
rališkoji pora. Prieš juos, pačiame dirbtuvės centre, stovėjo ma- 
žoji infanté. Jos meninos triūsė šalimais. Meilaus veido, išblyš- 
kusi, dailaus profilio donja Marija Agostina Sarmiento davė 
mergaitei vandens stiklinę. Grafienė Isabela Velasko, įsikūnijęs 
grakštumas, taisė jos suknelės kaspiną. Šios grupės dešinėje bu- 
vo įsitaisiusi luošė, didžiagalvė neūžauga Marija Barbola ir Ni- 
kolazitas Petrusatas. Prie jų kojų gulėjo didžiulis dogas, kurį 
neūžauga iš visų jėgų stengėsi pajudinti iš vietos. Kambario gi- 
lumoje ori, griežta Marija Marsela de Uloe kažką tyliai sakė 
rūmų kavalieriui, lydinčiam rūmų damas. 

Durys priešingame kambario kampe atsivėrė, ir, prilaikyda- 
mas užuolaidą, tarpduryje pasirodė karalienės hofmaršalas do- 
nas Chose Nietas. Šventoji madona! Kaip pasikeitė vaizdas! 
Naujas šviesos šaltinis jį pakeitė. Įsiliejusi į kambarį šviesa nu- 
skaidrino spalvas. 

Dabar Velaskesas žinojo, kokį paveikslą pastaruoju metu 
norėjo nutapyti. Jam jau seniai įkyrėjo tapyti paradinius port- 
retus, kuriuose žmonės, etiketo varžomi, stengėsi būti panašūs 
į nepaprastus ir didelius. Dabar jis nutapys paveikslą, kuris pra- 
skleis užuolaidą, parodydamas intymų karališkosios šeimos 8y- 
venimą. Čia ir bus jo būsimo paveikslo prasmė. 

Visas kitas dienas Velaskesas tapė savo ,Meninas”. Pirma- 
sis sumanymas buvo truputi pakeistas. Maestro karalių ir kara- 
liene paliko už paveikslo ribų. Prie durų šalia hofmaršalo fi- 
gūros nupiešė veidrodi. Jo blizgančiame paviršiuje vos atsi- 
spindėjo jų didenybių atvaizdai. Tai buvo atradimas! Dailininkas 
surado būdą susieti paveikslo veiksmą su realybe taip, kad 
kiekvienas, kas žiūrėjo i šią drobę, nejučiomis jautėsi esas vie- 
nas iš personažų. Šalia infantės maestro nutapė savo portretą. 
Tapybos priemonėmis buvo sudaryta gyvenimiškumo iliuzija. 
Spalvos, užteptos ant drobės lengvai ir laisvai, darė erdvės ir gi- 
lumos įspūdį. | 

Daug rūpesčių sukėlė maestro jo mylimos Margaritos figūrė- 
lė, kurią jis stengėsi pavaizduoti kaip galima gyvybiškiau. Puoš- 
ni varpo pavidalo suknelė darė ją nejudrią. Kaip perduoti tą 
švelnumo, poetiškumo įspūdi, kuris apimdavo jį kiekvieną kar- 
ta, kai jis pazveledavo į princesę? Ir čia ištikimi draugai buvo 
spalvos: pasitelkus jas, permatoma švelnaus infantės veidelio 
oda truputi parausvéjo, šviesūs plaukai sublizgo, įgavo lengvu- 
mo, tarytum juos būtų sujudinęs staiga į kambarį pūstelėjęs vė- 
jelis. Subtilūs spalvų deriniai padarė Margaritą žavingą. 

Paveikslas jau buvo nutapytas, o maestro vis dar dirbo prie 
jo. Nedavė ramybės dar vienas paveikslo personažas — jis pats. 

Iš pradžių maestro visai nė nemanė tapyti savęs. Tačiau ap- 
linkybės taip susiklostė, kad jis, ryžtingai patraukęs į šalį in- 
fantės būrelį, ėmė tapyti save. Priežasčių tam buvo daugiau, 
negu reikėjo. 

Paskutiniu metu Velaskesas vis aiškiau pastebėdavo, kad rū- 
muose, kuriuos, kaip jam atrodė, vis dėlto pasisekė užkariauti 
savo metstriškumu, su juo elgiamasi nepakankamai pagarbiai. 

Dvariškiai, girdami jo talentą, nepamiršdavo, nuolaidžiai 
šypsodamiesi, priminti: jo didenybė gali daryti ką tinkamas, bet 
mes nelaikome tavęs aristokratu. Kaip ir prieš daugelį metų, 
jo savigarba buvo įžeista. Apgailėtini veidmainiai, neverti plau- 
ti jo paletės, skleidė absurdiškus prasimanvmus, nesąmones apie 
žemą maestro kilmę. Paskalos, plepalai, smulkus pavydas labai 
ji skaudino. Reikėjo rasti išeitį ir priversti liežuvautojus nutilti, 
šį kartą — visiems laikams. 

Draugai patarė maestro prašyti karaliaus patarpininkauti, kad 
jis būtų priimtas nariu į garbingą Santjago riterių ordiną. Mintis 
buvo puiki. Ordino kavalieriumi pagal įstatus galėjo būti tik- 

tai bajoras, kurio giminės genealoginis medis siekia gilią se- 
nove. Dar Sevilijoje donas Diegas atmintinai žinojo savo ge- 
nealogiją. Jo protėviai buvo narsūs riteriai — tikri bajorai. Gal, 
lyginant su kitais vardais, jo vardas ir ne toks garsus, vis dėlto 
jis buvo bajoras. Burtai buvo mesti. Draugai paprašė karalių, ir 
dokumentai buvo pasiųsti Santjago ordino kapitulai. 

Slinko dienos, mėnesiai, o atsakymo vis nebuvo. Nors iš pa- 
žiūros maestro atrodė ramus, bet iš tiesų nebeteko ramybės, net 
užmigt negalėjo. Pagaliau vieną dieną žmogus juoda sutana at- 
nešė į Brangenybių Bokštą didžiulį voką su ordino antspaudais. 
Ordino komisija, remdamasi Santjago ordino Nuostatais, nu- 
sprendė: donas Diegas de Silva i Velaskesas negali būti ordino 
kavalieriumi. Toliau buvo aiškinama kodėl ir išvardijami punk- 
tai, kurių neatitiko atsiųsti dokumentai. 

Donas Velela gerai žinojo visus priėmimo Nuostatus, dar 
1560 metais patvirtintus Tolede. Nė vieno Nuostatų punkto ne- 
buvo galima apeiti. Tada jis nutarė pasiūlyti Velaskesui pradėti 
viską iš pat pradžių. 

Ar tai buvo prasminga? Be abejonės, prasmė buvo ta, kad 
vis dėlto jis įrodytų savo teisumą išpuikusiai aristokratijai. 

Jie reikalavo įrodyti savo kilmės grynumą, ir dar Ispanijoje, 
kur seniai susimaišė iberų, baskų ir keltų, finikiečių, romėnų 
ir vandalų, judėjų, gotų, arabų ir berberų kraujas. Donas Velela 
pasiūlė draugui padaryti išrašus iš bažnytinių knygų ir jų 
pagrindu sudaryti genealogijos medi. Jis nesusilaikė nepajuoka- 
vęs, kad viską reikia pradėti nuo Adomo. | 

Velaskesas nesutiko. Tam reikėjo daug pinigų, o jų nebuvo. 
Kaip visada, ir šią sunkią valandą jį išgelbėjo donas Fuensalida. 
Jis pasiūlė reikalingą sumą. 

Draugai pradėjo veikti. Pirmiausia reikėjo išsklaidyti abejo- 
nes dėl Velaskeso bobutės iš motinos pusės, garbingosios don- 
jos Katalinos Velaskes i Buen Rostro i de Saijas kilmės ir įro- 
dyti, kad šis vardas pakankamai aristokratiškas... Toliau reikalai 
buvo sudėtingesni. 

Nuostatų V punktas skelbė, kad negalima laikyti tikrais idal- 
gais „žemesnio rango" asmenų, tai yra žmonių, kurie dirba 
„žemesnį ir mechaninį darbą". 

Kapitulos rašte buvo frazė: „Bet koks juvelyras arba ta- 
pytojas, kuris tuo užsiiminėja kaip savo profesija, bet koks siu- 

vinėtojas, akmenkalys (tai yra skulptorius)... ir kiti panašūs į 
juos, kas gyvena iš savo rankų darbo...“ 

Būtinai reikėjo įrodyti, jog tai donui Diegui netaikytina. 

Draugai tarėsi iki vėlaus vakaro. Veikimo planas buvo pa- 
ruoštas. 

Pirmiausia maestro parašė komisijai prie ordino kapitulos iš- 
samų laišką su paaiškinimais. Jis prisiekdamas įtikinėjo, kad jo 
darbas nėra jam pragyvenimo šaltinis. Toliau teko prisipažinti, 
kad tapyba, užpildanti iš esmės jo gyvenimą, „tiesiog pramoga", 
o paveikslai, nutapyti iš visos širdies, tėra „piešimas tik pra- 
džiuginti jo didenybe". Karti likimo ironija! Laiške Velaskesas 
atkreipė aukštų teisėjų dėmesį, kad tiktai garbinga kilmė at- 
vere jam duris į karaliaus rūmus, o visuomenėj aukštą padėtį 
pasiekė tik dėl asmeninių savybių. Maestro siūlė iškviesti liu- 
dininkus iš Sevilijos ir net Portugalijos, kurie įrodytų jo kil- 
me. Jų tarpe buvo minimi draugų — Fransisko Surbarano ir 
Alonso Kano — vardai. Prie laiško buvo pridėta pažyma iš rūmų 
kanceliarijos, kur buvo pažymėta, jog donas Diegas Velaskesas 
gaudavo atlyginimą pagal užimamas rūmuose pareigas ir savo 
paveikslų nepardavinėjo. 

Donas Velela patarė dar kartą kreiptis paramos į karalių. 
Juk jo didenybė sakė, kad Santjago ordino kavalieriaus apda- 
ras labai tiktų Diegui. Gerasis draugas, saugodamas Velaskesą 
nuo bereikalingo jaudinimosi, neprasitarė jam apie kažkokio jė- 
zuito laišką, atsitiktinai ar tyčiomis pasiųstą Tarybai. Ten buvo 
tokios eilutės: „Velaskesas tikisi, kad ir jam, kaip Ticianui Ka- 
rolis V, karalius suteiks grafo arba markizc titula...” Apgailėtini 
intrigantai naudojosi galimybe užgauti maestro savimeilę. Ta- 
čiau šį kartą jų strėlės praskriejo pro šalį. 

Kol ordino kapitula vėl iš naujo ėmėsi tyrinėti Velaskeso 
kilmės klausimą, dailininkas dirbo. Jis tapė grupinį karališko- 
sios šeimos narių portretą. Truputį pagalvojęs, Velaskesas nu- 
sprendė drobėje patalpinti ir savo autoportretą. Tai buvo savo- 
tiškas iššūkis visuomenei. Kas kitas galėtų tai išdrįsti, jei ne 
artimas jo didenybei žmogus? 

Metai mažai tepakeitė maestro išvaizdą. Jis buvo toks pat 
tiesus, liesokas, gražus. Gal tik kampučiuose prie akių, kurias 
slėpė tankios juodos blakstienos, glūdėjo nuovargis. Velaskesas 
nutapė save visu ūgiu. Drobėje jis stovėjo apsirengęs griežtų li- 
nijų rūmininko kostiumu. Su tokiais rūbais sunku dirbti, jie 

varžo judesius, bet negalėjo maestro tapyti savęs su darbine 
palaidine, kuomet visi aplinkui tik ir stengėsi išaiškinti, kas 
gi jis pagaliau: idalgas, vertas garbės nešioti Santjago kryžių, 
a: tiesiog dailininkas? Ką tik maestro tomis dienomis darė, vi- 
sur jį persekiojo žodžiai iš juokingos Servanteso dainelės, ku- 
ria šis parašė, kai šalyje buvo priimti „Švaros nuostatai“. 


Limpieza, limpieza 
Gran burrada y torpeza.* 


Gal jis iš tikrųjų be reikalo pradėjo visą tą istoriją su ordinu. 
Ne, sykį pradėjus, reikia baigti iki galo. 

Alkazare Velaskesas stengėsi buvoti kaip galima rečiau. 
Rūmuose, kur visi įdėmiai sekė maestro priėmimo į ordino ka- 
valierius eigą, įkyrėjo jam apsimestinės užuojautos. Be to, jis 
turėjo pagrindo nesirodyti rūmuose ir priėmimuose. Karališkajai 
bibliotekai reikėjo parašyti pranešimą ir Eskorialui nupirktų pa- 
veikslų aprašymą. Tam darbui reikėjo daug laiko. Rūpestingai 
tyrinėdamas paveikslus, maestro aprašinėjo jų privalumus ir me- 
ninę vertę. 

Prie tokio darbo jį ir suradc Brangenybių Bokšte karalienės 
hofmaršalas donas Chose Nietas. l 

— Aš mačiau ,Meninas”, maestro. Tu žinai, man dažnai tar- 
nybiniais reikalais tenka buvoti kilimų ir gobelenų dirbtuvėje. 
Mūsų nagingos moterys siuvinėja dekoracijas teatrui. Kad tu 
pamatytum, kas tai per menas! Medžiai ir gėlės visai kaip tik- 
rovéje. Bet kai as žvilgtelėjau į ,Meninas”, buvau nugalėtas. 
Silkas ir sidabras — niekis, lyginant su tavo spalvomis — skaid- 
'riomis ir nepermatomomis, tirštomis ir skystomis, taip nepakar- 
tojamai meistriškai nutapytomis drobėje. Visai kaip gyvenime 
žvilga paradinių drabužių atlasas! Visiška realybės iliuzija! Kaip 
visa tai gali sukurti žmogus? 

Jis nutilo, tylėjo ir sujaudintas maestro. 

— Noriu tau pasiūlyti nedidelį pasivaikščiojimą,— pagaliau 
prabilo donas Nietas,— neseniai rūmų manufaktūroje Atoĉo ir 
Santa Isabelės gatvėje atvežė iš karališkosios kolekcijos restau- 
ruoti naują partiją gobelenų. Negali atsistebėti, žiūrėdamas į 
garsios „Metamorfoziu“ serijos kilimus. Tau, rūmų maršalui, rei- 
kėtų apžiūrėti šitą ūkį. 

* Apsivalyk, apsivalyk. 

Visi asilai to siekia (isp.). 

Manufaktūra Santa Isabelės gatvėje buvo neseniai pastatyta. 
Jai vadovavo olandas Goetensas. Pastatas stulbino savo didu- 
mu. Dar prie įėjimo Velaskesą ir doną Nietą sutiko būdingas 
garsas — lengvas šimtų verpimo ratelių dūzgimas. 

Ieškodami Chuano Alvareso, restauracinių darbų vadovo, jie 
perėjo keletą didelių kambarių, verste užverstų kilimais. Gobe- 
lenai vaizdingai kūpsojo didžiulėmis šūsnimis prie sienų. Kai 
kurie jau buvo ištempti ant porėmių. Flamandų meistrų darbo 
kilimai skyrėsi dailumu ir dideliu skoniu, ispaniški stulbino spal- 
vų gyvumu ir siužetų dinamiškumu. Viskas kartu sudarė retą 
kolekciją. Ne veltui žinovai mano, kad Ispanijos karalių ko- 
lekcija turtingiausia pasaulyje. Iš kilimų į triūsiančius prie jų 
meistrus žiūrėjo senovės dievai ir didvyriai. Plevėsuojantys dei- 
vių drabužiai buvo tokie nepanašūs į kuklias plušančių su ka- 
muoliais siūlų darbininkių sukneles... Šita darbo atmosfera pri- 
minė Velaskesui kažką primirštą. Jis vėl atsiminė Seviliją. 

Žmonės, gyvenę jo jaunystės mieste, daugiausia buvo štai 
tokie paprasti ispanai. Senasis Rodrigas, šokėja Marianela, liūd- 
nas korsikietis — vandens pardavėjas... Bėgdamas laikas paliko 
jų paveikslus toli praeityje. Dabar jie vėl atgijo, tiktai kitaip 
atrodė. 

Vienoje tamsokoje salėje donas Nietas pamatė prie gobeleno 
susispietusiame būryje meistrą Alvaresą. 

— Donai Chuanai,— kreipėsi jis į meistrą iš tolo, — jūsų be- 

ieškodami, mes sugaišome pusę dienos. Šitoje nimfų ir fėjų ka- 
ralystėje be palydovo lengva pasiklysti. 
- — Gerbiami senjorai turi man atleisti. Šiandien pas mus at- 
vyks jos didenybės freilinos. Viename dirbtuvės kambaryje mes 
surengėme kilimų parodą. Pasiruošimas atėmė daug laiko, donai 
Chose. Jos tuojau turi atvykti. Prašau sekti paskui mane. 

Jie perėjo koridorių ir įėjo į didžiulę sale. Jos priekinėje 
silpnai apšviestoje dalyje buvo dirbtuvė. Čia virė įprastas dar- 
bas. Ant plūktos molio aslos, uzgriozde praéjimus, gulėjo įvai- 
riausių siūlų kamuoliai ir krūvos vilnos. Visoje dirbtuvėje la- 
bai netvarkingai buvo išdėlioti lentiniai suolai, ant kurių sėdėjo 
darbininkės. Įnikusios į savo darbą, jos nekreipė dėmesio į 
iėjusius. Matyt, tokie apsilankymai būdavo dažni. Kiekviena 
moteris dirbo savo darbą. Pagyvenusi verpėja verpė. Iš po jos 
pirštų slydo nesibaigiantis plonas siūlas. 

Jauna mergina, stengdamasi padaryti tvarką šitame chaose, 
dėliojo prie sienos sruogas. Dvi moterys vyniojo paruoštus siū- 
lus ant stovo, í 

Maestro pasižiūrėjo į kambario gilumą. Ten buvo kažkas pa- 
našaus į sceną. Ryškiai apšviesta, tarytum šviesos užlieta, toji 
kambario dalis, lyginant su visa dirbtuve, atrodė kaip pasakų 
šalis. Tokį įspūdį dar didino ant sienų iškabinti kilimai. 

Vienas iš jų buvo ypač gražus. Jis maestro patiko dar iš 
tolo — sidabriniu pilkšvai melsvu fonu. Šviesiai mėlyname dan- 
guje, kuris sudarė viršutinę kilimo dalį, plaukiojo balti debe- 
sėliai ir sparčiai kažkur skubėjo blyškiai rožiniai amūrai. Že- 
miau iki horizonto tyvuliavo jūra. Skrosdamas bangas, jūra 
plaukė plačiaragis jautis su moterimi ant nugaros. 

Vis dar netikėdamas, Velaskesas žengė keletą žingsnių į prie- 
ki. Taip ir yra, Ticiano „Europos pagrobimas". Baltasis jautis, 
be abejo, Jupiteris, plukdantis pas save finikiečių valdovo duk- 
rą — graziaja Europa. Išgąsdinta moteris viena ranka įsikibusi 
į jaučio ragą, O kita bando prilaikyti vėjo išpūstą rausvą ap- 
siaustą. Jos vešlūs, rusvi, baltu kaspinu surišti plaukai susitaršė, 
garbanos iŝsidraike. Tik dabar, ganėtinai atsižiūrėjęs į kilime 
išaustą Ticiano kūrinį, jis atkreipė dėmesį į pirmą planą. Čia 
viena prieš kitą stovėjo dvi moterys. Antikiniai drabužiai rodė, 
kad tai mitologinės herojės. 

— Senjorai, tur būt, žino mitą apie Arachne, kurią taip 
meistriškai pavaizdavo Ovidijus savo ,Metamorfozése”,— ėmė 
aiškinti Alvaresas.— Kilime pavaizduota deivė Atėnė ir jos že- 
"miškoji varžovė Arachnė; foną sudaro Arachnės sukurtas kili- 
mas, — meistras. gudriai nusišypsojo, — mes jį pasiskolinome iš 
Ticiano. Kažin, ar mūsų herojė, net varžydamasi su dievais, bū- 
tų sukūrusi ką nors geresnio. 

Puikus buvo kilimų audėjų darbas. Velaskesas įdėmiai apžiū- 
rinėjo retą spalvų derinių gausumą. Siūlai, meniškai persipinda- 
mi, sudarė vientisą. paveikslą. 

Arachne, puikiąją audéja, maestro žino iš savo mėgstamo 
Ariosto poemos, iš Dantės, Taso, Šekspyro eilėraščių. Tačiau 
audėjų sukurtame paveiksle buvo kažkas ir saviško, ypatingo. 
Gal audėjos matė joje savo pranokėją, išdidžią, neklusnią dangui 
žemiškąją Geriausiąją Audėją? Kad ir kaip ten būtų, Arachnė 
buvo nepaprasta. 

Jos apdarą sudarė laisvas baltas drabužis su mėlyna juosta 
per petį ir klostėmis krintantis rusvai žalsvas apsiaustas. Prie 
juostos matėsi iš po apsiausto išlindusio rausvai oranzinio 
audeklo kraštas. Prieš Arachne stovinčios Atėnės išvaiz- 
doje jautėsi natūralus pyktis. Blizgantis deivės šalmas nuslydęs 
nuo kaktos, pakeita ranka atmetusi apsiaustą. Tuojau pasigirs 
prakeikimo žodžiai... „Reikės perskaityti mitą“, — pagalvojo do- 
nas Diegas. Tą akimirką dešinėje prie pakylos atsivėrė durys, 
ir į kambarį suėjo damos. Į trykštančios šviesos srautą įsilieju- 
sios spalvos suraibuliavo, sužėrėjo. 

Pati gamta dovanojo dailininkui siužetą. ir dar tokį gyveni- 
mišką. Likimo valia du pasauliai susitiko šioje manufakturoje. 

Čia buvo Ispanija, tiktai griežtai atribota. Viena iš jų pasi- 
ėmė sau viską: šviesius Alkazarus ir muziką, rafinuotus apdarus 
ir švarą, kvepiančias gėles ir patogius baldus, kilimus. Skurdo 
ir darbo Ispanijai liko grubūs suolai ir vargingi pustamsiai na- 
mai, štai tie nerūpestingai išdrožti stovai siūlams vynioti ir kry- 
žiokai kuodeliams... puikybė ir paprastumas stovėjo šalimais vie- 
nas prieš kitą. Bet juk tie žmonės iš pasakų pasaulio atėjo čio- 
nai nusilenkti nuostabiam menui, kurį tarsi kokį stebuklą su- 
kūrė paprastų audėjų rankos? Vadinasi, yra kažkas, ko jie ne- 
gali atimti? Tai darbas, prilygstąs meno aukštumoms| 

Gaila, nėra po ranka dažų. Tucj pat pradėtų tapyti šį rūmų 
buities gabalėlį, priešpastatydamas puošnumą skurdui pustamsė- 
je dirbtuvėje, vilnos, besidraikančių siūlų chaose... Jis jau aiš- 
kiai įsivaizdavo šį paveikslą. Tikriausiai, jo kompozicija pri- 
mins raidę ,U”, kaip ,Bredoje” ir ,Meninose”. Jis nutapys... ke- 
turis paveikslus vienoje drobėje. Fonu bus kilimas su Paladės 
Atėnės ir Arachnės varžybų scena. Tai nuspręsta. Figūrų išsi- 
dėstymą, tikriausiai, šiek tiek pakeis, kitaip traktuos persona- 
žus. Tiktai jis nemėgdžios Rubenso ,Palades ir Arachnes“, kuri 
kabo senojo Alkazaro dirbtuvėje. ,Europos pagrobimą“ reikia 
nukopijuoti tiksliau, juk jis yra Prade. Šiuolaikinio Olimpo pa- 
saulį jis nutapys puošnų, šventišką. Tokį, kokį jį matė. Ten, ant 
savotiško paaukštinimo, jis surinks idealią draugiją — karališką- 
sias freilinas. Viskas, kas jas sups, turės tiesioginį ryšį su me- 
nu — puikaus darbo gobelenai ir baldai, suknelės ir net viola. 
Paskui jis nutapys dirbtuvę. Paveikslas apie darbą! Ar gali būti 
geresnis atkirtis svaičiojimams apie „kraujo grynumą“ ir kil- 

minguma! Tegul tada dvasiškieji ordino kavalieriai paisto apie 
kilnumą visų tų, kurių rankų nevargina darbas. Kokia neteisybė! 
Audėjų darbininkių rankomis sukurti pasakiški kilimai. Ar ver- 
ta skubėti atsisakyti darbo pasaulio, suteikiančio žmonijai visą 
gėrį, amatininkų pasaulio, kuriančio Meną: Maestro žinojo, kad 
jo būsimas paveikslas pareikalaus milžiniško jėgų įtempimo ir 
darbo. Dabar dėl jo jis būtų ryžęsis viskam. 

Namuose Velaskesas susirado lentynoje tomelį ,Metamorío- 
ziy”. Šeštoje knygoje jis rado mita apie Arachne. 

„„Toli už Meonijos — nedidelės Lidijos žemės — ribų pasklido 
garsas apie paprastos mergaitės Arachnes audimo meną. Labai 
vargingi buvo jų namai, labai menki tėvų ištekliai. Šeima triú- 
sė nuo ryto iki vakaro, tėvas dažė dukrai vilnas, motina ruošėsi 
ūkyje. O jų namų durys neužsidarydavo. Seni ir jauni ateida- 
vo nors zvilgtereti į kilimus. Atbegdavo ir nimfos pasigėrėti 
nuostabiu meistriškumu. Arachnės menas buvo toks tobulas, kad 
Meonijoje pradėta kalbėti: pas pačią Atėnę Paladę mokėsi mu- 
sų audėja. Mergina juokėsi, girdėdama tokius žodžius. Savo at- 
kakliu darbu jį pasiekė tobulumo. O kai dėl deivės, tai dar ne- 
žinia, kokia ji audėja,— tegul ateina parungtyniauti. Išgirdo 
tokias kalbas deivė, supyko. Nusileido iš Olimpo į žemę ir pa- 
reikalavo, kad Arachne nusilenktu ir atsiprašytų už įžūlius ZO- 
dzius. Išdidi audėja atsisakė. Deivė nebeištvėrė — ryžosi rungty- 
niauti. Pastatė šalia dvejas stakles, atnešė vienodų vilnų, šau- 
dykles... 

Gražiai audė Atėnė. Štai jau galima numanyti ir siužetą: gin- 
Cas tarp Neptūno ir jos pačios, kam valdyti Atėnus. Kad įbau- 
gintų savo varžovę, Atėnė kilimo kampuose išaudė keturias 
scenas, Kiekviena iš jų pasakojo apie bausmę, kurią nusipelnė 
didvyriški žmonės, išdrįsę lygintis su dievais. 

Įsigilinusi į darbą, Arachnė nieko nematė. Ji audė pasitikė- 
dama. Juk ne amatininkė buvo, o tikra menininkė. Atstovavo 
žmonėms ir privalėjo įrodyti, jog žmonių menas pranoksta die- 
viškąjį. 

Kilime Arachnė išaudė Jupiterį, deivės tėvą, pagrobiantį 
Europą. Tai buvo priekaištas dievams, kurie, užmiršę savo pa- 
reigą ir didybę, nusileisdavo į žemę pasilinksminti. Negarbingi 
buvo jų nuotykiai ir meilingos pramogos, nešusios žmonėms 
kančias ir ašaras. 

Audėjos baigė darbą. Ir be teisėjų buvo aišku — nugalėjo 
Arachnė. Įpykusi deivė suplėšė jos kilimą, pagriebe šaudyklę ir 
trenkė merginai į kaktą. Nepagrįstai įžeista, Arachnė pasikorė. 
Liaudis ėmė murmėti, nepatenkinti buvo ir dievai. Tuomet Pa- 
ladė grąžino savo varžovei gyvybę. Tačiau, bausdama už išdi- 
dumą, pavertė ją voru: tegul Arachnė ir visa jos giminė be 
atilsio audžia ploniausius siūlus. 

Nuo to laiko gyvena žemėje kuklus darbininkas voras, kurio 
menu stebisi žmonės, pamatę vaisky jo kilimą. Liko vorui ir 
merginos vardas — Arachnė graikiškai „voras“. 

Maestro padėjo knygą. Taip, ginčas tarp dievų ir žmonių 
nebaigtas. Maestro jau žinojo, kad nutapys himną darbui, drobę, 
kuri bus verta ir legendinės audėjos iš senovės pasaulio, ir na- 
gingų liaudies meistrių. 

Infantė Margarita šį kartą atėjo į dirbtuvę pas maestro viena. 
Ji buvo apsivilkusi šviesia gelsvai pilkšva suknele su juodais 
ir raudonais kaspinais. Pastaraisiais metais mergaitė gerokai 
paugejo. Jos veidas pasidarė patrauklus, blyškius skruostus 
nuskaidrino švelnus raudonis, o aukso spalvos plaukai, madingai 
sušukuoti, darė ją panašią į suaugusią damą. 

— Mano draugė kažko nuliudusit— paklausė dailininkas 
mergaitę, kuri sėdėjo nejudėdama, įsmeigusi plačiai atmerktas 
akis į „Meninu“ paveikslą. 

Galiojo slaptas Velaskeso ir infantės susitarimas: jie pasiža- 
dėjo vienas kitam visuomet sakyti tiesą. 

Paaiškėjo, kad Mariją Terezą išleidžia už Liudviko XIV. 
Velaskesas jau žinojo, kad karalienė Ana, Pilypo IV sesuo ir 
prancūzų sosto regentė, tik primygtinai prašant Mazariniui, su- 
tiko su šiomis vedybomis. 

Paskutiniaisiais visiems įkyrėjusio karo metais prancūzų ar- 
mija triuškino ispanų kariuomenę. Buvo užgrobtos Mardixo, 
Gravelino, Diunkerko tvirtovės. Pagaliau princo Kondės vado- 
vaujama ispanų armija buvo galutinai sutriuškinta Diunu mū- 
šyje. Tačiau ir nugalėtojai nesijautė visiškai tvirtai. Abiem 
valstybėm beliko kuo greičiau sudaryti taiką. Mazarinis, Rišelje 
vertas įpėdinis, pasiūlė Ispanijai derybas. Tris ilgus mėnesius 
Faizameso saloje tęsėsi varžytinės — kitaip nebuvo galima pava- 
dinti tų derybų. Prancūzų premjeras norėjo iš savo sumušto 
priešo išlupti kaip galima daugiau. Donas Luisas de Aras, atsto- 

vavęs Ispanijai, stengėsi apginti savo šalį nuo visiško apiplėšimo. 
Jeigu būtų buvusi Mazarinio valia, jis paprasčiausiai būtų įjun- 
ges Ispaniją į Prancūzijos karalystę ir baigęs reikalą. Bet tai jis 
paliko ateičiai, o kol kas reikalavo iš Pilypo IV perduoti Pran- 
cūzijai Rusiljono provinciją, Sardinijos salas, Artua ir Liuksem- 
burgo grafystes ir daug kitų Flandrijos miestų. Pagaliau iš 
pasienio salos Madridą pasiekė žinia, kad ilgai laukta taika pasi- 
rašyta. 

Pirėnų taika Ispanijai buvo nelabai džiaugsminga. Atidavus 
šiaurės provincijas, Pirėnai tapo pietine Prancūzijos siena. Be 
to, sutartis numatė Liudviko XIV ir Marijos Terezos vedybas. 
Princesei buvo skiriamas didžiulis kraitis — 500 tūkstančių auk- 
sinių eskudų už tai, kad ji atsisako teisių į Ispanijos sostą. 
Dabar abu karališkieji dvarai ruošėsi būsimoms vestuvėms. Ta- 
čiau nuotaikos Madrido Alkazare nebuvo galima pavadinti 
¿ventiska. Štai ir mažoji infante apie sesers vedybas kalba su 
sielvartu. . 

Staiga atsivėrė durys, ir į dirbtuvę skubia sujaudinto żmogaus 
eisena įėjo karalius. 

— Nuo kurio laiko,— pradėjo jis iš karto, nekreipdamas 
dėmesio į maestro nusilenkimą ir infantės reveransą,— karaliaus 
nuomonė nieko nereiškia valstybėje? 

Pilypo IV sekretorius, pabalęs iš sutrikimo, bandė kažką 
aiškinti, tačiau karalius nesiklausė: 

— Atsiminkite jūs visi, — sviedė jis pro petį sugužėjusiai į 
dirbtuvę svitai,— man žinoma, ko jis vertas. Ispanija tiek nusi- 
gyveno, jog net patsai Romos popiežius turėjo įsikišti ir padaryti 
tvarką. 

Velaskesas nieko nesuprato, nors donas Velela nuo durų rodė 
jam kažkokius paslaptingus ženklus. 

Jo didenybė priėjo prie maestro ir paėmė iš jo rankų tep- 
tuką. Jis susirado raudonų dažų ir įmerkė į juos teptuką. Dar 
akimirka — ir nustebusių dvariškių akyse jis greitai paveiksle 
„Meninos" ant maestro liemenės nutapė liepsnojantį Santjago 
crdino kryžių. 

Po tiek pažeminimų, kuriuos jam teko patirti, Velaskesas 
nepajuto net džiaugsmo. Nepajuto jis jo ir vėliau, kai Kapitulos 
posėdyje pagaliau gavo iš dono Gasparo Chuano Alfonso Pereso 
de Gusmano el Bueno grafo Nieblos ordino riterio rūbus. Jo 

„krikšto tėvas“ markizas de Malpikas karaliaus vardu pakvietė 
maestro po visos ceremonijos atvykti į priėmimą Alkazare. Sto- 
vėdamas rūmuose dvariškių tarpe su riterių ordino kryžiumi 
ant krūtinės, Velaskesas troško kuo greičiau palikti paradinius 
apartamentus ir atsidurti dirbtuvėje. Ten, tylumoje, tarp pa- 
veikslų, jis galės išanalizuoti įvykius. Iš tikrųjų, kam jam reika- 
lingas šis ordinas — oficialus jo aristokratiškos kilmės pripaži- 
nimas? Kaip įkyrėjo per ilgus metus šis išorinis blizgesys! 


PIRĖNAI 


Maestro buvo nepatenkintas. Iš jo sumanymo peržiūrėti visa, 
kas sukurta Madride, nieko gero neišėjo. Velaskesas liepė tar- 
nams pernešti į Brangenybių Bokšto dirbtuvę keletą paveikslų. 
Paskui ilgai juos apžiūrinėjo, lyg būtų matęs pirmą kartą. Chua- 
nas Parecha iš anksto galėjo pasakyti, kuo visa tai baigsis. 
Maestro vėl ims juos tapyti. Pataisas, vadinamuosius ,penti- 
mentus”, paveiksluose jis darydavo nuolatos. Bet to jam atrodė 
per maža. Neretai senuose paveiksluose jam staiga nebepatik- 
davo peizažas arba kieno nors poza. Tada paklusnus teptukas 
ir dažai padarydavo savo, ir paveikslas pradėdavo kitą gyveni- 
mą. Pažindamas doną Diegą ne blogiau už save, Chuanas neapsi- 
riko. Maestro nepaliko ramybėje net „Bakcho“! Paskui jis neti- 
kėtai paprašė ištempti jam naują drobę. 

Per keletą dienų ant dirbtuvės sienos atsirado naujas pa- 
veikslas „Merkurijus ir Argus”. Matyt, gerasis Bakchas įkvėpė 
dailininkui mintį nutapyti ką nors iš antikinės mitologijos. Bet 
kaip šitie abu paveikslai skyrėsi vienas nuo kito! Naujojo pa- 
veikslo personažai irgi buvo nelabai panašūs į mitologinius he- 
rojus, bet užtat koks nepalyginamai turtingesnis buvo jo kolo- 
ritas! Nutapytas melsvais ir žalsvais tonais, jis žavėjo savo 
spalvinių dėmių kontrastais. Lyginant su pirmuoju, antrasis pa- 
veikslas atrodė labiau eskiziškas. Potėpiai čia buvo šiek tiek 
platesni ir lengvesni. 

Dono Velelos nė kiek nenustebino maestro pakvietimas nu- 
eiti su juo į Santa Isabelės manufaktūrą. Jis jau matė būsimo 
paveikslo apmatus ir iš visos širdies pritarė draugo sumanymui. 
Nuodėmė būtų nepasinaudoti tokiu siužetu. 

Patsai sumanymas išaukštinti darbą buvo gana rizikingas 
dalykas. Dar nežinia, kaip bus priimtas naujas paveikslas rū- 
muose. Tačiau Velaskesas, nieko nepaisydamas, nuo ryto iki 
vakaro tik ir kalbėjo donui Chuanui bei Fuensalidai apie sudė- 

tingą sąveiką „dviejų pasaulių“, kuriuos jis norėjo sugretinti 
paveiksle. 

Visą gyvenimą pašventęs menui, jis apgailestavo, kad pra- 
regi tiktai senatvėje, o juk galėjo ir nepamatyti paprastų ver- 
pėjų kūrybos. Tik dabar, anot dailininko, jis suprato, koks įvai- 
rus gali būti įkvėpimas ir koks neišsenkamai turtingas talentų 
jį supantis pasaulis. 

Valdytojas Goetensas svetingai sutiko maestro ir doną Velelą, 
panorusius užeiti į manufaktŭra. 

Donui Diegui jis turėjo naujieną. Karaliaus paliepimu, Goe- 
tensas ir Velaskesas greitu laiku išvyksią į Faizameso salą. 
Maestro ir Velela nustebę susižvalgė. Jie, aišku, žinojo, kas 
dedasi saloje tolimame Prancūzijos pasienyje. Bet kuo čia dėtas 
Velaskesas? 

— Daugiau nieko negaliu pasakyti, senjorai, — beveik su- 
šnibždėjo Goetensas, matydamas jų suglumusius žvilgsnius, ir 
pasistengė nukreipti kalbą: — Donas Diegas, žinoma, nori užeiti 
į dirbtuve? Prašau. 

Negaišdami laiko, jie patraukė pas ,paslaptingasias Velas- 
keso parkas“, kaip pavadino verpėjas Velela. 

Netrukus jis atsidūrė skliautuotame dirbtuvės kambaryje. 
Penkios moterys, kaip ir praeitą kartą per maestro apsilankymą, 
buvo užsiėmusios savo darbu. Pro langą kairėje sklido tyli ne- 
ryški šviesa, pripildydama kambarį melsvo švytėjimo. 

Ant žemo suoliuko prie ratelio sėdėjo pagyvenusi moteris 
tamsia suknele ir balta šerpe ant galvos. Jos ilgi vikrūs pirštai 
traukė iš kuodelio ir suko sniego baltumo siūlą. Moters judesiai 
buvo tikslūs ir laisvi. Matėsi, kad verpėja dirba virtuoziškai. 
Kitos keturios moterys buvo žymiai jaunesnės. Graži tamsia- 
plaukė mergina su kupeta tankių plaukų, supintų į kasą ir su- 
dėtų ant pakaušio, vis lankstėsi prie šalia stovinčios pintinės. 
Ten truputį panaršiusi, ji ištraukdavo įvairiaspalves sruogas. 
Donas Velela matė, kaip Velaskesas nesusilaikė ir priėjo arčiau. 

— Sakyk, mergaite, kokį darbą tu atlieki? 

Ji pasuko į dailininką galvą. Visiškai nesuglumusi, prašneko 
žemu krūtininiu balsu. 

— Aš parenku kilimui siūlus,— mergina parodė ranka į 
kambarį — sceną. Ten ant sienos kabėjo gobelenas, matyt, atneš- 
tas restauruoti. 

Velaskesas buvo apstulbintas. 

— Iš tokio nuotolio tu skiri spalvas? 

Ji atlaidžiai linktelėjo. Taip, tikriausiai, būtų pasielgusi ir 
Arachnė, jei kas būtų suabejojęs jos meistriškumu. 

— Ir kiek spalvų taip galima parinkti? 

— Kiek reikia. 

Jau išeidamas iš dirbtuvės, maestro nesusilaikė ir dar kartą 
pažiūrėjo į savo verpėją. Ji, ištiesusi į priekį ranką su užnertais 
ant pirštų siūlais, lygino jų spalvas. Kiek gracijos ir natūralaus 
grožio buvo visoje jos figūroje, truputį atloštos galvos profilyje. 

Velaskesas stengėsi įsiminti viską: jauno kūno stangrumą, 
stiprų grakštų liemenį, suveržtą aukšto kikliko, lanksčią nugarą. 
Jis jau mintyse įkomponavo į savo drobę draugišką tų bevardžių 
darbininkių penketą. Išsinešė širdyje jų paveikslus, kad rytoj 
įkūnytų juos naujoje drobėje, 

Damiano Goetenso pranašavimas greitai paaiškėjo. Karalius 
oficialiai pranešė Velaskesui, kad jam pavesta netolimoje atei- 
tyje papuošti Faizameso salą. Apytikriai ateinančių metų bir- 
želio mėnesį infantė Marija Tereza turi tapti Pranzūzijos kara- 
liene. Ten, saloje, ji pirmą kartą susitiks su Liudviku XIV. Pily- 
pas IV nedviprasmiškai užsiminė, jog pageidautina, kad daili- 
ninkas ten nuvyktų kuo anksčiau. 

Į šią santuoką abi valstybės dėjo daug vilčių. Kaip tik dėl 
to Valstybės taryboje buvo nuspręsta ispanų infantės perdavimo 
ceremoniją atlikti nepaprastai iškilmingai. Saloje buvo numa- 
toma pastatyti specialias patalpas, turtingai išpuoštas baldais ir 
kilimais. Kartu su Velaskesu ten turėjo vykti visas būrys meistrų. 
Numatoma kelionė buvo ne iš lengvųjų. Ji nelabai džiugino per 
pastaruosius metus susenusį Velaskesą. Jis taip troško užbaigti 
savo „Verpėjas“, prie kurių paskutiniu metu dirbo su dideliu 
užsidegimu. Apskaičiavęs likusį laiką beveik valandomis, maestro 
įsitikino, kad jo vis dėlto užteks net savo numylėtosios infantės 
Margaritos portretui nutapyti. 

Jis paprašė infantę papozuoti dirbtuvėje. Ji sutikdama linkte- 
lėjo savo auksinę galvutę. Velaskesas, negaišdamas laiko, pra- 
dėjo portreto apmatus. 

Šiame paveiksle infantė atrodė truputį kitokia, negu anksčiau 
tapytuose portretuose. Dailininkas įžiūrėjo joje tai, ko veltui 
ieškojo modeliuose anksčiau: poetiškumą ir tyrumą. Genialiai 
rankai paklusęs teptukas tapė mergaitę lyg specialiai jai vienai 
sukurtomis spalvomis: lengvomis ir švelniomis. 

Paslaptinga šviesa, kurios pavaizduoti, atkurti nepasisekė nie- 
kam nei iki Velaskeso, nei po jo, švelniai sruveno infantės figū- 
rėle, mesdama ant jos vaiskų auksinės spalvos šešėlį. Portrete 
buvo matomas net oras, taip tikroviškai tapė dailininko teptukas. 
Rankoje mergaitė laikė rožę, atsisveikinimo su besibaigiančia 
vasara gėlę. Pati infante buvo dar neišsiskleidęs pumpuras. ,Te- 
gul padeda jam išsiskleisti malonūs žmogiško gerumo spindu- 
liai, — mąstė dirbdamas maestro.— Kad tik ji netaptų bejėgiška 
puošmena, laikinai reikalinga gėle." 

Donas Fuensalida buvo nepaprastai sužavėtas. 

— Dabar aš supratau, kur slypi viena iš tavo meistriškumo 
paslapčių, Diegai. Jo viršūnė — šviesos pavaizdavimas. Šviesa 
tavo paveiksluose įgauna nepaprastą savybę — ji padaro ora 
apčiuopiamą. Oro supami daiktai įgauna natūralią spalvą, sutei- 
kiančią tavo paveikslams gyvybiškumo iliuziją. Viešpatie, koks 
tobulumas! Tavo kūryba nepakartojama! 

— Tu, drauguži, verčiau pataupytum savo žodžius gedulo 
kalbai, — bandė juokais atsikirsti Velaskesas, — manau, kad ne- 
beilgai teks laukti. Dabar kelia nerimą kelionė į Pirėnus. 

— Tavo Pirėnai čia,— plačiu mostu parodė Fuensalida i 
„Verpėjas“, jau įstatytas į sunkius paauksuotus rėmus. 

Džiaugdamasis vykusiu palyginimu, jis pakartojo: 

— Tai ir yra tavo Pirėnai. Tapyti taip, kaip tu, gali tik labai 
mylintis gyvenimą ir pasiekęs savo meistriškumo aukštumas žmo- 
gus. Tu pats neitari, koks tu didis! 

Po kelių dienų eikliu Sesetu kinkyta karieta išgabeno Ve- 
laskesą ir jo palydovus į šiaurę nuo Madrido. 

Ispanijos žeme žengė balandis. Švelnios žalumos kilimai den- 
gė paprastai pilką plynaukštę. 

— Mūsų keliai gėlėmis kloti, — juokavo ta proga Damianas. 
Geotensas. 

Klausydamasis ilgesingos mulų varovų dainos, maestro užsnū- 
do. Paslaptinga toji sapnų karalystė. Nežinia iš kur jie aplanko 
žmogų ištisom virtinėm. Sapnuose nieko nėra negalimo. Jie pri- 
kelia mums seniai mirusius, grąžina vaikystę, leidžia susitikti 
su gyvenančiais už tūkstančių varstų. 

Velaskesas sapnuodavo ilgus ir būtinai spalvotus sapnus. 
Atsibudęs rytais, jis analizuodavo, ką sapnavęs, ir kartais sap- 
nuose rasdavo spalvinius sprendimus savo drobems, 

Šiandien jam prisisapnavo donja Ana. Ji buvo be galo graži 
su savo baltu lengvu chitonu. Visa ji buvo — šviesa, švytėjimas. 
Netikėtas vėjo gūsis pagavo ją ir nusinešė. Maestro staiga šoko 
vytis. Širdį tarytum žnyplėm gniaužė bukas maudžiantis skaus- 
mas. Šaltis sukaustė judesius. Jis norėjo surikti — ir negalėjo. 

Atsibudo Velaskesas nuo atkaklaus šnabždesio. 

— Maestro, maestro...— žadino jį kažkieno neramus balsas. 

Karieta stovėjo kažkokioje stoginėje. Aplink buvo tamsu. 

— Mes atvažiavome, donai Diegai,— prašneko Chose de Vil- 
jarealis, vyresnysis karališkųjų statybų meistras.— Kalnai mus 
sutiko nelabai maloniai. Įsismarkavo vėjas, bus audra. 

Priėjęs Bautistas padėjo Velaskesui atsikelti. Jis rūpestingai 
įsisiautė į juodą Santjago kavalieriaus apsiaustą (nors čia pra- 
vertė tas garbingas apdaras!..) ir, užuot ėjęs į šiltą pastogę, žengė 
prie aptvaro. 

Vėjas šėlo. Savo galingais sparnais jis beldėsi į akmeninę kal- 
nų krūtinę, o šie dusliai gaudė. Štai kažkur vėjui pavyko išju- 
dinti akmenį. Kalnai suriaumojo. Sudrebėjo žemė po kojomis. 
Kalnų riaumojimo aidas atsimušė į dangų. Dangus atsakė griaus- 
mingu, netikėtai skambiu ir aiškiu dundėjimu. 

Velaskesas pasijuto sustiręs. Sunkia našta slegiantys pečius 
metai neleido jam pasižiūrėti iki galo tos kalnų ir vėjo dvi- 
kovos... 

Visas likusias kelionės dienas maestro įdėmiai stebėjo kalnus. 
Iš tolo jie atrodė kaip milžiniškas monolitas. Tačiau atidžiai 

isiziúréjes, galėjai įžvelgti daugelio metų kovos su vėju žymes — 
° žaizdų randus. Net ramiomis dienomis jis, šiltas ir švelnus, nenu- 
traukdavo savo griaunamojo darbo. „Teisybe sakė senovės žmo- 
nés,— galvojo Velaskesas, — gyvenimas — amžina kova." 

Fuenterabijoje keleivių laukė burlaiviai, pasiruošę perkelti 
juos per Bidasoa į salą. Baronas de Batevilja, kuris nekantriai 
laukė atvažiuojančio maestro, jau prieplaukoje pranešė, kad sta- 
tyboms viskas paruošta. 

Dirbant laikas bėga nepastebimai. Artėjo infantės perdavimo 
Prancūzijos karaliui ceremonialo diena. Šventė buvo paskirta 
šeštadieni, birželio 7 dieną. 

Diena prasidėjo tuo, kad maestro pažadino susijaudinęs Chu- 
anas Parecha. 

— Maestro! Greičiau pabuskite, maestro! Jūsų laukia asme- 
ninis karaliaus Liudviko XIV pasiuntinys, 

Prancūzų karalius buvo labai gražus ir elegantiškas. Baltas 
auksu siuvinėtas kostiumas gulėjo kaip nulietas ant jo lanksčios 
figūros. 

— Aš noriu prašyti jūsų vienos paslaugos,— pradėjo jis iš 
karto po pasisveikinimo ceremonijos.— Mano uošvis, karalius 
Pilypas, buvo man nepaprastai dosnus. Dosnumą sunku atmokėti. 
Bet aš prašyčiau jus perduoti jam mano vardu keletą daiktų 
atminčiai. 

— Malonu tarnauti jūsų didenybei,— nusilenkė Velaskesas. 

Karalius atidarė balta drožinėtą skrynutę, ir iš jos tarytum 
veržte išsiveržė šimtai įvairiaspalvių kibirkščių — tai žėrėjo 
brangakmeniai. Liudvikas XIV padavė maestro miniatiūrinę dė- 
žutę su nepaprastai meniškai padarytu auksiniu laikrodžiu ir 
dviem žiedais — į juos buvo įstatyti didžiuliai briliantai. 

Rytojaus dieną po ceremonialo Velaskesas išvyko iš salos. Į 
Madridą jis planavo grįžti apie birželio dvidešimt šeštą, taip ir 
rešė laiške savo draugui dailininkvi Diegui Valentinui Diasui. 
Velaskesas skundėsi, kad „labai pavargo nuo naktinių kelionių 
ir darbų dienomis, tačiau sveikas“. Tas laiškas datuotas birželio 
3 dieną, kai maestro buvo likę gyventi truputį daugiau kaip 
mėnesį. 

Septyniasdešimt dvi Faizameso saloje praleistos dienos labai 
išvargino Velaskesą. Skaudėjo širdį, kurios jis nejautė visus 
šešiasdešimt pragyventų metų, ji prašė poilsio. 

Tačiau sostinėje pailsėti neteko. Karalius stačiai nukamavo 
maestro, beklausinėdamas apie kiekvieną saloje matytą smulk- 
meną. Kasdien Pilypas IV versdavo jį kartoti savo pasakojimą. 
Liepos 31 dieną maestro staiga pasijuto labai blogai. Nuovargis 
ir karštis privertė jį atsigulti. Jis gulėjo savo namuose, ramioje 
aplinkoje, savo ištikimos, jau susenusios donjos Chuanos de Mi- 
randos prieglobstyje. 

Karalius, susirūpinęs, kad rytinio priėmimo metu nematė do- 
no Diego, nusiuntė pas jį savo asmeninius gydytojus. Tačiau net 
tokios medicinos įžymybės, kaip Migelis de Alba ir Pedras de 
Čavaris, tik bejėgiškai skėsčiojo rankas. Organizmas atsisakė 
priešintis ligai. Tada ligonį pavedė viešpačiui — prie jo patalo 
atskubėjo (jo didenybės įsakymu!) donas Alfonsas Peresas de 
Gusmanas el Bueno, Tiro arkivyskupas, abiejų Indijų patriarchas. 

1660 metų rugpiūčio 6, penktadienį, antrą valandą dienos 
maestro miré. Ispanijai tai buvo skaudus smūgis. 

Karalius įsakė palaidoti maestro su visomis Santjago ordino 
kavalieriui derančiomis iškilmėmis. Tačiau ir dabar ordino kapi- 
tulos nariai neatsispyrė pagundai paskutinį kartą įžeisti jau 
maestro atminimą: nė vienas iš jų nėjo gedulo eisenoje paskui 
karstą su dono Diego palaikais. 

Velaskesą palaidojo jo ištikimo draugo dono Gasparo de 
Fuensalidos šeimos rūsyje po kuklios San Chuan Bautisto para- 
pijos bažnyčia. 

Pasitraukė iš gyvenimo didis dailininkas, o jo dirbtuvėje, 
senajame Alkazaro bokšte, maestro teptuko laukė nebaigtas pa- 
veikslas. Ant molberto prie pat lango, auksinių šviesos spindu- 
lių nutviekstas, stovėjo infantės portretas. 

Praslinkus aštuonioms dienoms po vyro mirties, iš sielvarto 
nežymiai, tyliai, kaip ir gyveno, užgeso donja Chuana de Mi- 
randa. 

Donas Fuensalida vienišas klaidžiojo po ištuštėjusius kam- 
barius, neseniai buvusį tokį jaukų maestro būstą. Kažkokie 
žmonės, namo valdytojo vadovaujami, surašinėjo turtą. 

— Šeši pilni kostiumai,— skaičiavo monotoniškas balsas,— 
vienuolika skrybėlių, tualeto reikmenys... 

Ilgiau neištvėręs, Fuensalida išbėgo lauk. Gyvenimas Madride 
ėjo sena vaga. „Niekas nė neprisimena didžiulio Ispanijos daili- 
ninko,— su kartėliu galvojo jis— o juk miré vos prieš kelias 
dienas. Nejaugi žmonės iš karto jį užmiršo? O šitokia meile 
jiems alsavo visos jo drobės." 

Vis dėlto dailininką prisiminė, bet kaip! Valdžia nutarė, kad 
tūkstantis dukatų, kurie buvo išduoti Velaskesui dar gyvam esant 
kaip užmokestis už Alkazaro perstatymo priežiūrą, turi būti kuo 
greičiau sugrąžintas. Ryšium su tuo buvo pasiūlyta išparduoti 
visus jo daiktus, namą, dirbtuvę... 


* * Loj 


Prabego ištisi šimtmečiai virš Ispanijos. Ir karta kažkas, kurio 
vardo neįmanoma nustatyti, susižavėjes genialiais kūriniais, vėl 
prikėlė Velaskesą pasauliui. Jis vėl atgimė gyventi savo pa- 
veiksluose. Menotyrininkai ėmė atidžiai tyrinėti jo drobes, su- 
rasdami vis naujų nepaprastų savybių. Biografai ėmė raustis 
archyvuose, norėdami atkurti jo biografiją. Laikas suspėjo daug 

išdildyti. Bažnyčia, po kuria buvo Fuensalidos giminės šeimyninis 
rūsys, vieno karo metu buvo sugriauta. 1846 metais grupė daili- 
ninkų, kuriems vadovavo broliai Madrasai, nutarė atlikti kasi- 
nėjimus nugriautos bažnyčios vietoje, tikėdamiesi rasti Velaskeso 
palaikus. Tačiau jų sumanymas liko neįvykdytas. Kartu su 
bažnyčia buvo sugriauti ir rūsiai; nustatyti didžiojo maestro 
kapo vietą nepasisekė. Sugriautos bažnyčios vietoje žaliavo jau- 
nas sodas. Praslinko dar šimtmetis... Pavėsingame sode buvo 
pastatyta nedidelė balta marmurinė lenta, kurioje parašytas Ve- 
laskeso vardas ir jo gimimo bei mirimo datos. 

Ispanijoje yra dar vienas paminklas maestro garbei. Jo pje- 
destale galima perskaityti tiktai du žodžius: „Tiesos tapytojui“. 
Argi šis kuklus užrašas nėra geriausia ir išsamiausia Velaskeso 
charakteristika? 

Daugelis žymių pasaulio dailininkų net po šimtmečių matė 
Velaskeso tapyboje įkūnytą gilią mintį, didžiulį jausmą. 

Rusijoje visada buvo labai vertinama Velaskeso kūryba. Čia 
ji buvo reikiamai įvertinta demokratinės krypties dailininkų. 
Kritikai savo straipsniuose nemaža vietos skyrė didžiojo maestro 
kūrinių nagrinėjimui, kviesdami dailininkus perimti geriausių 
Europos tapytojų tradicijas. 

Prieš Velaskeso talentą lenkė galvą ir I. Repinas, vadindamas 
jo kūrinius „amZinais šedevrais“. Repinas rašė, kad Velaskesas — 
tai „gilios žinios, originalumas, puikus talentas“, kad visa jo 
kūryba nuspalvinta „didžiule meile menui, kiekviename jo kūri- 
nyje virstančia net ekstaze“. Rusijos dailininkas vertino ispanų 
maestro mokėjimą lakoniškai perduoti kuriamo paveikslo esmę. 
Ypač jam patiko portretai. Kai Repinas apsilankė Madride, jis 
valandų valandas praleisdavo Prado muziejuje, kopijuodamas 
Meninas”. 

Visarionas Belinskis, kurį apskritai labai viliojo Ispanija, toji 
terra incognita — paslaptinga Zemé,— rašė, kad Velaskeso port- 
retais žmonija visada didžiuosis. 

Studijuoti didžiojo ispano kūrybą kvietė Rusijos dailininkus 
V. Stasovas. Jeigu jis norėdavo pabrėžti rusų dailės mokyklos 
meistriškumą, visada lygindavo ją su ispanų meistriškumu, rė- 
mėsi ispanų galerijomis, kur Velaskeso arba Muriljo (ypač pir- 
mojo) paveiksluose įkūnyti nepakartojamo meistriškumo pavyz- 
džiai. Straipsnyje „Estetikos širdgėla“ Stasovas negailestingai 
išjuokė tuos kritikus, kurie sąmoningai užmiršo vardus tokių 

dailininkų, kaip Rembrantas ir Velaskesas. Charakterizuodamas 
jų kūrybą, Stasovas su jam būdingu raiškingumu pabrėždavo, 
kad ,Rembrantas ir Velaskesas aukščiausi iš aukščiausių, didus 
pasauliui ir neįkainojami žmonijai“. Velaskeso vardą jis stato į 
vieną gretą su tais dailininkais, kurių devizas buvo vaizduoti 
tiesą, kurių paveikslai tapo šventenybe ateinančioms kartoms. 
Jie parodė pasauliui, ,kaip reikia tapyti“, o dabartinių meistrų 
uždavinys — dar aukščiau iškelti jų vėliavą. 

Apgailestaudamas, kad Europoje smunka menas, kad, esant 
tobulai technikai, daugeliui dailininkų trūksta nuoširdaus jaus- 
mo, Kramskojus rašė laiške Stasovui, jog, „teisybę sakant, mes 
dar tik lemename. Štai senieji meistrai — Velaskesas, Rembran- 
tas — kalbėjo". 

Velaskesas buvo rūmų dailininkas, ir vis dėlto savo kūrybos 
turiniu buvo artimas demokratinei Ispanijos kultūrai. Prancūzų 
dailininkas Polis Gogenas pripažino, kad maestro teptukas di- 
dingai realistinis. Velaskeso paveikslai Gogenui buvo intymus 
paties dailininko vaizduojamojo dalyko supratimas. 

Olandų tapytojas Van Gogas lenkė galvą prieš Velaskesą už 
meistrišką tonų derinimą, o prancūzas Eduaras Mane kėlė 
jį meno pasaulyje net ant aukščiausio pjedestalo: „Visų mo- 
kyklų tapytojai, puikiausiai atstovaujami Madrido muziejuje, 
lyginant su juo — tikri rutinieriai. Jis — tapytojų tapytojas. Jis 
žymiai Mažiau mane apstulbino, negu sužavėjo.“ 

Mane žavėjosi „Verpejomis“ ir ,Filosofais”, ,Meninomis” ir 
Alfonso Kano portretu. 

Egzistuoja amžina problema, su kuria susiduria kiekvienas, 
panorėjęs ir pabandęs dažais užfiksuoti savą grožio pajau- 
timą. Problema yra tokia — kaip tapyti savo paveikslą, kad jis 
išliktų amžiams. Štai kodėl, praėjus trims šimtmečiams nuo Ve- 
laskeso mirties, kitas andaluzietis — Pablas Pikasas — jau kito- 
je epochoje, kitoje aplinkoje ėmėsi išanalizuoti ,Meniny” su- 
kūrimo principus. Jis sukūrė daugiau kaip penkiasdešimt drobių 
to kūrinio temomis! 

Iš Velaskeso dailininkai nesiliauja mokytis. 

Savo straipsniuose Pikasas ne kartą pabrėžė, už ką mes 
vertiname Velaskesa: ,...Siandien Velaskesas padeda mums jsi- 
vaizduoti jo laikmečio žmones... Mes negalime įsivaizduoti Pi- 
lypo IV kitokio, negu sukūrė Velaskesas... dailininkas įtikina 
mus, kad tikrasis karalius — jo sukurtas Pilypas." 

Apie Velaskeso kūrybą parašyta nemaža darbų — nuo mažų 
apybraižų iki didelių studijų. Kai kurie jo biografijos puslapiai, 
kai kurių paveikslų traktavimas iki šiol tebėra ginčytini. Dėl 
vieno dalyko tyrinėtojai sutaria. Velaskeso vardas meno isto- 
riioje neatsiejamai susijęs su realistine, humanistine kryptimi. 
Jo kūriniai praturtino pasaulį nuostabiais, labai pilietiškai skam- 
bančiais tapybos pavyzdžiais. Juk maestro visa savo talento jė- 
ga kūrė paveikslus, kuriuose pagrindine vietą skyrė ŽMOGUI, 
tobuliausiam iš gamtos kūrinių! Ne, ne veltui ant jo paminklo 
įrašyti šie žodžiai: ,TIESOS TAPYTOJUI". 
Kijevas—Sviatogorskas— Kijevas 
1960—1965 m. 


SVARBIAUSIOS DIEGO VELASKESO 
GYVENIMO IR VEIKLOS DATOS 


1599 m. 


1610 — 


1617 — 


1618 — 
1617 — 


birželio 6 — Ispanijoje, Sevilijos mieste, bajorų šeimoje gimė 
Diegas Rodrigesas de Silva i Velaskesas. 

1617 — Velaskesas mokosi pas dailininką Fransiską Erera Vyres- 
niji, o paskui Sevilijos tapytojo, poeto ir meno teoretiko Fran- 
sisko Pačeko dirbtuvėje. Tam laikotarpiui priskirtini pirmieji 
savarankiški Velaskeso mokymosi metų darbai. 


Velaskesui išduodamas meno meistro dokumentas. Jis davė teisę 
savarankiškai dirbti ir atidaryti savo dirbtuvę. Jaunasis maestro 
įstoja į Sevilijos dailininkų korporaciją — šv. Luko gildiją. 
Veda Chuaną de Mirandą, Fransisko Pačeko dukterį. 


1622 — Nutapė paveikslus liaudies siužetais: „Sena virėja“, 
„Tarnaitė“, „Vandens pardavėjas“, „Pusryčiai“, „Du valgantys 
jaunuoliai“, „Nekaltas prasidejimas", „Kristus Mortos ir Marijos 
namuose", „Nežinomojo portretas“, „Kūdikėlio pagarbinimas“ 
ir kt. 


spalis — Velaskesas paskiriamas Ispanijos karaliaus Pilypo IV 
rūmų dailininku. Nuo šiol jis gyvena Madride. 


Velaskesas tampa nugalėtoju rūmų dailininkų konkurse, nutapęs 
paveikslą Istorine tema „Morisku išvijimas iš Ispanijos 1609 m." 


Velaskesas susipažįsta ir susidraugauja Madride su įžymiu fla- 
mandu tapytoju Piteriu Pauliu Rubensu. Paveikslas ,Bakchas". 


Pirmoji Velaskeso kelionė į Italiją. Apsilankymas Romoje, pa- 
Zintis su Ribera. 


Paveikslas „Vulkano kalvė“. 

Velaskesas sugrįžta iš Italijos į tėvynę. 
1635 — Paveikslas „Bredos pasidavimas“. 
1643 — Grafo Olivareso portretas. 


1643 — Pradėta karaliaus neūžaugų ir juokdarių portretų se- 
rija. 


1642 — 
1644 — 


1648 — 


1649 — 
1650 — 


1650 — 
1656 — 


1657 — 
1659 — 


1660 m. 


1644 — Kelionė su karaliaus svita į Kataloniją ir Aragoną. Pi- 
lypo IV portretas (, La Fraga"). 


1648 — „Damos su véduokle" portretas. 

1651 — Antroji Velaskeso kelionė į Italiją nupirkti naujų pa- 
veikslų karaliŝkajam Alkazarui ir paruošti Madrido Dailės aka- 
demijos projektą. 

Chuano Parechos portretas. 

Romos popiežiaus Inocento X portretas. 

1660 — Infantės Margaritos portretai. 

Baigtas ,Meninu” paveikslas. 

Baigti paveikslai ,Venera su veidrodžiu", „Verpėjos“. 


Kelionė į Faizameso salą, kur Velaskesas vadovavo paruošia- 
miesiems darbams Liudviko XIV ir Marijos Terezos jungtuvių 
ceremonijai. 


rugpiūčio 6 mirė Diegas Velaskesas. 

